TAMARA BIRSANU 


PSIHOPAT OLOGIA 
INFANTILĂ și JUVENILĂ 


TAMARA BÎRSANU 


- doctor în psihologie - 


PSIHOPATOLOGIE INFANTILĂ 
ŞI METODE DE CORECŢIE 


Capitolul I 


Abordări teoretice ale procesului de dezvoltare 
a copilului cu diverse deficienţe 


I.1. Dezvoltarea psihică 


Conceptul de dezvoltare psihică defineşte „o serie de etape prin care trece ființa vie spre a-şi 
atinge deplina realizare de sine“. Acest proces complex generează forme noi de funcționare cognitivă, 
afectivă, volitivă în plan pedagogic, de formare-dezvoltare a personalității elevului, care se realizează la 
mai multe niveluri. 

a) La nivel biologic — dezvoltarea vizează creşterea şi maturizarea fizică, morfologică şi 
biochimică a organismului. 

b) La nivel psihic — dezvoltarea vizează evoluţia ascendentă a diferitelor procese, funcții şi 
însuşiri psihice, având sensul de apariţie, instalare şi perfecţionare continuă. 

c) La nivel social — dezvoltarea vizează mecanismul de socializare care asigură reglarea — 
autoreglarea conduitei omului în conformitate cu un ansamblu de norme sociale (civice, pedagogice, 
politice, juridice, religioase, profesionale, comunitare). 

Relația dintre dezvoltarea biologică şi psihologică, dintre dezvoltarea psihică şi dezvoltarea 
socială este valorificabilă în sens pedagogic, în măsura în care este reliefat şi respectat integral „rolul 
mediului social“ privit în ansamblul său. 

Conceptul de dezvoltare psihică poate fi abordat din trei perspective: 

1. din perspectiva evoluţiei — dezvoltarea psihică este procesul ce se desfăşoară ca un lanţ 
continuu de transformări cantitative şi calitative în sens ascendent, progresiv, de la nivelele psihice 
primare la cele superioare, bine diferenţiate şi specializate; 

2. din perspectiva dinamicii conţinutului, dezvoltarea psihică vizează mecanismele de formare a 
unor noi seturi de procese, însuşiri, funcții psihice, structuri funcționale care diferenţiază 
comportamentul, contribuind la o bună adaptare; 

3. din perspectiva perfecționării personalităţii, dezvoltarea psihică este procesul ce semnifică 
continua devenire a structurilor psiho-comportamentale, psihicul având caracter dinamic, care 
marchează procesul de perfecţionare a structurilor personalităţii, asigurând integrarea socială a acesteia, 
la diferite niveluri de complexitate şi de angajare internă şi externă. 

Dezvoltarea psihică poate fi analizată în raport cu următoarele caracteristici generale care privesc 
dinamica de evoluţie a structurilor cognitive, afective, volitive, motivaţionale, caracteriale, condiționate 
pe parcursul vârstelor şi treptelor şcolare: 

1. caracterul complex, plurideterminat (în tripla determinare a dezvoltării psihice — filogenetic, 
ontogenetic, psihosocial); 

2. caracterul polimorf şi discontinuu — dezvoltarea psihică, dependentă de variabila de timp, 
„decurge ca o succesiune de faze, etape, stadii; la nivelul timpului pedagogic, trebuie remarcată tendinţa 
reorganizării treptelor şcolare cu scopul rezolvării crizelor apărute la trecerea spre o nouă vârstă 
psihologică“; 

3. caracterul stadial — evidențiază dinamica dezvoltării psihice valorificabilă în plan pedagogic; 
la nivel general, educaţia valorifică resursele de dezvoltare bio-psiho-socio-culturale proprii speciei 
umane: inteligenţa, motivația pentru activitate, capacitatea de învăţare (psiho-motorie, conceptuală, 
socială), creativitatea; la nivel particular, educaţia valorifică resursele de dezvoltare bio-psiho-socio- 


culturală specifice fiecărei vârste psihologice şi vârstei şcolare, dar şi fiecărei comunități teritoriale 
locale (rurale, urbane) sau clase ori microgrupuri de elevi; 

4. caracterul individual, specific fiecărei personalități umane; la nivel individual, educaţia 
valorifică resursele de dezvoltare bio-psiho-socio-culturală proprii fiecărui elev, semnificativă în plan 
cognitiv, socio-afectiv, motivaţional, caracterial, exprimată în activitatea didactică şi extradidactică, 
realizabilă în mediul şcolar şi extraşcolar. 


1.2. Dinamica dezvoltării psihice 


Dinamica dezvoltării psihice este determinată de interacţiunea a trei factori. 

I. Ereditatea se exprimă printr-un ansamblu de gene care concentrează numeroase informaţii 
transmise prin mecanisme genetice, fiziologice, anatomice de la înaintaşi la urmaşi, de la părinți la copii 
şi constituie conceptul de genotip. Ereditatea este structurată pe trei niveluri: 

a) ereditatea generală, care este dată de caracteristicile speciei şi face posibilă adaptarea la 
mediul extern încă de la naştere; 

b) ereditatea particulară — greutatea masei corporale, conformaţia corpului, culoarea ochilor, a 
pielii, părului, particularitățile sistemului nervos şi ale analizatorilor, trăsăturile tipologice, anumite 
predispoziţii care intră în structura aptitudinilor; 

c) ereditate individuală, care traduce ereditatea particulară la scara fiecărei persoane prin 
combinarea şi recombinarea unică, irepetabilă a elementelor evocate anterior. 

II. Mediul reprezintă ansamblul factorilor naturali şi sociali, materiali şi spirituali, care 
condiționează în mod organizat sau spontan dezvoltarea psihosocială a personalității umane. Din punctul 
de vedere al conținutului, în acţiunile şi influențele mediului se pot distinge mai multe planuri: 

a. mediul natural geografic (clima, relieful); 

b. mediul social: familial, şcolar, comunitar (grup de prieteni), profesional, rezidenţial. 

În mod neorganizat, nesistematic, spontan, mediul natural şi social intervin printr-o multitudine 
de influențe, pozitive sau negative, şi condiționează evoluția personalităţii copilului. Din perspectiva 
dezvoltării ontogenetice în plan longitudinal şi transversal, în funcţie de calitatea acţiunilor educaţionale 
implicate, fiecare vârstă se caracterizează prin diferite raporturi care există între specificul muncii 
instructive şi educative, realizate într-un anumit mediu social, pe de o parte, şi dezvoltarea psihică a 
copilului, pe de altă parte. Conform conceptului operațional de „nişă de dezvoltare“, copilul este capabil 
să înveţe numai în măsura în care programa învățătorului devine compatibilă cu puterea de înţelegere a 
elevului. Vîgodski sesizează „o problemă a aşa-numitelor perioade operaţionale de învăţare“ dependente 
de calitatea mediului socio-cultural. Astfel, influenţele specifice ale mediului care au o valoare 
hotărâtoare în dirijarea dezvoltării într-un sens sau altul, îşi exprimă acțiunea numai atunci când sunt 
aplicate într-un anumit moment al dezvoltării, înainte şi după aceasta rămânând la fel de inconsistent. 

Plecând de la înțelegerea rolului mediului socio-cultural, L. Vîgodski, care anticipează 
semnificațiile incluse astăzi în conceptul de „nişă de dezvoltare“, promovează următoarele teze,: 

1) pe măsură ce comunicarea copilului cu adulții se dezvoltă, se lărgeşte şi generalizarea 
infantilă; 

2) interesele copilului încep să fie determinate de sensul pe care îl reprezintă pentru el o 
anumită situație şi nu numai situaţia ca atare, ci şi semnificaţia pe care copilul o acordă situației; 

3) apar relații absolut specifice între gândire şi acţiune, în special posibilitatea de realizare a 
celor gândite, posibilitatea de a merge de la gândire la situaţie şi nu de la situaţie la gândire. 

Privit din perspectiva a ceea ce reprezintă conceptul de „nişă de dezvoltare“, mediul în general, 
cel socio-cultural în special, este strâns legat de acţiunea educaţională. În raport cu calitatea sa 


formativă, socio-culturală, mediul poate fi un factor de blocaj în dezvoltarea psihosocială sau o şansă 
pentru accelerarea dezvoltării psihosociale. 

III. Educaţia reprezintă totalitatea metodelor, procedeelor şi măsurilor fundamentate ştiinţific şi 
utilizate conştient în vederea structurării omului în concepția cu idealul societăţii şi epocii date. Educaţia 
poartă un caracter conştient al acțiunilor educative integrate în activitatea de formare-dezvoltare a 
personalităţii. 

Conceptul stadialităţii psihosociale presupune cunoaşterea integrată a personalităţii copilului la 
nivel general, particular şi individual. Conceptul de stadialitate poate fi abordat atât din punct de vedere 
longitudinal, cât şi din punct de vedere transversal. 

Din punct de vedere longitudinal este identificată o stadialitate psihogenetică. Ea se referă în 
principal la stadiile genetice şi vizează procesualitatea vieţii psihice, respectiv evoluţia structurilor 
psihice de ordin cognitiv, afectiv, motivaţional, caracterial, moral-social, acțional. Evoluţia sau 
procesualitatea poate fi valorificată pedagogic la nivelul situației specifice fiecărui stadiu, numit stadiu 
genetic. 

Stadialitatea psihogenetică poate fi analizată pe trei niveluri. 

a. La nivel cognitiv (teoria lui Jean Piaget, şcoala de la Geneva), ontogeneza cognitivă se 
reprezintă ca o succesiune de stadii: 

- stadiul senzorio-motor (0-2 ani) asigură trecerea de la nivelul reflexelor necondiționate la 
organizarea unor acțiuni senzorio-motorii coerente, numite reacții circulare. Din punct de vedere 
pedagogic, exersarea adecvată a analizatorilor de toate categoriile duce la dezvoltarea percepției, o 
premisă pentru evoluţia viitoare a proceselor de cunoaştere care urmează să fie valorificată în mediul 
preşcolar şi şcolar; 

- stadiul preoperațional (2-7 ani) asigură dezvoltarea intensă a copilului şi vizează 
interiorizarea acţiunilor realizate cu obiectele într-un mediu organizat şi solicitat, susținut de procesul de 
semnalizare şi de comunicare verbală; 

- stadiul operaţiilor concrete (7-12 ani) asigură formarea grupurilor de operaţii care permite 
conceptualizarea şi coordonarea de concepție. La nivel pedagogic, capacitatea cognitivă dobândită de 
şcolarul mic este capacitatea de a coordona cu operaţiile gândirii, susținute de un material didactic foarte 
bogat şi semnificativ în plan ilustrativ şi intuitiv. Reversibilitatea gândirii constituie capacitatea copilului 
de a dobândi cunoaşterea, efectuând drumul de la o operaţie la alta în ambele sensuri (de exemplu, 
operaţii de adunare şi scădere; operaţii la nivelul discursului ştiinţific de maximă rigurozitate aplicabilă 
în cadrul mai multor discipline şcolare —reversibilitate prin reciprocitate); 

- stadiul operațiilor formale (12-16/18 ani sau niciodată) asigură combinarea conceptelor în 
judecăţi de valoare şi a judecăților în raționamente complexe, prin operaţii de clasificare, numerație, 
calcul etc. care conferă un pronunţat caracter abstract şi teoretic. Prin gândire se ajunge la nivelul maxim 
al dezvoltării intelectuale, a cărei capacitate de valorificare se construieşte până în jurul vârstei de 20 de 
ani. În plan pedagogic, absolventul dobândeşte capacitatea de a se adapta la diferite situaţii şcolare, 
profesionale şi sociale aflate în continuă schimbare. 

b. La nivel moral (teoria lui Lawrance Kohlber — dezvoltarea teoriei morale a lui Jean Piaget), 
vârsta de 6-12 ani cuprinde 3 niveluri mari de evoluţie a judecății morale: 

1. nivelul premoral, vârsta de 4-10 ani cu stadiul a. al moralității ascultării; 

2. nivelul moralității convenționale, vârsta de 10-13 ani cu stadiul c. al moralității bunelor 
relaţii stadiul d. al moralității legii şi ordinii; 

3. nivelul autonomiei morale sau al interiorizării şi acceptării personale a principiilor morale — 
vârsta de după 13 ani, la tinereţe sau niciodată, cu stadiul e. al moralității contractuale şi stadiul f. al 


moralității principiilor individuale de conduită. Fiecare dintre aceste trei niveluri include câte 2 stadii 
distincte sau 6 stadii ale genezei raționamentului moral. 

c. La nivel psihosocial (teoria lui E. Erikson), dezvoltarea personalității umane se desăvârşeşte 
pe tot parcursul existenţei sale. Cele opt stadii eriksoniene demonstrează că la orice vârstă sunt resurse 
specifice de educaţie, deci desăvârşirea personalității se realizează pe tot parcursul vieţii, nu doar într-un 
anumit moment al vieţii sau într-o anumită etapă de dezvoltare. 

Se poate vorbi, deci, despre o stadialitate cognitivă, morală şi psihosocială. 

Din punct de vedere transversal, este identificată o stadialitare psihodinamică. Ea se referă la 
stadiile de vârstă care oferă o unitate vieţii psihice într-un anumit moment de evoluţie, într-o anumită 
etapă determinată. Din perspectiva pedagogică, între cele două tipuri de stadii (psihogenetic şi 
psihodinamic) există legături strânse şi decalaje de dezvoltare. Ele sunt identice şi, în consecinţă, solicită 
o abordare specială în realizarea activităţii didactice. 

Conceptul de învăţare şcolară cunoaşte mai multe definiții conform următoarelor teorii: 

A. teorii clasice ale învăţării: teoria asociațională; teoria învăţării prin configuraţie (Kohler); 
teoria învăţării intuitive (Kifca); teoria învăţării prin conexiune condiționată respondentă şi exercițiu 
(Watson, Thorndike, Pavlov); teoria învățării prin condiționare operantă (Skinner); 

B. teorii moderne ale învăţării: teoria acțiunii şi învăţării (Piaget, Aebli); teoria învățării stadiale 
şi prin explorarea alternativelor (J. Bruner); teoria acţiunilor mintale (Galperin); teoria învăţării ierarhice 
şi dirijate (R.Gagne). 

Aceste teorii au resurse importante în transformarea lor în modele eficiente de 
învăţare/predare/evaluare. Ele pot fi grupate în două categorii pentru valorificare pedagogică: 

]. teorii ale învăţării incluse în modelul operaţional dinamic: 

a) teoria acţiunilor mintale (P. Galperin); 

b) teoria psihogenezei studiate a operaţiilor intelectuale (J. Piaget, H. Aebli); 

2. teorii ale învăţării incluse în modelul cognitivist: 

a) teoria interacționistă, cognitiv-socializatoare (L.Vîgodski); 

b) teoria structurală, genetic cognitivă (J. S. Bruer); 

c) teoria învăţării cumulativ ierarhice (R. Gagne). 

Valorificarea acestor teorii solicită intervenția celor implicaţi direct în realizarea obiectivelor 
învăţării, în cadrul concret al procesului de învăţământ, în contextul concret al fiecărei activități 
didactice. 

Conceptul de succes şi insucces şcolar. Succesul şcolar sau reuşita şcolară este produsul 
intervenției mai multor factori aflați în diferite raporturi de interacțiune dinamică: factori biologici 
(starea generală de sănătate şi rezistența elevului la oboseală); factori psihologici (factorii intelectuali — 
procese psihice; factorii afectiv-emoţionali — sentimente, interese; factori caracteriali — orientarea şi 
autoreglarea personalităţii), factori sociali (familia — climatul socio-educaţional şi condiţiile social- 
economice şi socio-culturale; clasa de elevi — număr, microgrupuri formate, lideri influenți, climat 
educaţional, grad de coeziune a colectivului; comunitatea educativă locală din afara şcolii şi a familiei — 
grupul de prieteni pe stradă); factori psihosociali ai personalității pedagogului (structura personalității 
profesorului; atitudinea profesorului față de profesia didactică, faţă de elev, de părinţi; aptitudinea 
pedagogică a profesorului, prestigiul pedagogic social real); factori pedagogici (capacitatea profesorului 
de a organiza procesul de instruire, de proiectare eficientă a activităţii şcolare, capacitatea de a îmbina 
teoriile didactice cu experienţa personală). Un rol important îl au factorii psihosociali ai personalităţii 
profesorului ce ţin de inteligența generală socio-culturală şi inteligenţa verbală. În categoria acestor 
factori se include o serie de alți factori de personalitate care acționează alături de cei menționați: 
motivaţia, interesul, atitudinea afectivă şi caracterială, voință, perseverenţă etc. insuccesul şcolar 


exprimă o discordanță accentuată între eforturile E şi cerințele instructiv- educative şi 
şi sunt exprimate prin diverse forme, reprezentând o expresie şi o rezultantă a unei duble situații de 
inadaptare: 

1. inadaptarea elevului la activitatea de învăţare realizată în mediul şcolar şi extraşcolar; 

2. inadaptarea şcolii (profesorului) la factorii interni (biologici, psihologici) şi externi (socio- 
economici, socio-culturali, care conferă individualitatea personalității elevului). Configuraţia dată este 
rezultatul intersecţiei şi interacțiunii următorilor factori cauzali: 

a) imaturitatea şcolară, inteligența şcolară sub limită; 

b) instabilitatea psihoafectivă; 

c) tulburări instrumentale; 

d) tulburări comportamentale. 

Combinarea extrem de diversificată şi de specifică a acestor factori cauzali pot genera forme la 
fel de variate de inadaptare şi de nereuşită şcolară, care evoluează de la simplu la complex, de la situații 
uşor sau relativ uşor de corectat la situaţii grave şi chiar extrem de grave. Eşecul şcolar apare şi ca un 
eşec psihologic, rezultat din incapacitatea elevului (şi a profesorului) de valorificare a resurselor sale 
interne (cognitive, afective, volitive, motivaţionale, atitudinile, aptitudinile, temperamentale, 
caracteriale, creative). 

Printre factorii prioritari, care pot deveni cauze ale insuccesului şcolar, se înscriu: 

1. insuficiența sau lipsa de pregătire a copilului către şcoală, delăsarea/retardarea social- 
pedagogică; 

2. depravarea psihică îndelungată; 

3. îmbolnăvirile somatice cronice, slăbirea somatică a organismului copilului; 

4. dereglarea formării unor funcţii psihice şi a proceselor de cunoaştere; 

5. dereglările de formare a deprinderilor şcolare (dislexia, disgrafia, discalculia, acalculia, 
tulburările globale de limbaj etc.); 

6. dereglările motrice; 

7. dereglările emoționale. 

Conform opiniei savanților menţionaţi, factorii enumerați sunt prezenți şi în manifestarea 
diferitelor abateri caracteristice categoriilor de copii cu probleme în dezvoltare. 

Astfel, în opinia autorilor E. Verza, D. Popovici, G. Radu, I. Străchinaru uneori este folosită 
terminologia, care nu descoperă conţinutul instruirii speciale sau integrării şcolare. Diferenţele de la un 
autor la altul privesc nu atât conţinutul termenilor, cât nivelul de extindere asupra întregului său 
domeniu de referință la o categorie sau alta de indivizi care prezintă abateri de la standardul de 
normalitate. Conceptului de normalitate i se acordă, pe de-o parte, o semnificaţie generală, ce ia în 
considerație întreaga dezvoltare psihologică a copilului, iar pe de altă parte, una particulară care 
circumscrie o trăsătură sau un grup de însuşiri (fizice, senzoriale, caracteriale, intelective etc.). se 
consideră ca fiind normale acele persoane care au o dezvoltare medie, care nu se abat de la 
comportamentele standard şi manifestă capacități de adaptare echilibrată la condițiile mediului 
înconjurător. 

E. Verza promovează ideea că însuşirile diferitelor categorii de devieri, ca şi cele ce duc la 
semnificație pozitivă sau HPD Anormalitatea, în opoziție cu AR a are un conţinut larg şi se 
referă la toți indivizii cu insuficiențe sau retard în dezvoltare, cât şi la cei cu abateri comportamentale, 
cum sunt delicvenţii, bolnavii psihic, cei care se află în stare critică din punct de vedere senzorial, 
locomotor, deficit de limbaj şi de intelect. 


1.3. Conceptul de anormalitate, subnormalitate 


Conceptul de anormalitate este frecvent substituit cu cel de subnormalitate, când se marchează 
semnificația negativă în mod direct şi este folosit frecvent pentru indivizii care nu ating un nivel al 
evoluţiei, care nu se pot ridica la exigenţele medii ale comunităţii sau nu au o dezvoltare şi o evoluţie 
normală. 

După E. Verza, subnormalitatea este sinonimă cu deficienţa şi se apreciază că aceasta defineşte 
cu mai mare exactitate pierderea sau deficitul unor funcţii ori chiar afectarea unor organe ce 
defavorizează desfăşurarea activității. Dar şi aceasta este considerat că are o rezonanţă traumatizantă, 
fapt pentru care conceptul de handicap pare mai adecvat şi mai extins, definind toate stările critice şi 
dificultățile de adaptare ale individului. 

E. Verza şi alți specialişti consideră că deficiența se referă la afecțiunea fizică sau organică, 
determinând o stare critică şi în planul psihologic, iar handicapul, fără a exclude asemenea destructurări, 
accentuează consecinţele, dificultăţile de adaptare la mediu şi ia în considerație şi stările critice care apar 
ca urmare a educației deficitare, condițiile de mediu ce defavorizează evoluţia normală, perturbările 
funcționale sau destructurarea lor, inadaptările, obişnuințele şi comportamentele neadaptative, 
retardurile şi privarea temporară de o funcţie etc. 

Uneori, în literatura de specialitate este întâlnit termenul „incapacitate“. Acest termen 
desemnează un număr de limitări funcționale, cauzate de disfuncțţionalități (deficienţe fizice, intelectuale 
sau senzoriale, de condiţii de sănătate ori de mediu, de boli mintale/neuropsihice) care pot fi permanente 
ori temporare, reversibile sau ireversibile, progresive ori regresive. 

Imprecizia acestor termeni este evidentă şi ea cuprinde o gamă prea variată de manifestări ce nu 
sunt sugerate de conţinutul lor. O situație similară o au termenii: retardat, înapoiat, întârziat, inadaptat 
etc., care se întâlnesc în unele lucrări (A.Racu, E. Verza, D. Popovici, M. Roşea, C. Păunescu, G. Radu, 
D. Gânu şi alţii) şi sunt sinonime cu termenul handicap. Se mai utilizează şi alți termeni caracteristici 
fiecărei categorii de handicap (insuficiență, dificultate, privare, infirmitate, invaliditate, inadaptare). 

Pe parcursul dezvoltării, ştiinţa pedagogică a abordat în diferite feluri problematica educaţiei 
copiilor care din anumite motive învaţă mai greu, fiind excluşi sau marginalizați în procesul de educaţie, 
aplicându-se diferiți termeni care veneau să explice situația copilului. 

Este ştiut faptul că orice influenţă patologică de lungă durată în perioada de dezvoltare a 
creierului poate conduce la variate disfuncţii psihice. Manifestările acestor disfuncţii pot fi diferite după 
etiologia lor, perioada în care s-au produs, localizarea, nivelul de răspândire, lezare, perioada de acțiune. 
Se ştie că dereglările sistemului nervos sunt provocate atât de factorii biologici, cât şi de cei sociali 
(condiţiile sociale în care s-au dezvoltat şi se află individul). Aceşti factori constituie baza 
dezontogenezei psihice, condiţionând lezarea primară mintală sau a analizatorilor de văz, auz sau a 
sferei locomotorii, intelectuale, emoționale etc. 

În defectologia tradițională este întrebuințat termenul dezontogeneză, fiind folosit pentru diferite 
disfuncţii ale ontogenezei care nu se produc numai în perioada intrauterină, ci şi în perioada postnatală, 
îndeosebi în cea timpurie, când sistemele morfologice ale organismului n-au atins o maturitate deplină. 
Prin aceasta se explică o anomalie a dezvoltării. 

În prezent, noţiunea de etiologie şi patogeneză a dezontogenezei este foarte vastă, fiind abordată 
din punct de vedere interdisciplinar: genetică, embrionologie, biochimie, neurofiziologie. 

Între factorii biologici, un loc aparte îl ocupă deficienţele dezvoltării creierului legate de lezarea 
materialului genetic (aberaţiile cromozomiale, mutaţiile genetice, deficiențele ereditare ale schimbului 
de substanţe etc.). Un rol important revine dereglărilor intrauterine (legate de toxicoză în perioada 


sarcinii, toxoplasmoză, lues, rujeolă, infecții, intoxicații hormonale şi cele cauzate de preparatele 
medicamentoase), patologiilor naşterii, traumelor, hidrocefaliilor, encefalopatilor, epilepsiilor, 
schizofreniilor, horeei reumatice, convulsiilor febrile, inflamațiilor maligne şi benigne în perioada 
postnatală timpurie etc. 

Dintre factorii sociali nepatologici caracteristici dereglărilor ontogenezei fac parte şi formarea 
patologică a personalității — anomaliile emoţionale ale dezvoltării sferei volitiv-emoţionale cu schimbări 
afective rezistente în timp, disfuncțiile vegetative, cauzate de condiţiile de educație nefavorabile 
îndelungate. 


Parametrii psihologici ai dezontogenezei 

Primul parametru se referă la localizarea funcțională a dereglării. Se deosebesc două forme de 
deficienţe: una particulară, cauzată de deficitul funcțiilor gnostice, ale praxisului şi vorbirii. Alta 
generală, ce ţine de dereglările sistemelor reglatorii: subcorticale, caracterizate prin disfuncția nivelului 
de veghe, activism psihic, patologia atracțiilor, dereglări emoţionale elementare şi corticale, cauzate de 
defectele activităţii intelectuale (insuficienţa de orientare a individului spre un anumit scop, de 
programare, autocontrol), dereglări complexe, specifice formării emoționale. 

Al doilea parametru ține de timpul, momentul dereglării sistemului nervos (SN). Cu cât mai 
devreme a fost lezat sistemul nervos, cu atât mai profunde sunt aceste dereglări. Factorul legat de timp 
este determinat nu numai de momentul apariției dereglării, ci şi de perioada îndelungată în care a 
acționat în ontogeneză, în timpul dezvoltării a funcției date. Este cert faptul că perioadele senzitive sunt 
caracteristice nu numai dezvoltării unor funcţii psihice aparte, dar şi dezvoltării copilului în ansamblu. 

Dintre perioadele senzitive de bază ale copilăriei, vârstele de la 0-3 ani şi de la 11-15 ani sunt 
cele mai vulnerabile disfuncțiilor psihice. Intervalul 4-11 ani constituie o perioadă mai rezistentă la 
factorii distructivi. 

Instabilitatea funcţiilor psihice, caracteristică perioadei senzitive, poate condiționa fenomenul 
regresiei — reîntoarcerea funcţiei la un nivel mai timpuriu de dezvoltare, cauzată de lezarea funcției 
respective. De exemplu, pierderea însuşirilor de a vorbi, de a merge sau a însuşirilor de deservire 
igienică poate fi cauzată de unele boli somatice în primii ani de viaţă, datorate unor traume psihice, 
prezentându-se pe parcurs ca un factor determinant în dezvoltarea schizofreniei. Cu cât este mai 
îndelungată perioada de regresie, cu atât mai mare este ruptura, discontinuitatea între dezvoltarea 
formelor complexe de organizare psihică, totodată fiind mai mare şi riscul apariției deficienței şi a 
fenomenelor de regresie. 

Al treilea parametru al dezontogenezei se caracterizează prin corelația dintre defectul primar şi 
cel secundar. Detectul primar derivă din caracterul biologic al bolii (deficienţele de auz, văz, lezarea 
organelor de simţ, paraliziile cerebrale infantile, lezările locale ale zonelor corticale etc.), iar defectele 
secundare sunt cauzate de factorii sociali în care se dezvoltă individul. 

Defectul primar poate consta doar în lezare sau în nedezvoltare. Deseori se observă o combinare 
(de exemplu, în formele grave de oligofrenie — nedezvoltarea sistemelor corticale şi lezarea celor 
subcorticale). În cazurile când substratul patologic al procesului este necunoscut (de exemplu în cazurile 
de schizofrenie), nu se evidenţiază defectul primar, ci „defectul de bază“ care este determinat de locul pe 
care îl ocupă în dereglarea generală a structurilor psihice în cazul acestei boli. 

Defectele secundare, după opinia lui L. Vigotski, constituie obiectul de bază al cercetărilor 
psihologice în studierea anomaliilor de dezvoltare şi de corecție a indivizilor respectivi. Dintre defectele 
secundare fac parte, de exemplu, nedezvoltarea globală a vorbirii la copiii cu dereglări ale auzului, 
tulburări ale citit-scrisului la copiii cu deficiențe motorii etc. Un factor deosebit de important în 
dezvoltarea defectului secundar îl joacă factorul depravării sociale. Defectul cauzat de insuficiența în 


comunicare reține asimilarea şi însuşirea cunoştinţelor şi deprinderilor. Lipsa intervenirii la timp cu 
acțiuni de corecție psihologică, pedagogică şi logopedică conduce la dezvoltarea evidentă a defectelor 
secundare microsociale de delăsare pedagogică, de reţinere în dezvoltarea intelectuală, aducând cu sine 
o paletă întreagă de dereglări ale personalității, dereglări ale sferei emoționale, cauzate de insuccesele 
persistente (subaprecieri, nivel scăzut de pretenții, timiditate, frustrări, apariția trăsăturilor de autism 
etc.). 

Corecția defectelor secundare trebuie să înceapă cât mai timpuriu. Necesitatea intervenirii 
precoce se explică prin faptul că timpul pierdut în desfăşurarea procesului de instruire şi educaţie a 
copiilor din grupele cu risc social nu poate fi recuperat automat şi nu se compensează de fel la o vârstă 
mai înaintată. Corecţia mai târzie a lacunelor în cunoştinţe necesită eforturi specifice complexe de 
depăşire a defectelor secundare. 

Al patrulea parametru al dezontogenezei ţine de perturbarea interacțiunii dintre funcții în 
procesul dezvoltării anormale a sistemului de origine (geneză). Independenţa temporală a funcţiilor este 
caracteristică etapelor de dezvoltare timpurie. L. Vîgotski scria că până la vârsta de doi ani liniile de 
dezvoltare a gândirii şi vorbirii merg separat; mai târziu ele se intersectează, creând o nouă formă de 
dezvoltare. Astfel, în perioada timpurie de dezvoltare a vorbirii copilului se observă independenţa între 
dezvoltarea aspectelor fonetice şi de înţelegere. 

Aspectele componentelor afective şi ale închipuirilor în perioada precoce de dezvoltare a 
vorbirii copilului sunt cu mult mai pronunţate şi mai vaste decât în vorbirea adulţilor. 

Legăturile asociative sunt conducătoare şi specifice perioadei precoce de ontogeneză. 

Funcţiile psihice, structurate după tipul ierarhic, se formează în procesul activității de 
comunicare. Datorită acestui fapt dereglările apărute „într-un segment dintr-un lanţ“ pot fi compensate 
„prin segmentele sănătoase ale lanţului“. Cel mai mult suferă patologia dezvoltării legăturilor complexe 
dintre funcţii, cum ar fi coordonarea ierarhică. De exemplu, copiii cu retard mintal care şi-au însuşit 
operaţiile simple de numărare orală, în orice situaţie complicată vor reveni la numărarea concretă, pe 
degete. 

Savanţii A. Krecimer (1956), G. Sheutte (1967), R. Zazzo (1968) au menţionat că pe lângă 
apariția asinhroniilor — disproporțiilor, în dezvoltare pot fi evidenţiate: 

a) apariţia retardărilor — neterminarea unor anumite perioade de dezvoltare, lipsa involutivă a 
formelor timpurii de dezvoltare. Aceasta este caracteristic pentru oligofrenii şi reţinerile în dezvoltarea 
psihică. Unii autori descriu copiii cu tulburări globale de vorbire la care se observă păstrarea patologică 
îndelungată a vorbirii autonome. Dezvoltarea pe mai departe a vorbirii la aceştia nu are ca rezultat 
trecerea de la vorbirea autonomă la cea obişnuită, ci îmbogățirea vocabularului cu cuvinte autonome. În 
acest caz se fixează patologic una dintre etapele inferioare de dezvoltare a vorbirii, care, în normă, ocupă 
o perioadă neînsemnată de timp; 

b) apariția patologică accelerată a unor anumite funcții, de exemplu foarte timpuriu (până la un 
an) Şi, izolat, dezvoltarea vorbirii la copii în caz de autism; atracția sexuală timpurie pe fundalul 
timpuriu de dezvoltare a organelor sexuale; 

c) combinarea apariției patologice accelerate şi a retardărilor funcţiilor psihice cu nedezvoltarea 
pronunțată a sferelor motorii şi senzoriale în caz de autism, etc. 


1.4. Abordări teoretice ale procesului de dezvoltare a copiilor cu deficienţe în 
dezvoltare 


L. Kranner (1957) şi V. Lebedinski (1985, 2002) clasifică dezontogeneza psihică, caracteristică 
pentru copiii cu probleme în dezvoltare, în felul următor: 

1. nedezvoltare — se explică prin lezarea timpurie a creierului în perioada formării celor mai 
complexe sisteme ale sale (din perioada prenatală până la dezvoltarea definitivă a sistemului nervos 
central). Se întâlneşte la oligofreni, arierați mintal — copii cu nevoi speciale deosebite (CNSD); 

2. dezvoltare psihică reținută — se caracterizează prin formarea încetinită a sferelor de cunoaştere 
şi emoționale; este cauzată de factorii genetici sau/şi de factorii somatogeni (îmbolnăviri somatice 
cronice), psihogeni (condiţii nefavorabile de educație), precum şi de insuficiența cerebralo-organică, mai 
frecvent de caracter rezidual (infecții, intoxicații, traume ale creierului în perioada intrauterină şi 
postnatală timpurie); se întâlneşte la copiii cu rețineri în dezvoltarea psihică de diferite forme ( copii cu 
CES); 

3. dezvoltare deteriorată — are aceeaşi etiologie, fiind cauzată preponderent de factorii 
somatogeni şi psihogeni care intervin după primii 2-3 ani de viaţă, atunci când sistemele creierului sunt 
formate în mare măsură, iar insuficienţa lor are mai mult un caracter deteriorat (se întâlneşte la copiii cu 
demenţă organică); 

4. dezvoltare insuficientă — este cauzată de tulburările grave ale analizatorilor de văz, auz, 
motorii, de vorbire, ai aparatului locomotor, precum şi de factorii somatogeni; defectul primar duce la 
dezvoltarea insuficientă a unei anumite funcţii care, la rândul ei, deteriorează dezvoltarea altor funcţii; se 
întâlneşte la copiii orbi şi la slabvăzători,la  surzi şi hipoacuzici cu tulburări grave de limbaj, cu 
tulburări ale aparatului locomotor, deci la copiii cu CES; 

5. dezvoltare deformată — este caracterizată de patologiile ereditare, cumulând în sine diferite 
aspecte complexe ale tipologiei nedezvoltării şi dezvoltării psihice, de exemplu autismul, schizofrenia la 
copiii de vârstă fragedă; 

6. dezvoltare discordantă — după structura sa este asemănătoare cu dezvoltarea deformată; 
asemănarea constă în combinarea fenomenelor de retardare a unor sisteme cu accelerarea parțială a altor 
sisteme; se deosebeşte de dezvoltarea deformată prin faptul că disfuncțile apărute sunt condiționate de 
cauze ereditare dobândite, lezând îndeosebi sfera emoţional-volativă; în cazul acestei anomalii de 
dezvoltare caracteristică dezontogenezei, limitându-se mai mult la sfera psihică a personalităţii, accentul 
se deplasează de la factorul biologic la cel social; indivizii din această categorie se caracterizează prin 
reacții neadecvate la excitanții mediului exterior, manifestând ca răspuns comportamente antisociale, 
motiv pentru care nu se pot adapta în mediul social (un exemplu pot fi psihopatiile, în primul rând cele 
constituţionale, în mare măsură determinate ereditar, precum şi formarea patologică a personalităţii în 
rezultatul educaţiei incorecte). Pe fundalul acestor factori se dezvoltă diferite defecte ale caracterului. 

Trebuie menţionat faptul că această clasificare nu este completă deoarece pe fundalul uneia şi 
aceleiaşi îmbolnăviri pot exista mai multe variante şi forme ale dezontogenezei psihice. De exemplu, 
copiii cu deficienţe mintale pot avea şi tulburări senzoriale sau motorii. 

În baza clasificării menţionate, N. Semago evidenţiază patru blocuri tipologice ale dezvoltării 
psihice deviante: 

I - dezvoltare insuficientă - 1. nedezvoltare totală - a) simplă; 

- b)echilibrată; 
- c)afectiv-instabilă; 
- d) inertă; 

- 2. dezvoltare reținută; 

- 3. dezvoltare parțială; 

II — dezvoltare asinhronică: 

HI- dezvoltare deteriorată: 

IV- dezvoltare deficitară. 


11 


În clinică, nedezvoltarea psihică este tratată ca sindrom al retardării totale. Exemplul tipic pentru 
retardările totale sunt arierațiile / înapoierile / deficienţele mintale. Coeficientul intelectual este: 

- 69-50 (F-70) —în caz de înapoiere mintală uşoară - debilitate; 

- 49-35 (F-71) — în caz de înapoiere mintală moderată — imbecilitate; 

- 34-20 (F-72) — în caz de înapoiere mintală gravă; 

- Q.I. mai mic de 20 (F-73) — în caz de înapoiere mintală severă. 

În cazul altor forme de înapoiere mintală (F-78), Q.I. nu poate fi determinat precis din cauză că 
înapoierea mintală este însoțită şi de alte forme ale nedezvoltării analizatorilor de văz, auz, motori etc.. 
(F-79) caracterizează înapoierea mintală neprecizată. Aceste categorii de copii alcătuiesc grupa de copii 
cu nevoi speciale (CNSD), care trebuie să frecventeze o instituţie specială de învățământ care le oferă 
posibilitatea de a se integra mai adecvat în mediul social. 

Sintagma „cu cerinţe speciale“ are o sferă semantică mai extinsă , incluzând pe lângă copiii cu 
tulburări de învăţare şi copiii cu deficienţe psihice/mintale, senzoriale (de văz, auz), cu deficienţe 
motorii, cu tulburări grave de vorbire, cu tulburări comportamentale, copiii delicvenţi, copii din medii 
sociale şi familii defavorizate sau, uneori, din anumita grupuri etnice, al căror coeficient intelectual este 
peste 69, adică se află la limita dintre anormalitate şi normalitate sau care au unele probleme uşoare în 
dezvoltarea ontogenetică. 

În accepțiunea UNESCO, 1995, categoria copiilor cu CES cuprinde: 

a) tulburări emoţionale şi de comportament; 

b) tulburări/dificultăți de învăţare; 

c)tulburări de limbaj; 

d) tulburări vizuale; 

e) tulburări fizice/motorii; 

f) întârzieri/deficiențe mintale. 

În viziunea literaturii de specialitate, stimularea procesului de învăţare presupune utilizarea unui 
sistem complex de modalităţi de acţiune socio-educaţional. 

În această accepţie nu se face o diferenţiere între retardările mintale simple şi retardările totale, 
deşi modelul de învățământ de tip cascadă din SUA acceptă instruirea categoriilor de copii cu retardări 
totale în sisteme speciale de învățământ. 

Ținând cont de cauzele biologice şi fiziologice, psihologice, sociale, ambientale şi de cele 
necunoscute, savanții defectologi clasifică în mai multe categorii copiii cu probleme în dezvoltare (vezi 
clasificările menţionate anterior) dintre care doar retardările totale, caracterizate prin tulburări polimorfe 
(copiii cu CNSD), au o tendinţă de a fi separați, instituționalizaţi într-un sistem special de învățământ, 
prin intermediul căruia li se oferă posibilitatea integrării adecvate în mediul social. Celelalte categorii de 
copii cu probleme în dezvoltare, alcătuind grupa CES, pot fi integrați în sisteme generale de învățământ. 

Autorii români (C. Păunescu, I.Muşu, V. Preda, D. Popovici, G. Radu, E. Verza) plasează copiii 
cu probleme în dezvoltare în categoria copiilor cu CES, copii care au nevoie de condiţii de simulare şi 
individuale, de flexibilitate didactică — individualizarea educaţiei, de protecție specială — programe 
individualizate de intervenţie, de integrare şcolară şi socială, de educaţie incluzivă, socializare. 

Actualmente, noțiunea de „cerinţe educative speciale“ ( în opinia autorilor româniE. Vrăjmaş, C. 
Stănică, E. Verza, E. Păun, T. Vrăjmaş, Alois Gherguţ, T. Cosma, C. Neamţu, M. Farkas) este 
interpretată ca unitate în dezvoltarea copilului: în ritmul de dezvoltare; în stilul unic de adaptare, de 
învăţare; în nivelul individual de dezvoltare fizică şi psihică cu caracteristici biologice, fizice, psihice şi 
sociale specifice. 

În concordanţă cu opinia specialiştilor (Alois Gherguţ, T. Cosma, C. Neamţu, M. Farkas), 
termenul de cerințe educative speciale — CES se referă la cerințele în plan educativ pentru unele 
categorii de copii, cerinţe impuse de unele disfuncţii sau deficiențe de natură intelectuală, senzorială, 
psihomotrică, fiziologică etc. sau ca urmare a unor condiţii psiho-afective, socio-economice sau de altă 
natură (cum ar fi absenţa mediului familial, condiţii de viață precare, anumite particularități ale 
personalității copilului etc.) care plasează elevul într-o stare de dificultate în raport cu cei din jur. 
Această stare nu-i permite o existenţă sau o valorificare în condiţii normale a potenţialului intelectual şi 
atitudinal de care acesta dispune şi induce un sentiment de inferioritate ce accentuează condiţia sa de 
persoană cu cerinţe speciale. În consecință, activităţile educative şcolare şi/sau extraşcolare impun noi 
modalităţi de proiectare şi de desfăşurare a lor în relaţie directă cu posibilitățile reale ale elevilor, astfel 
încât să poată veni în întâmpinarea cerințelor pe care elevii respectivi le resimt în raport cu actul 
educațional. Acest proces presupune, pe lângă continuitate, sistematizare, coerență, rigoare şi 
accesibilitate a conţinuturilor, un anumit grad de înţelegere, conştientizare, participare, interiorizare şi 
evoluție în planul cunoaşterii din partea elevilor. Altfel spus, cerințele educative speciale solicită 
abordarea actului educaţional de pe poziţia capacităţii elevului deficient sau aflat în dificultate de a 
înțelege şi valorifica conţinutul învăţării şi nu de pe poziţia profesorului sau educatorului care desfăşoară 
activitatea instructiv — educativă în condițiile unei clase omogene sau pseudo-omogene de elevi. 
Termenul de cerinţe educative speciale este utilizat mai cu seamă în domeniul psihopedagogiei speciale 
unde semnifică necesitatea unor abordări diferențiale şi specializate ale educației copiilor cu deficienţe, a 
celor cu afecțiuni neuropsihice, neurofiziologice sau somatice etc. 

Socializarea şcolară a acestor copii impune înfăptuirea corecției psihopedagogice, medicale şi 
sociale cu intervenția personalului didactic specializat, capabil să intervină cu activități de corecție în 
procesul de învăţare, cât şi a specialiştilor (psihologi, logopezi, defectologi, asistenţi sociali). 

Utilizarea conceptului „cerinţe educative speciale“ se referă la adaptarea, completarea şi 
flexibilitatea educaţiei pentru anumiţi copii în vederea egalizării şanselor de participare la educaţie în 
medii de învăţare obişnuite. 

Copilul cu CES are nevoie de: 

- condiții pentru stimularea şi sprijinirea dezvoltării din cele mai timpurii perioade; 

- adaptarea curriculumului la posibilitățile individuale; 

- flexibilitate didactică — individualizarea educaţiei; 

- protecție specială — programe individualizate de intervenţie; 

- integrare şcolară şi socială. 

O asemenea manieră de înțelegere este mai aproape de idealul şcolii viitorului, care se doreşte un 
serviciu capabil să se adapteze el însuşi varietăţii de cereri educative exprimate de copilul cu CES. 

D. Gînu în monografia „Copii cu cerinţe educative speciale“ subliniază faptul că „...cerinţele 
educative speciale se axează pe particularitățile individuale de dezvoltare, de învăţare, de relaţie cu 
mediul şi necesită o evaluare şi o abordare personalizată a necesităţilor copilului“. 

În prezent, cerinţele educative speciale sunt interpretate ca unitate în dezvoltarea copilului: în 
ritmul de dezvoltare; în stilul unic de adaptare, de învăţare, de integrare; în nivelul individual de 
dezvoltare fizică şi psihică cu caracteristici biologice, fizice, psihice şi sociale specifice. 

E. Verza, C. Păunescu, G. Radu, A. Racu, D. Gînu, N. Malofeev folosesc şi o formulă alternativă 
cerinţelor speciale şi anume „nevoi speciale“. Semantica acestui termen este mai extinsă incluzând pe 
lângă copiii cu deficienţe sau cu tulburări de învăţare şi copiii din medii sociale şi familii defavorizate, 
copiii delicvenţi sau, uneori, copiii din anumita grupuri etnice, care pot avea şi handicap mintal lejer. 

Conceptul „cerințe educative speciale“ a fost preluat şi de noi, având o apropiere directă de 
integrare şi incluziune. 

Pe parcursul lucrării s-a utilizat termenul „cerinţe educative speciale“ (CES). Utilizarea în 
continuare a altor termeni se va face numai cu accepţia echivalentă „cerinţe educative speciale“. 

În lucrările autorilor amintiţi, conceptele de recuperare, reabilitare sunt folosite pe larg ca etape 
ale integrării. Reabilitarea (tradusă mai mult sau mai puţin exact în limba română prin recuperare) se 
referă la un proces destinat să dea posibilitatea copiilor cu CES să ajungă (şi să se menţină) la niveluri 
funcționale fizice, psihice şi/sau sociale corespunzătoare, furnizând acestora instrumentele cu ajutorul 
cărora îşi pot schimba viaţa în direcția obținerii unui grad mai mare de independență. 

Există tendința în unele țări (în cele scandinave mai ales) de a utiliza împreună noțiunile 
abilitare-reabilitare, prima referindu-se tocmai la acele funcţii care nu mai pot fi recuperate. În schimb, 
prin mecanismele de compensare se pot forma abilităţi, capacități bazale pentru integrarea socială şi 
profesională a persoanei cu deficienţe, ceea ce constituie în esenţă abilitatea sau instrumentarea 
persoanei acesteia. 


I.5. Raportul dintre procesele de socializare, integrare, normalizare, 
incluziune 


Teoria pedagogică contemporană tinde să se îndepărteze de termenii care pot eticheta copii cu 
diverse probleme de dezvoltare şi/sau învăţare. Accentul se pune pe cerinţele educative individuale ale 
copilului care are o problemă de învăţare/dezvoltare, utilizându-se termeni de circulație internațională 
care semnifică calitatea de ființă umană: copil cu deficiență şi/sau incapacitate (V. Lubovski, 1989; M. 
Pevzner, 1979; L. Vîgodski). 

În contextul celor expuse, educaţia integrată poate fi definită. 

A. Socializarea este procesul social fundamental care presupune acomodarea, adică soluționarea 
conflictelor existente între diferite aspirații şi atitudini comportamentale, între indivizi, grupuri, clase. 

Termenul de integrare socială este relativ recent şi, ca orice termen recent, este folosit cu sensuri 
diferite. Deseori termenul de adaptare echivalează cu termenul de integrare. 

J. Piaget, plecând de la termenul primar existent în biologie, defineşte adaptarea organică ca 
fiind: 

a) interdependenţa între o oarecare parte a corpului viu şi a unui sector din mediul exterior; 

b) o transformare a organismului în funcție de mediu, această variație având ca efect o mărire a 
schimburilor între mediu şi condiţiile favorabile conversiunii sale. 

J. Piaget , introducând termenul în psihologie, depăşeşte limitele biologice şi adaugă o altă 
treaptă de adaptare care este adaptarea mintală sau intelectuală, definită ca „schimburi imediate între 
subiect şi obiect efectuându-se la distanţe spațio-temporale totdeauna mai mari şi după traiecte totdeauna 
mai complexe“ sau ca „o punere în echilibru progresiv între un mecanism asimilator şi o acomodare 
complement“. Făcând un pas în profunzimea fenomenului, J. Piaget defineşte adaptarea ca proces în 
felul următor: „ca o trecere de la un echilibru mai puţin stabil la un echilibru mai stabil între organism şi 
mediu“. Este uşor de observat că introducerea conceptului de echilibru între organism şi mediu creează 
premisele psihologice necesare extinderii termenului de adaptare ca proces până la nivelul reglărilor 
reciproce dintre personalitate şi societate, ceea ce ne îndreptățește să vorbim de faptul că în fond prin 
alăturarea termenului de asimilare cu termenul de adaptare, J. Piaget contrează însuşi conținutul 
noțiunii de integrare. 

Schimbul care conduce nu numai la un echilibru dinamic, ci şi la o acțiune reciprocă de 
transformare se pretează mai degrabă la cuprinderea sub conceptul de integrare socială. 

W. Landecker (1951), T. Pearson ( 1965), T. Sorokin (1966) definesc într-o formulă comună şi 
cu puţine deosebiri integrarea socială ca fiind procesul prin care un individ asimilează („face să devină 

ale sale“) normele culturale într-o societate sau un grup. Ea poate fi înţeleasă, de asemenea, ca 
asamblarea într-o totalitate a elementelor unui sistem social şi trăirea lor ca atare de către individ. 

W. Landecker distinge patru tipuri de integrare: culturală, normativă, comunicativă şi 
funcțională. 

Se poate vorbi, de asemenea, de două tipuri de integrare: cauzal-funcțională şi logic- 
semnificativă. Primele elemente din definiția autorilor citați se bazează pe asimilare, definită ca proces 
de interiorizare. A doua parte a definiției care subliniază procesul de asamblare a personalităţii într-un 
sistem social şi adeziunea afectivă vitală la elementele acestui sistem ni se pare a desemna cu multă 
exactitate procesul de integrare socială. 

Procesul integrării constituie o acţiune complexă care, pe baza anumitor funcții şi strategii, 
generează o fuziune esenţială între elementele sistemului personalității şi elementele sistemului social, 
determinând o dinamică de dezvoltare şi de progres simultan şi reciproc. Procesul de integrare socială 
este bipolar. Contextul social, grupul social, în care apare un individ la un moment dat cunoaşte o 
saturație de valori morale, spirituale, culturale, economice etc.. Această configuraţie extrem de variată 
captează individul, persoana în câmpul ei de forțe şi determină o deschidere, o receptivitate a individului 
către valori, exercitându-se prin intermediul unor factori purtători de valori cum sunt instituțiile (familia, 
şcoala etc.), mass-media şi în general toată construcția superioară a societăţii în care s-a depozitat 
zestrea de valori izvorâte din „miracol“ creaţiei umane. Inserţia într-un câmp valoric de forţe al 
individului generează, datorită impactului valorilor asupra cunoaşterii, o mişcare către valori. 
Personalitatea copilului se dezvoltă printr-o treaptă de recepție, asimilare şi organizare a valorilor, a 
normelor existente în societate în jurul Eu-lui său. Prima parte a procesului de integrare, poate cea mai 
importantă şi definitorie pentru personalitatea umană, este perioada în care personalitatea se formează, 
se modelează pe baza constelației axiologice pe care societatea i-o pune la dispoziție. Copilul învaţă să 
se integreze cucerind încet, încet lumea complicată şi miraculoasă a valorilor umane şi sociale, în timp 
ce fiecare pas îl transformă într-o personalitate şi mai complexă, mai cuprinzătoare şi mai ales într-o 
personalitate cu grad mai mare de adecvare la realitatea valorică. 

În timp ce structura valorilor acţionează asupra formării personalității, personalitatea acţionează 
asupra formării structurii valorilor. Acest proces de comunicare activă defineşte dinamica procesului de 
integrare socială. 

UNESCO discută la modul general integrarea ca „ansamblu de măsuri care se aplică diverselor 
categorii de populaţie şi urmăreşte înlăturarea segregării sub toate formele“. 

Cercetările menţionează că pe parcursul dezvoltării procesului de integrare s-a dezvoltat şi 
noțiunea folosită des în literatura de specialitate. Integrarea presupune transferul dintr-un mediu mai 
mult sau mai puțin separat (segregat) într-un mediu obişnuit (sau cât mai apropiat de acesta). 

T. Vrăşmaş (1996) şi I. Muşu stabilesc că integrarea socială nu poate fi separată de cea şcolară, 
ea nu este doar post-şcolară, ci se construieşte treptat, pe măsura evoluţiei copilului prin educaţie, până 
la stadiul de adult, de „fiinţă socială“. 

D. Popovici şi alţii au stabilit că integrarea în comunitate presupune acceptarea şi participarea 
copilului la diverse forme de viață comunitară, cu asumarea de roluri şi stabilirea de relații sociale 
(spontane sau cu caracter permanent) în grupul/microgrupul social în care trăieşte. 

Există mai multe definiţii ale termenului de integrare. Deseori întâlnim termenul integrare 
limitat la anumite instituţii, de tipul „comprehensive school“ din sistemul scandinav sau anglo-saxon. 

În literatura şi practica de specialitate (D. Popovici, E. Verza)sunt cunoscute patru niveluri ale 
integrării. 

P. Daunt, T. Vrăjmaş, I. Muşu (1996) propun următoarele niveluri: 

- integrarea fizică — sau nivelul incipient al integrării — se referă la prezenţa copiilor cu deficienţe 
alături de ceilalți şi reducerea distanţei fizice dintre copii; 

- integrarea funcțională (sau pedagogică) semnifică participarea la un proces comun de învăţare, 
în condiţiile în care şi copilul cu CES asimilează anumite cunoştinţe, îşi formează abilități, alături de 
copii obişnuiţi; 

- integrarea socială are în vedere şi aceste aspecte legate de includerea copilului cu CES în toate 
activitățile comune din viaţa şcolii, atât la cele propriu-zise de învăţare, cât şi la activitățile comune din 
pauze, jocuri, alte activităţi cotidiene din viaţa şcolii; 

- integrarea socială apare atunci când copilul integrat dobândeşte sentimentul de apartenență şi 
participă activ la viaţa comunităţii, cu asumare de roluri. 

Educaţia prin integrare devine una dintre cele mai stringente probleme medico-sociale şi 
psihopedagogice aflată în obiectivele specialiştilor, mai ales acum, când o mare parte dintre copiii cu 
cerințe emoționale speciale nu sunt încadraţi în instituţiile specializate. Aceşti copii rămân în afara 
atenției specialiştilor şi, fiind limitați în contactul cu mediul, depind doar de familie, care, adesea, nu 
este nici ea pregătită să-i acorde copilului sprijinul necesar şi adecvat. 

Majoritatea cercetărilor prezintă integrarea ca pe o relație, o simbioză dinamică între sistemul 
care se integrează şi sistemul care integrează. În funcţie de caracterul activ al sistemului care se 
integrează şi de capacitatea de răspuns a mediului care integrează, se disting mai multe fază ale 
procesului de integrare: 

- acomodarea — constă în informarea despre obiective şi caracteristici, despre activitatea 
modelelor integrative care să-i permită celui venit învăţarea rolului ce decurge din poziţia pe care o 
ocupă în sistemul în care se integrează; 

- adaptarea — faza în care relaţiile multiple ce se stabilesc fac ca sistemul care se integrează să 
capete cunoştinţele şi deprinderile necesare rezolvării situațiilor impuse de mediu şi să răspundă pozitiv 
cerințelor acestuia; 

- participarea — constă în asumarea rolurilor şi promovarea iniţiativelor personale; 

- integrarea propriu-zisă — presupune transformarea integrantului în element funcțional, în 
subsistem integrat al organizaţiei respective. 


B. Educaţie integrată — proces care se referă în esenţă la integrarea în structurile învățământului 
general a copiilor cu CES (copii cu deficienţe senzoriale, fizice, intelectuale, de limbaj, defavorizați 
socio-economic şi cultural, copii cu tulburări psiho-afective şi comportamentale, copii orfani, copii 
infectați cu virusul HIV etc.) pentru a oferi un climat favorabil dezvoltării armonioase şi cât mai 
echilibrate acestor categorii de copil. 

A. Gherguţ subliniază că educaţia integrată a copiilor cu CES urmăreşte dezvoltarea la aceştia a 
unor capacități fizice şi psihice care să-i apropie cât mai mult de copiii normali, a implementării unor 
programe cu caracter corectiv-recuperator, stimularea potenţialului restant, ce permite dezvoltarea 
compensatorie a unor funcții menite să le suplinească pe cele deficitare, crearea climatului afectiv în 
vederea formării motivației pentru activitate în general şi pentru învăţare în special, asigurarea unui 
progres continuu în achiziția comunicării şi a cogniției, formarea unor abilități de socializare şi 
relaționare cu cei din jur, formare de deprinderi cu caracter profesional şi de exercitare a unor activități 
cotidiene, dezvoltarea comportamentelor adaptative şi a însuşirilor pozitive ale personalității, care să 
faciliteze normalizarea deplină. 

A. Gherguţ demonstrează că un copil nu poate răspunde în mod eficient cerințelor specifice 
comunităţii normalilor şi dacă eşecurile se repetă pe perioade lungi de timp, el poate regresa în plan 
psihic, se poate deforma. De aceea se impun soluții de prevenire a acestor eşecuri concentrate pe 

pregătirea suplimentară a copilului cu CES pentru pregătirea integrării şi pentru integrare. Fiecare copil 
cu CES trebuie să beneficieze de un program adecvat şi adaptat de recuperare, care să dezvolte maximal 
potenţialul psihic pe care îl are. Când deficiența copilului este gravă (profundă) sau când acelaşi copil 
prezintă deficienţe asociate, aceste dificultăți ale integrării sporesc, dar marea majoritate a copiilor cu 
CES prezintă forme uşoare sau lejere, ceea ce le permite o adaptare relativ bună la comunitatea copiilor 
normali, mai cu seamă atunci când sunt îndeplinite condițiile enumerate mai sus. 

deficient şi pe de altă parte antrenarea în mod compensatoriu a palierelor psiho-fizice care nu sunt 
afectate în aşa fel încât să preia activitatea funcțiilor deficitare şi să permită însuşirea de abilități care să 
înlesnească integrarea eficientă în comunitatea normală. Paralel, prin integrare, se realizează şi o 
pregătire psihologică a subiectului, care să contribuie la crearea unor stări afectiv-emoţionale 
corespunzătoare, în care confortul psihic este menţinut de satisfacțiile în raport cu activitățile 
desfăşurate. 

Raportul dintre relațiile de socializare, integrare, incluziune are în vedere implicaţiile practice şi 
teoretice ce privesc evoluţia sistemului de organizare a educaţiei speciale şi a pregătirii copiilor pentru 
integrarea şi includerea în activitățile profesionale şi în colectivitățile sociale. Aceasta presupune 
elaborarea unor metodologii şi terapii recuperative care să ţină seama de potenţialul psihic şi de 
perspectiva încadrării socio-profesionale. Din această perspectivă a rezultat ideea de integrare ce s-a 
constituit ca parte componentă pentru demersul fundamental al recuperării, reabilitării şi educației în 
vederea asigurării incluziunii socio-profesionale cât mai apropiată de cea a normalilor. 

K. Grunewald (1991), T. Lambert (1986), E. Verza (1992), D. Popovici (1997) şi R. Lafon 
(1963) văd acest raport susținut de programe naționale, de noi modele de integrare, de normative şi 
standarde caracteristice ţării, de legislații interne elaborate în baza actelor internaționale etc. 

Raportul acestor procese este pozitiv atunci când este bine determinată strategia lor de 
dezvoltare. 


C. Educaţie incluzivă — are la bază principiul dreptului egal la educaţie pentru toți, indiferent de 
mediul social sau cultural din care provin, religie, etnie, limba vorbită sau condiţiile economice în care 
trăiesc. Practic aria semantică a conceptului de educaţie incluzivă înglobează aproape în totalitate aria 
semantică a conceptului de educaţie integrată (T. Vrăşmaş, E. Vrăşmaş, 2002). 

Conceptul educaţiei integrată/incluzivă oferă posibilitatea de a ieşi din cadrul restrâns al unor 
valori contextuale la cel universal acceptabil unde toți suntem ființe umane şi toți avem dreptul la 
educaţie şi dezvoltare pe măsura potențialului individual. Acest concept este o stimulare la schimbarea 
atitudinilor şi mentalităților, precum şi a politicilor de excludere şi separare a copiilor percepuți de 
şcoală şi comunitate ca diferiți de alții. 

Sunt stabilite principiile educaţiei incluzive şi anume: 

- valorificarea tuturor diferenţelor copiilor; 

- flexibilitatea în activitatea didactică; 

- cooperarea şi comunicarea între factorii implicați în procesul de educaţie a copilului; 

- parteneriatul în procesul de dezvoltare a potențialului copilului, în procesul de îmbunătăţire a 
instituției, de explorare a resurselor umane; 

- managementul educațional participativ. 

Conceptul educaţiei incluzive integrate a copiilor cu CES este o modalitate eficientă de atingere 
a obiectivelor educației pentru toți deoarece: 

- reduce distanţa dintre copilul cu cerinţe educative speciale şi mediul familial; 

- aduce vizibilitate grupurilor comunitare; 


17 


- presupune cooperare, colaborare, comunicare şi învăţare împreună cu toţi copiii; 

- motivează copiiipentru găsirea soluţiilor de trai în comun; 

- evidențiază problemele sociale comunitare; 

- dezvoltă parteneriatul şi dialogul între copii, părinţi, specialişti etc.; 

- oferă posibilitatea de a împărtăşi celorlalți experienţele personale. 

Conceptul educaţiei incluzive prevede un şir de modalități eficiente de abordare a copilului în 
şcoala pentru toți. 

Acest concept a devenit o strategie generală de educaţie a copiilor cu CES care acordă valoare 
egală fiecărui copil în corespondenţă cu particularităţile sale de învăţare şi de dezvoltare. 

Educaţia incluzivă/integrativă vine să răspundă cerinţelor educative speciale ale copiilor prin 
individualizarea educaţiei, prin asigurarea accesului la educaţie pentru toţi copiii din perspectiva 
drepturilor copilului. Analiza literaturii ne-a demonstrat folosirea pe larg a diferitor termeni şi concepte 
în activitatea cu copiii cu CES. Însă cel mai frecvent folosit în practica includerii/integrării este 
termenul, copii cu cerințe educative speciale (CES)”. 

Scopul oricărei societăţi este de a-şi menţine echilibrul, ordinea socială şi normativă. Acest 
deziderat se poate atinge prin funcționarea optimă a elementelor structurii sociale a grupurilor, 
colectivităților şi instituțiilor şi prin integrarea armonioasă a indivizilor în diversele sfere ale societăţii. 
Pentru realizarea acestor scopuri funcționale, societatea şi-a creat şi perfecționat mecanisme specifice de 
socializare şi integrare socială. 


D. Dezinstituţionalizare (deinstitutionalization) — acest termen apărut ca o consecinţă directă a 
aplicării educației integrate sau ca ultim scop al politicii de mainstreaming (sinonim cu termenul de 
integrare şcolară) se referă la renunţarea totală sau parțială a educării copiilor cu deficienţe în şcoli 
speciale. Problema renunțării la şcolile speciale şi la programul specific acestor şcoli a dat naştere la 
numeroase controverse sau reacţii de dezaprobare care, în unele locuri, nu şi-au găsit încă o rezolvare 
acceptată de toate părțile implicate în educaţia copiilor cu CES. 

Cauzele care contribuie la menţinerea modelului instituțional tradițional sunt multiple: - 
deficienţele în pregătirea personalului didactic şi a conducerii din sistemul învățământului general 
privind educaţia copiilor cu CES; 

- părinţii copiilor cu CES care nu înţeleg scopul educației integrate şi modul de activitate cu 
elevii în condiţiile integrării; 

- absenţa resurselor economice pentru a susține educaţia integrată; 

- necesitatea păstrării modelului tradițional de educaţie specială pentru anumite categorii de 
copii cu CES aflaţi în situații excepționale. 

O soluţie adoptată în multe țări privind problema dezinstituționalizării are la bază transformarea 
şcolilor speciale în centre de resurse pentru terapia, compensarea şi recuperarea prin activităţi instructiv- 
educative a copiilor cu CES. Altfel spus, în şcoala de masă urmează să se desfăşoare activităţile 
educative formale după un program diferenţiat/individualizat, iar în aceste centre să se desfăşoare 
activitățile extraşcolare care, pe de o parte să continue şi să diversifice experienţele de învăţare întâlnite 
în programul din şcoală şi pe de altă parte să includă un program terapeutic şi recuperator în funcție de 
deficienţa copilului, unde să se valorifice şi cunoştinţele sau competențele achiziţionate la activitățile din 
şcoală, unde să se poată aplica programe de recuperare, profesionalizare şi integrare eficiente şi în care 
activitățile să fie susținute de echipe mixte de specialişti în domeniul socio-pedagogic şi/sau medical. 


E. Integrare şcolară — este procesul de includere în şcolile de masă a copiilor consideraţi ca 
având cerințe educative speciale, prin participare la activitățile educative formale şi nonformale,. 

Considerând şcoala ca principala instanță de socializare a copilului (familia fiind considerată prima 
instanţă de socializare), integrarea şcolară reprezintă o particularizare a procesului de integrare socială a 
acestei categorii de copii, proces care are importanţă fundamentală în facilitarea integrării ulterioare în 
viața comunitară prin formarea unor conduite şi atitudini, a unor aptitudini şi capacități favorabile 
acestui proces. În plus, integrarea şcolară a copiilor cu CES permite, sub îndrumarea atentă a cadrelor 
didactice, perceperea, înţelegerea corectă de către elevii normali a problematicii şi potențialului de 
relaţionare şi participare la viața comunitară a semenilor lor care, din motive independente de voinţa lor, 
au nevoie de o abordare diferențiată a procesului de instruire şi educație în şcoală şi de anumite facilități 
pentru accesul şi participarea lor la serviciile oferite în cadrul comunității. 


F. Şcoala incluzivă —este instituţia şcolară din învăţământul public general unde au acces toți 
copiii unei comunități, indiferent de mediul de provenienţă, în care sunt integrați într-o formă sau alta şi 
copiii cu CES, unde programul activităţilor didactice are la bază un curriculum specific (individualizat şi 
adaptat) şi unde participarea personalului didactic la activitățile educative din clasă se bazează pe un 
parteneriat activ între profesori, profesori de sprijin/suport, specialişti în educaţie specială şi părinți. În 
literatura de specialitate se vorbeşte şi despre clase incluzive (de regulă au câte 2-4 copii cu CES). 


G. Mainstreaming —este un termen anglo-saxon sinonim celui de integrare şcolară. Acesta 
accentuează mai ales elementele care privesc politicile educaționale, deciziile şi măsurile la nivel 
național şi local care favorizează integrarea/includerea copiilor cu CES, asigurându-se astfel dreptul 
fiecărei persoane la o educaţie normală şi integrare în comunitatea din care face parte, fără să fie 
discriminat pe criterii segregaționiste. De asemenea, prin mainstreaming se doreşte o schimbare de 
atitudine a membrilor comunității faţă de problematica şi posibilitățile de implicare activă în viața 
comunității a persoanelor cu CES, renunţarea la prejudecățile şi stereotipurile care consideră aceste 
persoane ca fiind total dependente de cei din jur (incapabile să efectueze activităţi şi/sau servicii utile 
comunității) şi cultivarea principiului normalităţii care valorizează în percepția membrilor comunității 
realizările/reuşitele sociale şi profesionale ale acestei categorii de persoane, precum şi faptul că ele nu 
trebuie privite sau tratate ca fiinţe inferioare ci, dimpotrivă, ca persoane normale. 


1.6. Principiile educaţiei integrate 


Principiul socializării reprezintă procesul de transmitere şi însuşire a unui set de modele culturale 
şi normative, de cunoştinţe şi atitudini prin care indivizii dobândesc cunoaşterea comportamentelor 
socialmente dezirabile, îşi formează deprinderi şi dispoziții care-i fac apți să acţioneze ca membrii ai 
societăţii şi grupului social. 

Sociologul J. Szczepanski (1963) definea socializarea drept acea parte a influenţei mediului care 
determină individul să participe la viața socială, îl învață să înţeleagă cultura, îl face capabil să 
îndeplinească anumite roluri sociale. 

Fiind un proces complex care cuprinde educaţia fără să se rezume la ea, socializarea se 
manifestă pe tot parcursul vieţii individului implicând forme şi mijloace specifice de realizare. Cele mai 
semnificative aspecte ale acesteia sunt: 

1. socializarea formează educația, stăpânirea instinctelor şi nevoilor, satisfacerea lor într-un mod 
prevăzut de societatea respectivă; 

2. socializarea insuflă aspirații şi năzuinţe în vederea obținerii unor lucruri sau calități, a unui 
prestigiu; 

3. socializarea permite transmiterea unor cunoştinţe şi posibilitatea satisfacerii unor roluri; 

4. socializarea asigură o calificare profesională şi alte calități necesare în viață. 

Socializarea primară are un rol primordial în formarea personalității pentru şi într-o anumită 
cultură. Socializarea primară începe din primele săptămâni de viaţă ale copilului şi îşi pune amprenta, 
generând personalitatea de bază, caracteristică unei arii culturale determinate. În cadrul acestui tip de 
socializare, părinții sunt principalii transmițători de cultură. Socializarea secundară se realizează în 
cadrul instituţiilor specializate (şcoală, armată) prin transmiterea de cunoştinţe şi formarea de deprinderi, 
atitudini, convingeri. Reprezentând un proces care conduce la un anumit tip de conformitate a persoanei 
cu solicitările şi aşteptările grupului sau organizației, socializarea poate să aibă o direcție conformă cu 
cerinţele, valorile şi normele socialmente admise şi dezirabile (socializarea pozitivă) sau o direcție 
contrară, deseori marginală în raport cu cerinţele unor grupuri periferice sau subculturi (socializare 
negativă). 

Procesul de socializare desfăşurat pe întreaga durată de viaţă a individului oferă acestuia şansa 
formării sale sociale, dobândirii echilibrului emoţional, menţinerii integrității personalității. 

Unul dintre efectele procesului socializării, exercitării rolurilor de către indivizi în conformitate 
cu aşteptările grupului, participării la viaţa socială este integrarea socială. 

După cum susține Doru Vlad Popovici (1996, 1999), normalizarea, ca acţiune, are originea în 
țările scandinave, unde s-a încercat pentru prima dată integrarea deficienţilor mintali în comunitate. 

Principiul normalizării se referă la necesitatea asigurării condiţiilor unei vieţi normale pentru 
persoanele cu CES, în aşa fel încât acestea să trăiască conform standardelor după care trăiesc majoritatea 
membrilor comunității. Conceptul normalizării a apărut sub influenţa cercetărilor efectuate de către 
specialiştii din ţările scandinave la începutul anilor 1970. Normalizarea se bazează pe formula şcolii 
active — learning by doing (a învăţa făcând tu însuți) şi consideră dobândirea competenţei sociale ca 
fiind cel mai important scop al demersului educativ cu copiii cu CES (Clarcke şi Clarcke, 1974). 

B. Nirje definea normalizarea, încă din 1969, ca reprezentând „procesul prin care se asigură 
accesul la tiparele existențiale şi la condițiile de viaţă cotidiană, pe cât mai apropiat posibil de 
caracteristicile vieţii obişnuite, pentru toate categoriile de persoane“. Cercetătorul suedez defineşte 
sintagma,,condiţii normale de viaţă“ ca fiind constituită dintr-o succesiune de patru ritmuri fundamentale 
ale existenţei: 

- ritmul normal zilnic, care include repartiția duratei muncii, a odihnei şi distracţiilor, începând 
de la trezire şi terminând la culcare; 

- ritmul normal al unei săptămâni, determinat de relaţia judicioasă ce trebuie instaurată între 
zilele lucrătoare şi cele de odihnă de la sfârşitul săptămânii; 

- ritmul normal anual al omului, care este concretizat prin succesiunea regulată a perioadelor 
de repaus (sărbători şi vacanțe) şi a perioadelor de lucru; 

- ritmul existenţial de dezvoltare a vieţii, care se referă la stadiile de tinereţe, adult, bătrâneţe. 

Imaginea acestui proces se completează prin includerea a încă două componente care ţin de 
individ şi de relaţiile sale sociale: dreptul de a trăi într-o lume a ambelor genuri; asigurarea respectului 
pentru integrarea persoanei, inclusiv dreptul de a duce o viaţă liberă, determină schimbări pozitive la 
nivelul deprinderilor, capacităţilor şi comportamentelor. Aceasta se poate realiza datorită faptului că 
traiul în condiţii obişnuite de viață reprezintă, prin factorii săi stimulativi, un catalizator al dezvoltării 
comportamentului individual. În viziunea scandinavă, normalizarea înseamnă realizarea accesului la 
viața obişnuită pentru toți, în funcție de originea şi profunzimea deficienței în care se încadrează, de 
nevoile pe care le manifestă şi modul lor de rezolvare, precum şi de competenţa socială pe care o pot 
atinge. 

Normalizarea, din punct de vedere teoretic, nu se referă numai la asigurarea unei existenţe „total 
independente“. Există niveluri diferite de realizare a acțiunii de normalizare. Aceasta se traduce prin 

cerința acordării unui sprijin diferențiat, în funcţie de nevoile şi tipul de deprinderi şi capacități pe care-l 
posedă fiecare persoană în parte. 

C. Nirje şi B. Perin (1985) susţin că principiul normalizării poate fi aplicat pentru îmbunătăţirea 
condiţiilor şi programelor ce se acordă într-o instituţie. 

Este necesar ca punctele de vedere din teoria scandinavă să fie întregite cu teoriile americane 
asupra normalizării, exprimate de W. Wolfensberger, J. Flynn şi R. Nitsch. Aceşti teoreticieni consideră 
că esenţa principiului normalizării constă în utilizarea tuturor mijloacelor posibile pentru construirea şi 
sprijinirea formării unor componente deziderabile din punct de vedere al normelor culturale dintr-o 
societate. 

L. Kebbson, care se referă la deficienţii mintal, consideră că aplicarea în practică a normalizării 
trebuie realizată din punct de vedere structural, pe patru niveluri funcționale: 

1. normalizarea fizică; 

2. normalizarea funcțională; 

3. normalizarea socială; 

4 normalizarea societală. 

Investigaţiile întreprinse de diverşi cercetători (Kebbson, Hjarpe şi Sonnander, 1982) au 
evidenţiat rezultate concludente de aplicare în practică a principiului normalizării. 

Datorită complexității sale şi implicaţiilor în procesul de integrare socială, conceptul de 
normalizare a condus la numeroase înţelegeri şi poziţii eronate. Cele mai cunoscute sunt: 

- echivalarea normalizării cu „normalitatea“; 

- incompatibilitatea dintre normalizare şi serviciile speciale necesare reabilitării/recuperării; 

- normalizarea presupune egalizarea şanselor, ceea ce implică obligatoriu existenţa unor servicii 
speciale de sprijin, în vederea asigurării unor premise egale de participare şi de dezvoltare; 

- normalizarea nu înseamnă plasarea exclusiv fizică a unei persoane cu deficiențe în lumea 
normală, neglijarea nevoilor speciale de asistenţă; serviciile speciale sunt necesare întrucât 
facilitează şi promovează integrarea; 

- normalizarea nu trebuie (şi nu poate fi) concepută ca un fapt absolut, conform principiului „totul 
sau nimic“; atingerea ei este un proces care presupune etape şi grade (intermediare) şi impune 
obligatoriu asigurarea serviciilor speciale; 

- înțelegerea parțială a normalizării sub un singur aspect — fie cel al condiţiilor de viaţă, fie din 
punctul de vedere al nivelului / modului de integrare (fizică, funcțională şi socială). 

Relaţia dintre normalizare şi integrare este una complexă. Un punct de vedere des invocat este 
acela că normalizarea reprezintă scopul general (idealul), integrarea în diversele ei forme, niveluri sau 
moduri constituie mijlocul de atingere a normalizării. 

Principiul drepturilor egale reglementează accesul efectiv al persoanelor cu CES la educaţie şi 
alte servicii comunitare, precum şi eliminarea unor obstacole sociale care împiedică satisfacerea în 
condiţii de egalitate a unor necesităţi individuale pentru persoane cu handicap. 

Principiul dezinstituţionalizării se referă la reformarea sistemului special pentru persoanele cu 
CES în direcția creşterii gradului de independenţă şi autonomie personală a asistaţilor pentru o inserție 
optimă în cadrul vieţii comunitare. 

Principiul dezvoltării se referă la faptul că toate persoanele cu CES sunt capabile de creştere, 
învăţare şi dezvoltare, indiferent de severitatea handicapului, cu potenţialul de care dispun. 

Principiul egalităţii şanselor în domeniul educaţiei — educația copiilor cu CES să se facă pe cât 
posibil în cadrul sistemului general de învățământ, prin eliminarea oricăror practici discriminatorii. 

Principiul asigurării serviciilor de sprijin presupune oferirea serviciilor guvernamentale (de 
sănătate, învățământ, asistenţă socială), serviciilor de sprijin — de consultanță/consiliere a persoanelor cu 

CES prin crearea resurselor umane (personal specializat), resurselor materiale (instituţii de educaţie, de 
asistenţă şi ocrotire, centre de orientare, formare profesională, consiliere, cercetare etc.). 

Principiul intervenției timpurii indică eficienţa intervenţiei precoce de reabilitare, reeducare şi 
integrare a persoanelor cu CES. 

Principiul cooperării şi parteneriatului: promovarea integrării prin cooperare şi parteneriat 
dintre partenerii implicați în actul educativ: elevi, profesori, părinți etc. 


1.7.Viziuni psihopedagogice în problematica educaţiei copiilor cu ES 


Începutul educaţiei integrate se observă în structurarea personalităţii. Organizarea acţiunii în 
cadrul personalității reprezintă scopul fundamental al dezvoltării în contextul social. 

N. Munn (1965) stabileşte tendinţa fundamentală în dezvoltare, şi anume participarea individuală 
la viaţa socială. Personalitatea umană nu poate fi definită obiectiv decât ca o formă complexă a relaţiilor 
individului cu societatea. Structura socială este cea care creează condiţii pentru o dinamică specială a 
relaţiilor dintre individ şi valoare, dintre relaţiile interpersonale şi relaţiile sociale. 

După P. Secord şi W. Backmann structura socială determină în primul rând frecvențele 
interacționare între subiect şi alte persoane, dar şi o gamă întreagă de mişcări ale individului în spaţiul 
social existenţial de tipul celor expuse în figura 1. 

După cum se vede în această schemă, structura socială determină un sistem întreg de control al 
comportamentului celuilalt faţă de un anumit subiect şi al subiectului față de ceilalți. Toate aceste 
mişcări produse de structura socială se transferă mediului interpersonal care realizează la nivelul eu-lui 
un proces de congruență. Comportamentul final, care este forma de integrare socială operantă, nu este 
altceva decât o restructurare permanentă a raportului dintre eu şi structura socială, restructurare care se 
obiectivează în fiecare moment într-un program de comportament din ce în ce mai adaptat structurii 
sociale care-l determină. 

Figura 1- Procesele care duc la schimbul între eu şi comportament 

P. Secord şi W. Backmann introduc factorii neprevăzuți alături de mişcările din 
structura socială,. Aceştia apar în imaginea personalității decompensate şi în relaţiile ei cu 
mediul social în cadrul integrării, fapt ce creează cele mai grave tensiuni motivaţionale. 
Structura socială unitară admite un număr limitat de factori neprevăzuţi, care sunt în general 
anihilaţi printr-o formă de compensare. Personalitatea decompensată constituie ea însăți 
unul dintre cei mai perturbați factori neprevăzuţi din structura socială. 

Factorii neprevăzuţi apar în cadrul interacțiunilor complexului social. În primul rând, 
produc schimbarea frecvenţelor în interacţiune. În al doilea rând, produc schimbări în 
comportamentul celorlalți față de subiect. Cu alte cuvinte, produc modificări în relația 
personalităţii normale cu personalitatea decompensată. Fără să ne dăm seama, noi proiectăm 
o diferențiere clară, foarte vizibilă în modul în care ne comportăm față de un copil normal şi 
faţă de un copil cu CES. Datorită factorilor neprevăzuţi intervin schimbări în rolurile în care 
este plasat copilul cu CES. Hiperprotecţionismul, învățământul special, atitudinea de dispreţ, 
etichetele mai mult sau mai puțin ştiinţifice care sunt atribuite acestei categorii de indivizi 
determină o considerabilă schimbare defavorabilă de roluri sociale. Perturbarea rolurilor nu 
este acceptată de către tendinţa fundamentală competitivă de participare la viaţa socială, pe 
care o remarcă N. Munn(1965). 

Din cercetările lui C. Păunescu (1976) reiese că rolurile în care copilul cu CES 
doreşte să se plaseze nu sunt mult deosebite de rolurile în care se plasează copiii normali. 
Impunerea unui alt rol intră în contradicție profundă cu motivația existențială a copilului, 
care este dirijată către rolul acceptat afectiv, rol care îl angajează cu tot potenţialul energetic. 
Cele mai grave schimbări care stau la baza unui conflict permanent între copilul normal ţi 
copilul cu CES sunt schimbările în viziunea despre esența umană, despre relația afectivă şi 
axiologică a lumii copiilor cu CES. Eul se formează, se structurează şi îşi exercită funcția de 
echilibru al personalităţii şi al conştiinţei, în cadrul dinamicii relaționale a copilului cu 
societatea, cu existența. În cadrul acestui proces are loc pe de-o parte integrarea în 
personalitatea copilului a valorilor existente în mediul social şi pe de altă parte stabilirea unei 
valori proprii. Această valoare este rezultatul unui proces relațional competitiv. Societatea 
sancţionează, prin evaluare şi conferirea unei valori de o intensitate, de un grad şi de o formă 
diferită, fiecare comportament uman şi fiecare personalitate. 

N. Munn (1965) spune că majoritatea comportamentelor motivației învăţate, fie că se 
bazează sau nu pe trebuinţe fiziologice, au origine socială. Aceasta înseamnă că ele sunt 
condiţionate de comportamentul altora. În cadrul relaţiilor interpersonale sau relaţiilor 
sociale, copilul valorifică şi se valorifică pe sine. Cel mai dificil proces în cadrul educaţiei 
este cel care determină formarea acestor comparări în propria conştiinţă a copilului. 
Schimbările de perspectivă impuse de modul de inserție socială a copilului cu CES şi 
modificarea viziunii despre om creează în conştiinţa lui o reprezentare nonvalorică a 
propriului eu, alături de o hipertrofiere a valorii celor din afară. Motivația existenţială 
declanşează şi la copilul cu CES nevoia de a reprezenta o anumită valoare şi de a fi 
recunoscut ca atare, în timp ce toate acţiunile exterioare acționează în sens invers, adică în 
sensul demonstrării că el este o nonvaloare. Aceste două direcții, extrem de puternice, 
creează conflictul motivaţional axiologic. 

K.Lewin (1935) porneşte de la premisa că între nivelul de aspirație (care este o 
consecinţă a funcţiei de dezvoltare a personalităţii) şi nivelul de realizare obiectivă, adică de 
dezvoltare eficientă, rămâne totdeauna un decalaj de forțe, care produce fie un conflict cu 
propulsie spre eşuare, fie, atunci când există o motivație puternică, un impuls către depăşirea 

limitelor zonei capacității individuale, care marchează un alt nivel de dezvoltare, deci un grad 
de echilibru al personalităţii. Una dintre direcţiile de decompensare a personalității copilului 
cu CES este cea a eşecului, a nereuşitei. După R. Perron (1968) copilul cu CES, de cele mai 
multe ori, îşi fixează pentru sine un nivel de aspirație foarte apropiat de cel al copilului 
normal. El are tendința de a merge spre nivelul de aspirație dorit, dar limita capacității sale îi 
deviază forţele în sens contrar — spre limita inferioară a acestora. Se creează astfel o mare 
discordanţă între reuşita/succes a copilului normal şi a celui cu CES. Acest impas 
decompensator se datorează unei optici de performanţă, nu de dezvoltare a personalității, ca 
sistem. Eşecul constituie al doilea nucleu conflictual al personalităţii care are o dublă 
importanță: 

a) amplifică emițătorul inițial conflictual reprezentat de imaginea eu-lui prin relaţia de 
eşec de integrare; 

b) deschide în altă zonă a personalităţii un nou emiţător conflictual. 

Formula personalității decompensate este dată de tulburările de organizare, reglare şi 
perfecționare ale sistemului personalităţii copilului cu CES. Cauzele propriu-zise, realitatea 
dinamică psihologică, rezidă în tipul şi nivelul de organizare (dezorganizare), evoluţie şi 
integrare a personalităţii. 

Demonstrarea modului de decompensare a personalității copilului cu CES ne dă 
posibilitatea de a înţelege complexitatea lui pentru integrare şi a preconiza un sistem 
educaţional compensator luând în consideraţie fundamentul psihologic al integrării. Acest 
proces compensator nu poate fi dimensionat în afara sistemului educaţional, cu atât mai mult 
că nivelul procesului de compensare determină realizarea integrării. 

R. Lafon defineşte compensarea ca un „proces psihologic general care conduce orice 
individ să neutralizeze o insuficiență sau deficiență fizică fie prin căutarea unei 
complementarități sau a unei diversiuni, fie prin perfecționarea a ceea ce este insuficient“. 

A. Kreindler spune că la baza acestei stări psihologice stau procese perceptuale 
elementare, legate de structuri, deci entități morfofuncționale pe care le putem defini până la 
o anumită limită, mai ales în aspectul lor patologic. Percepţiile acestea sunt semnale concrete 
din ambele lumi, proprioceptive şi exteroceptive. Procesele perceptuale sunt unități esențiale 
în curentul proceselor conştiente, unități care sunt integrate de către anumite structuri 
cerebrale foarte complicate. 

W. Penfield şi H. Iasper consideră că procesul integrării depinde în mare măsură de 
funcțiile de autoreglare şi echilibrare. 

B. Bernstein (1961) susține existența unui veritabil „sindrom şcolar“ care are coduri 
specifice diferitelor medii socioculturale: un cod elaborat, utilizat în mediile socioculturale 
superioare şi un cod restrâns propriu claselor sociale inferioare. 

Elevul se adaptează la fiecare situaţie şcolară concretă cu întreaga lui personalitate. În 
procesul dinamic al adaptării, implicarea diverselor componente ale personalității variază de 
la o situaţie la alta, de la o activitate la alta. Eşecul sever şi repetat în urma unei deficienţe 
favorizează agresivitatea, conduitele dezorganizate, regresive care la rândul lor constituie 
inhibitori ai dezvoltării proceselor intelectuale. În literatura de specialitate este discutată pe 
larg inadaptarea şcolară ca piedică în formarea pentru integrare. T. Vlasova (1970), A. 
Gozova (1984), V. Lubovski (1994), M. Pevzner (1979), N. Malofeev (1996), N. Bucun 
(1998), A. Racu (2000), T. V. Stratan (2000), E. Iova (1998), T. Vrăşmaş (1996), T. Tintiuc 
(1998), D. Popovici (1986), L. Şipiţina (2000), T. Leongrad (2001) ş.a. susțin că inadaptarea 

este privită ca un ansamblu de manifestări psihocomportamentale care pun în evidență lipsa 
temporară sau dificultatea de integrare sau acomodare la mediu. 

De-a lungul istoriei, după cum subliniază I. Muşu, P. Daunt, T. Vrăşmaş, copiii cu 
CES au fost izolați de sistemul învățământului general în instituții separate, de obicei 
rezidenţiale, care făceau parte din sistemul învățământului special. 

Un rol important în modificarea atitudinii față de problema educaţiei copiilor cu CES 
l-au avut rezultatele unor cercetări care demonstrau cu certitudine că acei copii care au fost 
educați în instituţii speciale nu fac progrese mai mari comparativ cu cei rămaşi în medii 
educaționale obişnuite (N. Aubin(1970), A. Abraham (1976), M. Wolf (1981), M. Ainscow 
(1994, 1995), B. Bettelhem (1974), M. Dumitriana (1992), E. Erikson (1993), P. Ionescu 
(1987) ş.a.). 

Opiniile lor au fost împărtăşite şi de alți specialişti preocupaţi de problema educaţiei 
copiilor cu CES. Datorită acestui fapt, în secolul XX, modelul educației segregate, destinat 
tuturor categoriilor de copii cu probleme în dezvoltare, a fost supus unor critici severe şi 
cercetat din punct de vedere al acțiunii asupra copiilor. Comportamentul social al copilului 
instituționalizat, dezvoltarea în interiorul instituţiei, efectele adverse generate de instituții, 
tulburările personalității au devenit obiectul de studiu al numeroşilor cercetători: N. Aubin 
(1970), A. Abraham (1976), M. Wolf (1981), B. Bettelhem (1974), E. Erikson (1993), P. 
Ionescu (1987), C. Dragoi (1981), R. Fenerstein (1988), J. Gorland (1972), R. K. Green 
(1972), M. Lewis (1981), E. Macavei (1989), E. Pikler (1976), D. Prugn (1962), J. Rozer 
(1984), R. Spitz (1945), G. Stangvik (1991), A. Troia (1997), S. Wolff (1981) ş.a. 

G. Stansvik precizează principalele argumente ale modelului normalizării educației şi 
asistenţei speciale ca o abordare multidisciplinară bazată pe comunicare. Acestea sunt: 

- argumentul drepturilor civile — instituțiile speciale privează subiecţii de drepturile 
lor civile (egalitate, participare etc.); 

- argumentul calităţii vieţii — persoanele cu cerințe educative speciale sunt private de 
condițiile normale de viaţă ale unor oameni obişnuiţi; 

- argumentul psihosocial — într-o instituţie segregată lipseşte stimularea necesară 
satisfacerii nevoilor elementare ale omului (apartenenţa la grupul social, conştiinţa identității 
de sine, etc.) care pot fi atinse în mediul obişnuit de viaţă sau educație; 

- argumentul eficienţei — instituţiile separate nu oferă o educaţie eficientă în 
comparaţie cu cele obişnuite. 

Adepții concepției integraţioniste subliniază, pe de-o parte, importanţa interacțiunii 
dintre copilul cu deficiență şi cel fără, benefică pentru ambii, şi pe de altă parte copiii cu o 
anumite deficienţe sunt cuprinşi în categoria „copii anormali“. Roger Peron consideră că 
toate ființele umane percepute ca anormale generează două atitudini opuse, dar legate strâns 
între ele: valorizare — devalorizare, respingere — ocrotire. Autorul reprezintă respingerea ca o 
reacție de bază având trăsături similare xenofobiei, rasismului şi intoleranței față de orice 
formă de manifestare a diversității umane. 

Specialiştii au în vedere două modele fundamentale de organizare şi educare a 
copiilor cu probleme în dezvoltare (modelul integrării copiilor cu CES în sistemul 
învățământului general şi modelul separării copiilor cu CNSD în sistemul special de 
învățământ) care nu sunt neapărat succesive, uneori coexistând. Ele depind, în mare măsură, 
de tradițiile țărilor respective. Aceste modele nu au existat în totalitate în fiecare ţară. 
Înclinarea spre modelul integrării are la bază o filozofie bazată pe încrederea în copil şi în 


26 


capacitățile sale. Concepţia sociopedagogică este promovată prin adaptarea şcolii la copil şi 
tratament egal, bazat pe o pedagogie în care discriminarea pozitivă este o coordonată de bază. 

Perioada contemporană se caracterizează prin deplasarea accentului de la diagnosticul 
predominant medical la o evaluare multidisciplinară. Numeroşi autori, printre care P. Daunt, 
I. Muşu, N. Bucun (1996, 2000), N. Andronache (1997), apreciază că deficiența nu mai 
trebuie să fie considerată o boală, deşi poate fi consecința ei, ci mai degrabă o diferenţă între 
oameni. 

V. Preda (1988, 1998), D. V. Popovici (1999), G. Radu (1978, 1999) susțin ideea că 
tipologia copiilor cu CES este foarte largă şi prezintă o varietate vastă de forme care nu au 
nimic patologic şi care cer o abordare individualizată şi personalizată pentru a declanşa o 
dezvoltare adecvată şi optimă perioadei, etapei de creştere şi dezvoltare a copilului. 

Sistemul de educaţie al copiilor cu probleme în dezvoltare datează de o perioadă 
relativ scurtă de timp (după al doilea război mondial) şi are la bază modelul sistemului 
special de învățământ. Pentru a analiza managementul evoluţiei acestui model de învățământ 
pe plan mondial, pentru a observa dezvoltarea conceptelor de educație a copiilor cu probleme 
în dezvoltare, se poate porni de la lucrările autorilor T. Vrăşmaş, E. Vrăşmaş, A. Ghergut. 

La nivel internaţional se observă diferenţe nete în ceea ce priveşte procentul copiilor 
cuprinşi în structuri integrate sau în instituţii de educaţie specială de sine stătătoare. 
Explicaţia acestor diferenţe poate fi dată de tradiția şi experienţa privind politica educațională 
din țările respective, de deosebirile existente la nivelul curriculumului şcolar, varietatea 
formelor de evaluare a progresului şcolar practicate în sistemele de învățământ respective, 
elevilor dintr-o clasă în alta, etc. 

Modelele de bază ale educației integrate, folosite în practica internațională 
contemporană, sunt modelul cooperării şcolii speciale cu şcoala obişnuită, modelul bazat pe 
organizarea unei clase speciale în cadrul şcolii generale, modelul bazat pe amenajarea în 
şcoala obişnuită a unei camere de instruire şi resurse, modelul integrat, modelul comun. 

Modelul cooperării şcolii speciale cu şcoala obişnuită — școala obişnuită 
coordonează procesul integrării şi stabileşte un parteneriat activ între cadrele didactice din 
cele două şcoli care vor experimenta şi susține un nou mod de desfăşurare a procesului 
educaţional. Cadrele didactice pregătesc împreună conţinutul lecţiilor adaptând materialele şi 
mijloacele de învăţare la necesitățile individuale ale elevilor. Acest model are avantajul că 
permite valorificarea resurselor şi experienţelor deja existente în cele două tipuri de şcoli fără 
a necesita cheltuieli suplimentare, însă constituie o formă restrânsă de integrare deoarece 
elevul cu CES îşi va continua activitatea extraşcolară în şcolile speciale de care aparține. 

Modelul bazat pe organizarea unei clase speciale în cadrul şcolii generale 
presupune integrarea copiilor cu CNSD în şcoli obişnuite. Acest model este criticat de unii 
specialişti care nu consideră o integrare reală constituirea unei clase speciale într-o şcoală 
obişnuită. Chiar şi practica a demonstrat dificultatea unui astfel de program. 

Modelul bazat pe amenajarea în şcoala obişnuită a unei camere de instruire şi 
resurse pentru copiii deficienţi integrați individual în clase obişnuite din şcoala respectivă — 
în acest caz, există profesori care se ocupă de elevii deficienți atât în acel spaţiu special 
amenajat în şcoală, cât şi în clasă, în timpul orelor de curs, atunci când situațiile impun acest 
lucru. 

Modelul integrat favorizează integrarea într-o şcoală obişnuită a unui număr mic de 
copii cu CES (1-3 elevi), care domiciliază în apropierea şcolii (evitându-se astfel 

dezavantajul deplasării copilului pe distanțe mari) şi care sunt sprijiniți de un profesor 
itinerant (specializat în munca la domiciliul copilului cu un anumit tip de deficiență). 
Modelul comun este asemănător cu cel precedent, cu deosebirea că în acest caz 
profesorul itinerant este responsabil de toţi copiii cu deficienţe de un anumit tip şi oferă 
sprijin copilului şi familiei acestuia. 
Un criteriu fundamental de diferenţiere a formelor de integrare se referă la durata 
prezenţei copilului cu CES în şcoala obişnuită. Astfel, putem întâlni: 

- integrare totală — elevii cu CES petrec tot timpul în şcoala obişnuită, cu excepţia 
perioadelor în care participă la programe terapeutice care se pot desfăşura în spaţii special 
destinate acestui scop; 

- integrare parțială — elevii cu CES petrec doar o parte din timpul lor în şcoala 
obişnuită; pot frecventa doar disciplinele şcolare la care fac față; 

- integrare ocazională — participarea în comun la diferite excursii, serbări, întreceri 
sportive, spectacole etc. 

În diferite state există diferite variante ale acestor modele. 
Modelul în cascadă, lansat în 1974 în SUA, aparține lui B. R. Geaheari şi este 
structurat pe mai multe nivele: 

- nivelul 1 — clasă obişnuită, cu un institutor obişnuit, într-o şcoală de cultură generală; 

- nivelul 2 — clasă obişnuită, cu servicii de sprijin pentru cadre specializate care 
lucrează cu elevii cu CES; 

- nivelul 3 - asemănător nivelului 2, se acordă sprijin elevilor care întâmpină dificultăți 
în programul şcolar; 

- nivelul 4 — elevul cu CES participă într-o clasă obişnuită la anumite momente ale 
programului şcolar alături de alți colegi aflaţi în aceeaşi situaţie şi la un program de terapie şi 
recuperare condus de specialişti în domeniu; 

- nivelul 5 — în şcoli obişnuite se organizează o clasă specială; elevul cu CES participă 
la anumite activități alături de elevii normali; 

- nivelul 6 — elevul cu CNSD urmează programul învățământului special într-o şcoală 
specială, renunţându-se la ideea integrării; 

- nivelul 7 — în cazul în care elevul cu CES nu se poate deplasa la şcoală, institutorul 
vine la domiciliu acestuia unde se desfăşoară programul educativ şi recuperatoriu. 

În Austria au fost testate patru modele de integrare: 

- în clase integrate care cuprind circa 20 de copii obişnuiţi şi 4 copii cu cerinţe speciale 
a căror activitate este coordonată de 2 profesori, dintre care unul cu pregătire specială; 

- în clase cooperante, respectiv o clasă de învățământ special şi una de învățământ 
obişnuit, care cooperează între ele, fiecare urmându-şi curriculumul propriu; 

- în clase cu efective mici (6 — 11 copii) în şcoli obişnuite, organizate mai ales pentru 
elevii cu dificultăți la învăţare; 

- susținerea copiilor cu CES din învățământul obişnuit de către profesori de sprijin (în 
medie, un profesor la patru copii). 

Un interes deosebit prezintă modelul temporar al lui J. Hunderi, elaborat în 1982. 
acesta cuprinde trei faze: 

- faza A — pregătirea copilului cu CES pentru a fi integrat; 

- faza B — pregătirea cadrelor didactice din şcoala obişnuită (selectarea tehnicilor, 
metodelor specifice de învățământ, proiectarea didactică etc.); 

- faza C — faza de tranziţie — aplicarea treptată a principiului educaţiei integrate. 

Este evident faptul că nu pot exista modele care să răspundă în totalitate la 
problemele şi nevoile copiilor cu probleme în dezvoltare integrați în învățământul de masă. 
În plus, apar probleme care ţin de contextul socio-economic, geografic al sistemului de 
învățământ şi care trebuie luate în consideraţie, iar deontologia şi dreptul fiecărui copil de a 
avea şanse egale la educaţie cer valorificări noi în ştiinţa psihopedagogică. 

Capitolul II 


Semiologia tulburărilor psihice 


Semiologia se ocupă cu studiul simptomatologiei bolilor. Simptomele reprezintă 
semne patologice care ajută la identificarea bolii, la aprecierea debutului şi evoluției ei. 

În psihologia medicală, timp îndelungat li s-a acordat simptomelor o atenţie 
deosebită. Au fost minuțios studiate diferitele simptome izolate şi grupuri complexe de 
simptome, care formau diferite sindroame. Criteriile care au servit la identificarea diferitelor 
simptome şi sindroame au fost, de exemplu: agitația psihomotorie, stările confuzionale şi 
afective. Mult timp, aproape toate psihozele au fost clasificate în două grupe mari: mania şi 
melancolia. Psihozele cu stări confuzionale erau reunite sub denumirea de amenţie. Unele 
sindroame au fost etichetate ca psihoze. Această orientare simptomatologică a dominat până 
la sfârşitul secolului al XIX-lea, când începe era nosologică legată de numele lui Kraepelin şi 
Korsakov. 


Laturile psihicului alterate în bolile psihice sunt următoarele: 

- percepția; 

- memoria; 

- gândirea; 

- intelectul; 

-  afectivitatea; 
- voinţa; 

- conştiinţa. 

Fiecărei laturi îi sunt caracteristice anumite particularități. De exemplu, halucinaţiile 
sunt calificate ca tulburări de percepție, delirul ca o alterare a procesului asociativ (a 
gândirii), depresia ca un fenomen afectiv, etc. 

În afară de acest principiu psihologic, simptomele se mai clasifică după: 

A) criteriile clinice: 

= generale şi locale; 

= specifice şi nespecifice; 
B) după patogeneza lor: 

= funcționale şi organice; 
C) din punct de vedere evolutiv: 

= reversibile şi ireversibile. 

O deosebită importanţă o prezintă clasificarea simptomelor în pozitive şi negative. 

Simptomatologia pozitivă (productivă) se constituie din producția patologică a 
psihicului. Din această grupă fac parte halucinaţiile, delirul, stările obsesive, confuzionale. 

Simptomatologia pozitivă este mai mobilă, cu un caracter fragmentar, se poate 
complica sau dispărea în unele etape de boală. 

Simptomatologia negativă (deficitară) este rezultatul scăderii activităţii psihice cu 
apariția unui defect psihic. Se conturează astfel autismul, scăderea memoriei, o demenţă, o 
scindare a personalităţii în general. 

Această simptomatologie negativă este mai stabilă, mai constantă, mai rezistentă față 
de tratament. 


30 


În general, toate clasificările amintite mai sus au un caracter relativ deoarece în 
funcţie de evoluţia bolii unul şi acelaşi simptom poate avea un caracter general sau local, 
organic sau funcțional, pozitiv sau negativ. 

De exemplu, astenia se poate manifesta ca un fenomen nepsihotic în neurastenie, ca o 
stare tranzitorie după o psihoză infecțioasă, sau poate reprezenta o evoluţie deficitară în 
psihozele organice (encefalite, meningite, traume cerebrale), şi leziunile vaselor cerebrale 
(arterioscleroză), în psihozele senile. Poate apărea un autism de o scurtă durată după o stare 
reactivă şi un autism cu o evoluţie severă, ca de exemplu autismul descris de Kanner la copii. 

Trebuie menţionat faptul că desfăşurarea unui simptom nu se limitează numai la 
alterările unei laturi a psihicului pentru care el este specific. De exemplu, în desfăşurarea 
delirului, care este caracteristic pentru dereglările gândirii, un rol important îl joacă şi starea 
afectivă, volativă, atenția, conştiinţa. De aceea simptomele psihice exprimă o tulburare a 
întregii personalități. 

În funcţie de intensitatea exprimării simptomelor, a gravităţii lor apar diferite stări 
nevrotice, psihotice, demenţiale, etc. Gradul de manifestare al simptomelor indică şi 
caracterul de gravitate şi urgenţă a tulburărilor psihice. 

Pentru a lămuri natura bolii o importanță mare o are cunoaşterea sindroamelor. În 
fiecare psihoză are loc o îmbinare a mai multor sindroame, care nu sunt simple asociații într- 
o ordine întâmplătoare, haotică. Ele reprezintă un proces anumit, cu o succesiune bine 
determinată de caracterul tulburărilor fiziopatologice. Între sindroame există, incontestabil, o 
anumită legătură. 

De o importanță primordială este evidențierea din tabloul clinic a sindromului 
principal, deoarece pentru fiecare psihoză este caracteristic un anumit sindrom. Aşa, de 
exemplu, excitația catatonică sau delirul sunt prezente în schizofrenie, fenomene care nu se 
observă în stări maniacale sau depresive tipice. De aceea cunoaşterea sindroamelor ne ajută 
mult nu numai în diagnosticarea psihozei, ci şi în instituirea unui tratament adecvat. În ultimii 
ani tratamentul complex al psihozelor are un caracter sindromatic. În funcţie de dominaţia în 
tabloul clinic a unui sau altui sindrom se administrează neuroleptice, tranchilizante sau alte 
preparate. 

Cunoaşterea sindromului ne oferă şi o oarecare orientare în privința evoluţiei şi 
prognosticului bolii. De exemplu, dacă psihoza se manifestă cu o stare confuzională de tip 
delirant, ştim că boala va avea o durată mai scurtă cu un prognostic benign. Cu totul altele 
vor fi evoluția şi prognosticul bolii când apare un automatism mintal, sau un sindrom 
hebefrenic. 

Trebuie menționat că procesele psihice nu sunt identice la toți oamenii, de aceea 
simptomele şi sindroamele au o evoluţie variabilă. Acest dinamism depinde de etiologia şi 
patogeneza bolii, de trăsăturile individuale (temperament, caracter, intelect, particularitățile 
personalităţii). 

Boala psihică se formează dintr-o îmbinare a mai multor sindroame. Concepţia despre 
boala psihică este în strânsă legătură cu relațiile social-economice ale unei epoci sau alteia. 

De la început, încă în perioada prehipocratică, psihozele erau considerate drept 
maladii provocate de forțe supranaturale, de zei, de către spirite bune sau rele. În acelaşi timp 
Hipocrate considera că bolile psihice sunt boli ale creierului şi bolnavii trebuie să fie tratați 
de medici. 

Ulterior, în evul mediu, când lumea se găsea sub influența obscurantismului 
concepțiilor religioase, asistența psihiatrică a fost aproape complet neglijată. Bolnavii psihice 
au avut mult de suferit deoarece bolile lor erau considerate ca fiind provocate de „duhuri 
rele” şi aceşti bolnavi erau arşi pe rug sau legaţi în lanţuri de zidurile mănăstirilor. Numai în 
epoca Renaşterii, pe la sfârşitul secolului al XVIII-lea şi începutul secolului al XIX-lea, 
bolnavii psihici încep să treacă sub îngrijirea medicilor, apar primele spitale de psihiatrie şi 
primele lucrări ştiinţifice în acest domeniu. 

Psihiatria secolului al XIX-lea s-a dezvoltat ca ştiinţă medicală fiind influenţată de 
activitatea unor psihiatri renumiţi ca Ph. Pinel, V. Chiarugi, Gh. Lasegue, R. Morel, Magnan, 
Griesinger, E. Kraepelin, S. Korsacov, C. Parhon ş.a. Succesele mari obținute în domeniul 
psihologiei au făcut posibilă elucidarea bolilor psihice. 

Prin boală psihică (psihoză) înţelegem afecțiunile activităţii psihice (sistemului 
nervos central) însoțite de tulburarea reflectării lumii reale, dereglarea procesului de 
cunoaştere a ei, tulburări care pot fi condiționate atât de factori interni cât şi de cei externi. 

În boala psihică ca urmare a tulburării activităţii creierului se alterează evoluţia 
normală a proceselor psihice, a sferei de percepție, de conştiinţă, se tulbură memoria, 
procesele de abstractizare şi generalizare, comportamentul bolnavului devine neadecvat, 
reacțiile la diferiţi excitanți atât interni cât şi externi au un caracter patologic, se pierde 
capacitatea de a diferenția obiectele din mediul ambiant. 

În bolile psihice se produc şi tulburări ale funcţiei organelor interne mai ales ale 
ficatului, rinichilor, sistemului cardiovascular, dereglări de metabolism ş.a. De aceea când 
vorbim de o boală psihică se are în vedere o boală a întregului organism în care prevalează 
tulburările sistemului nervos central. 


Etiologia şi clasificarea bolilor psihice 


Cauzele bolilor psihice sunt foarte variate. Unele din ele pot acţiona direct asupra 
sistemului nervos, altele au un caracter rezidual. Factorii etiologi se împart în două grupe 
mari â exogeni şi endogeni. 

Dintre factorii exogeni un rol esențial îl au infecțiile. Agenţii patogeni pot acționa 
direct asupra creierului (meningitele, encefalitele), sau prin toxinele eliminate (malaria, 
tifosul, exantematic şi abdominal, gripa ş.a.). 

E necesar să diferențiem infecțiile acute de cele cronice deoarece ele au tablouri 
clinice diferite. Psihozele infecțioase acute sunt de o durată scurtă şi au un prognostic 
favorabil. O infecție cronică, aşa cum este sifilisul, poate favoriza apariţia unor psihoze cu o 
evoluţie progredientă. 

Printre cauzele care pot duce la apariția bolilor psihice se numără şi diferitele 
somatogenii. În această grupă sunt incluse psihozele care se declanşează pe fondul 
afecțiunilor gastrointestinale, hepatice, renale, pulmonare, cardiovasculare, în diverse tumori, 
hemoragii, anemii. 

De această grupă aparțin şi tulburările psihice în bolile endocrine, psihozele provocate 
de anumite dereglări de metabolism (pelagra, distrofia alimentară), psihozele în bolile 
aparatului genital şi în perioada puerperală (perioada de lactaţie). 

Destul de frecvent se întâlnesc tulburări psihice condiționate de intoxicații. Este vorba 
în primul rând de alcoolism, narcomanii şi toxicomanii. Întrebuinţarea îndelungată a acestor 
substanțe toxice se poate solda cu apariția psihozelor de scurtă durată, precum şi a 
tulburărilor psihice cu o evoluţie prelungită. 

În ultimii ani, datorită dezvoltării industriei, procesului de urbanizare, creşterii rapide 
a numărului de autovehicule, se observă o creştere sporită a tulburărilor psihice drept 
consecinţe ale traumatismelor cranio-cerebrale. 

Tulburările psihice pot apărea şi ca urmare a acțiunii diferiților factori psihogeni â 
psihozele reactive. Există psihoze reactive acute şi subacute. Cele acute apar în urma stărilor 
excepționale, cum sunt cutremurele de pământ, catastrofele aeriene, ciocnirile de terenuri, 
incendiile, o sperietură puternică, şi se manifestă sub formă de crize confuzionale de scurtă 
durată. 

Factorii traumatizanţi în psihozele subacute sunt relațiile interfamiliale nefavorabile, 
conflictele de la serviciu, moartea unei rude apropiate, arestul, anchetarea, perioada detenţiei 
cu privaţiune de libertate, ş.a. Tot din această grupă fac parte şi nevrozele, un grup de afec- 
iuni psihice determinate psihogen care se manifestă printr-un complex de tulburări psihice 
reversibile şi nu duc la o alterare gravă a personalităţii. 

Oligofreniile (demență înnăscută) reprezintă stări de nedezvoltare psihică datorate 
leziunilor organice ale creierului în urma acțiunii diferiților factori nocivi în etapa prenatală, 
natală şi perinatală (în primii trei ani de viaţă). 

Un grup aparte îl formează tulburările psihice din domeniul gerontopsihiatriei 
(psihozele perioadelor de vârstă înaintată). Apariția psihozelor în această vârstă este cauzată 
de transformările involutive morfofuncționale ale tuturor aparatelor şi sistemelor, mai ales ale 
aparatului endocrin, însoțite de tulburări metabolice. Dintre psihozele mai importante în 
această perioadă sunt cele presenile (45-60 de ani) şi cele senile (60-80 de ani). Tot în această 
perioadă au loc şi tulburările psihice în bolile vasculare cerebrale din care fac parte boala 
hipertonică şi arterioscleroza cerebrală. 

În afară de factorii predispozanţi dobândiţi în cursul vieții, în apariţia bolilor joacă un 
rol favorizant şi factorul ereditar. Mai ales acesta se observă în psihozele endogene â 
schizofrenia, psihoza maniaco-depresivă şi epilepsia, în unele anomalii de dezvoltare a 
personalității (psihopatii de nucleu) şi anomalii de nedezvoltare psihică (oligofreniile). 


Evoluţia bolilor psihice 


Evoluţia bolilor psihice are o mare importanţă pentru determinarea responsabilității. 
Există multe păreri privind manifestările şi evoluția bolilor psihice. Mulți îşi închipuie că 
boala psihică decurge cu o simptomatică manifestă, că bolnavii psihici trebuie neapărat să fie 
într-o excitație psihomotorie, că ei sunt periculoşi pentru societate, săvârşesc acte bizare, că 
faţa lor exprimă o stare de nebunie ş.a. 

Aceasta este o părere greşită deoarece mulţi bolnavi psihici au un comportament 
liniştit, judecă logic. La unii dintre ei se pot observa tulburări psihice şi în acelaşi timp un 
comportament corect. De exemplu un bolnav cu idei delirante bizare lucrează bine, execută 
toate regulile regimului de staționar. Unii bolnavi evită să povestească despre tulburările 
psihice ale lor, vor să pară sănătoşi. 


33 


S-a observat că bolile psihice nu evoluează haotic, ci după anumite reguli şi legi. 
Simptomele şi sindroamele lor nu sunt simple asociaţii într-o ordine întâmplătoare, ele 
prezintă anumit un proces caracterizat printr-o succesiune bine determinată de către 
mecanismele fiziopatologice. În evoluţia psihozelor are loc un proces specific, care ne arată 
că pentru fiecare sindrom sunt caracteristice anumite simptome, iar pentru fiecare boală 
psihică, anumite sindroame. 

Deosebim mai multe variante în dinamica psihozelor. Unele boli au un început brusc 
şi tot brusc dispar. Este vorba de psihozele de scurtă durată. În alte cazuri boala începe brusc, 
are o evoluție acută, iar pe urmă se cronicizează. La alți bolnavi psihoza are un debut lent, cu 
o desfăşurare înceată a tabloului clinic timp de mai multe luni. În aceste cazuri e greu de 
constatat începutul bolii, şi de cele mai multe ori boala are o evoluţie cronică. 

Psihozele cu evoluţie cronică pot fi de mai multe feluri. În unele cazuri se observă o 
evoluţie remitentă. Psihoza decurge sub formă de accese. După fiecare acces apare o 
remisiune destul de favorabilă cu regresiunea aproape totală a simptomatologiei productive. 
Chiar după un număr mare de crize bolnavii practic sunt sănătoşi. O astfel de variantă de 
evoluţie se observă la bolnavii cu schizofrenie, psihoză maniaco-depresivă. La alți bolnavi 
are loc o evoluție progredientă manifestată prin accese. Totodată, după fiecare criză apar la 
bolnavi tot mai multe tulburări psihice caracteristice pentru fiecare boală psihică aparte. 
Aceste fenomene se observă în schizofrenie şi într-o serie de boli exogene şi organice care au 
tendință spre recidivare. 

Unele psihoze se caracterizează printr-o evoluţie continuă care duce la un defect 
psihic. În afară de psihozele cu evoluţie progredientă (schizofrenia, epilepsia, paralizia 
progresivă), există boli în care tulburările psihice nu au tendința de a progresa. Drept 
exemplu poate servi oligofrenia (demență înnăscută) care este o nedezvoltare psihică ca 
urmare a diferitelor afecţiuni cerebrale. Tot din această grupă face parte şi psihopatia care 
prezintă o anomalie a caracterului. 

Prognosticul bolilor psihice este diferit. Ele se pot termina printr-o însănătoşire 
completă, uneori printr-o ameliorare a stării bolnavului, iar în alte cazuri afecțiunile sunt 
incurabile fiind cauza unor defecte psihice; mai rar se întâlnesc cazuri letale. Decesul la 
bolnavii psihici are loc mai frecvent ca o urmare a complicațiilor la nivelul organelor interne, 
a automutilării, sau a unui suicid. 


II.1. Semiologia actului perceptiv 


În cadrul proceselor de cunoaştere intră senzațiile şi percepțiile care formează prima 
etapă a cunoaşterii, etapa senzorială,. La baza proceselor de cunoaştere stă senzația. 

Senzaţia este un act psihic elementar, care constă în reflectarea subiectivă a 
însuşirilor simple ale obiectelor şi fenomenelor lumii înconjurătoare. Prin senzație noi luăm 
cunoştinţă de anumite proprietăți ale materiei cum sunt culoarea, sunetul, mirosul, greutatea, 
mărimea forma. Senzaţiile apar în urma acţiunii diferiților excitanți asupra receptorilor. 
Sistemul prin care excitația se transformă în senzație constituie analizatorul. Analizatorii nu 
doar disociază excitanții dar, în acelaşi timp, îi reunesc într-un tot unitar. Deci în creier în 
timpul actului de percepţie are loc un proces de analiză şi de sinteză. Analizatorii recepțio- 
nează atât excitanții din mediul exterior (exteroceptivi), cât şi excitanții din interiorul 
organismului (interoceptivi). 

Spre deosebire de senzaţii, care reflectă numai însuşirile separate ale obiectelor şi 
fenomenelor din lumea înconjurătoare, percepțiile reflectă obiecte şi fenomene în întregime, 
cu toate însuşirile lor. Deci percepțiile sunt rezultatul analizei şi sintezei excitaţiilor 
complexe, care acționează asupra organismului în momentul dat. 


Tulburările de percepție 

Dereglările de percepţie apar mai des sub formă de iluzii, halucinaţii şi dereglări ale 
sintezei senzoriale. 

Iluziile sunt percepții false la baza cărora stă întotdeauna un excitant real (un obiect 
sau fenomen) care nu este perceput aşa cum se află în realitate, ci în mod deformat. 

Iluzii se observă şi la oamenii normali, care sub influenţa diferitelor fenomene percep 
în mod deformat un obiect. De exemplu, datorită luminii insuficiente sau a unei stări afective 
cum este frica în timpul nopții umbrele sau unele obiecte ni se par animale sau nişte 
răufăcători. Iluziile apar mai des şi au un caracter mai scenic la copii, care percep umbrele de 
pe pereți sau hainele aşezate la marginea patului ca nişte animale fantastice. 

Spre deosebire de acesta, la bolnavii psihic iluziile se întâlnesc mai des, au un 
conţinut mai bizar, sunt de o durată mai lungă. Bolnavi sunt convinşi de veridicitatea celor 
percepute. 

Iluziile vizuale - sunt cele mai frecvente. Forma obiectului apare schimbată, uneori 
obiectele par că sunt animale ce se mişcă. O bolnavă în salonul de insulino-terapie vedea pe 
masă, unde erau nişte sticle cu medicamente, diferite animale mici. În alte cazuri iluziile 
capătă un caracter scenic. Bolnavii văd în desenele de pe tapete, de pe covor diverse 
persoane, animale fantastice, scene de război. Iluziile evoluează sub formă de pareidolii. 
Aceste variante de iluzii sunt frecvente în stările confuzionale de origine toxică, mai ales în 
delirium tremens alcoolic, în psihozele infecțioase cu dereglări de conştiinţă. 

Iluziile auditive â în aceste cazuri bolnavii identifică unele zgomote ca fiind sunete de 
altă natură. De exemplu, în bătăile inimii, ceasornicului ei aud cuvinte injurioase la adresa 
lor, în scârț,itul unei uşi â strigăte de copii ş.a. Iluziile auditive se întâlnesc în special în 
schizofrenia paranoidă, în melancolie. Ele trebuie diferenţiate de interpretările delirante. De 
exemplu, un bolnav cu schizofrenie aude paşi pe sală, el îi identifică exact însă este convins 
că aceştia sunt paşii unor indivizi care vor să-l omoare, să-l maltrateze. 

Iluziile gustative, olfactive şi tactile sunt mai rare şi se deosebesc cu greu de 
halucinaţii sau de interpretările delirante. De exemplu, bolnavii declară că anumite mirosuri 
sau gusturi ale mâncării sunt gusturile sau mirosurile unor substanțe otrăvitoare puse în 
mâncare. Are loc uneori o percepere greşită a unor senzaţii tactile, sau sinestezice. În ultimul 
caz bolnavii pot lua mişcările intestinale sau pulsațiile aortei drept mişcările unor animale pe 
care le au în abdomen. Aceste variante de iluzii se observă în schizofrenia paranoidă, 
parafrenie, delirul hipocondriac. 

Halucinaţiile sunt percepțiile fără obiect. Spre deosebire de iluzii, în cazul cărora 
obiectul există în realitate dar este perceput deformat, în cazul halucinațiilor obiectul lipseşte. 
Halucinaţiile de cele mai multe ori sunt percepute din exterior, în afara persoanei sale şi 
bolnavul este convins de existența lor. Aceasta este grupa de halucinații adevărate sau 
propriu-zis, unii le mai numesc pure. 

Deosebim următoarele varietăţi de halucinaţii: 

- auditive 
- vizuale 

- gustative 
- olfactive 
- tactile 

Halucinațiile auditive sunt cele mai frecvente. Bolnavii aud diferite glasuri de bărbați, 
de femei, plâns de copii, diferite țipete, zgomote. Ele constau din cuvinte sau fragmente de 
cuvinte, fraze, dialoguri între anumite voci, voci comentatoare. 

Din halucinaţiile auditive fac parte şi halucinațiile imperative, când vocile îi 
poruncesc bolnavului să execute anumite acțiuni, unele cu un caracter periculor pentru sine 
însuşi, sau pentru cei din jur. Vocile îi pot porunci bolnavului să nu mănânce, să nu răspundă 
la întrebări, să comită o crimă. O bolnavă cu schizofrenie paranoidă auzea voci care îi 
porunceau să-şi ucidă părinţii şi pe urmă să se sinucidă. Unui bolnav o voce necunoscută i-a 
spus că peste câteva zile va fi ucis de nişte bandiți, care erau puşi de mama lui. Bolnavul, sub 
influenţa vocilor, a şi-a tăiat mama în bucăţi, s-a închis în casă cu zăvorul şi, înarmat cu 
toporul, aştepta bandiții. 

Halucinaţiile auditive evoluează de obicei pe un fond al conştiinţei clare şi se 
întâlnesc în schizofrenie, în leziuni craniocerebrale (traume, meningite, encefalite), afecţiuni 
vasculare (arterioscleroză, hipertensiune arterială), în psihozele toxice, infecțioase. 

Halucinaţiile vizuale se caracterizează prin percepţia vizuală a unor obiecte sau fiinţe 
inexistente. În manifestarea lor halucinaţiile au un caracter polimorf. Ele pot fi clare sau vagi, 
luminoase sau întunecate, colorate sau cenuşii. Bolnavul poate percepe obiectul în întregime 
sau numai parțial, spre exemplu vede numai o jumătate de cap, sau numai o mână. 

Din punct de vedere al complexității halucinaţiile vizuale pot fi elementare (fotoame, 
fosfene, fotopsii) sub formă de puncte sau pete luminoase, scântei, linii, umbre nedefinite. 
Alteori au loc halucinații mai compexe (figurate) care pot fi percepute sub forma unor 
obiecte sau fiinţe bine definite, pot lua forma unor scene statice (panoramice) sau în mişcare 
(cinematografice). 

Imaginile au diferite dimensiuni. Ele sunt percepute ca obiecte obişnuite, pot avea 
dimensiuni prea mari (halucinaţii macropsice) sau mai mici (micropsice). 

În genere, halucinaţiile vizuale sunt percepute cu ochii deschişi. În unele cazuri, însă, 
ele pot aparea înainte de somn, când ochii sunt închişi. Astfel de halucinaţii se numesc 
hipnagogice. Ele se observă mai des în psihozele alcoolice. Fenomene hipnogogice pot apare 
şi la oamenii normali înainte de somn. 

Halucinaţiile vizuale se atestă în psihozele toxice, infecțioase, somatogene, organice 
şi se manifestă pe fondul conştiinţei neclare, confuze. 

Halucinaţiile gustative şi olfactive sunt deseori asociate şi greu de delimitat unele de 
altele. Ele se caracterizează prin gusturi sau mirosuri neplăcute â gusturi amare, metalice, 
corozive, mirosuri de cadavru, de sânge, de fecale. Mai rar se observă mirosuri plăcute de 
tăm,ie, parfumuri. Halucinaţiile olfactive şi gustative se întâlnesc în schizofrenie, în psihoze 
toxiinfecțioase, organice (tumori, traume, encefalite, meningite). O bolnavă cu schizofrenie 
forma paranoidă timp de 6 luni a refuzat categoric să mănânce fiindcă mâncarea avea gustul 
săpunului de rufe şi mirosea a benzină. 

Halucinaţiile tactile (haptice) se manifestă prin senzații de atingere a suprafeţei 
cutanate. De exemplu, impresia unor insecte care merg pe piele, sau pe sub piele, a unor 
curenți electrici, a unor atingeri cu un corp fierbinte sau rece, senzaţia de arsură sau 
înţepătură. Se observă în psihozele toxice (alcoolism, cocainism, cloral), în schizofrenie, în 
psihozele organice. 

O altă grupă de fenomene halucinatorii o formează pseudohalucinațiile care nu sunt 
percepute pe căile senzoriale obişnuite, nu au o proiecţie spaţială, ci se situează în corpul 
bolnavului, mai ales în creier. Spre deosebire de halucinațiile pure, imaginile 
pseudohalucinatorii nu se identifică cu obiectele şi fenomenele reale. 

Bolnavii simt că li se vorbeşte în cap, nu aud voci din afară, afirmă că cineva le 
transmite gândurile prin sugestie, telepatie, aparate speciale. 

Pe lângă pseudohalucinaţiile auditive, mai deosebim pseudohalucinaţii vizuale cu 
diferite tablouri, scene, pesudohalucinaţii olfactive, gustative, tactile când bolnavii sunt 
convinşi că li se umple corpul cu insecte, au senzaţie de corpi străini în abdomen. 
Pseudohalucinaţiile se tmanifestă în schizofrenie, afecţiuni toxiinfecţioase, psihoze organice. 

Dereglările psihosenzoriale reprezintă o percepţie eronată a formei obiectelor şi 
amplasării lor în spațiu, a formei propriului corp ş.a. Cele mai frecvente dereglări 
psihosenzoriale sunt următoarele. 

Metamorfopsiile - mărimi sau forme denaturate ale obiectelor şi spațiului perceput. 
Bolnavului i se pare că pereţii camerei sunt desfăcuţi, surpați, podeaua şi tavanul au o poziție 
înclinată, ferestrele şi uşile sunt strâmbe. Uneori obiectele înconjurătoare îi par bolnavului 
micşorate (micropsia), alteori mărite până la proporții gigantice (macropsia), ori alungite, 
lărgite, răsucite în jurul axului lor (dismegalopsia). Tulburările psihosenzoriale condiționează 
o percepţie modificată şi a spaţiului. Bolnavilor li se pare spaţiul prea strâmt, iar obiectele din 
jur apropiate, uneori, dimpotrivă, spațiul e prea larg, iar obiectele înconjurătoare se 
îndepărtează, strada apare nesfârşit de lungă (poropsia). În aceste cazuri bolnavii nu pot 
aprecia distanţa faţă de obiectele înconjurătoare. De exemplu, bolnavului i se pare că pune 
paharul cu apă pe masă, iar acesta cade jos; nu urcă în autobus sau alt mijloc de transport 
părându-i-se că ele sunt prea departe de el. 

Dereglările schemei corporale â o senzaţie denaturată a formei şi mărimii propriului 
corp, mai des a unora din părțile corpului â a membrelor, a capului sau a feţei. Bolnavii îşi 
simt membrele mai mari ori mai mici, mai subțiri, simt că li „se umflă capul”. Un bolnav cu 
o psihoză traumatică refuză să intre în cabinetul medicului afirmând că are un cap prea mare 
care nu poate încăpea pe uşă. O bolnavă avea senzația că mâinile îi sunt atât de lungi, încât 
poate atinge obiectele din jur de la o distanţă de 2-3 metri. Din această grupă face parte şi 
depersonalizarea, care se referă la denaturarea întregului corp. Bolnavul îşi percepe corpul ca 
fiind mărit până la proporţii uriaşe încât poate depăşi patul, are sentimentul că prin volumul 
său ocupă camera sau că are corpul prea mic. Sunt descrise exemple când unii bolnavi au 
senzația că s-au dublat sau că în pat cu el se află un alt om de care este legat (delir de 
dublare). 

Derealizarea este percepția denaturată a mediului ambiant. Aspectul lumii 
înconjurătoare îşi pierde caracterul cunoscut, este perceput neclar, într-un mod nereal, 
schimbat cu totul. Derealizarea generează uneori o stare de anxietate. O bolnavă cu o nevroză 
fobică destul de severă se plângea că nu mai poate percepe lumea înconjurătoare ca mai 
înainte: „totul mi se pare schimbat, straniu, parcă-i altă lume, s-a schimbat culoarea feţei la 
oameni, culoarea frunzelor copacilor, natura apare lipsită de culoare, cenuşie. E tare greu să 
suporţi aşa ceva”. 

Variante ale derealizării sunt fenomene ca „dâja vu” şi „jamais vu”. Deja vu - 
bolnavii are impresia că locurile şi împrejurările necunoscute au mai fost văzute de el odată. 
Jamais vu - când locurile şi împrejurările bine cunoscute îi par bolnavului necunoscute, 
percepute parcă pentru întâia oară. 

Dereglările psihosenzoriale se deosebesc de halucinaţii prin aceea că ele prezintă o 
reflectare eronată a obiectelor reale şi nu a unor obiecte inexistente, ca în halucinaţii. Prin 
aceste particularități, dereglările psihosenzoriale se deosebesc şi de iluzii, care sunt o 
percepție falsă a obiectelor. Dereglările psihosenzoriale le întâlnim în nevroze, psihoze 
organice, în epilepsie, în schizofrenie, stări confuzioonirice. 


II.2. Semiologia memoriei 


Memoria este procesul care reflectă relațiile omului cu lumea prin întipărirea, 
păstrarea şi reactualizarea experiențelor. Memoria este o capacitate psihică absolut necesară, 
fără de care viața ar fi practic imposibilă. 

Memoria este capacitatea materiei vii de a percepe şi de a reda informația primară. Cu 
ajutorul acestei funcții omul poate să folosească tot ce acumulează el în decursul vieții â 
experienţă, interese, obiceiuri, trebuinţe ş.a. Trăirile nu dispar fără a lăsa nici o urmă în 
creier. De aceea memoria poate fi considerată ca un proces psihic de stocare a informației, de 
acumulare şi utilizare a experienţei cognitive, asigurând continuitatea şi coerenţa vieţii 
psihice. 

Deosebim trei aspecte principale ale memoriei: procesul de memorizare (fixare), de 
păstrare (retenţie) şi de reproducere (reactualizare). 

Memorizarea este posibilitatea de a recepționa noi percepții, experienţe, cunoştinţe. 
În timpul memorizării, care este un proces activ, are loc o selectare a informaţiilor 
determinată de însuşirile obiective informaţionale, de posibilitatea ca ele să satisfacă sau nu 
anumite trebuinţe ale omului, dacă ele prezintă un interes oarecare. 

Retenţia este procesul de reținere în memorie a faptelor, cunoştinţelor, datelor. Când 
spunem că un om posedă o memorie bună subînțelegem că el posedă capacitatea de a reține 
un volum mare de informaţii, că are aptitudini intelectuale în sensul larg al cuvântului. 

Reproducerea (reactualizarea) poate fi voluntară sau involuntară. Reproducerea 
voluntară reprezintă un proces activ, cu un scop oarecare şi se efectuează prin extragerea din 
memorie a informaţiei care ne trebuie în momentul dat. Reproducerea voluntară este un 
proces bine dirijat, cu un caracter selectiv, şi se distinge printr-un scop bine precizat. 
Reproducerea involuntară este procesul de apariție de la sine, în memorie,a unei informații de 
care nu era nevoie în momentul respectiv. 

Deosebim mai multe forme de memorie: 

a) memoria logică, impune o oarecare prelucrare a informaţiei prin formarea de 
legături logice între părțile ei; întipărirea materialului are loc pe baza înţelegerii sensului 
materialului respectiv; 

b) memoria mecanică - înuipărirea are loc fără sprijinul înţelegerii, ci doar prin simpla 
repetare; mai des apelăm la memoria mecanică când trebuie să reținem nişte date, numere, o 
poezie, etc.; 

C) memoria motorică - constă în reproducerea mişcărilor şi comportamentului; 
această memorie ne dă posibilitatea de a avea deprinderi, de a învăța mişcări, care deseori se 
automatizează (de pildă, îmbrăcarea şi dezbrăcarea hainei,apăsarea pedalei de acceleraţie la 
automobile). 

Memoria mai poate fi: vizuală, auditivă, olfactivă. Vorbim de aceste variante ale 
memoriei când în procesul de întipărire iau parte analizatorii respectivi. 


38 


Tulburările de memorie se numesc dismnezii şi din punct de vedere clinic pot fi 
clasificate în dismnezii cantitative şi dismnezii calitative. Dismneziile cantitative sunt: 
amnezia, hipomnezia şi hipermnezia. 

Amnezia este pierderea totală a memoriei; experienţele trăite nu mai reapar în câmpul 
conştiinţei sau sunt grav deformate. Amnezia poate fi de durată scurtă (de la 2-3 ore până la 
2-3 zile), de exemplu după o traumă cerebrală sau o maladie toxiinfecțioasă. Amnezia cu o 
durată mai îndelungată se observă la bolnavii cu arterioscleroză cerebrală sau în psihozele 
senile, organice. În funcţie de debutul boli deosebim amnezie anterogradă şi retrogradă. 

Amnezia retrogradă este dispariția din memorie a evenimentelor premergătoare 
apariției stării de boală. 

Amnezia anterogradă este pierderea amintirilor despre evenimentele care au urmat, 
nemijlocit după sfârşitul stării de inconştienţă sau al unei alte tulburări a psihicului. 

Amnezia anteroretrogradă este combinația ambelor forme de amnezie. 

Hipomnezia este scăderea de diferite grade a capacității memoriei. Hipomneziile apar 
în stări de surmenaj, stări nevrotice, la oameni cu o atenție diminuată, cu o depresie, la 
bolnavi cu oligofrenie, în stări de involuţie. 

Hipermneziile se caracterizează prin creşterea exagerată a evocărilor care sunt 
numeroase, neavând nici o legătură cu tema principală. Apar o mulțime de amănunte care de 
mult au fost uitate. Hipermneziile se observă la bolnavi cu o stare maniacală, în psihopatia 
paranoică, la oligofreni. 

Amnezia progredientă se manifestă prin scăderea treptată a memoriei care se dezvoltă 
după o legitate consecventă. Pierderea materiei de memorie are loc în ordinea inversă a 
acumulării ei, de la nou spre vechi (legea Ribot). În primul rând, se pierd toate cele percepute 
de curând, asociațiile formate recent, se uită evenimentele ultimilor ani de viaţă. Primele 
perioade ale vieții persistă în memorie un timp mai îndelungat. Bolnavii îşi amintesc destul 
de bine evenimentele din copilărie, din tinereţe şi anii maturi. Se întâlneşte în aterioscleroză, 
hipertensiune arterială, psihoze senile. 

Dismneziile calitative sau paramneziile sunt amintiri deformate, false, neconcordante 
cu realitatea. Dintre ele mai importante sunt pseudoreminiscenţele şi confabulaţiile. 

Pseudoreminiscenţele constau în reproducerea unor evenimente reale din trecutul 
bolnavului, pe care acesta le retrăieşte ca evenimente prezente. 

Confabulaţiile sau halucinaţiile de memorie, constau în reproducerea unor 
evenimente imaginare (care nu au existat). Ele au un caracter fantastic sau sunt identice cu 
scene din vis, însă bolnavii cred în realitatea lor. Fenomenele confabulatorii se evidenţiază 
mai des în timpul convorbirii cu bolnavii. De exemplu, bolnavii cu arterioscleroză internați 
mult timp în spital povestesc că „ieri au fost acasă, s-au întâlnit cu soţia, au fost la piaţă, au 
cumpărat produse, seara au privit la televizor”. În confabulaţiile fantastice imaginaţiile sunt 
mai bogate şi absurde. Confabulațiile se observă în sindromul Korsakov şi în unele demente. 

Ecmnezia reprezintă o tulburare globală a memorie, când bolnavii confundă trecutul 
cu prezentul. Aceasta se observă mai des în psihozele senile. Bolnavii trăiesc în prezent 
episoade din trecut. O bolnavă cu demenţă senilă afirmă că este tânără şi are de gând să se 
căsătorească. Tocmai a fost cu logodnicul în oraş şi au cumpărat cele necesare pentru nuntă: 
„mâine va avea loc ceremonia de cununie”. 

Sindromul Korsakov a tost descris de S. S. Korsakov în 1887. Caracteristic pentru 
acest sindrom este amnezia de fixare. Bolnavii nu pot reţine în memorie nici o percepție, 
toate impresiile noi se şterg imediat. Ne putem saluta cu bolnavul de multe ori şi peste câteva 
clipe el neagă aceasta. 

În acelaşi timp poate avea loc o amnezie atât anterogradă, cât şi retrogradă. Bolnavii 
sunt dezorientați în timp şi spațiu, uită unde le este salonul, patul. Au loc confabulaţii bogate, 
polimorfe şi cu un conţinut fantastic, asociate uneori cu iluzii ale memoriei, fenomen numit 
confuzie condabulatorie. 

Evenimentele din trecutul îndepărtat sunt bine păstrate şi redate destul de amănunțit şi 
corect. De cele mai multe ori sindromul Korsakov are un debut acut cu tulburări de conştiinţă 
(comă, sopor, amenţie, mai rar cu delir). O evoluţie mai lentă pe fondul conştiinţei clare are 
loc la bolnavii cu leziuni ale vaselor cerebrale, cu paralizie progresivă, unde se observă şi un 
prognostic nefavorabil. O evoluţie mai benignă, cu o regresiune a psihopatologiei, se 
întâlneşte în traumele cerebrale, în psihozele toxiinfecțioase. 

Dintre toate dereglările de memorie expertiza medico-legală psihologică se 
efectuează mai des în cazurile legate de amnezii. 


II.3. Semiologia gândirii 


Gândirea este cea mai evoluată formă de reflectare a lumii înconjurătoare, este o 
activitate superioară de sinteză a vieții psihice. 

În procesul de gândire are loc reflectarea nemijlocită şi generalizată, prin acțiuni 
mintale sub forma noţiunilor, însuşirilor esențiale şi necesare ale obiectelor, fenomenelor şi a 
legăturilor logice dintre ele. Gândirea efectuează o activitate constructiv-ideativă pe baza 
faptelor şi a celor percepute în decursul vieții. De aceea gândirea este şi un proces psihic 
cognitiv cu cel mai înalt nivel de extragere, prelucrare şi integrare a informațiilor despre 
lumea externă şi despre noi înşine. 

Gândirea se realizează prin următoarele operaţii mintale principale: 

Analiza - operaţie de descompunere a obiectelor în elementele lor componente, 
determinarea diferitelor însuşiri şi proprietăți şi a semnificației fiecărui element în cadrul 
întregului. 

Sinteză - proces de reunire mintală a părților obiectelor şi fenomenelor într-un 
ansamblu unitar. 

Deosebim următoarele tipuri de gândire: 

Gândirea asociativ-logică - se realizează pe baza asociaţiilor după conţinut şi 
cauzalitate şi care se evidențiază printr-o exprimare concisă şi directă. 

Gândirea asociativ-mecanică - se caracterizează prin dominarea asociațiilor de 
contiguitate, asemănare, cu localizări în timp şi spațiu, cu utilizări de noțiuni concrete, cu un 
colorit afectiv, cu întrebuinţarea frazelor lungi. 

Toate formele gândirii se reflectă prin formarea unor noțiuni noi, concluzii, după care 
ne facem impresia despre intelectul omului. 

Intelectul este suma posibilităților de cunoaştere a personalității. Aceasta este mintea 
omului, capacitatea lui de a-şi îmbogăţi bagajul de cunoştinţe şi de a acţiona. Intelectul este 
capacitatea de a expune gânduri noi, concluzi logice, deducţii, noțiuni mintale noi. De aceea 
se spune că intelectul este gândirea în mişcare. 

Indicatorul principal al dezvoltării intelectului este cantitatea de cunoştinţe de care 
dispune omul, iar dezvoltarea intelectuală se apreciază după capacitatea de analiză şi sinteză 
corectă, după posibilitățile de a forma noi noțiuni şi concluzii. 

Gradul de dezvoltare intelectuală a omului depinde şi de calitățile înnăscute dar şi de 
cele dobândite în timpul vieții. 

Gândirea, ca un proces dinamic, se dezvoltă permanent prin asociații şi noțiuni. 

În ultima etapă, în cadrul gândirii se include şi inteligenţa ca parte principală a 
funcţiilor cognitive, exprimând în cel mai înalt grad particularitățile de integrare şi folosire a 
întregului bagaj acumulat. De aceea gândirea este nucleul şi modul de existenţă al inteligenţei 
şi intelectului. 


Tulburările de gândire 

Tulburările procesului asociativ se întâlnesc destul de des în bolile psihice şi au un 
caracter polimorf. Deosebim tulburări legate de modificările vitezei (ritmului) de desfăşurare 
a procesului asociativ. 

Accelerarea gândirii - se manifestă printr-o succesiune rapidă a proceselor asociative. 
Are loc o fugă de idei cu un ritm rapid de desfăşurare a asociaţiilor, care se fac la întâmplare, 
în dependenţă de diferiți stimuli din mediul înconjurător. Se observă o labilitate a atenţiei, 
bolnavii trec de la o noțiune la alta, pierzând uşor firul conversaţiei. De aceea procesul de 
gândire are un caracter superficial. Aceste dereglări le întâlnim în sindroamele maniacale, în 
paralizia progresivă, în unele intoxicații. 

Inhibiţia procesului asociativ. Se caracterizează printr-o diminuare a procesului 
ideator. Tabloul clinic se manifestă prin încetinirea fluxului de idei, bolnavii vorbesc rar, 
răspund la întrebări încet, cu întârziere, convorbirea cu ei devine anevoioasă, uneori pentru a 
obține un răspuns e necesar să repetăm întrebarea de mai multe ori. Bolnavii se plâng de 
pierderea capacităţii de a gândi. Are loc o regresie a gândirii, cu un conţinut sărac al vieții 
psihice, cu deficite ale gândirii, ale memoriei şi capacității de abstractizare. Se întâlneşte în 
stările depresive, în confuzia mintală, în intoxicații, în schizofrenie. 

Incoerenţa gândirii este pierderea capacităţii de formare a asociaţiilor. În procesul de 
gândire nu există nici o legătură logică între idei şi reprezentări. Are loc pierderea capacității 
de reflectare a realității, de realizare a proceselor de analiză şi sinteză. Asociaţiile au un 
caracter absurd, cu un limbaj neînțeles. În pofida acestui fapt norma gramaticală este păstrată. 
Se întâlneşte în schizofrenie. În alte cazuri, mai ales în stările confuzionale cu un sindrom 
amentiv, incoerența gândirii este mai pronunţată, alcătuită din cuvinte separate, fără nicio 
legătură, uneori din silabe. Acestui fenomen i s-a dat numele de „salată de cuvinte”. 

Gândirea circumstanţială constă în desfăşurarea lentă a ideaţiei care se exprimă 
printr-o vîscozitate, rigiditate a gândirii, scăderea mobilităţii ei. Bolnavii vorbesc rar, trec cu 
greu de la o frază la alta, deseori frazele rămân neterminate; au loc repetiții monotone şi 
stereotipe de proporţii. Caracteristică este pierderea capacității de a diferenţia principalul de 
secundar, esențialul de neesențial. 

În expunerea bolnavului apare o masă de detalii care n-au nici o importanță la 
momentul dat. Această lentoare în desfăşurarea procesului asociativ este descrisă sub 
denumirea de bradipsihie care de obicei este însoţită şi de încetinirea mişcărilor - 
bradikinezie. Gândirea circumstanțială se observă în epilepsie, în psihozele organice, în 
oligofrenie, în encefalita epidemică. 

Stereotipia de gândire se caracterizează prin repetări la scurte intervale a unor 
expresii care într-o oarecare măsură împiedică desfăşurarea normală a gândirii, face dificilă 
înțelegerea conţinutului. Se atestă în schizofrenie, epilepsie, confuzie mintală, în nevroza 
obsesivă, în demente. 

Perseverarea gândiri constă în repetarea stereotipă a unor şi aceloraşi cuvinte sau 
fraze, dând răspunsurilor bolnavilor un caracter bizar. Se observă mai des în schizofrenie. 

Uneori ritmul gândirii se întrerupe brusc, bolnavul se opreşte în cursul convorbirii, iar 
după câteva minute o reia din nou. Acest fenomen se numeşte baraj psihic, sau baraj ideativ 
(Sperrung). Apare mai frecvent în schizofrenie. 


Ideile delirante 

Delirul este o reflectare denaturată a lumii înconjurătoare, a percepției eronate care 
duce la o idee falsă despre realitate, la o dezordine generală a gândirii. 

Pentru delir sunt tipice următoarele particularități: 

1. convingerea subiectivă ireductibilă; 

2. lipsa simțului critic cu o incorectitudine impenetrabilă; 

3. o logică deformată, cu argumentare eronată a realității. 

Clasificarea delirurilor se efectuează după tematica şi fondul afectiv pe care ele se 
desfăşoară. 

Prima grupă o constituie ideile delirante care apar mai uşor când există la bolnavi o 
structură senzitivă a personalităţii, cu o suspiciune accentuată, cu tendință la stări anx1oase, 
cu convingerea în atitudinea răuvoitoare a celor din Jur. 

Delirul de persecuție este o convingere a bolnavului că este persecutat, urmărit, că 
împotriva lui se desfăşoară un complot. Bolnavul se plânge că există persoane sau chiar 
grupuri întregi care îl persecută, vor să-l înjosească, să-l omoare. Persecutorul îl urmăreşte 
peste tot, pe stradă, în mijloacele de transport, în spital. Ca să scape de persecutori bolnavul 
face plângeri la autorități , sau trece la alte acte de violenţă. Se întâlneşte în schizofrenie, în 
psihozele reactive, presenile. 

Delirul de relaţie - bolnavul consideră că cei din jur, rudele apropiate şi-au schimbat 
atitudinea faţă de el, au anumite intenţii de a-i face rău. El interpretează în mod greşit cele 
văzute şi auzite, raportând totul la persoana sa. De exemplu, când se află într-un mijloc de 
transport şi observă că oamenii vorbesc între ei, gesticulează, el este convins că lumea 
vorbeşte despre el. 

Delirul de otrăvire - se bazează pe convingerea bolnavului că cei din jur vor să-l 
otrăvească punându-i substanţe nocive, otrăvitoare în mâncare, băutură, în haine, în pat. 

Delirul de gelozie - reprezintă o convingere eronată a bolnavului în infidelitatea 
partenerului. La bolnav apare o suspectare patologică a corectitudinii comportamentului, 
interpretând gesturile şi acţiunile cele mai neînsemnate ca probe de adulter. Bolnavului i se 
pare că soția este „mai rece” faţă de el, că primeşte nişte scrisori suspecte, are convorbiri 
telefonice enigmatice, se întâlneşte pe ascuns cu alţii bărbați. Acelaşi tabloul îl întâlnim şi la 
femeile ce suferă de delir de gelozie. Ideile delirante apar mai ades în alcoolismul cronic, mai 
rar în schizofrenie, psihozele presenile şi senile. 

Delirul de influenţă - se împarte în delir de influență fizică şi hipnotică. În cazul 
delirului de influenţă fizică bolnavilor li se pare că asupra lor acționează un curent electric 
sau diferite raze. Bolnavi afirmă că se găsesc permanent sub o influență din exterior, cu 
ajutorul unor aparate secrete ce acționează asupra lor cu un curent electric, cu raze cosmice, 
raze ultraviolete, energie atomică, unde electromagnetice. Pe acest fond, la bolnavi apar 
senzații de durere care sunt suportate foarte greu. Uneori aceste stări delirante formează un 
sistem întreg de idei. 

Un bolnav cu schizofrenie paranoidă afirmă că în atmosferă la o distanță de 40-60- 
80km sunt trei straturi de radare unite între ele prin nişte mecanisme. Radarele se pun în 
mişcare cu ajutorul unui aparat special prin apăsarea unui buton. Înainte de a pune radarele în 
mişcare bolnavul auzea o voce care poruncea „începeţi”. În acest moment el avea senzaţia 
unei acțiuni a razelor ultraviolete care-i provocau o durere insuportabilă. Ca să scape de 
acțiunea acestor raze bolnavul se ascunde în cutii mari de fier, îşi punea pe cap o căldare sau 
alte obiecte similare. 

În cazul delirului de influență hipnotică bolnavii au senzaţia că cei din jur îi 
hipnotizează. Aceşti bolnavi resimt influența hipnozei pretutindeni. Stările delirante descrise 
le întâlnim în schizofrenie. 


Ideile delirante expansive 

Idei de mărire şi bogăţie (delirul de grandoare). Bolnavi sunt convinşi că posedă 
bogății imense, diferite titluri mari, că sunt atotputernici. Un bolnav cu palaizie progresivă 
(de profesie medic) susținea că este ministrul sănătăţii pe tot globul, că are în posesia sa 
spitale cu multe etaje construite din aur. O altă bolnavă cu demenţă în urma unei encefalite 
epidemice spunea că părul şi coastele ei sunt din aur, că ea este fiica sultanului turc şi că în 
Istambul are palate din aur, că este cea mai renumită artistă din lume. La aceşti bolnavi pot 
apărea episodic şi idei de persecuție. Ei se plâng că au duşmani care îi invidiază că sunt atât 
de bogaţi şi caută tot timpul să-i persecute, să-i provoace. Acest delir se întâlneşte în paralizia 
progresivă, în stări maniacale, în unele demențe. 


Idei delirante de reformă (invenţie). Se caracterizează prin elaborarea unor planuri cu 
o însemnătate majoră. Bolnavii consideră că sunt autorii diferitelor invenţii care vor face o 
adevărată revoluţie în tehnică, în medicină, în alte domenii. 

Unul dintre bolnavi a elaborat schema unui sistem de irigație a pustiului Sahara. Alt 
bolnav a propus nişte prescripții medicale cu ajutorul cărora se pot vindeca toate bolile. 
Pacienţii în cauză sunt destul de perseverenţi în privinţa realizării planurilor lor, uneori intră 
în conflict cu cei din jur socotind că nu sunt apreciaţi după merit. 

Aceste idei sunt caracteristice pentru paranoia. 

Delirul de filiaţie constă în convingerea bolnavilor că ei sunt fiii sau moştenitori unor 
persoane cu avere mare sau cu o situaţie socială înaltă. 

Ideile erotomanice se manifestă prin convingerea bolnavilor că sunt iubiți de anumite 
persoane, de obicei cu un nivel sociocultural mai înalt. Orice acțiune, orice coincidență, 
întâlniri întâmplătoare sunt interpretate ca probe de dragoste. Aceşti deliranți sunt tot timpul 
într-o stare de exaltare psihică, ei urmăresc persoanele respective, le scriu scrisori, le ies în 
cale cerându-le să-şi destăinuiască sentimentele de dragoste pe care le au față de bolnav. 

Se observă în schizofrenie. 


Ideile delirante depresive (delirul micromanic) 

Delirul de autoacuzare, sau de vinovăţie. Bolnavii afirmă că sunt nişte oameni 
nenorociți, că au comis multe greşeli în trecut şi acum trebuie să fie pedepsiți cu multă 
severitate. Ei se învinuiesc de situaţia grea în care se află ei şi familia lor, de nenorocirile 
altora. Asumându-şi o serie de vinovăţii imaginare caută să convingă pe cei din Jur că au 
comis o mulțime de fapte rele. Aceste idei pot duce la suicid. 

Delirul de umilință constă în convingerea bolnavului că a comis o mulțime de păcate 
şi nu merită să fie îngrijit, alimentat, deseori refuză să mănânce. Bolnavul poate declara: 
„Sunt un păcătos, nu merit să mănânc pâinea statului, sunt un parazit”. O bolnavă cu 
depresie, plângând, ruga pe medic să o transfere în închisoare unde să-şi ispăşească vina. 
Delirul de autoacuzare şi umilinţă se întâlneşte în depresii. 

Delirul hipocondriac - se caracterizează prin convingerea bolnavului că el suferă de o 
boală grea, incurabilă; se expun diverse simptome care argumentează prezenţa bolii, mai ales 
a cancerului, cirozei, diferitelor tulburări cardiace. În cazuri mai grave bolnavii afirmă că li s- 
a schimbat structura unor organe, alții sunt convinşi că în stomac au şerpi sau broaşte, simt 
cum acestea se mişcă. Ideile hipocondriace apar în psihozele depresive, senile, în paralizia 
progresivă, în schizofrenie. Ideile delirante sunt grupate în sindroame dintre care cele mai 
importante sunt următoarele: 

Sindromul paranoic - se manitestă printr-un delir interpretativ bine sistematizat, cu un 
caracter monotematic. Mai frecvent apar idei de invenţie, de gelozie. În structura sindromului 
paranoic halucinațiile lipsesc. Comportamentul bolnavului, în principiu, este corect, însă ati- 
tudinea faţă de cei din jur depinde de atitudinea lor faţă de convingerile delirante. La bolnavi 
predomină o gândire circumstanţială. Se observă la psihopaţii paranoici, în schizofrenie, în 
psihozele reactive. 

Sindromul paranoid -se prezintă printr-un delir sistematizat de interpretare, mai 
frecvent de tip persecutor, cu un caracter politematic. Mai des se întâlnesc ideile de 
persecuție, relaţie, de influenţă. Tabloul clinic este uneori însoţit de halucinații verbale sau 
pseudohalucinații formând un sindrom halucinator paranoid. Apar fenomene polimorfe de 
automatism mintal. Acest sindrom este prezent în schizofrenie, în psihozele reactive, 
presenile, în intoxicaţiile cronice. 

Sindromul parafrenic - este un sindrom delirant sistematizat cu o simptomatologie 
polimorfă. La bolnavi se observă o combinare a ideilor delirante de persecuție, de influență 
cu un delir de grandoare. Deseori apar halucinaţii verbale şi vizuale, stări onirice, fenomene 
de automatism psihic şi confabulații fantastice. Toate aceste simptome evoluează pe un fond 
afectiv relatic crescut. Bolnavii povestesc despre forța lor atotputernică comparând-o cu o 
putere cosmică, susțin că ei sunt stăpânii galaxiei, că sunt comandanții armatelor din toată 
lumea. Unii bolnavi se cred oameni deosebiți, aleşi de Dumnezeu, înzestrați cu puteri 
supranaturale, chemaţi să propovăduiască religii noi, „ca oamenii să se roage lui Dumnezeu, 
să se izbăvească de păcate”, promit să construiască raiul pe pământ (delirul religios). La 
bolnavi predomină o dispoziție crescută. Se atestă în schizofrenie, paralizie progresivă, în 
psihozele alcoolice, organice, senile. 

Sindromul Kandinski-Klerambault este o variantă a sindromului halucinator paranoid 
şi include în tabloul clinic pseudohalucinaţiile, diferite idei delirante de persecuție şi 
influenţă, un automatism mental cu sentimentul de pierderea apartenenţei actelor psihice 
proprii, că ei sunt în permanenţă sub influenţa unei forțe din exterior. Bolnavii se plâng că le 
apar gânduri străine în afara voinţei lor, că cei din jur le citesc şi le repetă gândurile, că toate 
mişcările le săvârşesc nu după propria dorință, ci sub influenţa acestei forțe din exterior. 
Acest sindrom se observă în schizofrenie, în arterioscleroză, hipertensiune arterială, în 
psihozele alcoolice, infecțioase. 


Obsesiile 


Fenomenele obsesive se caracterizează prin apariția involuntară a unor idei, 
reprezentări, amintiri neplăcute, frică, tendinţe, sentimente ce se impun bolnavului fără voia 
lui. Bolnavul are o atitudine critică faţă de aceste fenomene, înţelege natura lor patologică, 
face sforțări de a le îndepărta de la sine. Prin aceasta ideile obsesive se diferenţiază de ideile 
delirante. 

Stările obsesive se împart în trei grupe: 

- ideile obsesive 
-  fobule 
- acțiunile obsesive 

Ideile obsesive - sunt apariția involuntară a unor cuvinte, fraze, diferiți termeni, 
definiții, melodii. O variantă a ideilor obsesive sunt arguțiile obsesive. La bolnavi se observă 
o ruminație mintală (el se gândeşte tot timpul la o problemă care nu prezintă nici o 
însemnătate, uneori lipsită de sens). De exemplu; de ce Pământul este rotund, de ce Pământul 
se învârteşte în jurul Soarelui, de ce omul are numai două mâini etc. 

Amintirile obsesive - constau în amintiri inutile ale unui eveniment din trecut cu un 
conţinut neplăcut, ruşinos. Sforţările făcute de bolnav de a le uita nu dau nici un rezultat. 

Reprezentările obsesive - apar când ideile obsesive sunt luate drept realitate. Un 
exemplu ilustrativ poate fi cazul când mamei care şi-a înmormântat copilul îi apare gândul că 
el a fost îngropat de viu. Ea îşi imaginează cum copilul se trezeşte în mormânt, ţipă, strigă, 
cere ajutor. Această idee o domină pe mamă în aşa măsură încât ea pleacă la cimitir, îşi pune 
urechea la mormânt ca să se convingă de cele închipuite. 

Obsesiile fobice constau în teama faţă de anumite evenimente, situații, acțiuni, 
lucruri, fiinţe. Fobiile sunt însoțite de tensiune afectivă, de stări anxioase. Se păstrează critica 
faţă de ele, bolnavii fac eforturi pentru înlăturarea lor. Fobiile sunt foarte variate. 

Cele mai frecvente sunt: 

- teama de o boală incurabilă - nosofobia, cancerofobia, cardiofobia, sifilofobia; 
- teama de spaţii deschise - agorafobia; 

- teama de spaţii închise - claustrofibia; 

- teama de locuri înalte - hipsofobia; 

- frica de obiecte ascuţite - aihmofobia; 

- frica de apă - hidrofobia; 

- frica de moarte - tanatofobia; 

- frica dea fi îngropat de viu - taferofobia; 
= frica de aglomerări - antropofobia; 

- frica de societate - petofobia; 

- frica de animale - zoofobia; 

- frica provocată de apariția fobiei - fobofobia. 

De obicei acțiunile fobice sunt asociate de stări fobice şi anxioase. De exemplu, 
bolnavul temându-se să nu se molipsească de vreo boală se spală necontenit pe m,ini. 
Mergând pe stradă, este stăpânit de ideea de a lovi peste faţă pe trecători, în troleibuz de a 
trage pe cineva de păr. Deşi e convins că a închis bine uşa, bolnavul se întoarce de mai multe 
ori acasă ca să controleze acest lucru. Aceleaşi acţiuni le repetă când îi e teamă că a lăsat în 
baie robinetul deschis, ori fierul de călcat în priză. Alţii bolnavi au obsesia de a număra 
geamurile, stâlpii de telegraf, copacii, maşinile (aritmomania). 

Una din variantele acțiunilor obsesive sunt ritualurile care cuprind o serie de acțiuni 
menite să înlăture anxietatea care apare dacă nu sunt realizate. Un inginer cu nevroză 
obsesivă obişnuia să meargă la lucru pe jos. Trecând pe lângă o biserică el neapărat trebuia să 
urce şi să coboare treptele acestui lăcaş. Dacă uneori nu avea posibilitatea să îndeplinească 
acest ritual, îl cuprindea o stare de frică că se va întâmpla ceva rău în ziua aceea. 


Fenomenele impulsive 

În unele cazuri stările obsesive îmbarcă un caracter patologic şi antisocial. Aceste 
obsesii sunt descrise sub numele de fenomene impulsive. Ele reprezintă nişte tendinţe acute 
care domină rațiunea, supunând întregul comportament al bolnavului. Deosebim următoarele 
fenomene impulsive. 

Cleptomania se caracterizează prin pasiunea de a fura din când în când obiecte care 
nu prezintă nici un folos, nici o valoare. Deseori sunt furate lucruri inutile care pe urmă sunt 
aruncate, dăruite, sau înapoiate stăpânilor. Aceste persoane nu pot rezista dorinţei de a nu 
fura, deşi ulterior îşi fac reproşuri, plătesc despăgubiri, cer scuze. Apar în psihopatie, 
oligofrenie, în psihozele senile. 

Piromania este tendința nestăpânită de a face incendii. Se dau foc unor obiecte în 
cameră, uneori se provoacă incendiul unor căpiţe de fân, de paie, hambare, cauzând pierderi 
mari. Bolnavii realizează aceste acțiuni fără scopul de a aduce pagubă, sau de a cauza vreun 
prejudiciu. Ei sunt conştienţi de cele ce fac însă nu se pot reţine. Excepţii fac impulsurile 
inconştiente făcute de epileptici într-o stare crepusculară. Uneori piromania are loc la 
oligofreni cu tendinţe spre acte agresive, la schizofrenici ca act de răzbunare delirantă. De 
cele mai multe ori piromania se întâlneşte la psihopaţii impulsivi. 

Dromomania (vagabondaj) este apariţia unei tendinţe de a călători, de a hoinări fără 
nici un scop. Bolnavul părăseşte casa, lucrul, şcoala şi călătoreşte zile şi săptămâni întregi. 
Aceste fenomene se observă la schizofrenici, psihopați şi oligofreni. 

Dipsomania este o tendinţă de neînvins pentru consumul de alcool. Se observă în 
alcoolismul cronic, în diferite narcomanii şi toxicomanii. 

Se întâlnesc şi alte variante de fenomene impulsive de exemplu, de a tăia hainele, sau 
alte obiecte, de a pronunţa cuvinte obscene (coprolalia). În această grupă se pot include şi 
unele fenomene ale perversiunilor sexuale. 

Aspectele medico-legale psihologice ale ideilor delirante au o importanţă destul de 
mare. Prezenţa ideilor delirante duce la o interpretare eronată a realităţii. Deosebit de 
periculoase sunt ideile de persecuție şi de influenţă. Tendinţa de a se izbăvi de aşa-numiţii 
persecutori poate avea ca urmare săvârşirea unor crime grave. Aceşti bolnavi sunt mai 
periculoşi în debutul sau în timpul acutizării bolii. 


46 


Uneori expertiza se efectuează în cazul bolnavilor posedaţi de idei de invenție, de 
reformare. Recenziile negative date de specialişti sunt interpretate de ei într-un mod 
denaturat, precum că „duşmanii” fac aceasta special ca să tărăgăneze vremea şi în cele din 
urmă să se folosească de ideile lor. Aceşti bolnavi manifestă uneori o insistenţă uimitoare 
privind invențiile lor, care poate dura în tot decursul vieții. 

Cu aceeaşi insistență inepuizabilă îşi apără „drepturile” lor şi subiecții cu idei 
delirante de procesomanie (cverulenți) care scriu în toate instanţele şi fac demersuri în 
instanţele de judecată. Toate insuccesele proprii le explică prin intrigile duşmanilor. 

Destul de periculoşi sunt bolnavii cu delir de gelozie. Drept exemplu poate servi cazul 
bolnavului M. de 65 de ani, care suferă de alcoolism cronic. De câțiva ani acesta a început s- 
o învinuiască pe soția sa, care suferea de o tumoare cerebrală, că ea trăieşte cu directorul 
clubului din sat, pe cei doi copii mai mici, din 9 câţi îi avea, socotindu-i copiii amantului. 
Într-o zi, a adus doi litri de vin şi i-a dat şi soţiei sale un pahar. Când ea a refuzat, spunând că 
o doare tare capul, soțul gelos a început să strige că ea bea numai cu amantul, a luat o vargă 
de fier şi a ucis-o într-un mod barbar. 


II.4. Semiologia proceselor afective 


Emoţiile sunt trăiri subiective, care reflectă atitudinea noastră față de obiectele şi 
fenomenele realității, față de sine. Stările afective reflectă raporturile dintre persoana şi 
mediul ambiant. De aceea afectivitatea este procesul cel mai strâns legat de personalitate. 
Trăirile emoționale variază în funcție de satisfacerea trebuinţelor subiectului. Din acest punct 
de vedere ele se împart în emoţii pozitive, când sunt satisfăcute trebuințele (bucurie, 
mulțumire), şi negative, când acestea nu sunt satisfăcute (nemulţumire, tristeţe, frică, mânie, 
ură, ş.a.) 

Din punctul de vedere al tonalități, al capacității de a mări sau scădea energia şi 
activitatea persoanei, emoțiile se împart în stenice şi astenice. 

Dispoziţia constituie suma emoțiilor la momentul dat. Este o stare afectiv generală, 
este elementul psihic fundamental pe fondul căruia se manifestă diferitele fenomene ale 
afectivității. Dispoziţia depinde de evenimentele din viața omului, de condiţiile de trai, de 
măsura în care sunt satisfăcute cerințele, de starea subiectivă a organismului, adică de factorii 
interni. În funcţie de aceasta omul poate avea o dispoziţie bună, sau rea, de tristeţe. 

În stările afective elementare se include starea de afect, sau criza de afect care se 
caracterizează printr-o descărcare emoțională puternică, cu un debut brusc, de scurtă durată. 
Starea de furie sau de mânie este apreciată ca o reacție emoțională primitivă însoțită de 
modificări  mimico-pantomimice şi fenomene  neurovegetative (tahicardie, oscilații 
tensionale, paloarea sau roşeaţa feţei, accelerarea respirației ş.a.). Gradul de intensitate a 
stării de afect este diferit şi în multe cazuri grave duce la o îngustare a câmpului conştiinţei 
care se limitează la cele evenimente conflictuale care o declanşează. Poate avea loc o 
percepție incompletă a mediului ambiant şi o scădere a controlului asupra acțiunilor 
persoanei. 

Aceste stări de afect aşa-numite fiziologice trebuie diferenţiate de starea de afect 
patologic în care se tulbură luciditatea conştiinţei (o stare crepusculară). Persoana pierde 
capacitatea de discernământ şi de apreciere critică a faptelor sale şi a consecinţelor acestora. 

Mania este o stare psihotică acută care se manifestă în mod esenţial printr-o excitație 
psihomotorie puternică dominată de o stare euforică cu exaltarea întregii dispoziții. 

Euforia constă în dispoziția crescută, veselie cu accentuarea pasiunilor, o satisfacție 
extremă, o bucurie nemărginită. Totul este perceput „într-o lumină roz”, bolnavii se simt 
sănătoşi, mândri de sine, puternici, râd zgomotos, dansează, cântă, fac glume. 

Are loc accelerarea procesului asociativ însoțită de fuga de idei, logoree. Ideile curg 
ca un torent tumultos, fără încetare. Bolnavii vorbesc cu voce tare, deseori răguşită. Îşi 
supraapreciază propria persoană. Li se pare că pentru ei nu există nici un fel de obstacole în 
atingerea unui scop, că totul le stă în putere. Uneori aceste idei se manifestă sub forma unui 
delir de grandoare nu prea accentuat. Bolnavii sunt mereu în mişcare, vorbesc tare, cântă, 
dansează, iau diferite obiecte, le mută dintr-un loc în altul, le aranjază, uneori le aruncă, le 
sparg. Intervin în discuţii care nu-i privesc, fac diferite glume sau observaţii neadecvate. 

Stările maniacale se întâlnesc în fazele maniacale ale psihozei maniaco-depresive, în 
schizofrenie, psihozele toxice, paralizia progresivă, hipertensiunea arterială, arterioscleroză 
cerebrală, traume cerebrale, oligofrenii. 

Depresia se manifestă printr-o dispoziție melancolică, apăsătoare, cu mâhnire şi 
tristeţe profundă. Bolnavii sunt deprimaţi, se plâng de „greutate în regiunea inimii, în piept, 
în tot corpul”. Nimic nu-i bucură. Bolnavii devin indiferenți față de tot ce-i înconjoară. 

Uneori apar idei de suicid, de automutilare. Instinctul sexual este scăzut, la unele 
femei, în formele anxioase, se observă frigiditate. Pe acest fond depresiv mai pot apărea idei 
de autoacuzare, autoumilire, de persecuție, idei hipocondriace, care nu au tendință la 
sistematizare. Bolnavii în cauză se mişcă încet, sunt nehotărâţi, orice acţiune a lor este 
efectuată cu mare greutate, stau mai mult culcați. Mimica bolnavului exprimă neliniştea, 
mărturie a trăirilor sufleteşti negative. 

Stările depresive le întâlnim în faza depresivă a psihozei maniaco-depresive, în 
psihozele somatogene, reactive, senile, în nevroze, schizofrenie. 

Apatia este o nepăsare totală față de lumea reală şi de propria situație. Stimulii din 
mediul înconjurător (pozitivi sau negativi) nu mai găsesc răspunsul corespunzător. Nimic nu 
trezeşte interesul celui apatic. Bolnavii manifestă o lipsă de intenţii, sunt pasivi față de toate. 
Nu mai au nici o motivaţie. Sunt retraşi, necomunicativi. Dezinteresul lor se reflectă în 
mimică şi pantomimică care devin lipsite de expresivitate. Aceste stări sunt caracteristice 
pentru bolnavii de schizofrenie, mai ales forma simplă, în procesele atrofice cerebrale, în 
psihozele organice. 

Disforia este o dispoziție „proastă”, însoțită de fenomene anxioase, de o excitabilitate 
crescută, un disconfort general. Bolnavii sunt deprimaţi, nemulțumiți, au diferite plângeri 
nemotivate. Apare o impulsivitate mărită. Sunt agresivi, uneori săvârşesc crime grave, 
omoruri. La unii bolnavi în stare de disforie apare o depresie mai severă cu idei de 
sinucidere, la alții se întâlnesc fenomene de dromomanie. Disforia o întâlnim la epileptici, 
traumatici, în diverse encefalopatii, psihoze organice. 

Ambivalenţa afectivă se caracterizează prin prezenţa aproape în acelaşi timp a unor 
sentimente şi afecte diametral opuse (dragoste-ură, tristeţe-veselie, atracție-repulsie). De 
exemplu, o persoană vrea să execute o anumită acţiune şi în acelaşi timp se abţine de a o 
face. Apare mai des în schizofrenie. 

Slăbiciunea emoţională (incontinența afectivă) este o labilitate afectivă care se 
caracterizează prin trecerea rapidă de la o stare emoțională la opusul ei. Chiar în urma unor 
motive neînsemnate bolnavul devine deprimat, începe să plângă şi nu după mult timp poate fi 
vesel sau iritabil. Starea afectivă crescută are o nuanţă de sentimentalism, iar cea scăzută a 
unei „Stări lacrimogene”. Acest tip de tulburare afectivă se întâlneşte în special în fazele 
avansate ale arteriosclerozei, în paralizia progresivă, în bolile organice. 

În practica medico-legală psihiatrică ne confruntăm mai des cu reacţii afective care 
apar în legătură cu diferitele situaţii grele, care se manifestă cu stări de depresie, anxietate, 
stări delirante. 


II.5. Semiologia conştiinţei 


Conştiinţa este forma superioară de reflectare psihologică a lumii obiective. Cu 
ajutorul conştiinţei avem posibilitatea de a ne orienta în timp, spațiu şi propriul Eu. 
Conştiinţa îndeplineşte un rol important în viața omului, în activitatea şi comportamentul lui, 
în stabilirea şi dirijarea raporturilor cu lumea înconjurătoare. În acelaşi timp, ea este 
îndreptată şi spre lumea interioară, asupra propriei persoane. Devenind treptat conştient de 
sine însuşi omul îşi analizează acţiunile, îşi pune în faţă diferite sarcini, îşi fixează scopuri în 
ajutorul conştiinţei şi voinţei omul îşi îndeplineşte diferite dorințe şi scopuri. Conştiința 
anticipează viitorul. 

Conştiinţa este o funcție complexă de integrare, în care sunt antrenate toate laturile 
vieţii psihice: percepţia, gândirea, emoţiile, atenţia, voinţa ş.a. De aceea conştiinţa poate fi 
considerată ca element fundamental necesar pentru desfăşurarea normală a proceselor 
cognitive şi volitive. 


Tulburările conştiinţei 
Pentru sindroamele tulburărilor conştiinţei sunt caracteristice o serie de fenomene 
generale (Jaspers): 
a) alterarea reflectării lumii reale; 
b) dezorientarea în timp şi spațiu; 
c) perceperea imprecisă a lumii obiective; o amnezie posteritică referitoare la perioada 
tulburării conştiinţei; 
d) incoerența procesului de gândire. 
La bolnavi se mai observă pierderea capacității de a diferenția obiectele din jur, iar 
reacțiile la excitanţi au un caracter patologic. 
Pentru a aprecia claritatea conştiinţei sunt necesare câteva criterii: 
a) gradul de orientare în timp şi spaţiu; 
b) posibilitatea de a realiza un contact cu bolnavul; 
c) comportamentul în timpul convorbiri; 
d) starea procesului de gândire, mai ales cea abstractă. 
Se deosebesc următoarele sindroame de dereglare a conştiinţei. 

Starea de obtuzie se manitestă prin ridicarea pragurilor senzoriale, printr-o dificultate 
a recepționării corecte. Are loc un contact dificil cu realitatea, o percepție lentă şi lipsită de 
precizie. Bolnavul este somnolent, moleşit, vorbeşte greu, monoton. Se observă alterări ale 
procesului asociativ - o atenţie încetinită, o înţelegere greoaie, răspunsuri întârziate, inexacte. 
Se întâlneşte în psihozele toxice, infecțioase, organice, în traume cerebrale. 

Starea de obnubilare se caracterizează printr-un grad mai uşor de scădere a activității 
psihice. Are loc o inhibiţie a procesului de gândire, a formării asociaţiilor. La bolnavi este 
îngreunată percepţia şi prelucrarea informaţiilor, ei fac impresia de sărăcie a psihicului, le 
este greu să-şi concentreze atenția. Percep cu greu întrebările, răspund anevoie, uneori 
neprecis şi incomplet. Sunt pasivi față de cei din jur, prezintă inhibiţie, o mimică săracă, voce 
încetinită. Acesta este gradul cel mai uşor de obnubilare care se mai numeşte şi stare de 
somnolență. 

Soporul este o stare de somnolență mai accentuată. Contactul cu bolnavii nu este 
posibil. Ei sunt complet dezorientaţi în timp şi spațiu, pasivi faţă de cele ce se petrec în jur. 
Reacţiile la diferiți excitanți sunt diminuate. 

Coma este gradul cel mai profund de tulburare a conştiinţei. La bolnavi, lipsesc atât 
reflexele, cât şi reacțiile la excitanții din mediul ambiant. Pot apare diferite dereglări ale 
funcţiei aparatului respirator şi celui vascular, excitație psihomotorie, accese epileptice. 

Toate aceste grade de obnubilare (somnolenţa, soporul, coma) se întâlnesc mai des în 
bolile infecțioase, somatice, toxice, organice, în traume cerebrale, tumori, alterări vasculare, 
diabet. 

Delirrium - tulburările de conştiinţă de tip delirant se caracterizează prin dezorientare 
în timp şi spațiu, păstrându-se în acelaşi timp conştiinţa propriului Eu. Un fenomen 
caracteristic pentru delir este abundența halucinaţiilor vizuale care au un caracter polimorf. În 
faţa bolnavilor apar o mulțime de figuri, bandiți, fiare, animale (mari şi mici), insecte. 
Uneori, aceste halucinații sugerează diverse evenimente, scene de război, manifestații, 
procesiuni funerare, omoruri ş.a. Bolnavii aflaţi în stare de delir sunt agitați, anxioşi, cu 
privirea rătăcită. Cu cât sunt mai îngrozitoare şi abundente halucinaţiile, cu atât mai agitați 
sunt bolnavii. Dereglările de percepție se manifestă sub formă de pareidolii şi iluzii care la 
aceşti bolnavi sunt destul de frecvente. Pot apare halucinații verbale, dar au un caracter 
episodic. Se dereglează şi procesul asociativ prin apariția de idei delirante cu un conținut 
absurd (de urmărire, de otrăvire, de gelozie). 

Deosebim mai multe variante de stări delirante: 

a) delir abortiv - clinica delirului este redusă şi se manifestă prin stări de frică, 
insomnie, halucinaţii vizuale sub formă de fotopsii (umbre de scurtă durată); 

b) delir profesional - conştiinţa la bolnavi este mai confuză decât în delirul obişnuit, 
dezorientarea mai profundă. Pe fondul halucinaţiilor şi pareidoliilor predomină o excitație 
motorie care se rezumă mai mult la îndeplinirea acţiunilor profesionale obişnuite şi au de 
obicei un caracter automat. De exemplu un tăietor de lemne lucrează cu toporul fictiv, un 
lucrător de la fabrica de vin îi serveşte pe cei din jur cu vin, spălătoreasa stoarce rufele. 
Gândirea se exprimă prin cuvinte disperate, referitoare la profesiune. 

Delirul musitant (murmurant) este o stare a conştiinţei destul de confuză cu o 
dezorientare totală. Excitaţia motorie se manifestă de obicei în limitele patului. Bolnavii nu 
au nici o reacție la excitanții externi. La ei se observă o serie de mişcări necoordonate, 
stereotipe, mai des cu tendinţa de apucare a lenjeriei. Vorbirea are un caracter incoerent, 
asemănătoare cu un murmur liniştit, nedesluşit. În tabloul clinic predomină iluziile, 
halucinaţiile hirnogogice sau vizuale cu un caracter scenic. Delirurile musitante au, de regulă, 
o evoluţie malignă, uneori evoluează în sopor sau comă. 

Delirul are o durată de 2-7 zile. Bolnavii, după ieşirea din episodul psihotic, povestesc 
destul de detaliat despre trăirile lor. Se întâlneşte mai frecvent în psihozele toxice, 
somatogene, infecțioase, exogene, organice. 

Starea oneiroidă constituie o tulburare „ca în vis” a conştiinţei, cu dereglarea 
reflectării psihice a lumii reale. Percepția mediului ambiant are un caracter iluzoriu sau 
halucinator-iluzoriu cu scene fantastice, mistice, „ca în vis”. Bolnavii săvârşesc pe nave 
cosmice zboruri interplanetare, susțin că se găsesc pe alte planete, pe altă lume, în rai, că 
îndeplinesc o misiune specială. În alte cazuri scenele vizuale au un caracter mistic şi 
simbolic. Bolnavii susțin că sunt în iad, în jur văd o mulțime de cadavre, sunt martori ai unei 
catastrofe mondiale cu dărâmarea oraşelor, clădirilor, ai cutremurelor de pământ, războaielor 
globale etc. Toate aceste trăiri evoluează pe un fond afectiv cu aspect de manie sau depresie. 

În funcţie de predominanta stărilor afective, deosebim trei gupe de sindrom oneiroid: 
expansiv, depresiv, mixt. 

Dereglările motorii se manifestă sub formă de agitație sau stupoare catatonică. Apar 
idei delirante cu un caracter polimorf - delir cu o însemnătate specială, idei de transformare şi 
posesiune (intermetamorfoză), idei de influenţă, fenomene caracteristice automatismului 
psihic (sindromul Kandinski-Clerambault), pseudohalucinaţii, elemente de mentism. 

Amențţia este o tulburare de tip confuzional a conştiinţei destul de severă constând în 
dezorientare totală. Se constată lipsa de legătură cu realitatea. Se remarcă şi o incoerență a 
gândirii destul de pronunţată. Vorbirea subiectului este neinteligibilă şi se prezintă ca o 
colecție de cuvinte fără sens, iar uneori chiar de silabe (salată de cuvinte). Bolnavii vorbesc 
fără întrerupere, fără intonaţie. Vorbirea uneori alternează cu plâns sau un zgomot lipsit de 
orice sens. Excitaţia motorie este destul de variată. Mai des se observă o excitație motorie 
haotică cu mişcări neregulate, cu grimase, ţipete. În unele cazuri excitația se reduce la 
limitele patului unde au loc o serie de mişcări haotice cu manierisme, ticuri, rostogolirea 
corpului, uneori aceste mişcări amintesc mişcările coreei. La unii bolnavi dereglările motorii 
se manifestă sub formă de stupor catatonic. 

Halucinaţiile, atât vizuale cât şi verbale, sunt mai puține la număr şi fragmentate. Mai 
des se întâlnesc iluziile. Un caracter episodic şi figural au stările delirante (cu idei de 
persecuție, de otrăvire, de influență). Simptomele catatonice sunt prezente sub formă de 
ecolalie şi ecopraxie, stereotipii. Stările psihopatologice evoluează pe un fond depresiv, mai 
rar hipomaniacal. 

După reducerea în timp a amenţiei apare claritatea conştiinţei. La bolnavi, în această 
etapă, se observă o astenie destul de accentuată. Amintirile despre starea acută a psihozei nu 
se păstrează, are loc o amnezie totală sau parţială. Spre deosebire de delir, amenţia este de 
durată mai lungă - până la câteva luni. Se întâlneşte mai des în psihozele infecțioase 
somatogene, toxice, organice, leziunile vaselor cerebrale, schizofrenie. 

Starea crepusculară se caracterizează prin debutul brusc al tulburării conştiinţei 
însoţite de dezorientare în spațiu. Stărilor crepusculare le este caracteristică păstrarea, într-o 
oarecare măsură, a acțiunilor de interrelaţie, mişcărilor cu caracter automat (acestea rămân 
coordonate ca aspect exterior, nu par ciudate celor din jur). În tabloul clinic al psihozei apar 
halucinaţii vizuale, idei delirante de urmărire, influență. Aceste simptome se manifestă pe 
fondul unei stări afective sub formă de frică, anxietate, ură. Sub influenţa delirului şi a 
halucinaţiilor are loc o falsă percepția a realităţii din care cauză bolnavii comit, pe 
neaşteptate, diferite crime cu o extremă ferocitate, dată fiind starea lor de furie. 

Starea crepusculară are o evoluţie tranzitorie cu un final de asemeni brusc. Durează 
de la câteva minute până la câteva zile. Amintirile trăirilor şi crimelor săvârşite în perioada 
acută lipsesc (amnezie totală). 

Deosebim mai multe variante ale stărilor crepusculare: 

a) automatism ambulatoriu care evoluează fără delir şi halucinații. Aceşti bolnavi pot 
întreprinde o călătorie, inconştienți, în timpul căreia comportamentul lor nu are nimic straniu; 

b) somnambulismul, se manifestă ca şi automatismul ambulatoriu însă are loc în 
timpul somnului; 

c) fugile şi transele - sunt stări de automatism ambulatoriu însă de scurtă durată (2-3 
minute); 

d) absenţa - o variantă a automatismului ambulatoriu cu o durată scurtă (câteva clipe). 

Stările crepusculare se produc mai ales la bolnavii cu epilepsie, psihoze organice 
(traume cerebrale, tumori cerebrale, encefalite). 


II.6. Vointa tulburărilor psihomotorii 


Voința este procesul de dirijare a activităţii în vederea obținerii unui scop. Voința mai 
poate fi definită şi ca o capacitate a persoanei de a învinge un obstacol, de a acţiona sau a 
refuza să acționeze într-o situaţie dată, de a mobiliza resursele individului în vederea unei 
realizări şi, în acelaşi timp, să poată stăpâni situațiile dramatice, tensionale, consumative (P. 
Brânzei). 

Cu ajutorul voinței se efectuează o trecere conştientă de la o idee la o activitate în 
vederea realizării unui anumit scop. 

În desfăşurarea unui act voluntar se deosebesc mai multe faze. La început, sub 
acțiunea diferiților stimuli apare dorinţa şi tendinţa către săvârşirea unei acțiuni, necesitatea 
de a formula scopul acţiunii. Având în vedere că actele voluntare prezintă o mare varietate, 
pot apărea nu unul ci mai multe scopuri care duc la o luptă a motivelor, deoarece diverse 
motive prezintă şi diferite grade de necesitate, unele fiind mai atrăgătoare şi cu satisfacţii 
imediate, altele mai puțin tentante, dar cu perspective în viitor. Este necesară o ierarhizare şi 
o selecționare a acestor scopuri. În faza de problematizare e necesară adoptarea unei hotărâri 
pentru realizarea scopului. Odată adoptată decizia, este necesar planul şi modul de realizare a 
ei. Ultima este realizarea voinţei. Ducerea la bun sfârşit a acțiunii se desfăşoară prin concen- 
trarea maximă a efortului voluntar. Există unele persoane care trec greu la acţiune (cântărind 
mult timp motivele şi mijloacele în vederea îndeplinirii scopului, iau greu o hotărâre). 

Voința se elaborează odată cu întregul sistem psihic, de aceea ea apare ca o capacitate 
ŞI o calitate a personalităţii, o trăsătură de personalitate. 


Tulburările de voință 

Cele mai importante tulburări de voinţă sunt hiperbulia, hipobulia, abulia, parabulia şi 
disabulia. 

Hiperbulia este exagerarea activităţii şi a voinţei. În consecință, realizarea planurilor 
se face fără o analiză mai profundă. Bolnavii părăsesc uşor unele acțiuni în favoarea altora. 
Hiperbulia se întâlneşte în stările de excitație psihomotorie la toxicomani, în stări delirante 
paranoide (mai ales în paranoia, când bolnavii depun un efort volițional, impresionant pentru 
îndeplinirea planurilor şi ideilor delirante). 

Hipobulia constituie diminuarea globală a acțiunii şi voinţei. Bolnavii execută cu 
multă încetineală orice activitate. Pentru îndeplinirea unei acțiuni uşoare ei depun un efort 
destul de mare. Hipobulia este un simptom destul de răspândit şi se întâlneşte în stările 
nevrotice, la psihopaţi, toxicomani, în traumatismele cerebrale, la oligofreni, în demenţă. 

Abulia se caracterizează prin lipsa spontaneităţii şi iniţiativei în acțiuni. La bolnavi 
apare o incapacitate limitată de a îndeplini anumite acțiuni, de a lua o decizie. Abulia o 
întâlnim în schizofrenie, oligofrenie, psihoastenie, psihozele depresive, demență. 

Disabulia reprezintă dificultatea de a trece la o acțiune sau de a sfârşit o acțiune 
începută şi este asociată unui negativism şi stări de perplexitate. O observăm la schizofrenici 
în debutul bolii, în neuroastenie. 

Parabulia se caracterizează prin faptul că bolnavul nu termină niciodată o acţiune 
începută. Apare în schizofrenie, nevroze, stări confuzionale, demenţe. 


Tulburări psihomotorii 

Având în vedere contactul dificil cu bolnavii psihic, o mare importanţă o are studierea 
comportamentului în general şi a particularităuilor diferitelor mişcări şi acțiuni. 

Activitatea bolnavilor psihic se poate manifesta în diferite variante. Ea poate fi 
exagerată sau scăzută, bizară, inexplicabilă, neîndreptată spre un anumit scop. Uneori, 
dereglările motorii corespund unor alterări psihice. Când se produc halucinaţii, mai ales 
verbale, bolnavii adoptă diferite poziţii, aşa numita „poziţia halucinantă”. Alte acţiuni ale 
acestora corespund ideilor delirante, ele putând avea un caracter haotic în stările 
confuzionale, sau fiind mai mult sau mai puţin automatizate în stările crepusculare. 

Dintre dereglările psihomotorii se evidenţiază sindromul catatonic care se manifestă 
sub forma a două variante. 

1. Excitaţia catatonică este însoțită de o serie de mişcări haotice, efectuate fără nici 
un ţel, cu o gândire incoerentă. Agitaţia catatonică este asociată cu diferite stări afective; 
patetism, extaz, râs bizar, tendinţe la agresiune. 

Excitaţia catatonică evoluează în prezenţa unor fenomene hiperkinetice, dintre care 
fac parte: 

- manierismul - un comportament artificial, exagerat, teatral, ridicol asociat cu diferite 
gesturi lipsite de sens; 

- bizareria - un comportament straniu, cu manierisme, lipsit de coordonare faţă de 
solicitări, se caracterizează prin pierderea trăsăturilor logice ale gesturilor şi mişcărilor; 

- stereotipii de mişcare - o repetare a unor acțiuni fără rost; 

- stereotipii de limbaj - O repetare a unor cuvinte, fraze, expresii; 

- ecolalia - reproducerea cu mare fidelitate a cuvintelor rostite de o altă persoană; 

- excopraxia - repetarea imitativă a mişcărilor, gesturilor văzute de bolnav la o altă 
persoană; 

- ecomimia - expresii mimice necoordonate, cu grimase şi mişcări neadecvate ale 
mişcărilor feţei. 

2. Stuporul catatonic se caracterizează printr-o inhibiție motorie. Pe acest fond apare 
un grup de tulburări psihomotorii specifice acestui sindrom, cum ar fi: 

- mutismul - constă în refuzul de a vorbi, de a răspunde la întrebări; 

- negativismul - se caracterizează prin refuzul sau opoziția bolnavilor de a răspunde 
unei solicitări (externe sau interne). Bolnavului i se propune să mănânce, dar el refuză. La 
încercarea de a-i lua mâncarea, o apucă lacom; 

- amimia - lipsa mobilităţii şi a expresivității feţei amintind o statuie: 

- flexibilitatea ceroasă, sau catalepsia - o încordare a musculaturii care se manifestă 
prin capacitatea de a păstra o perioadă îndelungată o poziție oricât de incomodă (cu mâinile 
ridicate, în vârful picioarelor). În această stare apare şi semnul pernei de aer, când la bolnavii 
culcați capul rămâne ridicat deasupra pernei zile întregi; 

- impulsiunile (acţiunile impulsive) - se manifestă prin executarea bruscă a anumitor 
acțiuni pe neaşteptate, în mod imprevizibil, , fără nici un scop. Se manifestă ca acte 
heteroagresive, autoagresive etc. Bolnavul, fiind în stare de stupoare, complet imobil, se 
scoală brusc din pat, loveşte pe cineva şi se culcă din nou. Aceste acte agresive sunt uneori 
periculoase. 

Tulburările psihomotorii sunt polimorfe şi capătă în evoluţia lor un conţinut specific 
în funcţie de etiologia bolii. De exemplu, un conţinut caracteristic se observă în agitația din 
manie, din depresie, din schizofrenie, din epilepsie, la psihopaţi etc. 

Tulburările psihomotorii specifice sunt ticurile - declanşarea involuntară a unor 
mişcări, de care bolnavii sunt conştienţi, însă pe care nu reuşesc să le stăpânească. Ele apar în 
stările nevrotice şi, la fel ca şi logonevroza, se accentuează în momentele emotive în mod 
automat, contrar voinţei subiectului. 


Sindromul astenic 

Astenia este unul dintre cele mai răspândite sindroame. Se întâlneşte mai frecvent în 
bolile infecțioase şi somatogene. Pe fondul sindromului astenic evoluează o mulțime de boli 
psihice. Totodată multe psihoze debutează cu un sindrom astenic. 

Tabloul clinic. Unul din cele mai importante simptome este irascibilitatea, care se 
manifestă prin stări de slăbiciune iritabilă, de sensibilitate crescută. Bolnavii sunt foarte 
excitabili, ei se indignează, se înfurie repede, sunt foarte cicălitori. Caracteristică pentru ei 
este o impresionabilitate extraordinară, pierderea rapidă a stăpânirii de sine, pierderea 
echilibrului psihic. Ei sunt foarte gingaşi, succeptibili, au reacții de mânie la cei mai 
neînsemnați excitanţi. La aceşti bolnavi apare uşor o stare de duioşie, „sentimentalism”, 
lăcrimează uşor (slăbiciune emoțională). 

Dispoziţia e destul de labilă; la cel mai mic succes ea creşte neadecvat, la cel mai 
neînsemnat insucces scade fără nici o speranţă. 

Destul de tipică este şi hiperstezia - când pe bolnavi îi irită diferiți stimuli (zgomot, 
lumină) care sunt indiferenți pentru cei sănătoşi. Irascibilitatea se manifestă diferit în funcție 
de psihoză (somatică, traumatică, arterioscleroză). 

Alt simptom important în tabloul clinic al asteniei este fatigabilitatea (slăbiciunea) 
care apare mai frecvent în combinaţie cu alte simptome. La aceşti pacienți oboseala se 
instalează repede, iar forțele se restabilesc lent şi incomplet, chiar după o odihnă. Capacitatea 
de muncă este scăzută, pacienții nu sunt apți pentru o muncă de mai lungă durată. Ei se 
extenuează uşor. Scade atât aspectul calitativ cât şi cantitativ al muncii. 

Atenţia este scăzută (hipoprasexie), apar dificultății de memorie şi de reproducere a 
materiei necesare activităţii curente. Aceasta îi face pe bolnavi să rumineze penibil, obsesiv, 
incapacitatea lor generează reacții, pacienţii sunt agitați, plâng, sunt disperaţi, nu văd ieşirea 
din această situaţie. 

Slăbiciunile duc la inhibiţia procesului de gândire, la „lipsa de gândire”. Bolnavii 
devin deprimaţi, apatici, pasivi, scade activitatea, inițiativa, interesele. La unii pacienți se 
observă un fenomen de mentism. 

Paralel cu aceasta, se dereglează somnul. Apare o insomnie accentuată. Somnul este 
superficial, sensibil. Este un somn „fără simţul somnului”. Bolnavii nu se simt revigorați 
după ce au dormit. Uneori este dereglat ritmul somnului, bolnavii adorm cu greu, sau se 
trezesc prea devreme, ori noaptea, iar ziua sunt somnoroşi; alteori se observă accese de 
somnolență care durează de la câteva minute până la câteva ore. Acest fenomen se întâlneşte 
mai des la pacienţii cu encefalită. La bolnavii cu o sensibilitate crescută apare uneori un 
somn anxios (cu stări de teamă), se trezesc des în timpul nopții, iar dimineaţa nu se simt 
refăcuţi. În general, tulburările somnului sunt simptomul comun şi cel mai persistent al 
stărilor astenice. 

Tulburările vegetative se observă în toate variantele asteniei. Cea mai frecventă este 
cefaleea care evoluează sub diferite forme. Totodată la bolnavi se observă o instabilitate 
vasculară cu o labilitate a vaselor, mai ales a celor cerebrale, cu o instabilitate a tensiunii 
arteriale, cu o labilitate a pulsului. Apar senzații neplăcute în regiunea inimi, dureri sub 
formă de înțepături, extrasistole, palpitaţii, cenestopatii în diferite părți ale corpului, e 
posibilă scăderea potentei. 

În cadrul simptomatologiei sindromului astenic se includ uneori şi diferite fenomene 
obsesive, depresive, anxioase. În aceste cazuri pot avea loc tendinţe de suicid. 

Tabloul clinic al sindromului astenic se poate prezenta sub diferite variante. 

1. Forma hiperstenică se caracterizează prin dominanța simptomelor iritative cu 
diferite reacţii afective, nelinişte, disconfort psihic, nerăbdare. Bolnavii sunt destul de activi 
la locul de muncă, însă activitatea lor este puţin productivă, rău organizată, atenţia le poate fi 
distrasă uşor, nu se pot concentra. Întorcându-se acasă, continuă să lucreze, însă rezultatele 
muncii sunt nesatisfăcătoare. Bolnavii se plâng că la ei „creierul nu se odihneşte niciodată”, 
tot timpul simt necesitatea de a face ceva, le apar diferite gânduri care îi preocupă permanent, 
nu le dau pace să doarmă. Este aşa-numitul fenomen,,dialog cu sine însuşi”. 

2. Forma hipostenică (de epuizare). În prim plan apar fenomene de slăbiciune 
(astenie), adinamie, pe un fond de iritabilitate. Deseori apar stări depresive şi evoluţia bolii 
îmbracă caracterul unui sindrom asteno-depresiv. Bolnavii sunt foarte capricioşi, se irită 
repede şi la fel de repede se liniştesc, uneori îşi cer scuze: „am fost în afect”. 

Somnul este tulburat de coşmaruri, bolnavii adorm cu greu, apare o mulțime de 
gânduri, de amintiri din viaţă, uneori se manifestă un fenomen de mentism. Somnul nu 
odihneşte bolnavul, care dimineaţa simte o stare de anxietate, de iritare. Simptomele 
vegetative sunt reprezentate de: transpirație accentuată, tahicardie, instabilitatea tensiunii 
arteriale; în timpul ruminaţiilor negative apar greaţa şi voma, spasme intestinale, 
mâncărimea pielii (prurit cutanat), lipsa poftei de mâncare, tremur al degetelor, al limbii. 

Sindromul asteno-vegetativ. La bolnavi apar toate simptomele sindromului astenic, 
descrise mai sus, dar cu predominenţă în tabloul clinic al tulburărilor vegetative. 

Sindromul asteno-hipocondriac. Este o variantă a sindromului astenic şi se 
caracterizează prin dominația ideilor hipocondriace. Se observă mai frecvent la bolnavii care 
suferă de forma hipostenică a asteniei. Boala evoluează deseori ca un sindrom asteno- 
depresiv pe fondul căruia apar diferite fenomene hipocondriace. De obicei, hipocondria apare 
la bolnavi cu o evoluţie mai îndelungată a bolii, cu tendinţe de cronicizare. 

Capitolul III 


Probleme teoretico-metodologice ale psihopatologiei 
infantile şi juvenile 


III.1. Bazele teoretice ale dezvoltării psihice a copilului şi 
adolescentului 


Dezvoltarea psihică a copilului este unitatea dintre factorul biologic şi cel social. 
La fiecare etapă de vârstă, asimilarea experienței umane are loc în mod diferit şi este 
determinată de gradul maturizării biologice. Corelarea dintre biologic şi social se schimbă 
reflectându-se asupra dezvoltării fizice şi psihice. 

Renumitul savant L. Vîgotski şi elevii săi consideră procesul dezvoltării psihice 
drept un sistem izvor, putere şi mişcare şi analizează condiţiile dezvoltării. Această triadă 
reflectă specificul dezvoltării psihice a copilului, după natura sa fiind un individ social 
activ. Formele individuale ale dezvoltării psihice se formează pe parcursul vieții în baza 
experienţei acumulate de generații în şir, în baza asimilării prin intermediul multor 
mijloace şi metode de orientare în sfera relațiilor umane şi a practicii obiectuale în 
ansamblu. 

Asimilarea experienţei activității umane nu înseamnă nicidecum doar acumularea 
de către copil a deprinderilor şi cunoştinţelor sau a elementelor culturale. Acesta este un 
proces mult mai complex, care implică atât formarea necesităților şi capacităților, cât şi 
personalitatea ca întreg. 


O condiţie foarte importantă în dezvoltarea copilului este starea substratului 
organic, format din structuri neuroanatomice şi diverse mecanisme fiziologice fine ale 
activității creierului. Dar, este important faptul că formarea sistemelor morfofuncționale 
cerebrale, care stimulează activitatea nervoasă superioară, este posibilă în condiţiile unei 
activități organizate în mediul extern. 

Numai în asemenea condiţii un creier care funcţionează normal oferă posibilitatea 
formării tuturor particularităților umane. O altă situaţie este în cazul dereglării funcțiilor 
neurofiziologice, dar şi atunci au loc procese de dezvoltare, formare a psihicului 
copilului, chiar şi în condiții anormale. 

Asimilarea experienţei sociale de către copil se produce în procesul activității lui 
sporite şi anume: în timpul comunicării, jocului, activităţii practice cu obiecte, etc. 
Totodată, este necesar să ţinem cont că în analiza proceselor de dezvoltare individuală 
este foarte important faptul că, potrivit structurii sale, activitatea copilului poate fi diferită 
calitativ, întrucât procesul ei de organizare se petrece spontan şi de sine stătător, în 
dependență de condițiile de trai ale copilului. O condiție foarte importantă pentru 
dezvoltarea copilului este comunicarea. Începând de la cele mai timpurii etape ale 
ontogenezei, comunicarea capătă un caracter personalizat (neuro) şi oferă posibilitatea 
colaborării practice dintre copil şi adult. 

În concordanță cu etapele de vârstă, identificăm mai întâi acţiunile complexe, 
apoi acțiunile de imitație a adultului ce lasă mai târziu locul activităţilor de sine 
stătătoare, care treptat devin sau pot deveni activităţi creative. Legătura copilului cu 
adultul de-a lungul timpului nu este constantă, ci este necesară o restructurare în timp, 
caracteristică pentru fiecare etapă de vârstă. De exemplu, la sugari, comunicarea emo- 
țională a copilului cu adultul se petrece în baza acțiunilor complexe, care sunt însoțite de 
zâmbete şi de o voce mângâietoare. Apoi, acest tip de comunicare trece în comunicarea 
cu obiectele (obiectuală), iar apoi şi în comunicarea verbală. 

Deseori, nici părinții, nici educatorii nu cunosc aceste noțiuni şi utilizează toate 
aceste modalităţi de comunicare, neținând cont de etapele de vârstă. În nici un caz 
comunicarea dintre educator şi copil nu trebuie să aibă un caracter orientativ-personal, 
deoarece ar afecta foarte mult dezvoltarea psihică a copilului, inclusiv comportamentul. 

Dezvoltarea psihică a copilului este strâns legată şi de procesele de educaţie şi de 
instruire. De exemplu, este bine cunoscut faptul că formarea reprezentărilor despre 
mediul înconjurător se petrece pe două căi: 

l. pe calea ştiințifico-practică a comunicării copilului cu semenii lui şi cu mediul 

înconjurător; 

2. a doua cale este cea organizată de adulți (activităţi diverse). 

Ambele căi îşi aduc contribuţia la dezvoltarea copilului. De aici survine 
necesitatea analizei eficacitenţeii fiecărei căi, deoarece deseori orientarea activității 
organizate de către adult domină prea mult asupra rolului şi posibilităților naturale şi 
invers, cele mai favorabile posibilități ale copilului putând fi stopate din cauza delăsării 
pedagogice. Un factor important şi un scop în diagnosticarea complexă medico-psiho- 
logo-pedagogică a psihopatologiilor infantile îl constituie nivelul pregătirii copilului 
pentru corecție, iar pentru a determina acest nivel este importantă cunoaşterea pentru 
fiecare etapă de vârstă, respectiv, care este activitatea dominantă (jocul, desenul, 
construirea, asimilarea elementelor de muncă, etc.); corelarea (corespondenţa) lor cu 
normele de vârstă; caracteristica sferelor de cunoaştere, etc. 


Principiile diagnosticării psihopatologiilor infantile sunt: 

—o anamneză cât mai detaliată a familiei copilului, a atmosferei ei interioare, a 
condițiilor de viaţă, etc.; 

— o examinare complexă a dezvoltării copilului: starea somatică, a văzului, auzului, 
aparatului locomotor, a particularităților dezvoltării psihice; 

— principiul examinării complexe a copilului în concordanță cu unele manifestări ale 
dezvoltării psihice şi tulburări primare condiționate de instalarea ierarhiei tulburărilor 
depistate în dezvoltarea psihică, corelarea dintre tulburările primare şi secundare; 

— principiul investigației dinamice, bazate pe concepția lui Vîgotski despre cele două 
niveluri ale dezvoltării mintale: actuale şi potenţiale, adică zona dezvoltării proxime. 
Aceasta este posibil de determinat, în colaborare cu adultul la însuşirea de către copil a 
noilor modalități de acţiune; 

— principiul analizei calitative a rezultatelor primite după examinarea psihologică, 
aflată în strânsă legătură cu principiul investigației dinamice. Analiza calitativă a 
activității mintale include în sine orientarea copilului examinat către sarcina pusă în fața 
lui, orientarea lui în condițiile sarcinii, caracterul greşelilor comise, atitudinea față de 
rezultatul propriei activităţi. Analiza calitativă nu este în contradicție cu cea cantitativă. 
Este necesar să se determine atât nivelul dezvoltării psihice al fiecărui copil în parte, cât 
şi particularitățile personalității lui; 

— este foarte necesar să ţinem cont de particularitățile de vârstă ale copilului în 
organizarea condițiilor şi metodelor de efectuare a examenului diagnostic. 

Scopul de bază al corecţiei dezvoltării psihice a copilului este în primul rând 
profilaxia instalării tendinţelor negative de dezvoltare a personalității şi intelectului şi în 
al doilea rând corecția deficienţelor în dezvoltarea psihică având la bază crearea 
personalităţii în ansamblu. 

Principiul de pornire în activitatea corecțională medico-psihopedagogică este 
principiul unității diagnosticării şi corecției dezvoltării. 

Programarea etapelor unei activități corecționale optime este necesar să se facă 
doar în baza unui amplu diagnostic şi a unei evaluări a progresului dezvoltării ținând cont 
de „zona proximei apropiate”. 

Lucrul corecțional trebuie să se bazeze pe structura psihologică a deficienţelor şi 
pe analiza genezei lor. 

De tulburările primare depinde atât conţinutul orientativ al lucrului corecțional al 
dereglărilor mintale, cât şi dezvoltarea personalității în ansamblu şi profilaxia tulburărilor 
secundare. 

Paralel cu corecția psiho-pedagogică este foarte necesar tratamentul medical al 
tulburărilor somatice şi neuro-psihice, orientat atât spre ameliorarea tulburărilor 
cerebroastenice, tulburărilor somatice cât şi spre ajutorul psihiatric în caz de dereglări de 
comportament ale personalităţii şi de tulburări psihotice. 


II.2. Factorii etiopatogenetici de bază ai psihopatologiilor 
Infantile şi juvenile 


Bolile genetice - factor etiologic al tulburărilor în dezvoltare 

Un factor important al declanşării tulburărilor psihice la copii pot fi bolile 
genetice, metabolice. Cercetările savanților afirmă că 75% din tulburările psihice sunt 
provocate de bolile genetice, iar 25% de factorii exogeni. Între 45% şi 65% dintre bolile 
oftalmologice sunt tot, de natură genetică. Sunt bine cunoscute mai mult de 250 
sindromuri genetice la care sunt caracteristice deficiențele analizatorului auditiv, iar 
aproximativ 80 din ele privesc patologia văzului. Deseori întâlnim tulburări genetice cu o 
simptomatică complexă, fiindu-le caracteristice şi deficienţele mintale ale auzului şi 
văzului. De exemplu, la boala Down în caz de oligofrenie cromozomială aproximativ 64- 
74% suferă de hipoacuzie de tip transmisie (când avem afecțiuni ale urechii externe), iar 
la aproximativ 19-39% dintre copii cu acest tip de boală, Down, se întâlneşte foarte des 
cataracta congenitală. 

În cazul oligofreniilor, o perspectivă bună privind diagnosticul şi tratamentul o au 
cele de origine metabolică. Actualmente sunt cunoscute mai bine de 100 de astfel de 
maladii, la care sunt caracteristice afecțiunile sistemului nervos central, dar aproximativ 
la 40 din ele există deja tratament atât medicamentos, cât şi dietetic. Tratamentul început 
deja în primele zile după naştere, dă posibilitatea în cazul multor copii să fie stopate 
afecțiunile cerebrale şi declanşarea oligofreniei propriu-zise, însă manifestarea factorilor 
metabolici de origine genetică se limitează rareori doar la afecțiunile cerebrale. 

În cazul acestor boli, deseori sunt afectate sistemele osos şi cardio-vascular, 
ficatul, rinichii şi organele văzului. 

Gradul retardării mintale poate fi foarte grav, la fenilchetonurie, pe când un grad 
mai uşor de retardare mintală este caracteristic la histodinamie. În afară de retardare 
mintală, la aceşti bolnavi sunt caracteristice deseori şi crizele epileptiforme, dereglări 
neurologice şi manifestări psihotice. 

Astfel de caracteristici sunt motivul abandonării acestor copii de către părinți sau 
internarea lor în casele de copii. 

În asemenea situaţii nu este întotdeauna posibil să se facă o analiză minuțioasă a 
bolii (informarea despre sănătatea rudelor). 

În timpul examenului anamnezic e necesar să ţinem cont de tulburările de văz şi 
auz, de deficienţele intelectuale ale persoanelor din familia copilului. Este important de 
ştiut dacă rudele de grad I au suferit sau suferă de boli psihice sau somatice cronice. 

Pentru determinarea diagnosticului, tratamentului şi a pronosticului bolii sunt 
necesare investigaţii în cadrul instituțiilor specializate în genetică. 

Indicaţiile de bază pentru examenul genetic, în afara informaţiilor referitoare la 
anamneză, se bazează pe particularitățile specifice tabloului clinic al bolilor genetice, ce 
include: 

— displaziile somatice, anomalii ale organelor şi sistemelor cu tulburări psihice 
(specifice tulburărilor cromozomiale); 

— retardările mintale progresive, tulburările progresive ale  motricităţii, 
paroxismele convulsive (specifice enzimopatiilor genetice); 

— polimorfismul tabloului clinic, unde paralel cu tulburările psihice şi neurotice se 
manifestă şi dereglări somatice (hepato şi legomegalia, cataracta, tulburări ale văzului şi 
auzului), boli ale pielii, deformația displazică a oaselor (specifice bolilor genetice ale 
creierului şi țesutului conjunctiv). 

Trebuie avut în vedere, în mod special, familiile copiilor unde unul din părinți, 
sau ambii, este bolnav de schizofrenie,. Această boală psihică, cel mai des întâlnită, se 
caracterizează printr-o determinare genetică cu toate că mecanismele ei genetice nu se 
cunosc încă suficient. Este stabilitfaptul că 1/3-1/4 din copii, la care un părinte suferă de 
Sch sunt bolnavi şi ei de această maladie, dar în cazul când ambii părinți suferă de Sch, 
atunci procentul îmbolnăvirii copiilor se ridică până la 80%. 

Declanşarea bolii la urmaşi poate apărea atât la vârstele timpurii, cât şi în 
perioadele vârstei adulte, dar diagnosticarea unor stări psihopatologice specifice se poate 
face chiar în primul an de viață. Aceste simboluri diagnostice ale stărilor respective sunt 
numite „defectul neurointerogativ” sau „diateza schizotipică”. Este necesar să 
subliniem faptul că aceste stări sunt mai răspândite printre orfanii din casele de copii, 
deoarece se cunoaşte faptul că schizofrenia este de 10-15 ori mai des întâlnită la mamele 
care îşi abandonează copiii. 

Criteriile diagnostice de bază ale acestor maladii sunt următoarele: 

— dereglări specifice în dezvoltare; 
— tulburările neurologice şi psihopatologice, dintre care: 

1. tulburări parțiale ale tempoului dezvoltării unor sisteme funcționale de tipul 
retardării sau accelerării, de exemplu: la unul şi acelaşi copil limbajul se dezvoltă în mod 
accelerat, dar persistă o retardare a funcţiilor motorii; 

2. dezvoltarea „suprapusă” a etapelor uneia şi aceleiaşi funcții, care în mod 
normal se dezvoltă în diverse etape, de exemplu mersul şi târâtul, lalaizarea şi vorbirea 
frazeologică; 

3. disociere în dezvoltare, manifestată prin reacții paradoxale: o 
„hipersensibilitate” la factorii externi şi o „indiferență” la ei în acelaşi timp, de 
exemplu, o lipsă de reacţie la un disconfort dur şi hipersensibilitate la factori alergici 
permanenți. 

Pentru aceşti copii este caracteristică o activitate psihică deficitară în general, care 
se manifestă printr-o nivelare a reacțiilor emoţionale (nu se bucură, nu se miră, etc.), 
încetinire a comunicării, activitate de cunoaştere scăzută (caracteristic şi confundabil cu 
tabloul clinic al RDP, dar cu simptomatologie diferențiată de mozaicitate şi manifestări 
specifice). 

Deci, în multe cazuri, funcţiile de cunoaştere ale copilului cu elemente autiste sau, 
deseori, cu diateză schizofrenică sunt formal dezvoltate în corelație cu vârsta, dar cu 
elemente disociative şi paradoxale. 

Printre dereglările neurologice caracteristice acestor copii (în cazul lipsei afecțiu- 
nilor prenatale) se evidențiază o încetinire şi dereglare în consecutivitatea etapelor de 
formare a sferelor motorii şi senzoriale; o hipotonie sau distonie musculară; întârzierea 
reflexelor necondiționate; manifestări de „pseudo-retardare” în formarea actelor motorii; 
formarea stereotipiilor horeotipice; mimică fără emoții. 

În primul an de viaţă, este tipic fenomenul „atenţiei instabile”, corelat cu o 
concentrare insuficientă şi lipsa privirii interesate, fenomene caracteristice perioadei de 
formare a abilităților motorii, olfactive şi psihice normale. 

Din primele luni, la majoritatea acestor copii sunt caracteristice dereglări ale 
inervaţiei vegetative şi activității instinctive, tulburări digestive, vome, constipaţii, 
meteorism, „pielea de marmură”, dereglări ale somnului, etc. Cu vârsta, aceste 
manifestări se atenuează. 

Fenomene specifice acestui tip de psihopatologii sunt: tulburările de comunicare, 
de vorbire, ale activității de joc, tendinţe sau chiar manifestări fobice, dereglări ale 
percepției, manifestări catatonice, etc. 

Tulburările de comunicare se manifestă prin temerea de a se uita în ochi, „fuge cu 
privirea”; fenomene de pseudosurditate, pseudocecitate şi protodiacriza (apariţia crizei la 
vederea persoanelor noi). Tulburările de vorbire includ în sine dereglări de intonație şi 
modulare, ecolalie, tendinţe spre neologisme, etc. Patologia activităţii de joc se manifestă 
prin stereotipia ei. 

La mulți copii, apar chiar din primele zile de viaţă şi se evidențiază frica de apă, 
de masaj, de înfăşare, apoi apar diverse halucinaţii şi tulburări motorii (excitații motorii 
sau inhibiţii, parcă ar rămâne pe loc, mişcări şi acțiuni stereotipice). 

Acest complex de dereglări, caracteristice copiilor cu părinți schizofrenici poate 
avea o dinamică diversă. 

La unii copii este caracteristică o involuţie a bolii, ceea ce înseamnă că o dată cu 
vârsta simptomatica patologică ar putea să se niveleze, iar dereglările să se diminueze 
(depinde de condițiile socio-psihopedagogice). 

Pentru alți copii este caracteristică stagnarea, atunci când simptomatica nu se 
declanşează, dar se schimbă cu vârsta, totuşi păstrând anumite caracteristici ale 
dezontogenezei psihice. 

Varianta a treia de evoluţie a bolii se caracterizează printr-o simptomatică grea, cu 
acces şi un regres vădit în dezvoltare, ceea ce permite punerea diagnosticului de 
schizofrenie infantilă. 


III.3. Epidemiologia tulburărilor psihice la copii şi adolescenți 


Frecvența depistării tulburărilor psihice şi de comportament la copii depinde de 
mai multe criterii, printre care cele de diagnostic şi de metodele utilizate în diagnosticare 
cât Şi în corecție specifice unei țări. Se pare, însă, că nu există diferenţe foarte mari între 
ţările dezvoltate şi cele în curs de dezvoltare. 

Frecvența psihopatologiilor este influenţată şi de factorii de vârstă (astfel, la copiii 
de 3 ani, predomină problemele uşoare (în 15% din cazuri), faţă de problemele moderate 
şi severe (în 7% din cazuri, studiul Richman, 1982) . În perioada copilăriei, rata 
tulburărilor psihice diferă în funcţie de mediu, fiind de două ori mai mare în mediul urban 
(25%), faţă de mediul rural (12%), după scara Rutter. La adolescenţi, unele studii arată că 
la 14 ani frecvenţa îmbolnăvirilor psihice este de 20%, iar pentru cei mai în vârstă studiile 
nu sunt încă edificatoare. 

Sexul pare să fie şi el un factor diferențial pentru epidemiologia tulburărilor 
psihice în copilărie. Un studiu făcut în Anglia, pe 2 200 de cazuri, vizând analiza 
comparativă a inteligenței şi sănătății fizice, educației şi dificultăţilor psihologice, 
demonstrează frecvența mai mare a tulburărilor psihice la băieţi, comparativ cu fetele. Nu 
există însă o corelație cu clasa socială, doar cu asocierea proporțională a nivelului scăzut 
de inteligenţă. 

Studiile arată că foarte frecvent tulburarea psihică este asociată cu handicapul 
fizic şi în special cu leziunea organică cerebrală. Alte asocieri semnalate sunt cele între 
întârzierea la citit/scris şi tulburările de conduită. 

Dar se pune întrebarea: la care categorie de copii sunt mai des întâlnite procesele 
psihopatologice? Unele date statistice ne dovedesc că 60% dintre copiii din casele de 
copii sunt cei cu patologii cronice ale SNC. Aproximativ 55% din numărul lor rămân în 
urmă cu dezvoltarea psihofizică. Doar 4,7% sunt copii sănătoşi. Pe lângă sechelele 
datorate lezărilor organice ale creierului, 30% din aceşti copii suferă de tonzilite cronice, 
dischinezii ale căilor biliare, bronşite cu component asmatic, pielonefrite cronice, 
enureze, ş.a. Cea mai dureroasă problemă a copiilor aflaţi în aceste aşezăminte este 
întârzierea lor în dezvoltarea psihică. 

În cazul unui copil crescut departe de părinţi sau abandonat de ei şi amplasat într- 
o casă de copii, este slăbit tonusul psihic general, sunt dereglate procesele de autoreglare, 
în permanență domină indispoziţia. Pe zi ce trece creşte neliniştea şi neîncrederea în sine, 
dispare interesul pentru cunoaşterea lumii înconjurătoare, etc. Deoarece este slăbită 
reglarea emoţională, suferă întreaga sferă emoţional-volitivă şi astfel avem o întârziere a 
dezvoltării intelectuale. Cu cât copilul este rupt mai devreme de părinţi, cu cât mai mare 
este perioada de izolaţie, cu atât mai afectată este sfera psihofizică. Deficiența cea mai 
importantă dobândită în casele de copii este, pe lângă cea intelectuală, cea a dezvoltării 
întregii personalități. 

Aproximativ 85%-92% dintre absolvenții acestor aşezăminte nu îşi însuşesc 
programul de studiu al tuturor etapelor învățământului general, cu toate că din toată 
populația infantilă, doar 8—10% suferă de deficienţe intelectuale. 

Paralel cu reținerea în dezvoltarea psihică, la aceşti copii se formează complexul 
dereglărilor emoţionale în paraautiste: sărăcie emoțională, comunicare dificilă, 
pulsivitate crescută, pierderea motivaţiei cunoaşterii lumii înconjurătoare etc. O dată cu 
vârsta se adânceşte tendinţa de întârziere a dezvoltării emoţionale. 

Viata emoţională săracă din casele de copii duce în viitor la o neadaptare socială a 
adolescenților, care la unii se manifestă printr-o tendinţă de activitate generală slăbită, ce 
duce la o apatie faţă de oameni, dar la un interes sporit față de lumea materială. La alţii 
poate apărea o hiperactivitate cu ieşire în lumea criminală, uneori apare tendinţa de a se 
impune societăţii şi neputinţa de a înfiripa relaţii emoţionale trainice. 

Pe lângă neadaptarea socio-psihologică a absolvenţilor caselor de copii, acestora 
le sunt caracteristice infantilismul, autodeterminarea întârziată, neputința întemeierii 
relaţiilor cu alte persoane, neînţelegerea importanţei laturii materiale a vieţii, formarea 
valorilor negative. Toate acestea survin şi din cauza patologiilor psihice organice şi 
funcționale, dobândite sau congenitale. Marea majoritate a acestor patologii au o etiolo- 
gie ereditară de origine alcoolică, toxicomanică şi sifilitară, etc. 

Aceşti copii „nedoriți” au fost concepuţi în stări de ebrietate sau s-a încercat 
empiric întreruperea sarcinii. Asupra fătului, acțiunea stresogenă a unei sarcini nedorite 
duce deseori la dereglarea proceselor metabolice între mamă şi făt în timpul perioadei 
intrauterine, la dereglarea interacțiunii senzoriale, humorale, la naşteri premature cu 
greutate mai mică de 3kg la 37,5% dintre nou-născuţi, în comparaţie cu 4,7% din 
populația infantilă generală, 2/3 din copiii născuţi prematur au patologii 
morfofuncționale. 

Deficienţele cerebrale se întâlnesc la 43,7% din copii prematuri şi 46,9% din 
populaţia infantilă prematură are nevoie de reanimare şi terapie intensivă, în comparație 
cu 14,8% din nou-născuţii în termen (39-40 săptămâni). 

Prematuritatea, greutatea mică, dereglările cerebrale duc uneori la patologii 
neuro-psihice ( în 46—60% din cazuri) Şi dacă adăugăm aici acţiunea patogenă a rupturii 
legăturii multiaspectuale dintre mamă şi făt având ca şi consecință deprivația psihică a 
copilului, ţinând cont şi de factorul genetic nefavorabil, este evident că aceşti copii 
născuţi în urma unei gravidități nedorite de toată lumea, reprezintă grupa de risc a patolo- 
giilor psihice infantile. 

Multe cazuri de abandon nu sunt legate numai de nevoile sociale, ci în mod 
special de crizele social-psihologice şi cele ale personalităţii părinţilor. În ţările 
dezvoltate, unde problema abandonului este minimală, activează numeroase servicii 
social-medico-psihologice, care oferă ajutor femeilor în diverse situații de criză. 

Un factor patogen important, care se manifestă la copiii abandonaţi la vârsta 
adolescentă, este complexul factorilor nocivi social-psiho-pedogogici din familiile 
acestora. 

Dintre formele educaţiei incorecte tipice sunt hipotutelarea şi vagabondajul. În 
majoritatea acestor familii, copiii sunt hipotutelaţi, sau chiar trataţi completamente cu 
neatenţie. 

Majoritatea acestor familii se caracterizează printr-o stare materială dificilă, 
subalimentație, alcoolismul părinților, modul de viaţă imoral, scandaluri şi bătăi în 
familie, viaţa comună cu rude suferinde de tulburări psihice. De regulă, această problemă 
se rezolvă prin retragerea copiilor din aceste familii şi instituționalizarea în case de copii 
sau instituţii şcolare speciale, deseori neţinând cont de Convenţia Drepturilor Copilului 
privind rolul părinților în dezvoltarea psiho-emoțională a copilului; despre faptul că 
familia nu poate fi înlocuită cu nimic în lume. 

Toate măsurile trebuie orientate spre a păstra familia, spre a o ajuta în toate 
aspectele sale, spre a întoarce copilul în familie. 

Un alt factor patogen şi neadaptiv pentru copil este luarea de la sânul mamei, din 
familia părintească. Creşterea în cadrul familiei biologice, alături de mamă, este condiția 
primordială a dezvoltării psiho-emoţionale a copilului. 

Desprinderea copilului de mamă duce la dezvoltarea aşa-numitelor tulburări 
psihice deprivaţionale, gravitatea acestora depinzând de timpul despărțirii copilului de 
mamă (cu cât mai timpuriu s-a despărțit copilul de mamă cu atât mai grave sunt 
consecințele). 

La etapa copilăriei precoce deprivația duce la întârzieri în dezvoltarea limbajului 
şi a fizicului în întregime, insuficiență în dezvoltarea motricității fine şi mimicii, iar apoi 
pot apărea tulburări emoţionale. 

Izolarea copilului de mamă duce deseori la urmări grave pentru dezvoltarea şi 
formarea funcțiilor personalității, care de multe ori nu se mai reabilitează nici pe fondul 
unui intelect normal. 

În casele de copii ajung copii care de mult timp nu mai au căldura părintească şi 
suferă de deprivație socială. Cu cât mai repede se întoarce copilul în familia sa (dacă e cu 
putinţă, şi casa de copii nu este o alternativă mai bună), sau în familia adoptivă, sau în 
casele de tip familial cu atât mai puţin dure vor fi tulburările de limbaj, de gândire şi vor 
fi mai puternice particularitățile formării relațiilor interpersonale. Dar, deseori plasarea 
copilului în casa de copii poate fi alternativa cea mai bună pentru moment (în cazul unei 
patologii fizice şi psihice grave, când copilul nu conştientizează, dar ceilalți membri ai 
familiei suferă foarte mult (în numeroase cazuri, taţii nu rezistă şi îşi abandonează 
familia, mame fiind nevoite să se descurce singure). Această plasare a copilului trebuie să 
fie temporară până se vor găsi soluţii de reîntoarcere a copilului în familie. 

Foarte traumatizant pentru un copil (ceea ce conduce la o psihopatologie infantilă) 
o reprezintă orice schimbare a atmosferei obişnuite (mutatul dintr-o instituţie în alta, 
dintr-o familie tip cămin în casa de copii, schimbarea plasamentului din instituţie într-o 
familie adoptivă). Toate aceste schimbări sunt trecute cu greu de copil, mai ales dacă-l 
desparţi de fraţi şi surori. În aceste cazuri adaptarea este grea. Specialiştii trebuie să 
găsească varianta optimă în cazul familiilor cu mai mulți frați, astfel încât să nu-i 
despartă. 

Strategiile dezvoltării învăţământului special trebuie să fie orientate spre 
organizarea pentru copiii cu patologii psihofizice a unei atmosfere socio-emoționale cât 
mai asemănătoare cu atmosfera familială (casa de copii, tip familial identice — ca 
alternativă cu puţini copii), centre de zi, centre de plasament cu regim săptămânal, familii 
adoptive, şi este important să se ţină cont de întărirea legăturii între părinți şi copiii lor şi 
menţinerea acesteia. 

Într-o situaţie mai dificilă sunt copiii orfani, care suferă de patologii psihofizice şi 
care nu se bucură de o corecție şi de o reabilitare medico-psiho-pedagogică. Cercetările 
ştiinţifice au arătat că la 50% din aceşti copii nu se efectuează o determinare obiectivă a 
intelectului. Deseori şcoala auxiliară este frecventată de copii săraci şi romi, în 
detrimentul celor care ar avea cu adevărat nevoie. 

Ce se întâmplă cu un copil căruia nu i s-a pus un diagnostic corect şi i s-a 
determinat F 70, a nimerit în şcoala auxiliară şi abia în clasa a VII-a se depistează că el 
nu are această maladie? Cine trebuie să pună un diagnostic? Psihiatrul. Dar neapărat 
trebuie să intervină şi psihologul, şi oligofrenopedagogul ş.a. 

Până nu de mult, la noi în ţară sistemul ocrotirii copilului orfan era un sistem 
închis. În ultimii ani, tot mai multe organizaţii nonguvernamentale atrag atenţia asupra 
acestor copii, chiar şi statul a schimbat statutul acestor expertize, care deseori schimbă 
decizia asupra acestor copii aflaţi atât în casele de copii, cât şi în şcolile auxiliare. 

Dar, încă nu este rezolvată problema cu schimbarea unui diagnostic, fiindcă în 
învățământul general nu există condiţii de integrare a acestui copil, nu i se oferă o 
corecție medico-psiho-pedagogică corespunzătoare care o pot face numai specialiştii în 
cauză, în clasele corecţional-instructiv dezvoltative. 

De probleme psihopatologice suferă o bună parte din copiii adoptați de familii. De 
ce aceste familii adoptă copii atât de bolnavi? Răspunsul este simplu. Ei nu cunosc 
situația reală, fiindcă de cele mai deseori se face o hipodiagnostică şi anume după ce 
ajunge copilul în familie încep să apară problemele cele mai grave. Barierele care apar în 
faţa copilului sunt de natură medicală, psihologică, pedagogică şi chiar emoțională. Chiar 
şi adaptarea unui copil sănătos, normal, este foarte anevoioasă. 

În prima perioadă, acest copil sănătos ar putea avea tulburări neurologice, 
comportamentale, chiar şi tulburări regresive. 

Mai târziu, ar putea surveni incompatibilități temperamentale între părinții 
adoptivi şi copil, obiceiuri, probleme intuitive, întârzieri în activitatea de cunoaştere. În 
cazul unei inadaptări încep să se manifeste particularități negative ale personalității 
copilului (agresivitatea, neîncrederea în sine, neliniştea, ce pot duce la furturi, tendința 
spre vagabondaj; tabagism, narcomanie, alcoolism, etc.). 

Este natural că aceste manifestări comportamentale şi psihologice depind de 
trăsăturile de caracter ale copilului, starea sănătății sale, şi în mod special a psihicului, de 
pregătirea părinţilor adoptivi de a primi copilul în familie, precum şi de relațiile cu 
copilul. Deseori la aceşti părinţi se observă o hipertutelare, o prea mare răspundere pentru 
educaţia copilului ceea ce măreşte şi mai mult tensiunea în familie. 

Rămânând faţă în faţă cu copilul "neîndemânatic”, fără ajutorul asistentului social 
şi al psihologului, părintele devine neputincios în faţa acestei mari probleme. Dacă află şi 
de bolile somatice sau chiar psihice, care la înfiere n-au fost scoase în evidență situația se 
agravează. {i tragedia cea mai mare este reîntoarcerea copilului în casa de copii sau în 
instituția specială sau generală de tip internat. Nu se poate descrie traumatizarea 
sufletească a copilului, dar şi părinții care nu au reuşit să se adapteze cu copilul trăiesc o 
adevărată tragedie. Dacă aceşti părinți ar fi primit un ajutor calificat din timp, aceste 
lucruri ar fi putut să nu se întâmple. Aceste obligaţiuni sunt ale psihologilor, lucrătorilor 
sociali, consultanților medico-psiho-pedagogici, inspectoratelor şcolare, inspectoratelor 
pentru tutelă şi curatelă. 

Mari probleme medico-psiho-pedagogice se întâlnesc atât la copiii, cât şi la 
părinții din casele de copii de tip familie. Aceste case de tip familial, din păcate, sunt 
completate cu copii cu deficiențe psihopatologice grave. La aproximativ 50% dintre 
aceste familii se întâlneşte o hipodiagnosticare a maladiilor somatice cronice, la 
aproximativ 3% este micşorată diagnosticarea bolilor neurologice şi la mai mult de 12% 
patologia psihiatrică. 

Este normal faptul că un astfel de copil are nevoie de un regim deosebit de 
ocrotitor, şi terapie medicamentoasă deosebită. Grupa bolilor neuro-psihice dictează 
necesitatea unui complex individual de măsuri corecționale medico-psiho-pedagogice. 
Aceşti copii întâmpină mari greutăţi la capitolul ”şcolarizare”. Deseori colectivele şcolare 
(nefiind pregătite să primească astfel de copii) nu-i primesc în cadrul lor sau se străduie 
să-i expulzeze dacă deja au nimerit aici. 

De aici rezultă nevoia organizării unor structuri, care vor spori profilactica 
problemelor medico-psiho-sociale atât ale copiilor cu patologii psihofizice, cât şi a 
semenilor sănătoşi. 

Capitolul IV 


Dezontogeneza psihică la copii şi adolescenţi 


IV.1. Clasificarea dezontogenezei psihice infantile şi juvenile 


Parametrii parapsihologici (localizarea funcțională a patologiei, când a survenit 
tulburarea, corelarea dintre defectul primar şi secundar şi tulburarea interacțiunilor 
funcționale) determină caracterul dezontogenezei psihice în diversele ei variante. 

Dacă se face o clasificare a dezontogenezei după caracter, aceasta poate fi: 

1. intelectuală 

2. motorie 

3. senzorială 

4. emoțională 

După patogeneză, deosebim trei tipuri de dezontogeneză psihică: 

1. dezvoltare reținută 

2. dezvoltare afectată 

3. dezvoltare denaturată 

Încă din 1955, savantul L. Kanner descrie 2 tipuri de dezontogeneză psihică: 

1. nedezvoltare psihică globală 

2. dezvoltare psihică afectată 

Clinic, aproape de clasificarea lui L. Kanner, este clasificarea după Lutet (1968), 
care evidenţiază 5 tipuri de dezontogeneză psihică: 

1. nedezvoltarea psihică ireversibilă (caracteristică modelului 
oligofreniei) 

2. dezvoltarea dizarmonică a psihicului (caracteristică psihopatiilor) 

3. dezvoltarea regresivă a psihicului (caracteristică bolilor degenerative 
progresive şi epilepsiei maligne) 

4. dezvoltarea psihică alternală, care cuprinde stările asincronice, atât în 
retardare, cât şi în accelerare, întâlnite la diverse patologii, atât somatice cât şi 
psihice; 

5. dezvoltarea afectată atât calitativ, cât şi direcțional, caracteristică Sch. 

Variantele clinice ale dezontogenezei sunt de 2 tipuri: 

I. retardarea, adică încetinirea sau nedezvoltarea totală sau parțială. 
Il.asincronia — dezvoltare dereglată şi dizarmonică, care include atât simptomele 
încetinite, cât şi cele ale accelerării în dezvoltare. 

Cea mai actuală clasificare, care include tipurile şi variantele dezontogenezei 
menţionate, la baza căreia stă clasificarea lui L. Kanner, este următoarea: 

I. nedezvoltarea psihică globală; 
II. reținerea în dezvoltarea psihică; 
III. dezvoltarea afectată; 

IV. dezvoltarea deficitară; 

V. dezvoltarea denaturată; 

VI. dezvoltarea dizarmonică. 

Primul grup de anomalii este cauzat de o reţinere în dezvoltarea psihică şi în 
acest grup intră: 

1. nedezvoltarea globală; 

2. dezvoltarea reținută sau R.D.P. 

Al doilea grup se caracterizează prin simptomul principal, care este 
disproporționalitatea (asincronia) şi din acest grup fac parte următoarele anomalii: 

1. dezvoltarea denaturată; 

2. dezvoltarea dizarmonică. 

Al treilea grup de anomalii sunt cauzate de scăderea funcţiilor sau chiar de 
cedarea lor şi din ele fac parte: 

1. dezvoltarea afectată; 

2. dezvoltarea deficitară. 

Pentru dezontogeneza de tipul „„Nedezvoltării generale” sunt caracteristice 
tulburările cauzate de infantilismul sistemelor cerebrale şi în special a celor cu o perioadă 
mai îndelungată de dezvoltare. Exemplul clasic al unei astfel de anomalii este oligofrenia. 
Extinderea acestei afecțiuni globale, cauzate adesea de motive genetice, de afecţiuni cere- 
brale difuze ale creierului infantil, de diverse acţiuni prenatale, neonatale sau postnatale, 
condiționează nedezvoltarea primară şi totală a sistemelor cerebrale. 

Defectul secundar are foarte des un caracter complicat de tip „inelar”. 

El se formează, după cum am mai menţionat, pe fondul insuficienţei funcțiilor 
psihice afectate (coordonata dominantă a nedezvoltării — „de sus în jos”), şi într-o măsură 
oarecare pe fondul insuficienței acțiunii funcţiilor defecte bazale asupra celor superioare 
(coordonată „de jos în sus”). 

Este caracteristică inhibiția proceselor psihice cu fixarea pe primitivismul 
legăturilor asociative, cu dificultăți în restructurarea sa. Formarea legăturilor ierarhice 
este dificilă. 

În asincronia dezvoltării sunt dominante manifestările „retardării”. Diferite 
funcţii au o dezvoltare iregulată. Mai pronunţată este insuficienţa funcțiilor psihice 
superioare, şi mai puțin pronunţată este insuficiența funcțiilor psihice bazale: dezvoltarea 
intelectuală, de obicei, suferă mai mult decât vorbirea, dar vorbirea la rândul ei este 
dereglată mai mult decât percepţia, memoria, motoria, sfera emoțională, etc. 

Pentru dezontogeneza de tipul dezvoltării reţinute este caracteristică încetinirea 
tempoului formării sferei emoționale şi de cunoaştere cu fixaţia lor temporară pe unele 
etape de vârstă anterioară. 

O dezvoltare psihică întârziată poate fi provocată de diverşi factori genetici, 
somatogeni (bolile somatice cronice), psihogeni (condiţii nefavorabile de educaţie), 
insuficiențe cerebro-organice, mai des cu caracter rezidual (infecţii, intoxicații, traume 
cerebrale prenatale, neonatale, şi timpurii postnatale). în aceste situații, reținerea în 
dezvoltarea sferei emoționale se manifestă în diverse variante clinice ale infantilismului 
(constituţional, somatogen, psihogen, cerebral-organic). Încetinirea tempoului activităţii 
de cunoaştere este legată de bolile somatice — de astenia cronică (uzarea cronică a 
organismului); în formele psihogene —este legată într-o mare măsură de delăsare 
pedagogică şi microsocială. 

Patologiile cerebro-organice duc deseori atât la dificultăți la învățătură, în primul 
rând cele cerebroastemice şi encefalopatice (sindroamele psihopatiforme, epileptiforme), 
cât şi la insuficienţa funcțiilor corticale şi subcorticale (praxisul, gnozisul, limbajul, 
memoria ş.a.). 

Mozaicitatea este o caracteristică a afecțiunii, simultan cu funcțiile afectate şi cu 
funcțiile păstrate. Se evidențiază o fixaţie inertă a legăturilor elementare, în special în 
porțiunile bazale. Manifestările asincroniei sunt legate de faptul că defectul primar 
deseori dereglează dezvoltarea unor porţiuni bazale ale proceselor psihice, iar nivelurile 
superioare suferă „secundar” — în al doilea rând coordonata dereglării în dezvoltarea de 
Jos în sus. 

Afectarea cu insuficiență a unor funcţii, atât corticale cât şi subcorticale, şi cu o 
păstrare a sistemelor reglatoare superioare (îndeosebi cu caracter neurodinamic) se 
deosebeşte de o dezvoltare insuficientă şi de o nedezvoltare vădită, de tipul oligofreniei, 
determinând o prognoză bună în dinamica dezvoltării şi corecției. 

Dezvoltarea afectată are aceeaşi etiologie (bolile ereditare, infecțiile intrauterine, 
neonatale şi postnatale, intoxicațiile, traumele SNC) ca şi nedezvoltarea organică a 
psihicului sau reținerea lui în dezvoltare. Principala deosebire a patogenezei este legată 
de o afectare mai tardivă a creierului (după 2-3 ani), când majoritatea sistemelor 
cerebrale sunt deja formate, iar insuficienţa lor se manifestă în simptomele afecțiunii. 

Componenta afecțiunii este prezentă în toate tipurile de dereglări anormale. Dar, 
în unele tipuri de dezontogeneză, ea poate fi un factor complicat (trebuie eliminat), de 
exemplu, în caz de oligofrenie, sau un mecanism de pornire în caz de încetinire a 
tempoului dezvoltării. 

Un tip caracteristic al modelului afectat este demenţa organică. În cazul apariţiei 
ei la o vârstă fragedă, caracterul dezontogenezei este determinat de o deteriorare dură a 
funcţiilor psihice deja formate în concordanță cu nedezvoltarea ontogenetică a 
formațiunilor mai tinere (sistemele frontale). în această situație suferă legăturile 
subcortical-frontale. 

Paralel cu cedarea unor funcţii corticale se evidențiază şi dereglări ale sferei 
emoționale, în multe cazuri cu dereglări ale sferei sexuale, ale activității de cunoaştere şi 
ale personalității în întregime. 

Procesul patologic duce la izolarea unor sisteme, destrămarea legăturilor ierarhice 
complicate, deseori cu regresul intelectului şi al comportamentului. 

O dezontogeneză deosebită este dezvoltarea deficitară, legată de tulburări grave 
ale unor analizori cum ar fi: văzul, auzul, limbajul, aparatul locomotor şi unele boli 
cronice, somatice. Defectul primar al analizorului sau al unor sisteme somatice duce la 
nedezvoltarea funcției legată strâns sau la încetinirea dezvoltării altor funcții legate de cea 
afectată condițional. 

Aceste dereglări ale unor funcții psihice duc la frânarea în întregime a dezvoltării 
psihicului. 

Astfel, coordonata dominantă a tulburărilor în dezvoltare este cea de „sus în jos”. 

Asincronia se manifestă la diferite grade de tulburări ale dezvoltării unor sisteme 
analizatorice cu păstrarea altor sisteme analizatorice. 

Deficitul unor sisteme senzoriale şi motorii duce la izolarea lor. De exemplu, 
dereglările văzului, duc la nedezvoltarea coordonării dintre limbaj şi acțiune. 


69 


Prognosticul dezvoltării psihice la copilul cu dezontogeneză de tip deficitar 
depinde de gravitatea afecțiunii. 

Totuşi, rolul hotărâtor îl are nivelul potenţialului păstrat al sferei intelectuale, al 
sferelor senzoriale şi al sistemelor reglatorii. Dezvoltarea deficitară în cazul tulburărilor 
sistemelor senzoriale are efecte compensatorii, datorită canalelor de legătură păstrate şi a 
posibilităților intelectuale. Această compensație are loc doar în condiții optime de 
educaţie şi instruire. în caz de absenţă a lucrului corecțional survine pericolul deprivaţiei, 
care poate duce atât la tulburări ale activităţii de cunoaştere, cât şi ale personalităţii. 

În cazul dezontogenezei denaturate sunt caracteristice trăsăturile nedezvoltării 
generale, dezvoltări reţinute, afectate şi accelerate, ale dezvoltării unor funcții psihice, 
care duc la formarea de noi formațiuni psihologice. 

Dezontogeneza denaturată se întâlneşte deseori în etiologiile ereditare. 

Modelul caracteristic este dezontogeneza în cazul sindromului autismului infantil. 
Etiologia şi patogeneza autismului infantil, nu sunt clarificate încă. În cele mai multe 
cazuri este vorba de Sch infantilă. Actualmente există teorii care dovedesc legătura 
acestei anomalii cu afectarea organică a creierului. Pentru dezvoltarea denaturată este 
caracteristică o asincronie pronunțată. 

În procesul formării funcţiilor psihice se evidenţiază o ierarhie în consecutivitatea 
dezvoltării unor sisteme, într-o măsură oarecare contrar ontogenezei normale. 

De exemplu: dezvoltarea prematură (până la 1 an) a vorbirii depăşeşte formarea 
funcţiilor locomotorii, iar la o vârsta mai mare — dezvoltarea intelectului verbal depăşeşte 
în mod paradoxal activitatea practică cu obiecte. O mare importanţă în dezontogeneza 
denaturată o au fenomenele izolării: funcțiile care se dezvoltă în mod accelerat nu le trag 
după sine (nu le ajută) pe celelalte, formându-se doar pe bază proprie, la un moment dat 
ele se opresc din evoluţie, transformându-se în manifestări stereotipice ale limbajului, ale 
activității de joc, etc. Chiar şi în cazul autismului infantil de geneză Sch — manifestările 
sunt deseori mai pronunțate decât simptomele bolii, dar totodată simptomele joacă un rol 
important în formarea dezontogenezei. 

De exemplu, apariția autismului, în special în perioada fragedei copilării este 
condiționată, într-o mare măsura de anxietatea difuză a tot ce-l înconjoară pe copil. 

Deficitul de comunicare este foarte accentuat şi totodată este principal în 
adaptarea socială a copilului bolnav. 

Dezvoltarea dizarmonică în structura sa, într-o măsură oarecare, este 
asemănătoare cu dezvoltarea denaturată. Această asemănare constă în manifestarea atât a 
fenomenelor retardaţiei unor sisteme, cât şi a accelerației altora. Totodată se evidenţiază 
şi dereglări ierarhice în consecutivitatea dezvoltării unor funcţii psihice. Deosebirea între 
dezvoltarea dizarmonică şi cea denaturată constă în aceea că la baza acestui tip de 
dezontogeneză nu este procesul patologic propriu-zis, care provoacă dereglări în 
legăturile interfuncţionale, ci disproporționalitatea congenitală sau dobândită a 
psihicului, mai cu seamă a sferei emoţional-volitive. Această disproporționalitate 
condiționează formarea anormală a personalităţii, în mai multe variante, de exemplu: „o 
reacție neadecvată la factorii mediului extern dereglează comportamentul şi devine 
dificilă adaptarea activă la mediul înconjurător”. 

Modelul dezvoltării dizarmonice este reprezentat de psihopatii (în primul rând 
cele constituționale, în marea lor majoritate condiționate ereditar) şi de formarea 
patologică a personalităţii ca rezultat al condițiilor incorecte ale educației. 

Lipsa atât a tulburărilor psihologice vădite, cât şi a tulburărilor progresive în 
dezvoltare, caracteristice pentru procesul bolii propriu-zise, delimitarea dezontogenezei, 
în special a sferei personalității, transferă accentul legităţilor formării anomaliei 
dezvoltării de la factorul biologic la cel social. Gravitatea psihopatiei, şi chiar formarea 
ei, depinde într-o mare măsură de condițiile de trai ale copilului, de modelul educaţiei, 
etc. Dificultăţile adaptării sociale condiționează formarea aptitudinilor atât compensatorii, 
cât şi pseudocompensatorii. 

Acestea sunt variantele principale, de bază, ale dezontogenezei psihice la copii. 

După cum ne demonstrează multe date clinice, la una şi aceeaşi boală pot figura 
diferite variante ale dezontogenezei. De exemplu, în Sch timpurie, putem evidenția o 
dezvoltare întârziată, dezvoltare denaturată, precumt şi o nedezvoltare mai dură, numită 
„plusul oligofren”, şi chiar o dezvoltare deteriorată, în caz de proces malign. 

Această particularitate ne dă posibilitatea să nu considerăm unele variante ale 
dezontogenezei drept nişte formațiuni separate, ci nişte sindromuri ale dezvoltării 
anormale, care deseori corelează unul cu altul, dominând unul dintre acestea. 


IV.2. Legităţile clinice ale dezontogenezei infantile şi juvenile 


a) Noțiunea de dezontogeneză 

Termenul „dezontogeneză” a fost utilizat pentru prima dată în 1927 de savantul 
(valide, care subîntelegea prin acest termen "abaterile de la normă ale formării 
structurale a organismului în perioada intrauterină”. Apoi, acest termen a căpătat o 
determinare mai vastă, definindu-se prin — "dezontogeneză -— diverse dereglări” ale 
ontogenezei, inclusiv cele postnatale, în mod special cele timpurii, când încă sistemele 
morfologice ale organismului nu sunt totalmente formate. 

După cum se ştie, practic orice acţiune genetică de lungă durată asupra creierului 
infantil poate duce la dereglări psihice, care se manifestă diferit în dependență de 
etiologie, localizare, de suprafaţa afectată, de gradul afectării, timpul când a survenit 
patologia şi durata, de condițiile sociale în care s-a aflat copilul bolnav. Aceşti factori 
determină modelul de bază al dezontogenezei psihice, condiționată de faptul dacă 
analizatorul este afectat primar: analizatorul văzului, al auzului, motorica sau intelectul. 
De pildă, la deficienții auditiv-verbali, defectul primar este auzul, iar secundar — vorbirea, 
dereglările vorbirii, sunt doar o consecinţă a patologiei auzului. 

Manifestările dezontogenetice mai puţin pronunţate şi care se supun corecției mai 
uşor sunt cele de origine socială. Gravitatea lor depinde de timpul survenirii condițiilor 
sociale nefavorabile pentru dezvoltarea copilului — cu cât mai timpurii au fost ele, cu atât 
mai grave vor fi dereglările în dezvoltare. 

La categoria de tulburări nepatologice organice în dezvoltare, menţionăm 
întârzierea şcolară, prin care înţelegem o reținere în dezvoltarea intelectuală şi într-o 
oarecare măsură deprivarea culturală drept condiţie nefavorabilă de educaţie, care duce la 
un deficit de informaţie şi experiență emoţională în etapele timpurii de dezvoltare. 

Un alt tip de tulburare nepatologică a  ontogenezei este formarea 
patocaracterologică a personalităţii, care nu este altceva decât o anomalie de dezvoltare a 
sferei emoțional-volitive cu schimbări afective pronunțate, disfuncţii vegetative, care au 
apărut în urma condiţiilor nefavorabile ale educației în rezultatul întăririi şi fixării 
patologice a reacției de protest, imitației, refuzului, opoziției, etc. 

b) Corelarea dintre simptomele dezontogenezei şi boală 

Paralel cu etiologia şi patogeneza tulburărilor creierului în formarea structurii 
dezontogenezei un loc important îl au înseşi manifestările clinice ale bolii, simptomatica 
ei. Diversitatea simptomelor bolii depinde de etiologie, localizarea afecțiunii, de timpul 
când a survenit boala şi cel mai important — de patogeneză, în special de acuitatea 
decurgerii bolii. 

Simptomele pot fi variate, gravitatea lor poate fi diferită şi durata la fel. 

Simptomele se împart în 2 categorii: 

I. simptome negative; 

II. simptome productive. 

În psihiatrie, simptomele negative se manifestă prin scăderea activităţii psihice, 
micşorarea activităţii intelectuale şi emoţionale, scăderea funcţiei proceselor psihice ca 
gândirea, memoria etc. 

Simptomele productive se manifestă prin iritarea patologică a proceselor psihice. 
De exemplu, dereglările neurotice, sindroamele neurotiforme, psihopatiforme, stările 
convulsive, frica, halucinațiile, fobiile nu sunt altceva decât simptome productive. 

Această clasificare are o determinare clinică în psihiatria vârstnicilor, unde 
simptomele negative reflectă deseori scăderea funcțiilor psihice, pe când la copii 
simptomele negative deseori se diferențiază greu de tulburări ale dezontogenezei, unde 
scăderea funcţiilor psihice este condiţionată de deficienţele în dezvoltare (de exemplu, în 
cazul demenței congenitale la olgofreni sau în cazul simptomaticei negative, care 
caracterizează dezontogeneza schizofreniei infantile (autism). 

Diagnosticul de autism se pune până la 13-14 ani, apoi în Sch, simptomele 
productive sunt manifestări ale dezontogeniei şi determină evoluția bolii în perioada 
copilăriei, dar totodată joacă un rol important în formarea anomaliei propriu-zise. 

Astfel de manifestări ale bolii, sau sechelele ei, ca excitarea psihomotoră, 
tulburările afective, crizele epileptice şi alte simptome şi sindroame, în multe cazuri, 
repetate des, pot duce la diverse tulburări şi la formarea unui tip specific de 
dezontogeneză. 

Limita dintre simptomele bolii şi manifestările dezontogenezei sunt aşa-numitele 
simptome de vârstă, care reflectă specificul crizelor de vârstă. Apariţia acestor simptome 
depinde de nivelul reacției ontogenetice la diverse nocivități. Din acest motiv aceste 
simptome sunt deseori caracteristice mai mult pentru vârsta cronologică respectivă decât 
pentru boala propriu-zisă şi se întâlnesc la diferite patologii: în manifestările clinice de 
tulburărilor organice ale creierului, schizofrenia infantilă timpurie, stările neurotice, etc. 

Copiii şi adolescenţii au niveluri diferenţiate ale reacțiilor neuro-psihice la diverşi 
factori nocivi. 

Între 0-3 ani , cele somato-vegetative sunt simptomul fricii, impulsivitate afectivă 
mărită cu tendinţe de negativism şi agresivitate. 

În cazul etiologiei polimorfe a acestor tulburări (frică, negativism, agresivitate, 
impulsivitate), creşte considerabil pericolul psihogeniilor. 

Nivelul emoţional ideator al reacțiilor este dominat mai des la vârsta prepubertară 
şi îndeosebi pubertară. în patologie aceasta se manifestă prin aşa-numitele „reacții 
patologice ale vârstei pubertare”, care includ atât interese şi pasiuni supravalorice, de 
exemplu „sindromul intoxicației filozofice”, cât şi idei supravalorice ipohondrice, de 
exemplu „urâţenia insuflată”, dismorfobia, anorexia nervoasă; dintre reacțiile psihogene 
întâlnim reacțiile de protest, opoziție, emansipatie, etc. 

Simptomatica de bază, caracteristică fiecărui nivel de vârstă, nu exclude 
simptome ale nivelurilor anterioare, dar ele ocupă totuşi un loc inferior în tabloul clinic al 
dezontogenezei. 

În caz de dominare a formelor patologice de reacţii, în fragedă copilărie vorbim 
de o întârziere în dezvoltarea psihică. 

Ținând cont de importanţa fiecărui nivel de reacție neuro-psihică, de 
consecutivitatea lor în ontogeneză, este importantă şi condiționarea unei astfel de 
periodizări, deoarece unele manifestări ale reactivității neuro-psihice nu numai că se 
schimbă şi se înlocuieşte una pe alta, dar şi în unele etape se transformă în alte forme de 
reactivitate, formând tipuri noi de tulburări structurale clinico-psihologice. De pildă, rolul 
dereglărilor somato-vegetative este foarte mare nu numai la vârsta 0â3 ani, când aceast 
sistem se formează foarte intensiv, dar şi la vârsta adolescenţei, când acest sistem suferă 
schimbări foarte mari. Multe tulburări patologice la vârsta pubertăţii, când este 
caracteristic nivelul ideator-emoţional sunt legate de tulburări sexuale, la baza cărora stă 
disfuncția sistemului endocrinâvegetativ. 

Rezultatele multor investigaţii ne confirmă că tulburările psihomotrice ocupă un 
loc important încă din fragedă copilărie (dereglări ale funcțiilor statice şi locomotorii). 

Schimbări intensive în aparatul locomotor au loc la vârsta adolescenţei, pe când 
tulburările sferei afective sunt caracteristice vârstei fragede. Un loc important în totalul 
acestor tulburări îl ocupă tulburările legate de deprivarea emoțională, care duc la diverse 
tipuri de rețineri în dezvoltarea psihică. 

Până la vârsta de 7 ani în tabloul clinic al multor boli îl ocupă frica. 

Simptomele de vârstă deseori reflectă etapa patologică de dezvoltare, dar totodată 
au o clinică caracteristică bolii propriu-zise sau a factorilor etiologici. 

Frica este simptomul de vârstă caracteristic preşcolarului,deseori întâlnindu-se şi 
la copii sănătoşi. 

În psihopatologia infantilă, fricile ocupă un loc foarte important în etiologia 
dereglărilor halucinatorii din Sch, au o legătură mare cu dereglări ale conştiiței în 
epilepsie, au importanță mare în apariţia nevrozelor. 

La baza apariției patofanteziilor sunt fricile. Fiind o parte a vieții psihice a 
copilului normal, în caz patologic, fricile pot căpăta un caracter autist în Sch, capătă un 
caracter hipercompensator în nevroze, psihopatii, epilepsii, etc. 

Concluzie: în perioada copilăriei corelarea dintre simptomele bolii şi manifestările 
dezontogenezei au loc în felul următor: 

a) simptomele negative ale bolii într-o măsură oarecare determină specificul şi 
gravitatea dezontogenezei; 

b) simptomele productive, mai puţin specifice dezontogenezei influențează în 
mod inhibitor asupra dezvoltării psihice în întregime; 

c) simptomele de vârstă sunt cele de limită dintre simptomele productive ale 
bolii şi dezontogeneză. 

IV. 3. Legităţile psihologice ale dezontogenezei infantile şi juvenile 


Corelarea clinică şi patopsihologică a dereglărilor psihice 

Între calificarea clinică şi patopsihologică a simptomelor dereglărilor psihice 
există o diferență foarte mare. E cunoscut faptul că clinicistul vede manifestările 
simptomatice de pe poziția logicii bolii. Pentru clinicist, unitățile de măsură sunt formele 
de boală, cu etiologia lor, patogeneza, clinica tulburărilor psihice, evoluția bolii şi unele 
simptome şi sindroame. Simptomele clinice sunt primite de clinicişti drept manifestări 
externe ale proceselor patofiziologice. 

Referitor la mecanismele psihologice a acestor procese, cliniciştii nu prea intră în 
esenţa lor. 

Altă viziune o are patopsihologul, care în spatele simptomului clinic vede 
mecanismul dereglării activităţii psihice anormale (L. S. Vîgotski, 1936). 

Cu alte cuvinte, pentru calificarea simptomului patologic, patopsihologul 
utilizează întâi modelul activităţii psihice în normă, iar clinicistul califică aceleaşi 
tulburări din punct de vedere patofiziologic. Aceasta nu înseamnă că clinicistul nu 
foloseşte în diagnosticare datele normalului. Dar el le priveşte de pe pozițiile proceselor 
fiziologice. 

Aşadar, noțiunile de normal, reacții normale, le întâlnim atât la analiza 
patopsihologică, cât şi la cea clinică, dar la diferite niveluri de cercetare. 

Fiecare nivel de cercetare, atât nivelul psihologic, cât şi cel fiziologic, are 
specificul său şi legitățile sale. Din acest motiv legităţile unui nivel nu pot fi transferate 
asupra altuia, fără analiza mecanismelor fiecăruia. 


Parametrii psihologici ai dezontogenezei 

După cum se ştie, la calificarea tulburărilor psihice, patopsihologul recurge la 
legităţile ontogenezei normalului, pe regularitatea legităților dezvoltării normale şi 
anormale. 

Un moment important în cercetarea ontogenezei normale şi anormale este 
evidenţierea de către L.S. Vîgotski (1838) a 2 linii de dezvoltare, aflate în legătură una cu 
cealaltă şi poartă denumirea de linia biologică şi social-psihică. Boala, provocând mai 
întâi tulburări pe linia biologică, formează premize pentru dezvoltarea socială şi psihică 
anormală (formarea deprinderilor şi percepţiilor, dezvoltarea personalității în întregime), 
Vigotski consideră că corectarea psihologică a copilului anormal are sarcinile şi 
principiile analogice unui diagnostic clinic şi anume: calea de la cercetarea simptomelor 
dezontogenezei la cercetarea sindroamelor ei şi apoi la tipurile dezontogenezei. Printr-o 
astfel de cercetare dinamico-structurală a dezvoltării anormale, cu determinarea 
mecanismelor patopsihologice, Vîgotski a descoperit calea optimă a corecţiei diferențiate 
a tulburărilor în dezvoltare. Ideile renumitului savant Vîgotski, de acum 50 ani, nu numai 
că sunt actuale, dar zi de zi au o însemnătate tot mai mare. 

Ipotezele lui Vîgotski stau la baza parametrilor patopsihologici, care determină 
caracterul dezontogenezei psihice. 

Primul parametru este legat de localizarea funcţională a dereglări. 

După localizarea funcțională a tulburării cunoaştem două feluri de defecte de 
bază: 

a) defectul parţial, determinat de deficitul funcției gnozisului, praxisului şi limbajului; 
b)defectul general - determinat de tulburările sistemelor reglatorii: atât a celor 
subcorticale (disfuncția lor se caracterizează prin apatie, scăderea activităţii psihice, 
dereglări sexuale, tulburări condiționale elementare, etc.), cât şi a celor corticale, 
caracteristice deficienţelor activității intelectuale (insuficiența formării unui scop 
determinat, programării, controlului şi autocontrolului), dereglări ale formațiunilor 
emoționale complicate şi specifice. 

Într-o ontogeneză normală, formarea mecanismelor crescânde ale activităţii 
psihice au loc într-o consecutivitate bine determinată. 

Analizatorii corticali în dezvoltarea lor nu numai că depăşesc dezvoltarea 
sistemelor reglatorii, dar şi acționează direct la formarea lor. 

Defectele generale şi parţiale se aranjează încetul cu încetul într-o ierarhie bine 
conturată şi determinată. 

Disfuncţia sistemului reglatoriu, fiind un sistem supraanalizatoric, acționează într- 
o măsură mai mică sau mai mare asupra tuturor aspectelor dezvoltării psihice. Sunt cazuri 
când tulburările parţiale ale funcţiilor psihice deseori se compensează de către sistemele 
reglatorii şi de alte sisteme păstrate. 

La cercetarea psihologică a tulburărilor psihice frontale este necesară o analiză 
complexă atât a defectelor generale, cât şi a celor parţiale. 

Al doilea parametru al dezontogenezei este condiționat de timpul când a survenit 
tulburarea. 

Caracterul anomaliei dezvoltării poate fi diferit, depinzând de timpul când a 
survenit afectarea sistemului nervos. Cu cât mai timpuriu a survenit patologia cu atât este 
mai vădită tulburarea (L.S. Vîgotski, 1986). Cu cât mai târziu a survenit tulburarea 
sistemului nervos, cu atât sunt mai caracteristice manifestările afecțiunii cu destrămarea 
structurii funcției psihice. 

Factorul timpului este determinat nu numai de momentul cronologic al apariției 
tulburării, dar şi de durata dezvoltării acestei funcţii în ontogeneză. Sunt afectate mai des 
sistemele funcționale cu un ciclu de dezvoltare mai scurt. De exemplu: sunt afectate 
deseori funcţiile cu o localizare subcorticală, a căror formare în ontogeneză se determină 
destul de devreme. 

Pe când, funcțiile corticale, având un ciclu mai lung de dezvoltare, în caz de 
afectarea lor timpurie deseori nu se dezvoltă complet sau rămân în urmă cu dezvoltarea 
sa. 

De parametrul timpului este legată încă o posibilitate de afectare a uneia sau a 
altei funcții. 

Pe parcursul dezvoltării psihice, după cum se ştie, fiecare funcție are perioada sa 
sensibilă de dezvoltare, care se caracterizează nu numai ca o fază de dezvoltare mai 
intensivă, dar şi cu o sensibilitate mai mare față de nocivităţi. 

Perioadele senzitive sunt caracteristice nu numai în dezvoltarea unor funcții 
psihice, dar şi pentru dezvoltarea psihică a copilului în întregime. Există perioade când 
majoritatea sistemelor psihofizice sunt în starea lor senzitivă şi perioade pentru care sunt 
caracteristice stabilitatea bună, o balanţă a stabilității şi formării sistemelor în întregime. 

Astfel de perioade senzitive ale copilăriei sunt vârstele cronologice de la 0-3 ani şi 
de la 11-15 ani. în aceste perioade este foarte mare pericolul tulburărilor psihice. 

De exemplu, copiii cu elemente de autism, aflându-se în condiţii socio- 
psihopedagogice nefavorabile, pot ajunge la schizofrenie, în caz contrar au posibilitatea 
vindecării. 

Perioada de la 4 la 11 ani, copiii sunt mai rezistenți faţă de diverse nocivităţi. 

Instabilitatea funcţiilor psihice caracteristică pentru perioada senzitivă, poate duce 
la regrese (întoarcerea funcției la o etapă de dezvoltare anterioară pe o perioadă 
temporară, având un caracter funcțional sau o durată îndelungată cu tulburări organice). 
De pildă, învăţarea temporară a deprinderilor mersului, a acurateţei pot duce chiar la boli 
somatice în primii ani de viaţă. 

Drept exemplu de regres poate fi întoarcerea la limbajul autonom, din cauza 
pierderii necesităţii de a comunica în caz de autism infantil. 

O probabilitate mai mare a apariției regresului are loc în cazurile când formele 
timpurii ale reacției psihice nu evoluează la timp, şi prelungeşte stagnarea proceselor 
psihice dându-le o formă mult mai complicată. De aceea, cu cât mai mult se păstrează 
formele timpurii de reacții vitale, cu cât mai mare este distanţa dintre ele şi formele 
complicate ale organizaţiei psihice cu atât mai mare este instabilitatea sistemului nervos, 
a nedezvoltării psihice în întregime şi este mai mare probabilitatea apariției manifestărilor 
de regres. Trebuie menţionat faptul că sunt supuse regresului nu doar funcțiile care se 
găsesc în perioada senzitivă, ci şi acele funcţii care sunt deja bine formate şi întărite. 
Aceasta se poate întâmpla în cazul acţiunilor nocive foarte puternice, în caz de traumă 
psihică foarte şocantă şi în cazul debutului acut al proceselor schizofrenice la copil, etc. 

Este deosebit de important să diferențiem manifestările de regres de manifestările 
de destrămare, când nu are loc lansarea funcției (care se află în perioada senzitivă) la o 
treaptă inferioară, ci dezorganizarea ei sau chiar căderea şi cedarea ei. 

În legătură cu cele menţionate, reținerea în dezvoltare nu are niciodată un caracter 
ordonat: în cazul afectării generale a sistemului nervos sunt vizate în primul rând acele 
funcţii care sunt în perioada senzitivă deoarece ele sunt mai instabile şi mai 
receptive, apoi funcţiile care au legătură directă cu patologia propriu-zisă. Cu cât este 
afectat mai mult sistemul nervos,cu atât mai dificil este regresul şi probabilitatea căderii 
şi cedării funcţiei în general este mai mare. Modulul dezvoltării psihice a copilului 
anormal constă deseori în diferite forme ale funcțiilor păstrate, ale funcțiilor afectate şi 
ale funcţiilor care au reţinere în dezvoltare. 

Parametrul trei al dizontogenezei caracterizează corelarea dintre defectul primar şi 
secundar. 

Pornind de la ipoteza construcției sistemice a defectului, L.S. Vîgotski (1960), 
după cum am mai menționat, a descris pentru dezvoltarea anormală două grupuri de 
simptome: primare - tulburările care ţin de caracterul biologic al bolii (deficienţele de 
auz, văz, paraliziile cerebrale infantile, afecțiunile locale a unor zone corticale, etc.) şi 
secundare - care apar nemijlocit în procesul dezvoltării anormale. Această divizare este 
foarte importantă în cercetarea propriu-zisă a anomaliei în dezvoltare. 

Defectul primar poate avea caracter de nedezvoltat sau de afectat, dar deseori se 
întâlneşte şi o asociere (de exemplu în caz de oligofrenie complicată), când sunt afectate 
sistemele subcorticale şi este nedezvoltat sistemul cortical propriu-zis. 

În cazurile când substratul bolii este necunoscut (de pildă la schizofrenie) nu se 
evidențiază defectul primar, ci defectul de bază, care este determinat de locul afecțiunii în 
structura generală a insuficienţei psihice la boala dată. 

Defectul secundar, după afirmaţia lui Vîgotski, este obiectul de bază în cercetarea 
psihologică şi în corecţia dezvoltării anormale. 

Structura lui include în sine mai multe componente, care reflectă atât specificul 
procesului propriu-zis al bolii, cât şi legitățile care determină particularitățile 
dezontogenezei în perioada copilăriei. 

Mecanismul apariției tulburărilor secundare este divers. 

Secundar se rețin în dezvoltare acele funcții care nemijlocit sunt legate de 
afecțiune, aşa-numita „nedezvoltare specifică”. Aici putem atribui nedezvoltarea 
inteligibilităţii vorbirii la copii cu deficienţe auditive. 

Nedezvoltarea secundară este caracteristică şi pentru acele funcţii care în 
momentul acţiunii nocivităţii erau în perioada lor senzitivă de dezvoltare. De exemplu, la 
vârsta preşcolară se dezvoltă mai intensiv două funcții: motricitatea voluntară şi limbajul. 
Ambele funcții se dereglează din cauza multor nocivități provocând dereglări ale vorbirii, 
nedezvoltarea reglării acțiunilor voluntare cu manifestări ale dereglării motricităţii. 

Specificul nedezvoltării se micşorează pe măsura îndepărtării de la defectul de 
bază. Cu cât mai complicat este procesul psihic, cu cât se găseşte mai aproape de centrul 
interacțiunilor funcționale cu atât mai mulți factori duc la tulburări secundare. De 
exemplu, tulburările aspectului senzorial al limbajului, împreună cu tulburările lui 
secundare condiționează şi o reţinere în dezvoltare, care se manifestă prin reținerea în 
dezvoltarea gândirii logice, nedezvoltare emoţională, etc. 

Manifestările reţinerii în dezvoltarea psihică se pot urmări în structura tulburărilor 
neuro-psihice şi în patologia altor sisteme: dereglări ale văzului, auzului, aparatului 
locomotor şi ale sferei emoționale. 

În funcţie de locul defectului primar, direcţia tulburărilor secundare poate fi de 
„Jos în sus” sau de „sus în jos”. Vîgotski consideră că direcţia de „jos în sus” este 
coordonatorul de bază al tulburărilor secundare - de la funcţiile elementare la cele mai 
complicate. Unele cercetări ale savanților ne dovedesc că tulburări secundare se pot 
întâlni atât la funcţiile secundare, cât şi la cele bazale. 

Este cunoscut faptul că în ontogeneză dezvoltarea nu este numai de „sus în jos”, 
ci şi de „Jos în sus”. Este bine să menţionăm faptul că în caz de dezvoltare de „sus în jos”, 
dezvoltarea funcţiilor superioare stimulează restabilirea celor bazale, înnoindu-le, cu noi 
probleme şi scopuri. 

În cazul defectului la nivelurilor superioare, o astfel de susținere nu se întâmplă; 
apare nedezvoltarea sistemelor bazale (nedezvoltarea „de sus în jos”). De exemplu, la 
oligofrenie nedezvoltarea gândirii contribuie la o reţinere în dezvoltare a gnozisului şi 
praxisului funcțiilor potenţial mai bine păstrate. 

Un factor important în apariția tulburărilor secundare în dezvoltare este factorul 
deprivaţiei sociale. în general, defectul, într-o măsură mai mare sau mai mică împiedică 
comunicarea, stopează formarea perceperilor şi deprinderilor, etc. în această situație fără 
o corecție complexă medico-psiho-pedagogică la timp are loc o delăsare (poate fi şi 
gravă) microsocială şi psihologopedagogică, tulburare a sferei emoţionale şi a 
personalităţii legată de senzația permanentă de insucces (subaprecierea, tulburări ale 
nivelului de pretinderi, apariția trăsăturilor autiste, etc.). 

Necesitatea corecției timpurii a tulburărilor secundare este condiţionată de 
particularităţile dezvoltării psihice propriu-zise în perioada copilăriei. 

Lacunele în instruire şi educaţie nu se compensează automat la o vârstă mai mare, 
dar nereuşitele apărute cer mai mari şi mai multe străduințe speciale pentru înlăturarea 
lor. Dificultățile la învăţătură nu duc numai la nereuşita şcolară, dar la o vârstă mai mare 
devin factorul principal în formarea devierilor în conduită la adolescenţi. 

Astfel, în procesul dezvoltării se schimbă ierarhia între tulburările primare şi 
secundare, biologice şi sociale. Dacă la etapele începătoare principalul obstacol la 
însuşirea materiei de studiu este defectul primar, mai apoi efectele secundare ale 
tulburărilor psihice şi condiționarea negativă a personalităţii, apărute din cauza 
insucceselor şcolare, ocupă deseori un loc important în înclinația către învățătură şi 
generează mai multe probleme psihologice caracteristice vârstei împiedicând o adaptare 
socială adecvată. Invers, o corecție psihologică timpurie în mare măsură îmbunătăţeşte 
prognosticul formării personalității şi compensării sociale a acestui grup de copii. 

Al patrulea parametru al dezontogenezei este legat de tulburările interacțiunilor 
funcționale în procesul sistemogenezei anormale. în conformitate cu principiile 
fiziologiei şi psihologiei contemporane, calitățile noi apar în rezultatul restructurării 
relaţiilor intersistemice. în ontogeneza normală se pot evidenția câteva tipuri de relații 
interfuncționale, de exemplu: manifestările independenţei funcției de timp; manifestări 
asociative; legături ierarhice. Manifestările independenţei de timp sunt caracteristice 
pentru etapele timpurii ale ontogenezei. Vîgotski menţiona că până la 2 ani liniile de 
dezvoltare a gândirii şi limbajului merg separat, apoi se încrucişează, şi se începe o nouă 
formă de dezvoltare. 

Manifestările independenţei sunt caracteristice pentru etapele timpurii de formare 
a unor componente ale funcțiilor psihice. De exemplu, în etapele timpurii de dezvoltare a 
vorbirii este caracteristică independenţa dezvoltării atât a aspectului ei fonetic, cât şi a 
aspectului semantic. 

Alt tip de legătură - asociativă - după principiul lanţului, este dominantă în etapele 
timpurii ale ontogenezei. 

Într-o astfel de interacţiune senzațiile de diverse modalităţi, niveluri de 
receptivitate şi de timp se unesc într-un tot întreg în baza asociaţiei timpului şi spaţiului. 
Aceste complexe asociative pot deţine diverse niveluri de complexitate, dar un astfel de 
tip de organizare ne dovedeşte o diferenţiere mică a proceselor psihice. 

Funcţiile psihice, alcătuite conform tipului ierarhic, se formează în procesul 
activității practice cu obiecte şi comunicare. Stabilitatea şi plasticitatea sunt caracteristice 
sistemului nervos de acest tip. 

În rezultatul unei astfel de organizaţii, nivelul dominant se eliberează de controlul 
asupra aspectului tehnic al procesului şi are mari posibilități pentru o dezvoltare mai 
complexă. În condiţiile unei astfel de autonomii, dereglările în unele porţiuni, celelalte 
fiind în normă, duc la restructurare plastico-compensatorie a procesului psihic, dar 
nicidecum la tulburarea integrităţii lui, după cum se întâmplă în cazul tipului asociativ al 
interacțiunii funcționale. 

În sistemogeneza normală aceste tipuri de interacţiune (independenţa de timp, 
asocierea şi ierarhia) sunt cele mai complicate variante ale arhitecturii sistemelor 
funcționale, care reflectă nivelurile organizaţiei proceselor psihice. 

Restructurarea şi complicitatea lor decurg dintr-o consecutivitate cronologică, 
condiționată de legile heterocroniei, ceea ce înseamnă formarea într-o măsură egală a 
diferitor funcții cu tendința dezvoltării mai rapide una față de alta. 

Fiecare funcție psihică are formula sa cronologică şi ciclul său de dezvoltare. 

Etapele timpurii ale ontogenezei psihice sunt caracteristice dezvoltării mai rapide 
a percepției şi a limbajului în comparaţie cu tempourile mai lente de dezvoltare a 
praxisului. 

Interacțiunea dezvoltării percepţiei şi limbajului devine coordonarea dominantă a 
dezvoltării psihice. Vorbirea la etapa dată, după părerea lui Vîgotski, se caracterizează 
prin funcția sa gnostică, care se manifestă la copil prin străduinţa sa de a semnaliza 
senzațiile şi de a le "formula prin cuvinte”. 

Rolul dominant al percepției în etapele timpurii ale ontogenezei este bine 
evidenţiat în fenomenele Piaget. Astfel, o manifestare importantă a heterocroniei este 
apariția la fiecare etapă de vârstă, alături de coordonările ierarhice permanente, a aşa- 
numitelor „coordonări facultative”, care reflectă caracterul de trecere al formațiunilor 
psihice. De aceea, cu cât e mai complicată funcţia psihică, cu atât mai multe coordonări 
facultative apar în formarea ei. 

În patologie au loc tulburări ale interacțiunilor funcţionale. 

Independenţa de timp se transformă în izolare. Funcţia de izolare, lipsită de 
influența celorlalte funcţii psihice, se stereotipează doar în dezvoltarea sa. Izolată poate 
deveni nu numai o funcţie deteriorată, ci poate deveni şi o funcție păstrată, dacă pentru 
dezvoltarea ei ulterioară este nevoie de acţiunea coordonatoare din partea funcției 
dereglate. 

De exemplu, în cazul oligofreniei medii sau grave, întregul repertoriu motor al 
copilului bolnav poate reprezenta doar o clătinare ritmică, o repetare stereotipă a unuia şi 
aceluiaşi act. Aceste tulburări sunt provocate nu atât de defectul aparatului locomotor, cât 
de nedezvoltarea sferelor intelectuale şi motivaţionale. în cazuri de oligofrenie cu 
hidrocefalie, deseori se evidențiază o bună memorie mecanică şi un limbaj bun, dar 
posibilitățile folosirii acestor particularități sunt minime din cauza dereglărilor gândirii. 
Este important să subliniem faptul că dezvoltarea bună a memoriei mecanice decurge 
izolat: limbajul la prima vedere bogat, rămâne până la urmă la nivel de imitație verbală. 

Legăturile asociative la dereglările organice ale S.N.C. se caracterizează printr-o 
inerție mărită, în rezultatul căreia survine fixaţia patologică şi trecerea la legăturile sau 
interacțiunile ierarhice. Manifestări fixative sunt caracteristice pentru sfera activităţii de 
cunoaştere sub formă de diverse stereotipuri. 

Manifestările fixaţiei au fost mai puțin cercetate în cazul sferei afective. 
Complexele afective inerte frânează dezvoltarea psihică, deoarece se consideră că 
apogeul anxietăţii în normă este limitat la vârsta de 3 - 11 ani. 

În ontogeneza patologică, anxietatea se fixează şi se răspândește şi în alte 
perioade de vârstă. 

Fixarea patologică duce la dereglări involutive şi a altor forme de activități 
psihice, care la fel frânează dezvoltarea psihică. 

În patologie, cel mai des suferă dezvoltarea interacțiunii funcționale complicate, 
cum ar fi coordonările ierarhice. E vorba de nedezvoltarea coordonărilor ierarhice, 
instabilitate şi regres în cele mai mici dificultăți. De exemplu, copii cu RDP, însuşind 
operaţiile numerice în gând, în caz de o mică greutate, apelează la degete. Acest lucru se 
întâmplă şi la copii normali, dar în patologie are un caracter mai dur, care necesită o 
corecție specială. 

Astfel de tendinţe regresive dure în operaţiile intelectuale ale copiilor oligofreni 
au fost observate încă din 1944 de către savantul B. Inelder şi în 1973 de savantul N. 
Milgrem. 

Interacțiunile patologice menţionate, apărute în rezultatul defectului, dereglează 
sistemogeneza normală. 

După cum s-a mai menţionat, unul dintre mecanismele apariției noilor coordonări 
este heterocronia. Dacă în patologie se evidenţiază dereglarea heterocroniei, apariția 
disproporției în dezvoltare, numită asincronie (1956, E. Crecimer; 1967, G. Stutte; P. 
Zazzo, 1968), dintre manifestările cele mai importante putem aminti următoarele: 

a) manifestări ale retardaţiei — neterminarea unor perioade de dezvoltare, lipsa 
formelor temporare involutive; aceasta este caracteristic pentru copii cu oligofrenie şi 
RDP; 

b) copii cu nedezvoltarea generală a vorbirii la care se evidenţiază o reținere 
îndelungată a vorbirii autonome; dezvoltarea pe mai departe a limbajului la aceşti copii 
nu are ca rezultat schimbarea vorbirii autonome în cea obişnuită, ci schimbarea în 
interiorul vorbirii autonome din cauza acumulării vocabularului autonom; în acest caz 
patologic se fixează una din etapele inferioare ale limbajului, care în normă ţine un timp 
foarte scurt; 

c) manifestările accelerației patologice a unor funcții, de pildă: 

1) o dezvoltare foarte timpurie, izolată a vorbirii (până la 1 an) în caz de autism 
timpuriu; 

2) apariția tendinţelor sexuale foarte timpurii în caz de sexualitate prematură la 
tulburări de geneză cerebralo-organică; 

3) manifestări complexe cu accelerare patologică şi retardare a funcţiilor psihice, de 
pildă o apariţie foarte timpurie (până la 1 an) a vorbirii cu nedezvoltarea atât a aspectului 
ei motor, cât şi senzorial în caz de autism infantil. La aceşti copii se poate dezvolta în 
timp, în paralel, vorbirea autonomă cu cea obişnuită, generalizarea noțiunilor intuitive şi 
complexe, cât şi a celor noţionale. 

Astfel, la aceeaşi etapă de vârstă are loc interacţiunea formațiunilor psihice, care 
în normă au loc la diferite etape de vârstă. 

Cele menţionate ne dovedesc că mecanismele izolației fixaţiei patologice, 
dereglările involuției funcțiilor psihice, regresele temporare şi îndelungate joacă un mare 
rol în formarea diverselor tipuri de asincronie în dezvoltare. 

Capitolul V 


Tipuri de dezontogeneză psihică 
infantilă şi juvenilă 


V.1. Nedezvoltarea psihică globală la copii şi adolescenţi. 
Oligofrenia - primul tip de dezontogeneză psihică infantilă 
şi juvenilă 


Modelul tipic al nedezvoltării psihice globale este oligofrenia (F 70) 1. Etiologia 
ei poate fi împărțită în două mari grupe: endogenă (genetică) şi exogenă. Odată cu 
dezvoltarea ştiinţelor cum ar fi: genetica, biochimia, embriologia, biologia generală, ş.a., 
se acordă o mai mare atenție factorilor genetici, care sunt cauza celor mai multe cazuri de 
întârziere mintală. În prezent se cunosc mai mult de 200 tipuri de aberaţii cromozomiale, 
care provoacă oligofreniile. Cea mai des întâlnită dintre ele este boala Down (trisomia în 
perechea 21 de autosomi întâlnită la 1/700 nou-născuţi). Dintre anomaliile cromozomiale 
este mai des întâlnit sindromul Terner Seresevschi şi Claifelter. 

Sindromul Claifelter apare la deficienţii mintal într-un procent de 1-2%. 

Un rol important în apariția formelor genetice de oligofrenie îl au dereglările 
metabolismelor aminoacizilor, metalelor, sărurilor, lipidelor şi glucidelor datorită 
insuficienţei structurilor fermentative congenitale. Aşa-numitele oligofrenii enzimopatice 
constituie aproximativ 10% din deficienţele mintale de tip congenital. Cea mai des 
întâlnită este fenilchetinuria, densitatea în acest caz fiind de 1-2 cazuri la 10000 nou- 
născuţi. Alte forme de oligofrenii enzimopatice se întâlnesc foarte rar. Multe forme ale 
oligofreniilor enzimopatice se evidențiază printr-o evoluţie progresivă, de aceea creşterea 
deficienței mintale este condiționată. Patogeneza enzimopatiilor, supusă cercetărilor 
minuțioase, uşurează selectarea terapiilor. Pentru multe dintre ele, în special 
fenilchetinuria, se administrează o dietă specială care exclude proteinele, care sunt toxice 
pentru bolnav. Administrarea unei astfel de diete în primele zile ale vieții preîntâmpină 
dementa. 

Un grup deosebit de factori genetici care duc la oligofrenie sunt factorii 
„poligeni”, atunci când la urmaşii ambilor părinți are loc „îngrămădirea” genelor 
patologice moştenite de la ambii părinţi şi fiecare dintre ei au cantitatea genelor „la limită 
superioară”. Apariţia formelor exogene ale oligofreniei este legată de afectarea creierului 
datorită infecțiilor, intoxicaţiilor, traumelor intrauterine, neonatale şi postnatale timpurii 
(până la 2-3 ani). 

Afecţiunile intrauterine deseori sunt cauzate de infecțiile virotice ale mamei în 
timpul gravidităţii, în special în etapele ei timpurii (rujeola, parotita, etc.). 

O importanță semnificativă o au bolile cronice ca toxoplasmoza şi sifilisul. În 
prezent, o mare atenţie în etiologia respectivă se acordă intoxicaţiilor intrauterine, cum ar 
fi „embriopatia alcoolică”, cauzată de alcoolismul mamei sau intoxicarea fătului cu 
preparate medicale chimico-sintetice. 


81 


Altă cauză a oligofreniilor poate fi şi acţiunea surselor radioactive (raze r'entgen) 
asupra părinților şi a fătului. Au importanţă şi bolile endocrine ale mamei, insuficiența 
cardiovasculară, pulmonară, digestivă, urinară, incompatibilitatea sângelui mamei cu a 
fătului, etc. 

Insuficiența cronică de oxigen, aşa-numita „hipoxia intrauterină”, este factorul 
principal care afectează dezvoltarea fătului. 

După cum s-a mai menţionat este important timpul când a survenit afectarea, 
deoarece pentru declanşarea deficienței mintale, este periculoasă afectarea în primele trei 
luni de sarcină când are loc formarea sistemului cerebral. 

Acum câteva decenii, era acordată o importanță mare patologiei naşterilor, şi 
anume traumelor natale şi asfixiilor. În prezent, acestui factor i se atribuie un rol 
secundar, deoarece s-a dovedit că naşterile (cu complicaţii) patologice au loc deseori 
atunci când fătul este deja dezvoltat patologic intrauterin. 

Oligofrenia, cauzată de afectarea creierului în copilăria precoce, se instalează 
după meningită, meningoencefalită, apărute atât în urma neuroinfecției, cât şi în cazul 
bolilor infecțioase ca de exemplu: dizenteria, varicela, rujeola, scarlatina s.a. Un loc 
deosebit îl au traumele cerebrale şi rar tumorile. 

Structura clinico-psihologică a defectului în caz de oligofrenie este cauzată de 
manifestările afecțiunii creierului în întregime, cu dominanţa infantilismului scoarței 
cerebrale ca formaţiune, care este mai complicată ca structură şi se maturizează mai 
târziu în ontogeneză. 

În strânsă legătură cu aceste particularităţi cunoaştem două legi clinico- 
psihologice ale oligofreniei (Suharev Gh.): 

1) totalitatea nedezvoltării neuro-psihice; 

2) ierarhia ei. 

Noţiunea de totalitate înseamnă că sunt în stare de nedezvoltare toate funcțiile 
neuro-psihice şi somatice, începând de la anomalia congenitală a unor organe interne 
(viciile cardiace, anomalia organelor tractului gastro-intestinal şi a altor sisteme), 
reținerea în creştere a sistemului osos şi muscular, infantilismul senzorial al motricității, 
al emoțiilor elementare şi nedezvoltării funcţiilor psihice superioare cum ar fi: limbajul, 
gândirea, formarea personalităţii în întregime. 

Savantul A. Luria a studiat în mod special particularităţile neurodinamicii 
proceselor neuro-psihice legate de oligofrenie. 

El a evidenţiat încetinirea funcţiilor scoarţei cerebrale, dificultatea formării noilor 
funcţii, în special a legăturilor condiționate, formarea inertă şi slăbită a proceselor 
nervoase. 

V. Lubovschi a adăugat şi alți factori ce influențează formarea legăturilor 
condiționate la copiii deficienți mintal, cum ar fi defectele dinamicii generale 
(insuficienţa inhibării interioare, o iradiere a excitației) şi inhibiţia patologică a proceselor 
psihice. 

Inhibiția şi flexibilitatea dificilă a proceselor psihice la copiii care suferă de 
oligofrenie este menționată de mulți savanţi. 

Aceste date se corelează pe deplin cu datele cliniciştilor despre inhibiţia, 
încetinirea şi rigiditatea proceselor în cazul oligofreniei. 

Mulţi cercetători demonstrează la aceşti copii nedezvoltarea sferei senzoriale. 
Afectarea primară a organelor de simţ la aceşti copii lipseşte şi percepția lor se 
caracterizează prin dezvoltare insuficientă. 

H. Verososchi, încă din 1940 a demonstrat încetinirea activităţii percepției. 

A. Bein (1940) a demonstrat că percepția la copiii oligofreni nu este constantă, M. 
Nudeliman a constatat un volum mai mic al percepției şi J. Sit (1965) a dovedit şi el că 
oligofrenii percep mai bine mărimea şi culoarea decât forma. 

Nedezvoltarea motricităţii la oligofreni are loc şi în lipsa afectării primare a 
aparatului locomotor. Paralel cu încetinirea, neritmicitatea, plasticitatea defectuoasă se 
evidenţiază în dezontogeneza motorie (tonus slăbit). 

Tonusul muscular slăbit, lipsa de coordonare a mişcărilor voluntare, gesturile şi 
mimica săracă, caracteristice sinchineziilor, sau invers, încetinirea sau inhibarea 
mişcărilor, sunt specifice oligofrenilor, după cum afirmau savanții G. Diupre (1910), A. 
Gamburgher (1926), ş.a. 

Chiar în cazul oligofreniei uşoare (debilitate gradul I) se evidenţiază o reținere în 
dezvoltarea motricității la 53% dintre copii. La ei sunt foarte evidenţiaţi indicii scăzuți ai 
coordonării mişcărilor. 

La copiii oligofreni se evidenţiază nedezvoltarea memoriei, în special a funcției 
de memorare şi de reproducere în dependenţă de gravitatea reţinerii în dezvoltarea psihică 
şi generală. 

Este caracteristică pentru aceşti copii reținerea în dezvoltarea atenţiei, în special a 
fixării, stabilității şi volumului 

Tulburările vorbirii sunt considerate drept manifestări de bază ale dezontogenezei 
oligofrenice. Vocabularul activ este redus în comparaţie cu cel pasiv, ne demonstrează M. 
Pevzner (1959). 

Sunt caracteristice tulburările în pronunțare, este dificilă semantica şi suferă 
structura gramaticală a limbajului. 

După cum subliniază A. Luria (1958) şi V. Lubovschi (1958), la oligofreni s-a 
demonstrat experimental dereglarea funcției reglatorii a vorbirii. Prezintă o reţinere în 
dezvoltare a intelectului practic şi analiza obiectuală este săracă. 

L. Vîgotski şi colaboratorii săi (1956), au demonstrat că la aceşti copii există o 
nedezvoltare pronunţată a formării noţiunilor, care sunt nediferențiate. 

Gândirea la oligofreni prezintă un mare interes, dacă o privim de pe poziţia teoriei 
genetice a lui J. Piaget şi B. Inelder (1944), care au determinat trei niveluri de dezvoltare 
a gândirii la oligofreni: 

I. caracteristice pentru oligofrenia severă sunt elementele intuitive şi perceptive 
ale judecății; noțiunea de cantitate nu se formează; 

II. copiii cu oligofrenie (demenţă mai puţin pronunţată) şi-au însuşit noțiunea de 
cantitate, dar le-au fost inaccesibile noțiunile de greutate şi volum; 

III. la copiii cu oligofrenie uşoară, se formează noțiunile de cantitate şi de 
greutate, dar noțiunea de volum este deseori confundată cu noțiunea de greutate. Dacă 
noțiunea de greutate se formează ca rezultat al experienţei propriu-zise, atunci cea de 
volum este abstractă şi se formează în cazul lor prin corelarea lungimii, lățimii şi 
înălțimii. O astfel de abstractizare este inaccesibilă chiar şi copiilor cu debilitate uşoară. 
B. Inelder subliniază particularitățile dinamicii dezvoltării gândirii lor, caracteristice fiind 
instabilitatea şi tendințele ei regresive. 

Instabilitatea este argumentată de o sugestibilitate sporită şi de neîncrederea în 
sine, iar tendințele regresive sunt legate de tulburări mai grave ale structurii gândirii. 

J. Piaget şi B. Inelder consideră că pentru copiii suferinzi de oligofrenie sunt 
caracteristice încetinirea ritmului dezvoltării intelectuale. Odată cu înaintarea în vârstă 
apar dificultăţi la fixarea unor operaţii aparte, precum şi incapacitatea de a duce lucrul 
până la sfârşit. 

Viîgotski menţiona că sfera emoţională a acestor copii suferă foarte mult. Se 
evidențiază o diferenţiere mică a paletei emoționale, deci o monotonie emoţională, 
neputința opunerii rezistenței în faţa problemelor. Emoția apare doar în fața problemelor 
de moment (vâscozitate emoţională). Incapabilitatea de a opune rezistență efectului, se 
manifestă deseori prin impulsivitate şi reacții afective (excese de furie, stări agresive). O 
imaturitate generală a personalității se manifestă printr-un nivel mic al activității de 
cunoaştere, o diminuare rapidă a interesului de cunoaştere. Se evidențiază o fragilitate a 
motivației, o sugestibilitate mărită, diminuare a inițiativei, nedezvoltarea sferei volitive, 
etc. 

În concluzie, numeroasele cercetări ne dovedesc că nedezvoltarea psihică în caz 
de oligofrenie are un caracter total, care cuprinde toate sferele psihicului: senzorială, 
motorie, memoria, intelectul, emoțiile, personalitatea în întregime. 


Oligofrenia - ierarhizarea ei 

În oligofrenie, o caracteristică importantă a nedezvoltării psihice este ierarhizarea. 
Aceasta înseamnă că insuficienţa praxisului, limbajului, emoţiilor, memoriei se manifestă 
de obicei mai mult decât gândirea. La o formă uşoară de oligofrenie, există deseori nişte 
procese psihice elementar păstrate, dar formele superioare ale gândirii lipsesc. La 
funcţiile psihice, de regulă, suferă veriga superioară. Această legitate este caracteristică 
tuturor funcțiilor păstrate parțial. 

Atât la percepţie, memorie, atenţie, cât şi la sfera emoțională şi motorie este 
afectat aspectul legat de comunicare. 

Referitor la percepția informaţiei suferă nivelul legat de analiză şi sinteză. Se 
evidențiază dificultăți în evidenţierea principalelor semnificații şi proprietăţi obiectuale 
tipologice. 

Un copil sănătos, pentru a desena o cană, nu utilizează schemele obişnuite. 
Simplicitatea acestor scheme la oligofreni a fost semnalată de către savanţi şi a servit 
drept bază pentru prelucrarea unui test special de desenare a omului. 

Pentru copilul oligofren sunt dificile următoarele particularități upologice 
obiectuale: desfăşurarea figurii, numărul capetelor, aşezarea spaţială, etc. 

Testul grafic al lui Bender dispune de aceste posibilități de diferenţiere. 

S-a demonstrat că atenţia pasivă la oligofreni este mai dezvoltată decât cea activă 
şi cea voluntară. 

Aspectul mecanic al memoriei este deseori satisfăcător, dar întotdeauna suferă 
sensul memoriei. 

Savanţii au dovedit că memorarea câtorva cuvinte cu o structură logică 
elementară nu este mai puţin dificilă decât memorarea câtorva cuvinte fără sens comun. 

Insuficienţa intuiției se manifestă mai mult atunci când este legată de o problemă 
intelectuală. 


84 


Aceste legități sunt caracteristice şi sferei emoționale. Coloritul emoţional format 
în legătură cu dezvoltarea intelectuală la oligofreni este mai puţin dezvoltat pe fondul 
păstrării emoțiilor elementare. 

Tendinţele afective ale oligofrenilor nu trec în totalitate prin prisma aprecierii şi 
judecății. Totodată, emoţiile simpatice, manifestarea compătimirii față de persoana 
concretă, capacitatea de a-şi manifesta jignirea, sentimentul de jenă sunt caracteristice 
chiar şi la oligofrenii aflați în stare gravă. 

În mod similar stau lucrurile şi cu motricitatea. Pe fondul mişcărilor elementare, 
rămân nedezvoltate mişcările mai fine şi mai concrete, formulele locomotorii mai 
complicate şi este slăbită flexibilitatea motorie. 

Nedezvoltarea porțiunii superioare a funcției psihice se manifestă în special în 
nedezvoltarea vorbirii. Chiar în cazul vocabularului format cu o bună structură 
gramaticală (de ex. în cazul oligofreniei, legată de hidrocefalee), în vorbire se manifestă 
foarte puţin funcţia comunicării, iar semantica are de suferit. 

Cele menționate ne dovedesc că defectul principal în oligofrenie este dereglarea 
gândirii de care depinde dezvoltarea celorlalte procese psihice. 

Corecţia psiho-pedagogică contribuie la formarea unor funcții psihice datorită 
influenţei „de sus în jos”. Dar, totodată, nu trebuie să excludem şi acţiunea de frână â „de 
Jos în sus”, condiționată de nedezvoltarea funcţiilor elementare. în legătură cu aceasta, o 
mare însemnătate o are diferenţierea defectului primar şi celui secundar în oligofrenie. 

Încă din 1903, renumitul savant Seghen a acordat o mare atenţie în cercetarea 
oligofreniei aspectelor ei volitive (cercetări asemănătoare cu ale lui Solie, 1891). El a 
subliniat faptul că insuficiența atenției şi defectele sferei volitive sunt baza tulburărilor 
activității intelectuale la oligofreni. lar mai apoi, începând din 1933, savanții au 
demonstrat natura afectivă a oligofreniei, evidențiind flexibilitatea redusă a psihicului la 
oligofreni, începând de la percepție şi terminând cu gândirea, tulburările intelectuale 
propriu-zise ei le plasează la periferie, considerându-le consecinţe ale insuficienței 
afective. Această teorie se bazează pe cercetările experimentale ale schimbului proceselor 
suprasaturaţiei psihice cu satisfacerea necesităţilor. 

La copiii oligofreni de aceeaşi vârstă cronologică, reîntoarcerea la acţiunea 
întreruptă se petrece în de două ori mai multe cazuri, ceea ce înseamnă o slabă legătură 
dinamică între necesităţi şi activitatea psihică. Această izolare a unor sisteme dinamice 
duce la imobilitatea lor funcțională şi la dificultatea diferenţierii. Această concepţie a fost 
criticată de Vîgotski încă din (1935). Efectuând un şir de experimente analogice, a 
evidențiat în structura oligofrenică o dependenţă strânsă între tulburările afective şi cele 
intelectuale. A demonstrat că dacă la copilul sănătos dinamica acțiunii se desfăşoară în 
aspectul logic, la copilul oligofren aceasta se desfăşoară la nivel intuitiv. 

Vigotski arată dependenţa directă a mobilității sistemelor dinamice de 
posibilitatea conştientizării situaţiei. Cu aceste experimente a dovedit unitatea şi 
dependenţa dintre tulburările afective şi intelectuale în oligofrenie. 

Nedezvoltarea gândirii, vorbirii, formelor superioare ale memoriei, sunt 
considerate de Vîgotski ca defecte secundare cauzate de dificultățile asimilării experienţei 
sociale drept consecință a insuficienţei cerebrale. El menţiona rolul negativ al izolării 
sociale apărute în urma expulzării copilului deficient mintal din colectivul semenilor 
sănătoşi şi o nedezvoltare a personalității manifestată prin reacții primitive, autoapreciere 
mutilată, neformarea calităților volitive, etc. Un exemplu al complicațiilor secundare sunt 
reacţiile neurotice cauzate de sentimentul de inferioritate. 

Baza morfologică a oligofreniei este considerată de Vîgotski nedezvoltarea lobilor 
frontali ai creierului. După cum se ştie, în cazul tulburării ontogenezei de tipul 
nedezvoltării globale sunt afectate mai mult sistemele mai tinere filogenetic, şi 
ontogenetic mai puțin mature. Aceste sisteme sunt părțile frontale şi parietale ale 
creierului a căror nedezvoltare este dovedită de datele neurofiziologiei, dar în cazul 
afectării grave e dovedită şi de rezultatele morfologice. 

Caracteristica clinico-neuropsihologică a insuficienţei lobilor parietali şi frontali 
la oligofrenie reflectă dificultăți în programare, control, orientări spaţiale, etc. Cauza 
nedezvoltării părților frontal-parietale ale creierului se datorează insuficienței acestor 
funcții psihice superioare. 

Tratarea sistematicii oligofreniei este diversă, depinzând de gravitatea defectului, 
a etiologiei, patogenezei sau structurii clinico-psihologice. 

Acesta este primul criteriu care stă la baza clasificării oligofreniei în idioție, 
imbecilitate şi debilitate. 

Idioţia reprezintă gradul cel mai complicat al oligofreniei, la care sunt deteriorate 
grav chiar şi funcțiile percepției. Gândirea practic lipseşte. Vorbirea lor nu reprezintă 
altceva decât nişte sunete solitare sau cuvinte fără sens. Din vorbirea acestora nu se 
înțelege sensul, ci doar intonaţia. Emoţiile elementare sunt legate de cerinţele fiziologice 
(foame, frig, senzație de căldură, etc.). Formele de exprimare a emoţiilor sunt primitive şi 
se manifestă prin strigăte, țipete, grimase, excitare motorie, agresivitate etc. Tot ce este 
nou le provoacă frică. Doar în cazuri de idioție uşoară se manifestă nişte rămăşiţe ale 
simțurilor sistemului nervos simpatic. 

În acest context clasic este aprecierea unui psiholog încă din 1894, conform căreia 
un bolnav de oligofrenie, grad de idioţenie care manifestă o ataşare vădită de personalul 
care-l îngrijea, bucurie, când era lăudat, nelinişte când era dojenit. Autoservirea la idioţi 
lipseşte, iar comportamentul este mărginit de nişte reacții impulsive la excitanţii externi 
sau sunt subordonați necesităților instinctuale. 

Imbecilitatea se caracterizează printr-un grad al insuficienţei mintale mai puţin 
accentuat decât la idioție. 

Imbecilii au o capacitate redusă de asimilare a informaţiei, posibilități reduse în 
evidențierea simbolurilor simple, obiectuale şi situative, dar totodată deseori ei înțeleg 
sensul unor fraze simple, elementare, chiar le pot pronunţa, posedă deprinderi simple de 
autoservire, dar nu în toate cazurile. în sfera emoţională, paralel cu emoțiile de caracter 
simpatic, se evidenţiază foarte rar nişte elemente de autoapreciere, frământări, supărare, 
ironie. În cazurile de imbecilitate uşoară este posibilă învățarea elementelor de citit-scris, 
numărare, comportament şi în unele cazuri îşi însuşesc unele baze elementare ale muncii 
fizice. 

Debilitatea este forma cea mai uşoară a oligofreniei. Gândirea lor are un caracter 
concret-intuitiv. Numai în cazul unei corecții complexe timpurii psiho-pedagogice pot să 
apară doar nişte elemente ale gândirii rațional-verbale. Totuşi, debililor le este accesibilă 
aprecierea unei situații simple, concrete şi orientarea în rezolvarea ei practică. 

Vorbirea frazeologică este dezvoltată, uneori este bună şi memoria mecanică. 
Aceşti copii trebuie să fie instruiți conform unui program special, adaptat 
particularităților lor psihofiziologice atât în şcolile ajutătoare, cât şi în şcolile generale 
(doar dacă e vorba de o debilitate uşoară). Copilului i se vor crea condiţii optime de 
învățătură, va fi instruit de oligofrenopedagog, i se vor oferi celelalte servicii de corecție 
de care are nevoie (logoped, psiholog, surdopedagog, tiflopedagog — în cazuri speciale). 
în aceste condiții, ei primesc cunoştinţe şi deprinderi de scris şi citit, numărare, cunoştinţe 
despre mediul înconjurator, primesc chiar din clasa I o pregătire şi orientare profesională 
pentru muncă. 

Sistematica menţionată, în dependenţă cu gradele deficienței intelectuale, are o 
însemnătate mare în diferenţierea deficienţelor şi completarea corectă a instituţiilor 
speciale. 

În determinarea gradului deteriorării intelectuale se utilizează coeficientul 
intelectual (IQ), care nu este altceva decât determinarea cantitativă a intelectului, ce ne dă 
posibilitatea să determinăm nivelul intelectual actual al perceperilor şi deprinderilor. Dar 
lipsa analizei calitative a defectului nu numai că ne face dificil prognosticul, dar ne şi 
oferă prea puţină informaţie în aspectul recomandărilor în planul de instruire. Acest lucru 
ne face dificilă diferențierea debilităţii uşoare de RDP, de deficienţele senzoriale 
ambliopie, hipoacuzie, etc. 

Sub aspect medical, o mare însemnătate are clasificarea oligofreniei în 
dependenţa cu criteriile etiologice şi clinico-patogenetice. 

În psihiatrie, foarte recunoscute sunt clasificările lui M. Pevzner (1950â1965); M. 
Roşca 1965; C. Pufan, 1960; E. Verza, 1973; C. Păunescu şi S. Misu, 1997. 

În clasificarea clinico-patogenetică deosebim trei forme de oligofrenie: forma 
complicată a oligofreniei, necomplicată şi atipică. 

Oligofrenia necomplicată este legată de patologia genetică, iar tabloul clinico- 
psihologic se caracterizează prin insuficiențe de dezvoltare în sferele intelectuală, 
verbală, senzorială, motorie, emoţională, neurologică şi chiar somatică. 

Forma complicată a oligofreniei se caracterizează prin aşa- numitele simptome 
encefalopatice -adică simptomele afecțiunii S.N.C, cerebrostenice neuropatiforme, 
psiho-patiforme, epileptiforme, apatico-adinamice. 

Etiologia lor este deseori de origine natală (asfixia şi traumele la naştere) şi 
postnatale (infecțiile în primii ani de viaţă). în aceste cazuri, afectarea mai târzie a 
creierului este cauzată nu numai de nedezvoltarea, dar şi de afectarea sistemelor care se 
află într-o anumită perioadă senzitivă. Aceasta se manifestă prin dereglări encefalopatice 
care acționează asupra dezvoltării intelectuale. De exemplu, în caz de sindrom cerebralo- 
astenic, activitatea de muncă a bolnavului este scăzută. Copilul nu poate asimila acel 
bagaj de cunoştinţe, care este potenţial accesibil pentru gândirea lui. Sindroamele 
neurotice (frica, bâlbâiala, ticurile) frânează activitatea, inițiativa copilului, nu 
întotdeauna poate fi de sine stătător în acțiuni, este afectată comunicarea, apare 
neîncrederea în sine şi în activitatea sa. 

Dereglările psihopatiforme (excitarea afectivă, dereglări sexuale) dezorganizează 
dezastruos activitatea şi capacitatea de muncă, ca şi comportamentul în întregime. 

Procesele  psihopatiforme au o însemnătate foarte mare în dereglările 
comportamentale în mod special la vârstă adolescentă, deseori provocând o neadaptare 
şcolară şi chiar socială la copilul oligofren. 

Dereglările epileptiforme (convulsiile epileptiforme, atât clonice cât şi tonice) 
dacă sunt dese nu numai că împiedică dezvoltarea psihică şi activitatea intelectuală, dar 
sunt şi o contraindicaţie pentru frecventarea şcolii. Acestor copii li se oferă instruire la 
domiciliu de către comisiile teritoriale, dar această modalitate de instruire nu 
compensează în nici un caz comunicarea copilului cu semenii lui. 

Tulburările apatico-adinamice provoacă încetinirea stării psihice, interes slăbit 
pentru activitate ceea ce duce la o nedezvoltare mintală şi mai dificilă. 

Această clasificare a oligofreniei, în oligofrenia complicată şi necomplicată, are o 
mare însemnătate atât în cercetarea particularităților clinice şi psihologice ale anomaliei 
în dezvoltare, cât şi în diagnosticarea diferențiată a patologiilor menționate. 

Oligotrenia complicată este formă tipică, dacă este caracterizată de cele două legi 
clinico-psihologice (totalitatea şi ierarhizarea). 

Formele atipice ale oligofreniei sunt deosebite prin aceea că particularitățile de 
bază menţionate (totalitatea şi ierarhizarea) pot fi parțial şterse. De exemplu, la 
oligofrenia cauzată de hidrocefalee este dereglat factorul deteriorării totale, dar în acest 
caz este caracteristică o bună memorie mecanică. 

La alte forme de „oligofrenie frontală” sau la oligofrenia cauzată de nedezvoltarea 
tiroidei (Pevzner M., 1972) nu este evidenţiată ierarhizarea nedezvoltării. În primul caz 
este dereglată orientarea în activitate, iar în al doilea caz suferă gândirea. 

Structura atipică a factorului intelectual poate fi legată şi de afectarea unor 
oarecare funcţii corticale (memoria, gnozisul, limbajul etc.). De exemplu, în caz de 
oligofrenie cauzată de trauma timpurie a creierului sunt caracteristice tulburări ale 
memoriei mai accentuate decât celelalte funcții psihice. 

Defectele locale ale creierului duc la asincronitate din cauza nedezvoltării 
funcțiilor psihice fiind în perioada sa senzitivă de dezvoltare. Cercetările clinice şi 
neuropsihologice ale oligofreniei atipice, care se mai numeşte şi oligofrenia frontală (M. 
Pevzner, 1958, Y. Marcovschi, 1978) au demonstrat prezenţa tulburărilor funcțiilor 
reglatorii (scăderea orientării în activitate, mărirea abaterilor în activitate, scăderea po- 
sibilităților de generalizare elementară. 

În dinamica dezvoltării psihice la copii suferinzi de oligofrenie, simptomele 
nedezvoltării se evidențiază la fiecare etapă de vârstă, iar gradul lor de manifestare este 
proporțional cu gradul afectării creierului, intensitatea şi extinderea insuficienței 
corticale. 

În cazul afectării organice grave a sistemului nervos, ontogeneza psihicului poate 
să se mărginească doar cu etapele timpurii de dezvoltare (uneori chiar să se oprească la 
ele), pe când formarea funcțiilor psihice complicate poate să nu se dezvolte în general. 

O reținere în dezvoltarea şi formarea funcțiilor psihice se evidenţiază chiar şi la 
formele uşoare ale oligofreniei. în primul an de viaţă, la aceşti copii este caracteristică 
întârzierea formării funcţiilor perceptive: reacțiile la lumină, sunete, jucării, „complexul 
de bucurie” la vederea mamei, tatei şi a celorlalți apropiați. Reţinerea în dezvoltarea 
motricității se manifestă prin încetinirea deprinderilor locomotorii (ţinerea capului, 
apucarea obiectelor, şezutul, târâtul caracteristic pentru casele de copii — unicul avantaj 
fiind spaţiul mai mare), mersul, etc. 

La 2-3 ani se evidențiază mai mult întârzierea însuşirii deprinderilor de 
autoservire, se manifestă foarte clar nedezvoltarea vorbirii. 

În perioada preşcolară se manifestă foarte dur insuficiența în dezvoltarea 
intelectuală în întregime: lipsa interesului, curiozităţii, încetinirea activității de 
cunoaştere. 

La debutul şcolarităţii, copiii întâlnesc greutăți la însuşirea cititului şi socotitului. 
Dinamica tulburărilor psihice la copiii oligofreni se evidențiază foarte clar în activitatea 
lor de joc. Jocul rămâne mult la etapa manipulării simple şi a elementelor sterotipice de 
imitație. Iniţiativa creativă este foarte slab dezvoltată, deoarece ei înțeleg greu condițiile 
rolului în activitatea de joc; este dificilă şi comunicarea cu semenii, iar dezvoltarea 
intelectuală devine tot mai grea. Cercetările savanților au dovedit că la copiii sănătoşi 
acțiunile obiectuale de joc la vârsta de 3-4 ani ating nivelul superior, pe când la copiii 
oligofreni abia la 6 ani, doar un procent mic dintre ei îşi însuşesc acțiunile obiectuale mai 
complicate. La 7-8 ani procentul de copii oligofreni tinde să fie egal cu % semenilor 
sănătoşi de 3-4 ani. Deoarece aceste acțiuni obiectuale nu sunt altceva decât premizele 
dezvoltării vorbirii (D. Eliconin, 1978), la copiii oligofreni formarea acţiunilor activității 
de joc are loc în etapa când aceste activități de joc nu mai sunt dominante în dezvoltarea 
psihică, deoarece la 7-8 ani activitatea dominantă nu este jocul, ci instruirea. 

Pe fondul celor arătate, în caz de oligofrenie se evidenţiază o reținere în 
dezvoltarea activităţii de joc, în care nu se dezvoltă desfăşurat toate etapele acestei 
activităti, iar întârzierea unor formaţiuni psihice duce la nedezvoltarea altora. 

Caracteristic pentru copiii oligofreni este retardarea reacției somato-vegetative la 
situaţiile psihotraumatizante, păstrându-se forma caracteristică vârstei cronologice mai 
MICI. 

Dominarea infantilismului psihomotor şi afectiv la adolescenţi îi face pe ei mai 
periculoşi în săvârşirea faptelor antisociale impulsive. 

Pe baza constatărilor caracteristice oligofreniei, atât clinice, cât şi psihologice, 
putem evidenția următoarele legităţi ale structurii dezontogenezei: nedezvoltarea psihică 
globală are drept caracteristică totalitatea tulburărilor cu afectarea atât a funcțiilor 
parțiale, cât şi a celor generale a sistemelor reglatorii. Afecțiunile timpurii duc la o nedez- 
voltare mai pronunţată a funcțiilor care au o perioadă mai îndelungată de dezvoltare, ceea 
ce duce la o ierarhie, unde punctul dificil al nedezvoltării cade atât pe sistemele reglatorii, 
cât şi pe nivelul superior de organizare al oricărei funcții psihice. Defectul primar este 
legat de totalitatea nedezvoltării creierului, în mod special filogenetic, al zonelor 
asociative tinere. Defectul secundar este dependent de cel primar, şi are un caracter 
inelar, condiţionat de două coordonate ale nedezvoltării de „sus în jos” şi de „Jos în sus”. 

În formarea defectului secundar are un rol important deprivaţia culturală: micile 
şi duc la o izolare de semenii lor, excluderea tot mai evidentă din sfera comunicării, stări 
neurotice, frânarea contactelor cu lumea înconjurătoare. 

Prin urmare, defectul secundar are o structură complexă, începând de la 
mecanismele biologice şi terminând cu parametrii deprivării sociale. 

În structura dezontogenezei se evidenţiază şi o tulburare a legăturilor 
analizatorilor. Cu cât este mai dificilă nedezvoltarea, cu atât este mai evidentă izolarea 
funcţiilor analizatorice. Foarte demonstrativă este idioția, unde sunt foarte sărace 
legăturile dintre percepţie, acţiuni şi emoții. 

Mai sus a fost menţionată o izolare oarecare dintre limbaj şi acţiuni şi la 
oligofreniile uşoare. Infantilismul sistemelor reglatorii superioare duce la o nedezvoltare 
a structurilor ierarhice, care se manifestă nu numai prin tulburări ale activităţii de 
cunoaştere, dar şi de comportament. 

Instabilitatea funcțiilor nedezvoltate condiționează tendinţa lor mărită către 
decompensare de tip regres. 

În manifestările asincronice ale dezvoltării, domină simptomele retardării cu 
reducția unor etape. în structura clinico-psihologică a formelor grele de oligofrenie, 
manifestările dezontogenetice legate de aspectul nedezvoltării, deseori sunt însoţite de 
sindroame encefalopatice. 


V.2. Reţinerea în dezvoltarea psihică la copii şi adolescenţi 
— al doilea tip de dezontogeneză infantilă- 


Reţinerea în dezvoltarea psihică (RDP) se întâlneşte mai des decât oligofreniile. 
Aici nu este vorba de o nedezvoltare dură, ireversibilă, ci de o încetinire a tempoului 
dezvoltării, care se depistează mai des atunci când copilul merge la şcoală şi se manifestă 
prin insuficienţa de cunoştinţe, neprezentări, infanuilismul gândirii, dominaţia activităţii 
de joc, după vârsta de 7 ani când ar trebui să domine interesul pentru învățătură. Dar, spre 
lor de cunoaştere, productivitatea la învățătură este mai bună şi cel mai important este că 
primesc ajutorul. În unele cazuri, se remarcă reținerea în dezvoltarea sferei emoţionale 
(diverse tipuri de infantilism), dar tulburările în sfera intelectuală nu sunt atât de evidente. 
În alte cazuri poate domina reținerea în sfera intelectuală. 

Infantilismul sferei emoționale şi reținerea în dezvoltarea activității de cunoaştere 
au particularitățile lor calitative, cauzate de tipul etiopatogenetic al anomaliei în 
dezvoltare. 

În etiologia RDP au un rol deosebit factorii constituţionali, bolile somatice, 
factorii sociali şi pedagogici, dar în mod special insuficiența organică a S.N.C., mai des 
reziduală şi mai rar de caracter genetic. 

După M. Pevzner (1973) deosebim 2 forme de bază ale RDP: 

1. RDP condiţionat de infanuilismul atât psihic, cât şi psihofizic (reținerea simplă 
şi complexă a activităţii de cunoaştere a limbajului), unde locul cel mai important îl 
ocupă sfera emoțional volitivă; 

2. RDP cauzat de stările îndelungate astenice şi cerebrostenice. 
Referindu-ne la etiologie, deosebim patru tipuri de RDP: 

a) RDP de origine constituțională 

b) RDP de origine somatogenă 

c) RDP de origine psihogenă 

d) RDP de geneză cerebralo-organică. 

În structura clinico-psihologică a fiecărui tip de RDP domină o corelare specifică 
a infanuilismului sferelor, atât emoțională cât şi intelectuală. 

a) În caz de RDP constituţional, infantilismului psihic îi corespunde şi constituția 
corporală cu o plasticitate infantilă a mimicii şi motricităţii. Sfera emoțională a acestor 
copii corespunde cu o etapă de dezvoltare mai timpurie în concordanţă cu o structură 
psihică a unei vârste cronologice mai mici: caracterizată de emoţii mai pronunțate, 
dominarea reacţiilor emoţionale în comportament, interese de joc, sugestibilitate, 
insuficientă încredere în sine, etc. Aceşti copii manifestă multă creativitate în activitatea 
de joc, dar totodată obosesc repede şi îşi pierd interesul, de aceea în clasa I apar pro- 
bleme legate de neformarea proceselor volitive (la lecţii ei se plictisesc repede şi încep să 
se joace). Se supun cu greu regulilor de disciplină. Această dizarmonie psihică se poate 
accentua şi mai mult la vârsta şcolară şi chiar la adulţi, deoarece infantilismul sferei 
emoționale împiedică adaptarea socială la toate etapele vârstei. Condiţiile nefavorabile de 
viaţă pot cauza o formare patologică a personalității de tip instabil. 

Cazurile analogice des întâlnite de infantilism somato-psihic sau aspectul 
nepatologic al particularităților psihice demonstrează importanța genezei constituționale 
în RDP. Dar, o astfel de constituție infantilă poate fi şi rezultatul diferitor boli de origine 
metabolico- trofică întâlnită mai des în primii ani de viață. 

b) Al II-lea up de RDP — somatogen — este caracterizat printr-un infantilism 
emoțional, cauzat de boli somatice îndelungate, de exemplu viciile cardiace. Astenia 
fizică şi psihică frânează dezvoltarea activă şi condiționează formarea şi dezvoltarea 
timidităţii, fricii, neîncrederii în sine. Aceste particularități condiționează într-o oarecare 
măsură apariția unui şir de interdicții şi restricții. Aceşti copii au nevoie în mod special de 
o corecție temporară complexă şi sprijin psihologic permanent. 

c) Al III-lea tip de RDP este de etiologie psihogenă şi este cauzat de condiții 
nefavorabile în ceea ce priveşte educaţia. Dar geneza socială a acestei anomalii nu 
exclude caracterul ei patologic. Este evident faptul că în cazul apariției timpurii şi a 
acțiunii permanente a factorului psihotraumatic pot apărea tulburări accentuate în sfera 
neuro-psihică a copilului, care condiționează şi o dezvoltare patologică a personalității. 
De exemplu: - în cazul lipsei de supraveghere a copilului se poate forma o personalitate 
cu RDP de tipul instabilității psihice care se manifestă prin neputinţa stăpânirii emoțiilor 
şi a plăcerilor, impulsivitate, lipsa responsabilităţii, etc. 

- hipertutelarea duce la o reţinere în dezvoltarea emoţională, care se 
manifestă prin formarea egocentrismului, incapabilitate volitivă şi de muncă, lipsa 
încrederii în sine, etc. 

- în condiţiile psihotraumatice ale educaţiei, unde domină autoritatea dură, 
deseori se formează o personalitate neurotică, manifestată prin lipsa inițiativei şi a 
independenţei, dominarea timidității şi fricii. 

RDP de tip cerebralo-organic are o însemnătate mai mare pentru clinica şi 
psihologia specială din cauza manifestărilor mai evidente şi a necesităţii corecţiei 
succinte medico-psiho-pedagogicet şi a altor remedii speciale profilactice şi de tratament. 

Cauzele ce duc la RDP cerebralo-organic, ca de exemplu: patologiile gravidității 
(edemul gravidic, nefropatia, preeclampsia, şi eclampsia), infecțiile, intoxicaţiile, 
traumele S.N.C. Într-o oarecare măsură, în primii ani de viaţă, cauzele se suprapun cu 
cele ale oligofreniei, grad debilitate. 

Această analogie este determinată de leziunea organică a S.N.C. în etapele 
timpurii ale ontogenezei şi depinde de masivitatea afecțiunii, care dă o tulburare psihică 
dificilă şi ireversibiliă în caz de oligofrenie şi o încetinire a dezvoltării psihice, în caz de 
RDP cerebralo-organic. 

Alt factor este timpul afectării creierului. De obicei RDP este legat de o afectare 
exogenă mai târzie a creierului, atunci când diferenţierea sistemelor cerebrale de bază 
este deja stabilită şi într-o măsură oarecare primejdia unei afecţiuni dure a creierului este 
deja depăşită. Totuşi, rareori, se întâlnesc şi cazuri de origine genetică. 

Simptomele unei reţineri în dezvoltarea psihică apar deseori chiar în perioada 
primei copilării, atacând toate sferele inclusiv cea somatică. Investigaţiile cercetătorilor 
dovedesc că din 100 de copii cu RDP, din clasa I a şcolilor speciale, la 32% s-a deter- 
minat o reţinere în dezvoltarea fizică (în special a funcţiilor locomotorii). Aceste funcții 
erau nedezvoltate în 69% din cazuri, 63% prezentau tulburări de limbaj şi 36% dintre 
copii aveau enureză. 

Trebuie subliniat faptul că aceste caracteristici sunt valabile şi la cei cu 
oligofrenie uşoară. În caz de RDP, cu etiologie post-natală (infecţii, intoxicații, traume) la 
3â4 ani pot apărea regrese ale deprinderilor şi perceperilor deja formate, care pot deveni 
apoi instabile. 

Dominarea continuă a instalării afecțiunii condiționează în paralel cu infantilismul 
instalat şi afecțiuni ale S.N.C. 

De aceea, spre deosebire de oligofrenie „grad debilitate” în structura RDP 
întâlnim dereglări  encefalopatice dintre care:  cerebrostenice,  psihopatiforme, 
epileptiforme, ceea ce dovedeşte afectarea S.N.C., afectare dovedită şi de rezultatele 
investigaţiilor neurologice şi neurofiziologice care determină la aceşti copii simptome 
hidrocefalice, dereglări ale inervației cerebrale, distonie vegetatică, etc. 

O simptomatică neurologică instalată se evidențiază de la 50â92% din copiii cu 
RDP cerebralo-organic. 

Schimbări la electroencefalogramă se întâlnesc la aproximativ 30-50% din aceşti 
copii: lipsa ritmului alfa, dominarea diapazonului teta şi delta, etc. Este evidenţiată şi o 
disfuncțţie diencefală şi a trunchilor superiori (A. Vais şi M. Fisman). Unii autori 
definesc aceste schimbări drept „afecțiuni cerebrale minimale”. 

Acest termen manifestă o funcționalitate neaccentuată paralel cu tulburări 
cerebrale nespecifice. A. Gezell (1979) afirmă că disfuncţiile minimale cerebrale apar 
mai des în primii ani de viaţă. 

Insuficienţa cerebralo-organică determină şi structura clinico-psihologică a RDP 
propriu-zisă şi duce atât la infantilismul sferei emoțional-volative, cât şi la cel al 
activității de cunoaştere. 

Sfera emoțional volitivă este reprezentată printr-un infantilism organic. Spre 
deosebire de psihicul unui copil mai mic, în caz de infantilism organic emoţiile se 
caracterizează prin lipsă de licărire, vitalitate, şi se accentuează primitivismul lor. 

Sugestibilitatea pronunţată determină defectul organic al criticii. Interesele de joc 
domină asupra celor de învăţătură, iar activitatea de joc se caracterizează prin monotonie, 
lipsă de creativitate şi intuiție. Jocul la astfel de copii din clasele primare este compus din 
nişte fragmente foarte simple, iar dezvoltarea activității de joc prin complexitatea ei, 
intelectualizarea ei duce deseori la destrămarea întregii activități. Aceşti copii întâmpină 
greutăţi în aprecierea unei situaţii. În timpul efectuării unei sarcini, îşi însuşesc cu greu 
scopul, sunt impresionați de mimică, gesturi şi intonaţia vocii învățătorului. La aceşti 
copii lipseşte asiduitatea şi procesul îndeplinirii sarcinilor este deseori întrerupt de 
întrebări referitoare la probabilitatea aprecierii. 

Este necesar să fie stimulaţi (deseori cu note mărite), pentru a-i încuraja şi a le da 
încredere în sine. Particularitățile clinico-psihologice la aceşti copii care suferă de 
infantilism organic depind într-o mare măsură de dominarea dispoziției. La cei cu 
dispoziție euforică domină impulsivitatea şi inhibiția psihomotorie, pe fondul imitaţiei 
bucuriei de viață sinceră. Pentru aceşti copii este caracteristică incapacitatea dirijării 
volitive şi activităților sistematice. La lecţii aceşti copii sunt neastâmpărați, răspund la 
obiecții cu făgăduinţe de corectare, dar uită imediat. 

Spun deschis că nu le place să înveţe fiindcă este greu, ar dori mai bine să se joace 
sau să se plimbe. 

Pentru copiii cu dominarea indispoziției este caracteristică timiditatea, frica, etc. 
Acest ton emoţional, precum şi tulburările cerebralo-astenice frânează posibilitatea 
acestor copii de a deveni activi şi de sine stătători. La aceşti copii domină interesul pentru 
activitatea de joc , nu pentru învățătură, cu greu se obişnuiesc în colectivul de copii, dar 
comportamentul şcolar este foarte bun. 

Deseori conştientizează şcolarizarea lor nejustificată prin rezultatele nu prea bune, 
deoarece ei ajung la psiholog din cauza nereuşitei şcolare sau indisciplinei. Formațiunile 
neurotice frânează tot mai mult dezvoltarea personalității lor în întregime (ei nu sunt 
activi şi de sine stătători). Acestea sunt manifestările infantilismului cerebralo-organic. 

Paralel cu infanuilismul sferei emoțional volitive menționat mai sus, un rol în 
formarea RDP de geneză organică îl au şi factorii care împiedică dezvoltarea şi formarea 
activității de cunoaştere la aceşti copii. 

Clinicienii menţionează că la copiii ce suferă de RDP de geneză organică le este 
caracteristică o altă ierarhie structurală a activităţii lor de cunoaştere față de copiii 
oligofreni şi anume: o insuficiență mai accentuată a gândirii şi afectarea funcțiilor de 
generalizare şi abstractizare. 

Este caracteristic un deficit de memorie, atenție, gnozis spațial şi de alte funcții 
superioare cerebrale şi suferă flexibilitatea lor. Tulburările nereuşitei şcolare sunt legate 
deseori de insuficiențe în dezvoltarea la aceşti copii a funcţiilor motorii, olfactive şi 
auditive. Rezultatele investigaţiilor savanților au dovedit încetinirea procesului de 
asimilare şi prelucrare a informaţiei, şi a determinat o insuficienţă a orientării spațiale. 

Aceşti copii suferă deseori de tulburări în vorbire, iar dificultățile întâlnite la citit- 
scris sunt legate de defectele în pronunțare, nivelul scăzut al inteligibilității cuvântului, 
suferind şi reglarea verbală a acțiunii. Unii savanți consideră drept cauză a dificultăţilor 
întâlnite de această categorie de copii la citit-scris - nedezvoltarea coordonării sistemelor 
analizatorice şi anume încetinirea în dezvoltarea gândirii noțional verbale pe fondul 
dezvoltării optimale a gândirii intuitiv acţionale. 

Aceşti copii suferă de tulburări encefalopatice, în special de astenii cerebrale, din 
cauza cărora se dereglează activitatea lor de cunoaştere în general, iar la baza capacității 
de muncă slăbite, în special a atenţiei, stă slăbirea (istovirea) sporită a întregului 
organism. 

Activitatea lor de cunoaştere suferă din cauza dezechilibrului motor şi a excitației 
afective a manifestărilor apatico-adinamice. 

Tulburările emoţionale şi intelectuale, după caracterul lor, sunt diferite la copiii cu 
RDP de geneză organică. La unii este mai accentuată nedezvoltarea emoțional-volitivă, la 
alții â insuficienţa mozaică a funcțiilor corticale superioare, tulburări encefalopatiforme. 

În funcţie de starea infantilismului emoţional-volitiv sau a tulburărilor activităţii 
intelectuale, RDP se împarte în 2 grupe. Din grupa I fac parte copiii care suferă de 
infantilism organic. În grupa a I-a sunt incluşi copiii la care domină tulburările activităţii 
de cunoaştere. 


V.3. Dezvoltarea psihică afectată. Dementa organică 
- al treilea tip de dezontogeneză infantilă — 


Modelul caracteristic al dezvoltării psihice afectate este demenţa organică. 

Etilogia trebuie căutată în bolile infecțioase, intoxicaţiile, traume ale sistemului 
nervos central, boli austenice degenerative, boli ale metabolismului cerebral, etc. 

Spre deosebire de oligofrenie, demenţa apare şi poate progresa foarte rapid la 2-3 
ani. Acesta este factorul cronologic care ajută la diferenţierea patogenetică în structura 
clinico-psihologică a demenţei faţă de oligofrenie. La vârsta cronologică de 2-3 ani 
majoritatea structurilor cerebrale deja sunt formate, deoarece acțiunea nocivă asupra lor 
nu numai că le reţine din dezvoltare, dar le şi afectează. RDP de geneză organică se 
deosebeşte de dementa organică printr-o suprafaţă afectată a sistemului nervos mult mai 
mică. 

Legat de dinamica procesului afectat deosebim demenţa reziduală, atunci când 
retardarea mintală reflectă sechelele traumei cerebrale, intoxicației, şi o demenţă 
progresivă, manifestată prin aşa-numitele procese organice în urma meningitei, 
encefalitei, tumorilor cerebrale, bolile genetice degenerative, scleroza cerebrală 
progresivă, etc. 

Clarificarea demenţelor după etilogie: demenţa epileptiformă, postencefalitică, 
traumatică, sclerotică, etc. se bazează pe specificul structurii clinico-psihologice a 
fiecărei. Factorul dinamicii procesului patologic are o importanță primordială, deoarece 
demența progresivă complicată, apărută la vârsta copilăriei, nu se poate atribui anoma- 
liilor în dezvoltare, deoarece în aceste cazuri se petrece o decădere a funcțiilor psihice, 
cauzată nu de o anomalie în dezvoltare ci de un progres dur al procesului de afectare. 
Numai în cazul demenţei reziduale putem vorbi despre o anomalie în dezvoltare, neținând 
cont de manifestările afectării, iar oprirea procesului dă unele posibilități dezvoltării 
normale, care a fost foarte dereglată până la etapa dată. 

Pentru patogeneză şi manifestările clinico psihologice ale demenţei organice, 
paralel cu etiologia, o mare însemnătate au şi alți factori, dintre care gradul extinderii 
procesului şi localizarea lui. Vârsta când a apărut boala şi durata perioadei decurgerii 
procesului patologic sunt la fel de importante în corelarea afecțiunii, nedezvoltării şi 
proceselor compensatorii ale sistemului nervos central. 

Nu trebuie negate nici particularitațile primordiale ale copilului. Un rol deosebit 
în reabilitarea copilului îl are reabilitarea timpurie complexă. 

Particularitățile patogenezei demenţei reziduale condiționează specificul structurii 
ei clinico-psihologice. 

Structura defectului, în caz de demenţă organică, se determină în primul rând 
după factorul afectării sistemelor cerebrale, spre deosebire de structura clinico 
psihopatologică a oligofreniei cu manifestări ale nedezvoltării. 

Din acest motiv nu s-a făcut ierarhizarea funcțiilor psihice caracteristice 
oligofreniei. Dimpotrivă, pe primul plan apare parţialitatea dereglării. În unele cazuri, 
acestea sunt tulburări accentuate locale, corticale şi subcorticale, tulburări ale gnozisului 
spațial, tulburări ale motricităţii, vorbirii, etc. De multe ori se întâlnesc tulburări ale 
memoriei, în special cele mecanice, cauzate de traume cranio-cerebrale după vârsta de 2- 
3 ani. Aceste defecte apar deoarece în timpul contuziei creierului sunt afectate 
formațiunile limbice care au un rol important în organizarea procesului de memorie. 
Deseori întâlnim combinaţii deficitare de afecțiuni atât corticale, cât şi subcorticale. 
Afectarea porțiunilor subcorticale în caz de demenţă organică este mai pronunţată decât 
la oligofrenie grad debilitate F70, din acest motiv suferind procesele neurodinamice, în 
urma cărora apare o gândire încetinită, istovire pronunţată generată, etc. 

Tulburările neurodinamice grave dezorganizează radical activitatea psihică a 
copilului. Aceşti copii nu sunt autocritici, lipseşte aprecierea situației în care se găsesc, nu 
conştientizează realitatea, n-au nici un plan pe viitor, sunt indiferenți față de viaţă, etc. 
La ei suferă gândirea şi le sunt caracteristice 3 tipuri de tulburări ale gândirii în caz de 
demenţă: 

1) funcţiile generalizatoare; 

2) micşorarea funcției logice; 

3) lipsa criticii. 

Schimbările personalității în majoritatea cazurilor se asociază cu nivelul decăderii 
intelectuale. În unele cazuri, schimbările personalităţii se manifestă prin afecţiune scăzută 
faţă de apropiați, lipsa resentimentului de jenă, compătimire şi a altor emoții simpatice. în 
alte cazuri, dereglările personalităţii sunt mai puțin pronunțate decât dereglările 
intelectuale. 

Mult mai pronunţat decât la oligofrenia necomplicată, la unii copii cu demenţă se 
manifestă o adormire, moliciune, aspontaneitate, lipsă de inţiativă, pe când la alții este 
pronunțată o excitație psihomotorie, euforie sau disforie, încăpățânare, ranchiună, 
predispunere la agresivitate (elemente de bucurie, sexualitate sporită), etc. Deseori aceste 
predispuneri au un caracter de perversitate (tendinţe de autovătămare şi de sadism). 

Dacă la oligofrenie dereglările encefalopatice sunt caracteristice doar pentru 
formele complicate (cazul când la manifestările nedezvoltate se adaugă manifestări ale 
elementelor deteriorării), atunci pentru demența organică cauzată de afectarea creierului 
tulburările encefalopatice sunt întotdeauna prezente. 

Astfel, structura defectului psihic în caz de demenţă organică este mai complicată 
decât la oligofrenie şi se caracterizează prin polimorfism, aceasta se atribuie atât la 
dereglările intelectuale cât şi ale sferei emoţional-volitive în întregime. 

Ținând cont de specificul clinico-psihologic al structurii defectului, distingem 
patru tipuri de demenţă organică infantilă. 

Primul tip se caracterizează printr-un nivel scăzut al generalizării. 

În al II-lea tip se evidenţiază pe primul plan tulburările neurodinamice, o 
încetinire accentuată şi o flexibilitate a proceselor psihice, incapacitatea de concentrare, 
extenuare pronunțată, se remarcă o tulburare a construcției logice a gândirii şi tendinţe de 
perversiuni. 

În al III-lea tip de demență organică, este caracteristică lipsa iniţiativei în 
activitate, cu o apatie şi o scădere a activităţii gândirii. 

În al IV-lea tip fac parte tulburările criticii şi ale gândirii în întregime, însoţite şi 
de tulburări ale atenției, manifestate prin instabilitate şi „comportament bipolar”. 
Comportamentul „bipolar” al copiilor suferinzi de demenţă organică este caracteristic 
printr-un haos, excitație, desfrânare, acțiune după un semnal, etc. Fondul general al 
dispoziţiei este caracterizat de euforie şi uneori de agresivitate. Lipsesc reacțiile la 
obiecții. Se manifestă o sexualitate sporită, bucurie excesivă. Aceşti copii, deseori, nu pot 
rămâne în colectiv din cauza insuficienţei volitive, lipsa inteligibilității situaţiei reale, 
emoționalitate sporită, etc. Ei nu se pot menţine în şcoala ajutătoare din cauza particu- 
larităţilor lor comportamentale şi din motivul tulburărilor atenției, etc. Este dereglată atât 
memorarea informaţiei, cât şi reproducerea ei. Fiind supuşi probelor psihologice, majo- 
ritatea demonstrează o insuficiență intelectuală. De exemplu, chiar dacă nu sunt tulburări 
esenţiale ale gnozisului spaţial, ei întâlnesc dificultăți în analiza structurii celui mai 
simplu şablon al metodicii cuburilor Coss. La îndeplinirea instrucțiunilor, ei nu realizează 
greşelile comise şi îşi pierd repede interesul pentru activitate. Nici un mod de stimulare, 
nici o modalitate de ajutor nu le sunt de folos. 

Acestor copii nu le place să se îngrijească, adeseori sunt pasivi, înceţi, la ei se 
formează stereotipurile motorii. Atât mimica, motricitatea, cât şi informaţia sunt pasive 
(în corespondență cu tipul III). Tulburările memoriei sunt însoţite de o încetinire a 
funcției reproductive. Sunt caracteristice şi tulburările motorii şi senzoriale ale limbajului, 
ei nediferențiind formele. 

Analiza clinico-neuropsihologică a structurii defectului la aceşti copii a 
demonstrat tulburări ale funcţiei lobilor frontali, şi dacă la oligofrenie are loc o 
nedezvoltare primară a lobilor frontali, la RDP are loco încetinire a dezvoltării şi 
formării lor, iar la demenţă - un complex de afectare şi nedezvoltare. 

Diagnosticul diferențiat se pune ținând cont de criteriul de bază care este 
diferențierea demenţei organice timpurii de oligofrenie în dinamica retardatului. 


V.4.  Dezontogeneza deficitară. Anomaliile în dezvoltarea 
aparatului locomotor la copii şi adolescenţi. Paraliziile 
cerebrale infantile — al IV-lea tip de dezontogeneză infantilă 


În etiologia anomaliilor dezvoltării aparatului locomotor un rol important îl ocupă 
factorii genetici, care cauzează insuficiențe constituționale ale motricităţii, afecțiuni 
intrauterine, neonatale şi postnatale ale SNC. Forme deosebite ale anomaliei în 
dezvoltarea sferei motorii întâlnim în cazurile de autism infantil. Forme grave de afectare 
motorie apar în cazul afectării măduvei spinale în timpul copilăriei, cel mai des de natură 
infecțioasă (cazurile de poliomelită). Dereglări specifice ale dezvoltării motricităţii pot 
avea loc şi în cazul deprivaţiei emoţionale. 

Particularitățile structurii clinico-patofiziologice a anomaliilor în dezvoltarea 
sferei motorii sunt cauzate de insuficienţa diferitelor porțiuni ale sistemului nervos. 

În caz de insuficienţă a nivelului subcortical de organizare a mişcărilor se 
determină o dereglare a tonusului ritmicității, formarea automatismelor primare şi 
expresivitatea mişcărilor. 

În caz de afectare a nivelului cortical suferă: puterea, exactitatea mişcărilor, 
formarea acțiunilor obiectuale. 

Afectarea diferitor componenți ai motricității în mod inegal acţionează asupra 
dezvoltării psihomotore a copilului. 

O însemnătate deosebită are dereglarea tonusului, rolul căruia este dominant în 
preformarea şi preorientarea mişcării, a stabilității ei, ținutei, elasticităţii, accentuării 
formei, etc.; în caz de insuficiență tonică a funcției în fragedă copilărie se dereglează 
formarea reflexelor, care stimulează ținerea copilului, şezutul, poziţia în picioare, 
menţinerea ţinutei în picioare, etc. 

La o vârstă mai mare, dereglarea tonusului muscular diminuează capacitatea de a 
învăţa, etc. Hipotonusul patologic duce la oboseala mâinilor, oboseală generală rapidă, 
slăbirea atenţiei. Hipotonusul patologic cu încordarea pozei, insuficiența plasticității de 
asemenea duce la oboseala generală, micşorarea atenţiei la scris. Din cauza elementelor 
de haos în mişcare, liniile nu sunt trase până la capăt, deseori litera se împrăştie în 
elemente separate, iar câteodată apar elemente de micrografie. Fixarea atenţiei pentru 
eliminarea dificultăților tehnice duce deseori la greşeli gramaticale. 

Dereglările tonusului sunt legate de starea patologică a sferei afective. În 
cercetările savantului J. Ribli, 1962, a fost descrisă motricitatea copiilor cu manifestări 
ale fenomenului „spitalizării”, care se aflau într-o deprivare emoţională gravă. Dinamica 
acestor tulburări în primele etape se caracteriza printr-o mobilitate pasivă, reţinere a 
dezvoltării motricității, iar în cazurile grele apăreau chiar şi tulburări catatonoforme. 

În cazurile cu dereglări afective stabile în prima copilărie, poate avea loc şi 
mărirea tonusului motor cu „hiperactivitate”, excitabilitate motorie. 

Tulburările motorii, cauzate de tulburări ale tempoului şi ritmului mişcării în 
special, au o localizare corticală. 

Drept indice al infantilismului la copii de la 9 luni până la 2 ani sunt: legănarea de 
cap şi de torace. în patologie astfel de fenomene se întâlnesc la orice vârstă, în special în 
cazuri de retardări mintale grave şi schizofrenie. Deseori aceste fenomene apar şi drept 
manifestări ale autostimulației afectiv-motorii în condiţiile deprivării psihice. Defectul 
organizației ritmice a mişcărilor are o însemnătate negativă asupra dezvoltării psihice a 
copilului, deoarece în această situație se încetineşte formarea diverselor sinergii, necesare 
în formarea deprinderilor automatizate. 

În cazuri de insuficienţă a formațiunilor subcorticale, se dereglează şi formarea 
mişcărilor automate. Este dereglată sincronizarea mişcărilor, a mâinilor şi picioarelor în 
timpul mersului, la întoarcerea toracelui, automatizarea mişcărilor de apărare, formarea 
mişcărilor expresive, în primul rând cele mimice, înzestrate cu un conținut deosebit 
metaforic. 

Reţinerea în dezvoltarea mişcărilor expresive, în special în timpul primei părți a 
copilăriei, când încă vorbirea nu este dezvoltată suficient, impune copilului nişte forme 
primitive de comunicare care stimulează şi mai mult gradul dereglărilor în dezvoltare. Un 
astfel de mecanism al dezontogenezei psihice are loc în unele cazuri de tulburări 
endocrine, când dezvoltarea excesivă a musculaturii mari impiedică formarea mimicii şi a 
mişcărilor expresive. 

Nedezvoltarea motricității expresive se evidențiază în cazurile retardării mintale 
exprimate prin lipsa de expresivitate, monotonia mimicii, gesticii, mişcările automatizate 
şi de apărare. 

Patologia nivelului cortical formează o simptomatică diversă a dezvoltării 
motrice, care depinde în special de localizarea afecțiunii. în cazul afectării zonelor 
nucleare ale porţiunilor senzoriomotorii suferă unele componente ale mişcării ca: puterea 
(parezele şi paraliziile), precizia şi viteza mişcării. lar în cazul patologiilor suferă atât 
porțiunile premotorii, cât şi postcentrale ale creierului, având loc tulburarea integrității 
actelor motore, numite apraxii. 

În normă, sistemele premotorii au funcţia de mediator care formează şi ţin 
legătura dintre sistemele corticale şi extrapiramidale. O astfel de situatie specifică se 
răsfrânge asupra caracterului tulburării. în cazul defectului premotor apare disfuncția 
„melodiei chinestetice” a mişcării care se transformă dintr-una lină într-una „scuturată”, 
dezautomatizată, compusă din elemente separate. 

În cazul dereglărilor postcentrale ale scoarței creierului este caracteristică o 
apraxie aferentă cu insuficienţă de analiză corticală a impulsurilor chinestetice, care se 
manifestă în dificultatea de a forma şi a alege o combinaţie motorie potrivită. 

La vârsta copilăriei, unele porţiuni ale sferei motorii se găsesc încă în perioada lor 
de formare, de aceea mai puțin pronunţat decât la adulți se evidențiază claritatea, 
localizarea şi izolarea afecțiunii. 

Deseori are loc o simptomatică difuză, care îmbină fenomenele afecțiunii din 
sfera motorie cu nedezvoltarea ei. Dintre fenomenele nedezvoltării seremarcă 
sinchineziile - mişcările involuntare se combină cu cele voluntare, neavând nici o 
legătură după conţinut. De exemplu, copilul când încearcă să deschidă un ochi, involuntar 
îl închide pe celălalt; în caz de mişcare a degetelor unei mâini apar mişcări analogice ale 
celeilalte. 

Sinchineziile apar şi la copii normali, dar cu timpul se răresc, în special după 14 
ani. În diverse patologii, sinchineziile prezintă o menţinere stabilă. 

Un indice al nedezvoltării sferei motrice generale este insuficiența exactității şi 
stabilității mişcărilor şi acţiunilor, „abaterea” de la normă sub acţiunea zgomotului, 
limitarea timpului oferit pentru îndeplinirea instrucţiunii, etc. 

Ținând cont de numărul foarte mare al variantelor constituționale, al 
particularităților motorii şi infantilismului ei fiziologic în multele ei componente la vârsta 
copilăriei, pe cale experimentală s-au depistat particularitățile sferei motorii, specifice 
nivelului tulburărilor neaccentuate, care nu ne demonstrează întotdeauna prezenţa unui 
proces patologic. 

În această situaţie, un rol important îl au rezultatele clinice în corelare cu celelalte. 
De exemplu, la vârsta primei copilării investigațiile speciale depistează adesea o 
dezacordare a dominației după mână şi ochi. După datele lui R. Zazzo (1960), la copiii cu 
mâna dreaptă dominantă la vârsta de 6 ani se întâlneşte o astfel de dezacordare la 69%, la 
7-8 ani la 21%, iar la 9-10 ani la 20%. Consider că e bine să menționăm că în cazul lipsei 
tulburărilor organice ale sistemului nervos acest fenomen nu este considerat patologic, 
deoarece plasticitatea sporită a creierului sănătos compensează aceasta dezacordare. în 
caz când sunt depistate patologii clinice ale SNC survine primejdia că acest dezacord 
după mână şi ochi poate împiedica însuşirea scrisului şi cititului. 

În acest context este foarte complicată corectarea stângăciei la vârsta copilăriei. 

În cazul insuficienţei organice a emisferei stângi, stângăcia este deseori o 
manifestare compensatorie cu dominarea emisferei drepte. 

Sechelele unei astfel de corecţii compensatorii ar fi fost nefavorabile. În aceste 
cazuri, reînvățarea poate duce la o suprasolicitare a emisferei stângi afectate şi la 
primejdia unei decompensări şi mai grave. Practica reînvățării impune să ţinem cont de 
posibilitatea apariţiei în procesul corecţiei a diferitelor formaţiuni neurotice, chiar şi a 
bâlbâielu. 

Dereglările principale ale parametrilor motori menționați au contribuit la 
sistematica mai multor tipuri de anomalii ale sferei motrice. 

1. Debilitatea motorie sau scoarța-asociativă este legată de nedezvoltarea 
sistemului piramidal şi se manifestă prin dereglări ale tonusului muscular, mişcări 
voluntare, sinchinezii. La prima vedere numărul mişcărilor abundente sunt sărace în 
combinaţie şi are loc o slabă adaptare la problemele realității. Sărăcia şi indiferența 
mimicii este deseori în contradicţie cu o dispoziţie foarte mare. 

2. Infantilismul motor reflectă o dinamică încetinită a dezvoltării motrice, la baza 
căreia se află nedezvoltarea unor reflexe caracteristice copilăriei timpurii (sinchineziile), 
reținere în dezvoltarea mersului, a statului în şezut. 

3. Insuficienţa extrapiramidală este caracterizată de o sărăcie a mimicii, gesturilor, 
mişcărilor de apărare şi automatizare, insuficiența ritmicităţii şi automatizării lor. 

4. Insuficiența frontală presupune o slabă capacitatea de formare a aspectelor 
motrice, hipodinamice sau hiperdinamice. 

Tipurile de nedezvoltare motrică a copiilor cu tulburări organice ale SNC includ 
în sine şi o nedezvoltare mintală de tipul oligofrenic, dar într-o formă mai puţin 
pronunţată. Majoritatea se manifestă şi la RDP de geneză organică şi la multe alte 
anomalii în dezvoltare. 

Paralizia cerebrală infantilă 

Etiologia paraliziei cerebrale infantile (PCI) este foarte variată. Un rol important 
îl deţin leziunile organice ale creierului, ca rezultat al infecțiilor intrauterine, intoxi- 
caţiilor, incompatibilitatea sângelui mamei şi fătului (grupa Rh), consangvinitatea 
părinților, asfixiile, hemoragiile traumatice şi netraumatice, neonatale, prematuritatea 
copilului, etc. 

Rareori această boală poate apărea postnatal în urma meningoencefalitei în primi 
ani de viaţă ai copilului. 

Patogeneza este legată de afectarea mai multor porțiuni ale creierului, corticale şi 
subcorticale, dintre care cele mai importante zone sunt cele premotorii. 

În structura clinică a PCI dintre simptomele tulburărilor organice ale creierului, 
cele mai semnificative sunt tulburările motrice, în special parezele, paraliziile şi 
tulburările de tonus muscular. 

Îmbinările tulburărilor sferei motrice cu cele ale intelectului sunt diverse. Sunt 
bine cunoscute următoarele forme ale PCI. Specificul tabloului clinic al celor mai 
cunoscute forme de PCI este condiționat, într-o oarecare măsură, de caracterul afecțiunii. 

1. Diplegia spastică (boala lui Littl) tetrapareza când mâna suferă mai puţin decât 
piciorul, deoarece copiii se pot servi, scrie, însuşi deprinderi simple de muncă. Deseori, 
tulburările intelectuale sunt nepronunţate şi aceşti copii cu o corecție obiectivă pot fi 
educați în şcolile generale. 

2. Hemiplegia dublă se caracterizează prin afectarea gravă a tuturor membrelor, 
manifestată prin rigiditate musculară. Copiii, în multe cazuri, nu pot să stea nici în şezut. 
Dezvoltarea lor intelectuală este la nivel de oligofrenie, grad debilitate (F70). 

3. Forma hiperchinetică este aceea în care diversele hiperchinezii pot să fie 
imbinate cu pareze şi paralizii sau să se manifeste ca o tulburare separată. Intelectul, în 
majoritatea cazurilor, este dezvoltat normal. 

4. Forma anatomo-astenică se caracterizează prin pareze, tonus muscular 
micşorat, simptomatica cerebelului, etc. În urma unui tratament sistematic, la 3-5 ani 
aceşti copii dobândesc posibilitatea de a efectua mișcări voluntare. În 50% dintre aceste 
cazuri, copiii sunt debili şi imbecili. 

5. Forma hemiparetică se manifestă prin pareza unei părți a corpului, procesul 
fiind mai accentuat la membrele superioare. La 25-35% dintre copii se manifestă 
oligofrenie, grad debilitate. 

Nedezvoltarea intelectuală pronunţată nu survine atât de la tulburările motrice, cât 
de la afectarea masivă a creierului. Dar gravitatea funcțiilor corticale în aceste cazuri 
duce la un tablou clinic acritic. 

La copiii suferinzi de PCI, deseori se remarcă şi alte afecțiuni ale funcţiilor neuro- 
psihice, în mare măsură legate de sfera motrică afectată. De exemplu, tulburările în 
vorbire sunt condiţionate într-o mare măsură de insuficiența componentului motor, în 
special dizartriile, de diverse caractere şi gravități. 

La copiii cu PCI se remarcă o întârziere în formarea aspectului motor, a 
limbajului, o pronunție incorectă, o întârziere a apariției primelor cuvinte solitare, a 
limbajului frazeologic, o încetinire a dezvoltării vocabularului, atât activ cât şi pasiv. 

În cazurile mai grave ale tulburărilor de vorbire poate să apară alalia motorie cu 
nedezvoltarea generală a tuturor aspectelor limbajului. Mai rar se întâlneşte la aceşti copii 
alalia senzorială, la care insuficienţa în dezvoltare a aspectului motor al limbajului are un 
caracter secundar. 

La copiii cu PCI este caracteristică şi afectarea gnozisului spaţial, legat de 
afectarea zonelor temporale ale creierului, a percepţiei vizuale, insuficiența fixării 
privirii, manifestări convergente, etc. cauzate de afecțiunile motorii. 

Aceşti copii întâlnesc greutăţi în formarea percepției formei obiectului şi corelarea 
ei în spaţiu, a proporţionalităţii corporale, etc. Adesea, la ei se remarcă şi o insuficiență în 
dezvoltarea reprezentărilor schemei propriului lor corp. Este întârziată formarea mărimii 
dominante, noţiunilor — dreapta, stânga, etc. Poate apare la aceşti copii şi agnozia digitală 
(incapacitatea de a diferenția şi a uni degetele), iar câteodată aceştia nu recunosc nici 
elementele faciale. În desene ei nu redau părţilor corpului omenesc. 

Tulburările menţionate se manifestă şi în dinamica dezvoltării copiilor cu PCI. De 
exemplu, în prima copilărie, din cauza tulburărilor motrice (întoarce greu capul) ajung cu 
greu la obiectul dorit. La aceşti copii este deficitară reacția de orientare, ceea ce duce atât 
la mărginirea spațiului vizual, cât şi la tulburări ale aparatului vizual, iar apoi la apariția 
nedezvoltării reflexelor staticinetice. 

Tulburările motrice în copilărie duc la nedezvoltarea activităţii de joc, apoi la 
tulburările scrisului, socotitului şi cititului. 

Dificultăţile la matematică sunt din cauza insuficienţei funcţiilor spaţiale. Ele se 
manifestă prin neclaritatea înţelegerii reprezentărilor grafice ale cifrelor, înlocuirea 
semnelor aritmetice, etc. Sunt caracteristice dificultățile în reproducerea figurilor 
geometrice, manifestări ale disgrafiei (scris în oglindă), înlocuirea literelor, etc. 

Tulburările capacității de muncă pot apare la aceşti copii din cauza afecțiunilor 
cerebralostenice, dar dereglarea atenției, concentrarea asupra îndeplinirii sarcinii pot fi 
cauzate şi de greutatea în fixarea privirii, în urmărirea mişcării obiectelor. 

Tulburările motricităţii, ale funcţiilor corticale superioare, extenuarea psihică sunt 
cauzele RDP a multor copii cu PCI, atunci când aceştia nu sunt supuşi corecției timpurii 
medico-psiho-pedagogice. 

Sfera emoțională a copiilor cu PCI este predispusă la tulburări neurotice şi 
neurotiforme, în special la frica de înălțime, întuneric, uşi închise, împrejurări noi, etc. 
Paralel cu tulburările emoționale menţionate la aceşti copii este caracteristică o reţinere 
emoțională generală paralelă cu RDP menționat. 

Manifestările infanuilismului organic se evidenţiează în insuficiența diferențierii 
emoționale chiar în activitatea de joc, fiind monotonă, lipsită de activitate, inițiativă şi 
independenţă. 

PCI este un model clasic în studierea rolului deficitului motric, în formarea 
diverselor tulburări, în dezvoltarea personalității. Insuficienţa motrică ce aparține 
fenomenelor deprivației şi a hipertutelării are un rol important în formarea la aceşti copii 
a particularităților patologice ale personalităţii de tip deficitar. 

Ca urmare a limitării mişcărilor, copilul creşte şi se dezvoltă într-o lume limitată, 
ceea ce împiedică formarea şi dezvoltarea relațiilor şi interacțiunilor cu alți copii şi cu 
adulții. Limitarea contactelor duce deseori la autism, formarea pasivității şi la instalarea 
egocentrismului. Când copilul este educat în familie, particularitățile menţionate se pot 
manifesta din cauza hipertutelării şi lipsei cerințelor faţă de copilul bolnav. 

În cazul spitalizărilor îndelungate, pe fondul unei educaţii proaste poate apare 
deprivaţia emoțională sub forma de „spitalism”. 

Renumitul savant F. Hoppe afirma că în urma rezultatelor investigațiilor asupra 
copiilor cu PCI se evidențiază un subnivel de pretenții, paralel cu o subapreciere a stării 
sănătăţii lor: 90% din copiii investigaţi cu PCI s-au dovedit a fi la fel cu cei sănătoşi, iar 
50% â se consideră foarte sănătoşi şi numai 10%â bolnavi. O astfel de corelare a 
subaprecierii sănătăţii cu un nivel inferior de pretenții se explică printr-un mecanism de 
apărare care amortizează senzaţia de inferioritate. 

Poziţia de apărare pasivă, insuficiența în comunicare duc la nedezvoltarea 
reprezentărilor etice. Rezultatele multor investigaţii demonstrează rezultate slabe la aceşti 
copii în ceea ce priveşte „ajutorului reciproc” şi rezultate bune în situaţiile de „încălcare a 
regulilor”. Copilul bolnav de PCI ştie ce nu trebuie să facă mai bine decât ce trebuie să 
facă. 

Şi, în sfârşit, este necesar să menţionăm că formarea patologică a personalităţii, în 
special la copii cu intelectul păstrat, se formează pe fondul retrăirii infeniorității sale. Pot 
apare manifestări autiste secundare - trecerea compensatorie sau hipercompensatorie în 
lumea interioară a fanteziilor. 

La vârsta adolescenţei, în structura unei astfel de dezvoltări a personalităţii apar 
deseori trăsături isterice şi ipohondrice, iar sub acțiunea altor factori stări depresive cu 
gânduri suicidare. Numai o corecție timpurie, multiaspectuală medico-psiho-pedagogică 
formează la copilul bolnav senzaţia sa de utilitate şi folos, împiedicând formarea 
particularităților patologice ale personalității, legate de senzaţia de inferioritate. 

Un rol important în anomaliile de tip deficitar îl are localizarea afecțiunii. 
Corelarea defectului primar şi secundar este foarte demonstrativă. Defectele primare ale 
analizatorilor provoacă un complex al tulburărilor secundare, începând de la 
nedezvoltarea unor funcții separate, strâns legate de defectul primar şi terminând cu 
formațiunile complexe ale personalităţii condiționate social. 

În cazul lipsei unei corecții adecvate şi la timp, se dereglează dezvoltarea psihică 
generală, intelectuală şi emoţională, cauzate de un deficit de informație, în urma 
defectului primar şi a dificultăților în comunicare. 

Pentru tipul deficitar de anomalie în dezvoltare, în lipsa sau insuficienţa unei 
corecții, este caracteristică dezvoltarea patologică a personalităţii, nucleul acesteia fiind 
reacția psihogenă la defectul său. 

Coordonata tulburării de bază este de „jos în sus”, dar după cum s-a menţionat, în 
condiţii nefavorabile, în lipsa sau insuficiența corecţiei este caracteristică dezvoltarea 
patologică a personalității în întregime, agravarea defectului primar, putând avea loc şi 
coordonata nedezvoltării de „sus în jos” din lipsa corecţiei defectelor secundare. 

Gradul de vechime al coordonatei nedezvoltării „de sus în jos” se utilizează în 
corecție, iar specificul acțiunilor corecției, paralel cu dezvoltarea rămăşițelor auzului, 
văzului, motricității este apelarea şi la alți analizatori în scopul lărgirii posibilităților lor 
funcționale, pentru a putea înlocui funcția defectă. 

În structura defectului sunt caracteristici şi alţi parametri ai dezontogenezei. în caz 
de tulburări ale văzului, sunt caracteristice insuficienta legatură dintre vorbire şi acţiune, 
manifestări asincronice ale dezvoltării: corelarea retardării şi accelerării (de exemplu 
nivelul de manipulare în activitatea de joc pe fondul unui limbaj bogat la orbi). Sunt 
caracteristice instabilități ale diferitor funcții apropiate de cele defecte, apariția 
intelectuale în întregime poate avea loc o compensare optimală. Dar în caz de afectarea 
cerebrală generală, cauzată de defectul analizatorului dat, se va evidenția o tulburare 
generală în dezvoltare sau o tulburare funcțională, de tipul RDP, sau mai gravă — organică 
— de tipul F70. 


V.5. Anomaliile în dezvoltarea analizatorului vizual şi auditiv 
- al V-lea tip de dezontogeneză infantilă- 


Acest tip de dezontogeneză este legat de insuficiența unor sisteme analizatorice 
precum cel olfactiv, auditiv, vocal, locomotor, boli somatice grele ale sistemului 
cardiovascular, respirator, endocrin, etc. Dezontogeneza psihică apare pe fondul afectării 
atât a sferei senzoriale, cât şi motorii. 

Teoria lui Vîgotski despre legităţile de bază al anomaliilor în dezvoltare a fost 
dezvoltată şi completată cu fundamentele şi legitățile dezvoltării psihice a copiilor cu 
patologii ale văzului şi auzului. 

Etiologia tulburărilor văzului şi auzului este de natură exogenă şi endogenă. 

Dintre factorii exogeni în etiologia patologiilor aparatului auditiv sunt bolile 
infecțioase în special în primele luni ale gravității, cum ar fi rujeola, varicela, gripa, etc. 
Dintre infecțiile postnatale care condiționează dereglarea auzului un rol important îl au 
bolile, cum ar fi scarlatina, rujeola, parotita, meningitele, meningoencefalitele. Un rol 
important îl au otitele, sifilisul congenital, consangvinitatea părinților. 

În cazul unei de boli infecțioase, rolul factorului genetic în apariția surdității sau 
hipoacuziei este bine cunoscut. Această situație este caracteristică pentru surditățile 
apărute pe fondul medicamentos. Insuficienţa genetică a organului auditiv îl face foarte 
sensibil, în special la antibiotice. 

Analizatorul vizual este şi el la fel de receptiv ca şi analizatorul auditiv. în 
etiologia patologiilor văzului la copii un rol important îl joacă factorii exogeni care au o 
influență asupra analizatorului auditiv al fătului, încă din perioada lui intrauterină. Printre 
aceşti factori amintim bolile infecțioase ca: toxoplasmoza, sifilisul, bolile virusologice, 
bolile metabolice, intoxicaţiile alcoolice ale mamei, intoxicațiile mamei cu preparate 
medicamentoase chimico-sintetice (hormonale, tranchilizante, somnifere). 

Deseori cauza bolilor văzului sunt patologiile prenatale, neonatale şi postnatale. 
Dintre cele prenatale se pot aminti edemul gravidic, graviodic — nefropatia, preeclampsia, 
eclampsia, etc., traumele din timpul naşterii (aplicarea forcepsului în caz de bazin îngust 
sau copil foarte mare), asfixia neagră sau roşie, etc. 

Dintre cauzele postnatale cele mai des întâlnite sunt infecțiile acute şi cronice şi 
mai rar meningitele, encefalitele, meningoencefalitele, tumorile cerebrale, etc. 

Factorul genetic duce la apariţia bolilor văzului în 15-17% din cazuri. 

L. Vîgotski a demonstrat particularitățile formării clinico-patologice a structurii 
defectului, tipică pentru copiii cu diverse patologii ale sferei senzoriale. învățătura 
marelui savant şi a elevilor săi a demonstrat corelarea diferiților parametri ai defectului 
primar cu timpul apariției bolii, gravitatea ei şi particularitățile formării defectului 
secundar. 

Un rol primordial în apariția defectului secundar îl are gradul, timpul şi gravitatea 
defectului senzorial. 

De exemplu, un defect neesenţial al auzului presupune şi tulburări nu prea grave 
ale limbajului. Vorbirea unui copil care suferă de o hipoacuzie uniaurală, dobândită după 
vârsta de 3 ani dă o modulare slabă a vocii, înlocuirea fonemelor asemănătoare după auz, 
atenuarea articulării, etc. Pe când un copil cu o surditate cofoză, care frecventează un 
învățământ special timpuriu, poate rămâne pe viaţă şi mut şi surd. 

Referitor la patologiile văzului, în caz de ambliopie, percepția vizuală este 
încetinită, câmpul vizual se îngustează, se observă o insuficienţă a clarității şi a strălucirii 
culorilor, neclaritatea şi atenuarea obiectuală, dar totuşi este dovedit că la slab văzători 
potenţialul neuro-psihic este cu mult mai dezvoltat decât la orbi. 

Caracterul şi gradul defectelor secundare depind la rândul lor de timpul aparieției 
patologiei văzului şi auzului. 

Dezvoltarea psihică la copiii surzi este diferită şi depinde de momentul apariției 
surdităţii, dacă aceasta este înnăscută, dacă copilul şi-a pierdut auzul în etapele timpurii 
ale ontogenezei, sau dereglările s-au produs mai târziu. 

O surditate înnăscută sau dobândită timpuriu, de regulă (dacă nu intervine un bun 
specialist) duce la lipsa limbajului, adică la muţenie, sau la o nedezvoltare dură a vorbirii. 
Insuficienţa funcției aparatului vestibular cauzează şi nedezvoltarea orientării în spațiu, 
dar în cazul deteriorării auzului după vârsta de 3 ani nedezvoltarea funcțiilor 
locomotoriieste mai puţin pronunţată. Reuşeşte să se formeze vorbirea frazeologică, 
dereglările vocabularului atât activ cât şi pasiv sunt mai puțin pronunţate. Structura 
gramaticală a cuvintelor este mai puţin dereglată. 

În cazul deteriorării a auzului la vârsta şcolară, vorbirea gramaticală este deja 
formată, dar pot surveni tulburări de pronunție, atenuare a articulării, dereglări 
neaccentuate ale ritmului şi fluenţei, etc. 

Aceleaşi fenomene sunt legate şi de timpul survenirii patologiei văzului. în caz de 
îmbolnăvire congenitală, copilul nu primeşte nici o informație vizuală. Se evidențiază, 
chiar de la început o frică de spaţiu, dificultăți în menţinerea verticală a corpului, frica de 
noile obiecte din jur, etc. Toate acestea duc la o RDP, tulburări de gnozis şi praxis, etc. 
Primele manipulări şi acțiuni funcţionale separate se manifestă la copiii orbi după vârsta 
de 2 ani. Nedezvoltarea orientării în spațiu condiționează nedezvoltarea mersului, 
frânează formarea scheletului corporal, etc. Tulburările văzului la o vârstă timpurie, chiar 
şi numai o scădere a acestuia, duce la nedezvoltarea sferei psihomotorii, apărând o slăbire 
a actului apucării, întârzierea diferențierii mişcărilor, mişcări stereotipe în plus ale 
capului şi mâinilor sau oprirea cu obiectul în mână, etc. 

Tabloul clinico-psihologic al copilului care a pierdut vederea la o vârstă mai mare 
este diferit. Având o experiență anterioară de senzaţii olfactive, care le uşurează 
dezvoltarea motricității, a activităţii obiectuale, formarea reprezentărilor şi noțiunilor, 
aceşti copii supuşi unei corecții temporare pot fi şcolarizați şi în şcolile generale, dar 
oferindu-le un regim protector şi condiţii favorabile corecționale. Evident, ca un rol 
important pentru prognoza dezvoltării psihice la copil îl au particularităţile lui 
individuale, intelectuale, sfera lui emoţional-volitivă, personalitatea în întregime şi 
începerea timpurie a învățământului special. 

Sistematica tulburărilor sferei senzoriale depinde de criteriile apariției patologiei 
ŞI gravitatea afectării. 

Persoanele cu deficienţe auditive se împart în: 

I)surzi, 

2)asurziţi timpuriu, 

3) asurziţi tardiv, 

4) hipoacuzici: -a) cu nedezvoltarea totală a vorbirii, 

- b) cu vorbirea parțial păstrată. 

Deficienţele văzului se împart în: 

a) orbi total; 

b) parțial văzători; 

c) slab văzători. 

La copii surzi, din cauza tulburărilor limbajului, este reținută comunicarea care 
asigură o activitate obiectuală împreună cu vârstnici. 

Dificultăţile în însuşirea vorbirii amplifică la aceşti copii formarea generalizărilor 
perceptive, dificultăţilor în evidenţierea şi fixarea proprietăţilor obiectuale. În consecință, 
suferă formarea reprezentărilor obiectuale. Copilul nu poate opera liber cu reprezentările, 
apar greutăţi şi la actualizarea lor. Reţinerea în dezvoltarea vorbirii frânează includerea 
percepției în sfera largă de activitate, totodată introducerea cuvântului fără experiență 
senzorială, aşa cum se întâmplă la copiii orbi, duce la ştergerea importanţei înţelesului 
cuvântului şi la generalizarea lui insuficientă sau invers, la lărgirea sensului cuvântului 
propriu-zis. 

O importanță deosebită o au tulburările specifice sferei emoţionale la categoria 
respectivă de copii. De exemplu, la copilul orb, nedezvoltarea sferei emoționale este 
legată cu insuficiența sau lipsa percepției văzului, mimicii şi a gestului. Acestea, la rândul 
lor, frânează dezvoltarea formelor de comunicare în etapele timpurii de dezvoltare a 
copilului. 

La copii surzi, din cauza lipsei acţiunii vorbirii adultului, a tonului lui emoţional, 
chiar din etapele cele mai timpurii ale dezvoltării sunt dereglate formele de comunicare. 
La nou-născuţii surzi, deseori lipseşte complet „complexul înviorării”. Aceştia 
diferențiază mult mai târziu persoanele apropiate de străini. Defectul propriu-zis al 
orientării emoţionale apare mai târziu datorită lipsei laturii intonaţionale a vorbirii. 

Cele menţionate confirmă teoria lui L. Vîgotski despre mecanismele acţiunii 
defectului primar asupra apariţiei celor secundare, care determină dezvoltarea copilului în 
întregime. Este bine cunoscut faptul că în cazul pierderii parțiale a auzului, dacă copilul 
nu îşi va însuşi limbajul, atunci defectul auditiv se va înrăutăți din motivul neutilizării 
eficiente a rămășițelor auditive. 

Dar în cazul stimulării maxime a vorbirii se micşorează defectul primar, ceea ce 
acționează pozitiv asupra auzului. 

Investigarea patologiilor sferei senzoriale la copii verific şi altă teorie a 
savantului L. Vîgotski, despre legităţile dezvoltării copilului anormal: dacă la copilul 
sănătos un impuls stimulează formarea noilor sisteme funcționale, atunci la copilul cu 
anomalii senzoriale, se remarcă o discordanţă în dezvoltarea unor sisteme, ceea ce 
frânează dezvoltarea generală. 

O neregularitate în dezvoltare este caracteristică şi pentru copilul orb. 

Dacă la copilul sănătos la baza activităţii de joc stau bine cunoscutele acțiuni 
obiectuale concrete, care se pot dezvolta în orice moment, la copilul orb acțiunile globale 
de joc nu au în sine informaţia despre obiectul concret. Sărăcia experienţei practice, 
dezvoltarea slabă a motoriei obiectuale, dar pe fondul unui limbaj dezvoltat, creează o 
activitate de joc deosebită, care decurge sub forma unei manipulării primitive şi mişcări 
repetate monotone, cu un nivel verbal destul de dezvoltat. 

Componenta motorie verbală a jocului maximal sărac coexistă în paralel cu o 
producţie verbală izolată. 

Această rupere dintre vorbire şi acţiune nu dispare fără o corecție complexă 
timpurie medico-psiho-pedagogică în cadrul învăţământului special. 

Aceasta este un exemplu clasic al asincroniei dezvoltării, când este dereglată 
consecutivitatea normală în dezvoltarea ierarhiei funcțiilor psihice superioare după 
părerea savantului L. Vîgotski. 

Una din legitățile generale ale anomaliei în dezvoltare a sferei senzoriale este 
nedezvoltarea în comparaţie cu norma capacității de primire, prelucrare şi păstrare a 
informaţiei, adresată analizatorului afectat. 

Dar totodată se întâlnesc dificultăți în viteza şi volumul asimilării informației, 
adresată şi analizatorului sănătos. 

De exemplu, la copiii surzi percepţia este foarte încetinită în perioada de vârstă 
infantilă 

Altă particularitate a anomaliei în dezvoltare este insuficiența suportului verbal. 
Acest fenomen este caracteristic pentru patologia auzului, unde este afectată vorbirea, dar 
şi la copii orbi şi slab văzători se întâlnesc dificultăţi în acest aspect. 

De exemplu, la slab văzători analiza olfactivă a semnalelor, a impulsurilor poate 
suferi mai puțin decât calificarea verbală a rezultatelor. 

La copiii cu grad mare de miopie, simplele diferențieri ale semnalelor la lumină 
nu se deosebesc prea mult de normal, dar explicaţia verbală este dificilă. 

Particularitățile deficitare ale proceselor psihice la copiii cu patologii senzoriale 
duc la o încetinire a gândirii şi în mod deosebit a operaţiilor de generalizare şi 
abstractizare. 

La copiii cu afecțiuni senzoriale, paralel cu simptomele secundare negative, au loc 
ŞI simptome compensatorii, apărute ca rezultat al adaptării copilului anormal la cerinţele 
mediului. În dependenţă cu caracterul defectului senzorial, la copilul anormal apar 
diferite restructurări funcţionale, la baza cărora stau rezervele mobilizate ale posibilității 
SNC şi plasticitatea sporită a formării funcțiilor superioare ale scoarței cerebrale, care se 
pot forma doar în condiţiile unei corecții complexe timpurii psiho-pedagogice şi 
medicale. 

De exemplu, la copiii surzi în cazul lipsei limbajului verbal, apare ca o formă de 
compensare limbajul mimico-gesticular. Se ştie despre dezvoltarea la orbi a simțului G — 
ceea ce înseamnă posibilitatea de a simţi apropierea obiectului, chiar pe fondul unei orbiri 
complete. Este bine cunoscută particularitatea fină tactilă a orbilor cu ajutorul căreia ei 
deosebesc obiectele după formă, dimensiuni, structură. 

O particularitate atât a surzilor, cât şi a orbilor este dezvoltarea specifică a 
personalităţii lor, în caz de educaţie neadecvată şi corecție insuficientă. 

Cauza formării patologice a personalităţii în cazul dezontogenezei deficitare 
senzoriale este reacția personalităţii la situaţia psihotraumatizantă cronic, cauzată de 
conştientizarea stării sale şi de limitarea posibilităților de contact, din cauza deprivaţiei 
atât senzorio-motorie, cât şi somatice. 

Schimbările personalității copiilor cu patologii ale văzului şi auzului sunt descrise 
de L. Vigotski, T. Simson, G. Stutte, etc. 

Structura clinico-psihologică a acestui tip deficitar al dezvoltării personalității 
include următoarele simptome generale: fondul scăzut al dispoziţiei, caracteristici 
astenice, deseori cu tendinţe ipohondrice. Deseori, la aceşti copii se remarcă tendințe 
autiste din cauza lipsei de contact atât ca urmare a defectului de bază, cât şi pe fondul 
retragerii în lumea sa interioară, nu rareori în lumea fanteziilor. Atât tendinţele spre 
autism, cât şi formarea particularităților neurotice şi isteriforme ale personalităţii se 
agravează deseori pe fondul educației incorecte a copilului, hipertutelării, care 
infantilizează personalitatea şi frânează formarea mecanismelor adaptării sociale. Este 
necesar să menționăm, că astfel de dereglări emoționale şi de personalitate se formează 
de regulă la copiii care se află în condiţii neadecvate de educaţie şi instruire. 


Metode de corecție 

Dintre metodele de corecție a deficienţelor senzoriale cea mai importantă este 
stimularea rămăşițelor de auz şi vedere. O importanţă foarte mare în corecție are 
următorul principiu: sprijinirea pe funcţiile păstrate, amplasate mai departe de cea 
defectată. 

De exemplu, în cazul afectării analizatorului auditiv, pentru formarea percepţiei 
sunetelor vorbirii se utilizează atât analizatorul olfactiv, cât şi cel motor şi tactil. 
Analizatorul văzului se foloseşte şi la însuşirea labiolecturii. Pentru formarea 
reprezentărilor la orbi, dezvoltarea compensatorie merge pe calea corelării percepției 
auditive cu cea tactilă, susținute de sensibilitate atât vibrațională şi tactilă, cât şi a 
temperaturii. apariția impulsurilor auditiv-tactile ale obiectului permite determinarea 
sunetului în calitate de indice semnal al obiectului. 

În cazul afectării văzului este posibilă acțiunea asupra defectului „de sus în jos” — 
calea intelectualizării şi verbalizării experienţei senzoriale. Procesul comunicării permite 
copilului orb însuşirea mai rapidă a experienţei obiectuale. 

O deosebită importanţă în acest context o are teoria lui Vîgotski despre sprijinul 
pe funcţiile care se află în perioada lor senzitivă de dezvoltare. Sunt determinate etapele 
în corecția timpurie a copiilor orbi. 

În prima etapă ne sprijinim pe analizatorii chinestezic şi motor. 

În etapa a doua, vorbirea, aflată în perioada sa de senzitivitate maximă (1-3 ani), 
se implică în mod intensiv. 

Limbajul este utilizat de copii cu plăcere acordându-i atenţie, astfel acumulând un 
vocabular bogat de cuvinte, chiar şi fraze întregi. Sprijinul activîn perioada senzitivă a 
dezvoltării limbajului permite formarea acțiunilor obiectuale, asimilării reprezentărilor 
despre lumea înconjurătoare şi dezvoltarea gândirii. 


Dezontogeneză denaturată 

Cea mai specială caracteristică a denaturării psihice infantile este sindromul autist 
infantil timpuriu, care se caracterizează printr-o complexitate şi o dizarmonie accentuată 
atât în tabloul său clinic, cât şi în structura psihologică a tulburărilor sale. 

Structura clinic-psihologică a autismului infantil timpuriu, ca anomalie a 
dezvoltării a fost descrisă în acelaşi timp de mai mulți savanți: L. Kanner (1943); G. 
Aspergep (1944, 1946) şi S. Mnuhin (1947). L. Kanner a evidenţiat triada simptomatică 
de bază a acestui sindrom: 

I- autismul cu retrăirile autiste; 

II - comportamentul uniform cu elemente de reținere şi particularități specifice ale 

tulburărilor motorii; 

III - tulburări specifice limbajului. 

L. Kanner (1943) a identificat autismul infantil timpuriu drept o stare specifică de 
boală; G. Asperger (1944-1948) — drept o structură patologică constituțională, aproape 
identică cu cea psihopatologică. Alţi cercetători, ca L. Bender (1958), M. Clarc (1963), 
M. Poleac (1969) considerau autismul infantil drept un început al schizofreniei. în aceste 
cazuri este vorba de o patologie congenitală cu mecanismele etiologice neclare, cum are 
loc în cazul schizofreniei. 

L. Bender, (1959) şi S. Nemirovschi, (1961) susțin etiologia organică a 
autismului, în legătură cu afectarea sistemului nervos şi localizarea afecțiunii piramidale. 
B. Bettelheim (1967) consideră drept cauză a apariției autismului situaţiile 
psihotraumatizante cronice, condiționate de dereglarea legăturii afective a copilului cu 
mama, indiferența ei, presiunea ei despotică, care paralizează sfera emoțională şi 
activitatea copilului. 

Structura clinic-psihologică a autismului infantil este foarte diversă de la caz la 
caz, având un diapazon larg de cauze atât congenitale, cât şi exogen-organice. 

Autismul, după cum se vede din denumirea sindromului reflectă formațiunea de 
bază a patologiei respective, determinând într-o mare măsură structura clinico- 
psihologică a acestei anomalii în dezvoltare. Acest sindrom se manifestă printr-o lipsă de 
contact cu cei din jur, „fuga în sine”, „în lumea sa interioară”, iar caracterul şi specificul 
conținutului depind de nivelul dezvoltării intelectuale, vârsta copilului, particularitățile 
decurgerii bolii. Insuficienţa sau chiar lipsa de contact se evidenţiază chiar şi în 
dependenţa sa cu rudele şi cu semenii lor. 

Copilul autist, fiind acasă cu părinţii sau în colectivul de copii, se comportă în aşa 
fel de parcă ar fi singur: el priveşte în "deşert”, nu răspunde la solicitări, îi tratează cu 
neatenție pe cei din jur. Deşi se află alături de alţi copii, el se joacă şi uneori vorbeşte 
singur, dar cel mai des tace. Toate aceste manifestări sunt sărace, chiar şi jocul, iar în 
cazurile mai grave se mărginesc doar la nişte mişcări stereotipe, atât a membrelor, cât şi 
a mimicii. 

Copilul autist aflat într-o fază avansată îşi ascunde lumea sa interioară de cei din 
jur, deseori nu spune nimic singur, nu răspunde la întrebări. Cei din jur, doar datorită 
unor semne, sunete, gesturi sau uneori fraze neaşteptate îşi dau seama despre trăirile 
copilului, fanteziile, frica, jocul iniţiat de el, etc. 

În autism, „ocolirea” contactelor verbale şi reale au loc deoarece aceşti copii nu 
diferențiază obiectele neînsuflețite de ființele însufleţite şi de cele mai multe ori au 
prioritate primele, deoarece faţă de cele însufleţite simt repulsie. 

Este foarte evidentă la ei lipsa rezonanțţei emoţionale la situaţiile din jur, se simte 
o indiferenţă, chiar şi o răceală față de cei apropiaţi, deseori în concordanţă cu afectarea 
sporită, frica faţă de tonul ridicat al părinților, la obiecțiile lor. Rareori, aceşti copii 
subînțeleg sensul unei situaţii destul de complicate doar dintr-o frază. La ei este 
caracteristică hiperstezia la diverşi excitanţi senzoriali, cum ar fi: tactili, termici, auditivi, 
olfactiv. 

Pentru un astfel de copil, coloritul obişnuit al realității este foarte neplăcut şi 
traumatizant, de aceea mediul exterior obişnuit pentru copilul normal, va fi pentru autist 
este o sursă de senzaţii negative şi un disconfort emoţional special. Habitusul uman este 
deseori cel mai puternic excitant pentru copiii autişti, motiv pentru care ei se feresc de 
privirile directe ale oamenilor din jur. Copilul autist se izolează în lumea sa, ferindu-se de 
excitanţii externi. Atât hipertenzia morbidă, cât şi disconfortul emoțional predispun la 
senzația de neîncredere în sine constituind un teren prielnic pentru apariția fricii. Savanţii 
au demonstrat rolul important al fricii în formarea şi dezvoltarea comportamentului autist 
la aceşti copii. De obicei, aceşti copii nu se plâng că le este frică, dar după stabilirea unui 
contact real cu ei ne convingem că multe obiecte şi fenomene obişnuite (unele jucării, 
obiecte de uz casnic, zgomotul apei, lumina, unii oameni) le provoacă senzația de frică. 

Fricile trăite anterior de aceşti copii, chiar cu ani în urmă, se păstrează pe durate 
lungi, chiar ani întregi, fiind des cauzele unui comportament specific deosebit de 
comportamentul semenilor lor. 

Multitudinea obiectelor de care copilul se teme se depistează în timpul terapiei de 
joc. Există şi alte forme mai grave ale fricii, ca de exemplu frica de moarte. Aceşti copii 
au deseori senzaţii de inferioritate. Tot ce este nou le provoacă frică, de aici pornind 
tendința de păstrare a statutului obişnuit, a aceluiaşi anturaj. Schimbarea este primită de 
aceşti copii ca o amenințare, exprimată printr-o nelinişte şi reacții accentuate la orice 
încercare de a schimba modul de viaţă obişnuit, ca de exemplu: regimul zilei, mobilierul 
din casă, chiar şi îmbrăcămintea. Ei manifestă diferite acțiuni şi mişcări de apărare cu un 
caracter ritual. 

Fricile autiştilor le deformează acestor copii percepția lumii înconjurătoare. 
Savanţii au demonstrat în cercetările lor, că aceşti copii percep parțial obiectele lumii 
înconjurătoare, având la bază particularităţile lor afective. 

De exemplu, unui grup de copii (şi autişti şi sănătoşi) 1 s-a dat sarcina de a 
identifica obiectul după nişte particularități ținând cont de două criterii: 

I - determinarea obiectului în întregime; 

II - determinarea caracteristicilor. 

Atât copiii bolnavi, cât şi cei sănătoşi rezolvau cu succes prima sarcină. 
Rezultatele sarcinii a doua au fost următoarele: copiii sănătoşi refuzau rezolvarea 
problemei contradictorii, pe când copii autişti bazându-se doar pe semnele afective, în 
special pe cele cu un colorit emoţional negativ, le rezolvau ținând cont doar de 
caracteristicile "mic — mare — pufos — bun - rău”. Copiii sănătoşi nu aveau nici un 
rezultat, pe când cei cu autism timpuriu, nesimțind contradicţiile, spuneau că este vorba 
de lup, crocodil, etc. 

Copilului bolnav îi era suficient doar un semn afectiv negativ, pentru a-şi forma 
imaginea obiectului care i-a produs frică. 

Savanţii au demonstrat că fricile instalate dur condiţionează formarea unei 
imagini negative despre lumea înconjurătoare. 

L. Kanner a subliniat că insuficienţa intelectuală nu este obligatorie la copiii cu 
autism timpuriu. Astfel de copii au deseori un potențial intelectual deosebit, care sub 
unele aspecte este chiar mai bun în comparație cu semenii lor; de exemplu, unii dintre ei 
posedă auz muzical absolut, alții joacă foarte bine şah, desenează excelent, calculează 
rapid, etc. 

Dar, totodată, pentru activitatea lor intelectuală în general sunt tipice dereglările 
în orientare. Este diminuat gradul de concentrare al atenţiei, deseori ei au tendinţe către 
simboluri, etc. Caracteristică pentru aceşti copii este orientarea autistă a activităţii inte- 
lectuale în întregime. 

Jocurile, fanteziile, interesele şi activitatea intelectuală în întregime sunt departe 
de situaţia reală. Conţinutul lor este monoton şi comportamentul nu este schimbător. 
Aceşti copii, se joacă unul şi acelaşi joc ani la rând, desenează acelaşi desen (deseori unul 
şi acelaşi obiect), acțiunile lor sunt stereotipe (sting sau aprind lumina, opresc sau 
pornesc apa, stereotip bat mingea) şi este foarte greu să-i opreşti din aceste acțiuni 
monotone. Le place mult să manipuleze obiecte simple ca bețişoare, hârtiuţe, etc. 

Fanteziile autiştilor, de obicei, sunt la fel de departe de realitate, au un caracter de 
poveste zguduitoare. Spre deosebire de semenii lor sănătoşi, fanteziile lor sunt complet 
rupte de realitate, iar comportamentul are un conţinut plin de fantezii. De exemplu, 
copilul considerându-se iepuraş, căţeluş, pisică doreşte să nu i se mai spună pe nume şi 
comportamentul lui este deosebit, nu vrea să se culce în pătuţ, preferă să doarmă jos pe 
covor, fiindcă este căţel, etc. Rareori apare o tendință compensatorie de eliminare a fricii, 
prin senzaţia subaprecierii. Fanteziile lor, au deseori un caracter agresiv, care reflectă atât 
manifestările hipercompensatorii, cât şi inhibarea senzorială. 

Autismul se manifestă foarte dur şi în limbajul copiilor. Deseori, având un 
vocabular destul de bogat, aceşti copii nu prea folosesc în comunicarea lor vorbirea orală. 
în asemenea cazuri, este vorba sau de un mutism complet, sau de un limbaj autist, adresat 
în gol sau adresat sinelui, determinând eholalii în răspunsuri la întrebările lor. 

Acestor copii le sunt caracteristice lipsa pronumelor personale.Ei vorbesc despre 
sine la persoana a III-a. Tonul şi modularea vocii nu este naturală, este cântată. În cazul 
nedezvoltării funcţiei comunicative se observă deseori o tendință către neologisme, către 
manipulare cu ajutorul sunetelor, silabelor, fraze solitare din poezii sau cântece. 

Atât în activitatea de joc, cât şi în comportament se evidenţiază o insuficiență 
motorie, este afectată coordonarea mişcărilor. Aceşti copii întâlnesc greutăţi în însuşirea 
deprinderilor elementare de autoservire, deseori nu mănâncă singuri. 

Examenul neurologic demonstrează o hipotomie musculară. Paralel cu hipotomia 
musculară, în special a mâinilor, este caracteristică şi discoordonarea mişcărilor, tendința 
de grimase specifice, gesturi cu specific ritual. 

Acesta este tabloul comportamentului copilului cu autism timpuriu. 
Particularitățile menţionate se pot evidenția la copilul autist încă din frageda copilărie şi 
în fond ele formează anomalia specifică a dezvoltării lui. 

Deja, la vârsta cronologică de 1 an şi jumătate se remarcă o slăbire a tonusului 
psihic, o apatie generală, insuficienţa sferei instinctive (poftă de mâncare slăbită, o 
insuficiență a instinctului autoapărării, reacţii puternice la cel mai mic disconfort, frig, 
foame, ş.a.) Mersul rămâne instabil mult timp de la pornire, dezvoltarea acțiunilor 
orientative este deficitară. Dar, totodată, se evidențiază numeroase mişcări stereotipice, 
acțiuni impulsive, etc. 

Începând să meargă, deseori copilul autist o ia la fugă fără să ţină cont de 
marginea patului, bordură, obstacole, etc. Spre deosebire de motricitate, în dezvoltarea 
vorbirii se evidențiază o hiperdezvoltare, dar, chiar de la început apare o specificitate 
autistă a limbajului printr-o autonomie caracterizată de multe neologisme. Copilul mic 
care a început să vorbească, la un moment dat, începe repede să repete cuvinte solitare 
sau chiar să recite poezii cu intonaţie. 

Astfel, procesele psihice complicate, cum este vorbirea, se dezvoltă mult mai 
rapid decât cele elementare, aici întrezărindu-se aceea legitate specifică la fel ca la 
oligofrenie, numită ierarhizare. 

Încă din prima copilărie se remarcă o hiperstezie emoţională: chiar copiii foarte 
mici reacționează negativ la jucării sclipitoare, culori aprinse, sunete puternice, la 
atingerea hainelor. De la început această hipersensibilitate duce la reacţii, la o stare de 
excitație, care în timp se diminuează. Atenţia copilului devine tot mai instabilă. Copilul 
aproape că nu reacționează la adresare, îi sunt indiferente jucăriile, practic este 
independent de toate, deseori bănuind că este mut, surd şi orb. La 2,5 â3 ani tot mai des 
apar jocurile autiste monotone, iar la 3 — 5 ani copilul autist nu prea poate să se autoser- 
vească şi nu posedă întotdeauna deprinderi elementare de îngrijire. 

Aceşti copii sunt foarte selectivi în mâncare şi totodată bagă în gură şi obiecte 
necomestibile. Cu vârsta se agravează şi tulburările de vorbire. Dereglărire aspectului 
comunicativ al limbajului însoțite de utilizarea cuvintelor autonome fac ca limbajul 
copilului să fie neînțeles, dificil pentru cei din jur. La ei, verbalitatea activă este deseori 
schimbată cu mutismul. În cazul intelectului păstrat sau chiar în cazul unei supradotări 
anterioare temporare muzicale, matematice, aceşti copii nimeresc deseori în situații 
nereale, neadecvate aptitudinilor lor şi la cerințele puse în față răspund cu reacții de 
negativism, deseori renunță să apeleze la deprinderile şi percepțiile dobândite anterior. 
Cu vârsta, apar tot mai evident devierile în comportament, lipsa legăturii cu situația reală 
axată pe tendinţele contradictorii din întreaga sferă psihică a copilului. 

În interpretarea conţinutului tulburării de bază, ce determină sindromul autist 
timpuriu, indiferent de etiologia lui, diferiți autori stabilesc mai mulți factori. 

Adepții orientării psihanalitice, care văd autismul drept rezultat al dominării 
"răcelii emoționale a părinților asupra activismului copilului”, determină defectul de bază 
prin dificultățile formării tabloului constant şi stabil al lumii înconjurătoare, în normă 
fiind rezultatul nu numai al dezvoltării cognitive, dar şi emoţionale. "închiderea în sine” 
nu este altceva decât urmarea traumatizării psihogene. 

Altă orientare psihanalitică a interpretării aceluiaşi fenomen pune în faţă fixarea 
simbiotică patologică a legăturii "mamă-copil”, izolându-l pe ultimul de lumea 
înconjurătoare, motiv care îl împiedică s-o cunoască adecvat. 

Psihanaliştii văd defectul principal în caz de autism infantil în ”Eul” suprafragil, 
în tulburarea conştiinţei şi activismului copilului (după cum consideră Lut, 1968, în 
nelinişte înnăscută, după G. Asperger, 1944, insuficiență instinctuală congenitală, 
incapacitatea înţelegerii trăirilor altor oameni, insuficienţa necesităţii în comunicare după 
G. Suhozev), etc. 

Alţi savanţi încearcă să explice manifestările diverse ale autismului infantil prin 
prisma tulburărilor anumitor mecanisme psihofiziologice şi anume: insuficienţa tonusului 
vital şi scăderea funcţiilor proceselor de reglare. în caz de patologie a percepției, savanții 
consideră că apar deseori mecanismele precompensatorii de apărare, care condiționează 
mai întâi deficitul de informaţie şi apoi manifestările deprivației psihice. 

Cele menţionate explică tulburările constantei actului perceptiv a copilului autist 
cu patologia aparatului vestibular. L. Bender (1959) consideră că tulburările aparatului 
vestibular condiționează frica în cazul tulburărilor echilibrului, tendință spre mişcări 
circulare din cap (desenează un cerc cu capul). 

Copiii autişti suferă şi de tulburări în vorbire, fiind caracteristice disfaziile; nu 
înţeleg semnificaţia cuvântului, nu sunt capabili să-şi însuşească regulile gramaticale. 

Mulţi cercetători motivează dificultățile perceptive şi ale limbajului prin 
dereglările intelectuale generale. 

Savanţii B. Hermelin şi L. Kanner (1970) consideră tulburările limbajului la copiii 
şi semnelor. într-o serie de experimente psihologice s-a demonstrat că la copiii autişti se 
evidențiază lipsa tendinței de a rezolva sarcinile perceptive. 

Localizarea procesului patologic cerebral în cazul autismului infantil este 
următoarea: sunt dereglate funcțiile corticale, în special în emisfera stângă şi sunt afectaţi 
centrii vorbirii. Este caracteristică o localizare subcorticală cu dereglări ale integraţiei, 
intero şi extero-recepţie, o hiperactivitate a emisferei drepte în prelucrarea informaţiei 
atât imaginative, cât şi simbolice. 

S. Hatt şi D. Riccer (1978) au descris comportamentul copilului autist într-o 
structură socială în condiții de influențe şi interacțiuni. S-a demonstrat că un copil autist 
este foarte uşor influenţabil, iar cu vârsta acest fenomen se accentuează datorită 
instabilității contactului cu adulții. 

Aceste manifestări se observă chiar şi la copiii foarte mici care nu-şi doresc 
contactul cu mama şi sunt lipsiți de afectivitate. Fiecare dintre orientările menționate au 
ajutat să fie înţeleasă mai bine patogeneza autismului infantil. Concepţiile psihanalitice, 
chiar dacă n-au putut demonstra natura psihogenă a autismului, au dovedit totuşi rolul 
tulburărilor emoţionale ale copilului bolnav şi ale familiei în întregime. 

Corecţia psihoterapeutică atât a copilului bolnav, cât şi a familiei, afirmă 
psihanaliştii, este foarte benefică. 

Clinicienii au descris psihopatologia autismului infantil, iar cercetările 
psihologice au determinat un şir de particularităţi specifice ale unor procese psihice, în 
special ale percepției, gândirii şi limbajului. 

Cercetările în aspect etiologic au fost orientate şi spre examinarea formelor 
ontogenetice timpurii ale activității copilului autist, în baza căreia să se dezvolte 
premizele contactului cu cei din Jur. 

Bazându-se pe datele de cercetare ale diferiților savanți, utilizând propria 
experiență experimentală şi corecțională, V. Lebedinschaea (1981) propune o ipoteză 
care permite elucidarea mecanismelor patogenetice ale tulburărilor psihice în caz de 
autism infantil. 

O parte dintre tulburările patogenetice, având un substrat biologic, necunoscute 
până astăzi în totalitate, pot fi atribuite defectelor de bază sau defectelor primare, altele — 
drept consecinţă a anomaliilor în dezvoltarea în condițiile defectului primar se pot defini 
drept defecte secundare. 

Factorii care favorizează declanşarea tulburărilor psihice sunt următorii: 

1. deficitul activității psihice; 

2. tulburările sferelor afective şi instinctive; 

3. tulburări ale sferei senzoriale; 

4. dereglări ale aparatului locomotor; 

5. tulburări ale limbajului. 

Aceste deficienţe se pot împărți în două grupe de bază, una dintre ele legată de 
insuficiența sistemelor reglatorii (sistemul activ şi instinctiv-afectiv), alta legată de 
deficitul sistemelor analizatorice (gnozisul, vorbirea, motricitatea). 

Conform rezultatelor cercetărilor savantului N. Bernstein (1947), pot fi 
determinate două nivele reglatorii: 

Į -paleoreglarea, localizat în formațiunile subcorticale şi corticale; 

II -neuroreglarea, localizat în partea frontală a scoarţei cerebrale. 

Dereglările sferei active, în caz de autism infantil, presupun în special tulburări 
ale paleoreglării, condiționate de tulburări subcorticale. 

Este binecunoscut faptul că nivelul bazal al paleoreglării este compus din 
procesele humorale şi vegetative, care menţin baza tonică a funcțiilor neuro-psihice. De 
starea reglării tonice depinde nivelul tonusului, atât psihic şi emoțional, cât şi motor. 

Deficitul tonusului psihic, după cum s-a menţionat anterior, este caracteristic 
pentru autismul infantil. 

Dacă utilizăm termenii lui G. Selie, putem menţiona faptul că un copil autist, în 
procesul oricărei activități, nu se menţine la etapa mobilizării adaptive a tonusului psihic, 
dar deseori se găseşte în etapa tensiunii patologice şi a istovirii. În tabloul general al 
autismului infantil aceste etape se schimbă una cu alta şi se manifestă într-o măsură mai 
mare sau mai mică în dependenţă de gravitatea situaţiei. 

Cercetările psihologice remarcă drept motiv atât tulburările legate de concentrarea 
atenției, de instabilitatea ei, cât şi istovirea rapidă a întregului organism. 

Sunt situații când copilul nu realizează situaţia în care se află (el se găseşte în altă 
lume); clinicienii o mai numesc "pierderea temporară a gândului”. Tonusul motor scăzut, 
caracteristic pentru copiii cu autism infantil, este indicele patologiei paleochinetice 
scăzute. Patologia sistemelor reglatorii este explicată prin tulburări ale percepției şi ale 
sferei afective. Porțiunea aferentă a paleoreglării, fiind dominantă în manifestarea stărilor 
interioare, ia parte la construirea imaginii despre lumea înconjurătoare. 

Sensibilitatea protopatică la copiii autişti nu oferă o localizare concretă nici în 
spațiul extern, nici în proiecția corporală. Pe ea o caracterizează senzaţii, care sunt greu 
localizabile, având un colorit afectiv de „plăcut - neplăcut”. C.Had a menţionat că în 
interiorul oricărei senzaţii se află comportamentul patologic al sensibilităţii, dar cu funcții 
diferite. De exemplu, în senzaţia gustativă şi de miros, componentul protopatic joacă 
rolul dominant, iar în senzațiile olfactive şi auditive el joacă un rol secundar. Dar 
prezenţa lui este foarte impunătoare în special în cazurile patologice. La copiii autişti 
tulburările afectului vital au ca urmare faptul că senzația de „neplăcut” însoţeşte toate 
actele perceptive, dându-i un colorit bolnăvicios. 

O astfel de mutilare a fondului emoţional (tendința de iradiaţie a afectului în 
orientarea emoţională dominantă negativ) are o influenţă distrugătoare asupra emoțiilor 
pozitive. 

Comportamentul paradoxal al copilului autist este condiționat într-o măsură 
oarecare de autostimularea afectivă pe fondul senzaţiei unui disconfort permanent. Aceşti 
copii au tendință către senzaţii puternice — le plac focul, apa, săriturile (uneori în vacuum, 
legănat continuu, etc). 

Unii savanţi consideră că autostimularea afectă are un caracter compensator şi 
este orientată nu numai spre ridicarea tonusului psihic în întregime, dar şi spre stimularea 
selectivă a emoţiilor pozitive care au o bază tonică mai slabă. 

Stimularea dominantei emoționale este atât de vitală pentru copil, încât el recurge 
deseori la stimularea senzaţiilor negative, care-l însoțesc, încercând să regleze starea 
disconfortului senzorial (legănându-se într-un leagăn care scârțâie, îşi pune dopuri în 
urechi, închizând pentru un timp chiar şi ochii). 

Dominanta emoţională negativă este o cauză pentru care aceşti copii privesc 
realitatea înconjurătoare ca pe un conglomerat de semnificaţii afective negative, ceea ce 
condiționează starea neliniştii difuze şi a fricilor permanente. Astfel, chiar la nivelul 
formațiunilor subcorticale, apare conglomeratul tulburărilor, care într-o oarecare măsură 
determină particularităţile dezvoltării neuro-psihice a copiilor autişti. 

După cum afirmă rezultatele cercetărilor, la copiii autişti se observă şi tulburări 
corticale, strâns legate de patologia subcorticală. Spre exemplu, tulburările motorii ne 
amintesc deseori de manifestările apraxiei, motorii aferente, mişcările fiind lipsite de 
plasticitate, coordonare, exactitate, stimulare, pozitivism, etc. 

În aceste manifestări se întrezăreşte o legătură directă dintre tulburările corticale 
şi subcorticale, dintre baza lor tonică şi sinergică. 

În cazurile mai complicate de autism se evidenţiază tulburări în organizarea 
programei mişcării şi conştientizării subiectului, drept orientativ în acțiunea cu un scop 
determinat. Aceasta ne demonstrează şi faptul că în cazul în care pedagogul aranjează 
acțiunile în lanţ, una după alta, copilul are mai multe şanse să le efectueze corect. 

Clinicienii, descriind privirea fixată, țintită sau fluctuantă, dovedesc şi prezența 
tulburărilor afectiv-motorii la copiii autişti. 

La aceşti copii sunt caracteristice nu numai tulburări ale necesității comunicării 
verbale, dar şi realizarea propriu-zisă a acestui act. 

Gama acestor tulburări este foarte vastă şi include manifestări dizartrice, tulburări 
ale tempoului, ale organizării ritmice a vorbirii, iar în cazuri mai grave se determină şi 
alalia. Geneza acestor tulburări necesită investigaţii suplimentare. 

Acestea sunt tulburările de bază, caracteristice autismului infantil, dar ca orice 
anomalie în dezvoltare, tabloul general nu poate fi privit numai de pe poziţiile 
biologicului. Multe manifestări de bază ale autismului infantil pot fi privite drept 
manifestări secundare în procesul dezontogenezei psihice. 

Mecanismul formării tulburărilor secundare se întrezăreşte mai limpede în tabloul 
clinic prin prisma dezvoltării psihice anomale. 

Dezvoltarea psihică nu numai că suferă din cauza infantilismului biologic, dar se 
şi adaptează la el ca la nişte condiţii externe. 

Insuficiența energetică şi infantilismul senzorial pe fondul ridicat al senzaţiilor 
negative, însoţite de reacţiile permanente de frică şi nelinişte, creează o situaţie cronică 
de disconfort şi împinge copilul la păstrarea rigidă a statutului anterior menţinut de 
mediul extern protector. 

Autismul în acest context este privit drept element de bază al sindromului 
secundar, drept un mecanism compensatoriu, orientat spre apărarea de mediul extern, 
traumatizant. 

Fixaţiile autiste sunt cele mai importante în ierarhia cauzelor care formează 
autoanomalia în dezvoltare a acestui tip de copil. La ei suferă mai mult dezvoltarea acelor 
laturi ale psihicului care se formează în contacte sociale active. 

De obicei, se dereglează dezvoltarea deprinderilor psiho-motrice. Perioada de la 
1,5 la 3 ani, când copilul normal îşi însuşeşte deprinderile de autoservire, îmbrăcare, 
acuratețe a activității de joc, pentru copilul autist este o perioadă de criză, greu de 
parcurs. 

În dezvoltarea percepţiei, suferă şi acele aspecte care se formează sub acţiunea 
practicii cu obiectele (examenul obiectului după un plan oarecare, evidenţierea punctelor 
informative). La copiii cu autism infantil, comportamentul afectiv al percepţiei, care la 
copilul sănătos de vârstă şcolară deţine un rol secundar, îşi menţine un rol dominant. 

Copiii autişti diferenţiază obiectele după principiile: obiecte plăcute (întunecate), 
cele neplăcute (cele luminoase). Copii după 3 ani determină vizual aspectul obiectului, pe 
când la copiii autişti determinarea tactilă de contact rămâne dominantă până la vârsta 
şcolară. 

În dezvoltarea vorbirii, care este lipsită de baza obiectuală, apar semnele 
asincroniei secundare. Limbajul acestor copii se caracterizează prin lipsa legăturii dintre 
semantica şi acustica cuvântului. Cuvântul se evidenţiază şi capătă un sens nu datorită 
conţinutului, ci din aspectul lui fonetic; de pildă în pictogramă cuvântul „dominant”, este 
asociat cu „domnitor”. 

Lipsa integrității acustice şi semantice a limbajului duce la legături difuze între 
cuvânt şi obiect. 

După gravitatea şi caracterul tulburărilor secundare ale dezvoltării verbale 
deosebim trei grupuri de copii. 

D Copiii cu tulburări grave, la care, în principiu, comunicarea nu este accesibilă. 
Copilul utilizează nişte sunete cu caracter afectic, care nu au un scop comunicativ. Aceşti 
copii enunță numeroase autoeholalii şi lipsesc eholaliile care în fazele incipiente de 
dezvoltare a limbajului îmbogăţesc vorbirea propriu-zisă şi o adaptează la situaţiile 
concrete. Aceşti copii emit nişte cuvinte răzlețe, solitare, numai în situaţii afective. 

II) A doua grupă de copii se caracterizează printr-un limbaj mai puţin deteriorat. 
La ei, primele cuvinte apar la fel ca la copiii normali. Încep să pronunţe frazele simple la 
3-4 ani, dar mai departe suferă o stagnare, vocabularul atât activ cât şi pasiv se 
caracterizează prin „repetări”. Sunt caracteristice nu numai autoeholaliile, dar şi eholaliile 
la nivelul cuvintelor solitare şi a frazelor simple, ceea ce dă posibilitatea unei corecții 
optimale pentru dezvoltarea vorbirii. 

III) A treia categorie de copii se caracterizează printr-un limbaj dezvoltat la prima 
vedere, un vocabular bogat, asimilat în perioada senzitivă de dezvoltare a limbajului, dar 
aceşti copii întâlnesc greutăți în exprimarea liberă şi deseori folosesc fraze stereotipice 
„papagaliceşti”. Diversele grade şi caractere ale tulburărilor de limbaj se referă şi la 
posibilitățile lor de compensare. Sunt întâlnite mai puține dificultăți în semantica vorbirii, 
pe când corecţia expresivității este dificilă, devine posibilă doar bazându-se pe imaginea 
obiectuală. 

Pentru copiii autişti sunt caracteristice tulburările interacțiunii funcţiilor psihice, 
specific manifestate în formarea gândirii. La vârsta preşcolarului, modelul caracteristic al 
activității unde se reflectă particularitățile dezvoltării intelectuale este activitatea de joc. 

Pe parcursul examinării activității individuale de joc a copiilor autişti (de la 
activitatea de joc colectivă ei se retrag) se evidenţiază aspectul ei spontan: 

l. -jocul pe roluri se caracterizează printr-o instabilitate sporită, care este 
întreruptă mereu de acțiuni haotice, care nu au nici o legătură cu jocul (brusc încep a 
cânta sau inițiază nişte discuţii pe alte teme, nefiind în contextul jocului). Reîntoarcerea 
pentru un timp scurt la activitatea de joc, fără nici o logică, se poate schimba repede 
încadrându-se în alt rol, care nu este dezvoltat mai departe de cele mai multe ori. 

2. -în jocul spontan se evidenţiază o inerție patologică atât a Eu-lui, cât şi a 
rolului cu stereotipismul caracteristic. în acest joc spontan abaterile, atât de caracteristice 
pentru aceşti copii, lipseau. Spre deosebire de semenii lor sănătoşi, care înainte de joacă 
examinează jucăriile, examinează chiar şi funcţia lor, le selectau pe acelea, care erau 
specializate în tipul respectiv de joacă, copiii autişti erau inactivi atât în orientarea către 
Jucării, cât şi folosirea lor. 

Ei solicitau în special jucării „nespecializate”, spre exemplu: cuburi colorate cu 
culori aprinse, mărgele, dar din cele specializate, aceşti copii solicitau jucăriile simple, cu 
care nu se efectuează acțiuni obiectuale complexe. Jucăriile nespecializate în jocul lor 
spontan aveau un rol secundar. 

Deseori, aceşti copii utilizează în loc de jucării obiecte de uz casnic, spre 
exemplu: robinete vechi, hârtiuţe, cârpe etc. Se evidenţiază tendinţa către materialele 
neformate (nisip, apă), interesul către efectele fizice simple, primite din acțiunea cu 
aceste obiecte (scârţâitul uşii, zgomotul apei, fâşâitul hârtiei, „iepuraşii” prin oglindă 
etc.). 

Spre deosebire de copiii sănătoşi, autiştii folosesc obiectele atât adecvat, cât şi 
neadecvat, şi nu întreprind acțiuni obiectuale. Deseori dominarea acțiunilor verbale, 
păreri despre hrănirea păpuşii, cum o culcă în pat, cum se construieşte o casă, etc., nu se 
reflectă în acţiunile stereotipice şi în manipulări. 

În fanteziile spontane de joc, acţiunile cu jucăriile lipseau în general, spre 
exemplu enunţul: ea se găsea lângă pat, sau în mână, iar întregul subiect se interpreta 
doar în plan verbal. Dar, totodată, aceşti copii erau în stare să efectueze şi acţiuni 
obiectuale complicate, scopul lor fiind doar simplul efect fizic. Spre exemplu, jucându-se 
cu excavatorul care are mai multe manete, copilul le utiliza doar pentru efectul de zgomot 
produs de excavator când răsturna cuburile. Odată cu dezvoltarea activităţii de joc 
spontan se evidenţiau tot mai pregnant informaţiile neadecvate, reflectarea neîncetată a 
unora şi aceleaşi cuvinte. 

Se subliniază tot mai mult aspectul acustic de sine stătător al cuvântului, apăreau 
manifestări ale limbajului autonom. 

Rezultatele cercetării savanților ne-au demonstrat caracterul difuz al legăturii 
dintre cuvânt şi obiect. 

L. Vîgotski a demonstrat cum copiii sănătoşi selectau cu succes obiecte 
multifuncţionale drept obiecte înlocuitoare. Spre exemplu în locul macaralei foloseau o 
cutie, iar lingura era înlocuită de un beţişor. La selectarea lor ţineau cont de complexul 
particularităților: dimensiuni, formă, culoare, funcție. Jucăria specializată se utiliza numai 
în cazul funcționalități echivalente, spre exemplu — sania în jocul „mamă - copil” 
devenea pătuţ. 

Dar totuşi, în această ierarhie mobilă a particularităților, Vîgotski susţine că „totul 
nu poate să fie efectuat de orice”. Selectarea jucăriei înlocuitoare se efectuează doar după 
criteriile acţiunii obiectuale. 

La copiii autişti înlocuirea are alt caracter. În jocul spontan apare refuzul 
înlocuirii jucăriei (jucându-se stereotipic ore întregi, copilul bolnav refuză categoric 
înlocuirea obiectului cu altul de altă formă, dimensiuni). 

Faţă de alte jucării mai puţin importante apare o atitudine inversă — folosesc mult 
mai multe jucării înlocuitoare în comparaţie cu copiii normali. La selectarea acestora ei 
nu ţineau cont de toate proprietățile, ci doar de unele dintre ele; spre exemplu, drept 
jucărie înlocuitoare a „garajului” era selectat un cub de plastic, mult mai mic decât 
automobilul propriu-zis. 

Jucăria înlocuitoare nu era încadrată în acțiunea de joc. Selectarea ei era bazată 
doar pe asemănarea perceptuală — forma cubului, dar proprietățile funcționale, legate de 
acțiunile cu obiectul (necesitatea unui volum mai mare, a unui spaţiu mai larg) nu se lua 
în considerație. 

Copiii bolnavi, spre deosebire de cei sănătoşi, foloseau drept jucării înlocuitoare 
pe cele speciale şi astfel ignorau particularităţile lor funcționale. Propria experiență a 
copilului nu acționa la alegerea înlocuitorului — totul putea fi înlocuit cu toate. Lipseşte în 
totalitate rolul de stabilire a acțiunii obiectuale. 

Astfel, analiza activităţii de joc a depistat o serie de particularităţi patologice. în 
primul rând, nivelul ei scăzut pentru vârsta cronologică a copilului: nedezvoltarea 
acțiunilor obiectuale de joc, dominarea manipulării, orientarea către proprietățile 
perceptive, spre exemplu culoarea aprinsă a obiectului, şi nu spre proprietățile lui 
funcționale. 

Multe manifestări ale activităţii de joc (manipularea neadecvată, ruptura dintre 
limbaj şi acțiune) demonstrează o asincronie a acţiunii de joc, nespecifică doar reţinerii în 
dezvoltarea psihică. 

La argumentarea psihologică a unei astfel de dereglări în dezvoltarea jocului 
intervine întrebarea privind legătura acestui fenomen cu patologia sferei intelectuale şi 
emoționale. în favoarea patologiei intelectuale ne vorbeşte nedezvăluirea adecvată a 
scenariului activităţii de joc, copiii autişti nu ţin cont de proprietățile funcţionale ale 
jucăriilor, preferându-le pe cele mai simple deoarece le este specific caracterul 
manipulator al acțiunilor. Dar, ipoteza genezei intelectuale a tulburării activităţii de joc 
vine în contradicție cu accesibilitatea pronunțată a acestor copii bolnavi la acțiunile 
complexe cu jucăriile. 

Rezultatele diverse ale jocului spontan şi programat sunt atât în favoarea naturii 
afective a nedezvoltării, cât şi a tulburărilor activităţii de joc. Predomină tendința către 
jocul programat, cu un scenariu bine stabilit, deoarece au posibilitatea să efectueze 
acțiuni complexe şi să obțină rezultatelor dorite. 

Principala deosebire dintre jocul spontan şi cel programat, constă în aceea că 
primul este socializat, iar celălalt autist. Acele modele ale activităţii de joc care presupun 
ieşirea din lumea autistului nu declanşează la aceşti copii o rezonanţă emoțională autistă. 

Nedezvoltarea acțiunilor obiectuale, legătura difuză dintre obiect şi cuvânt, pot fi 
rezultatul lipsei necesităţii copilului autist în însuşirea relaţiilor sociale, puţin importante 
pentru el şi uneori chiar neplăcute. 

Rezultatele observaţiilor asupra dereglărilor etapelor activităţii de joc a copiilor 
autişti ne demonstrează mecanismul propriu-zis al jocului patologic, în special, specificul 
stereotip al jocului. 

Apariția rupturii dintre acţiune şi limbaj, lipsa importanţei emoționale a acţiunii 
obiectuale pot condiţiona dezvoltarea jocului numai în plan verbal (jocuri-fantezii, jocuri- 
visătoare). Astfel, cele menţionate demonstrează legătura tulburărilor gândirii şi 
activitatea intelectuală în întregime cu insuficienţa sferei afective (manifestările autiste). 

În examinarea dinamicii particularităţilor gândirii la copiii cu autism timpuriu este 
doveditoare dezvoltarea psihopatologică a copiilor autişti de vârstă şcolară mică, fiindcă 
în această perioadă activitatea dominantă devine învățătura. 

Examinăm copii de 8-11 ani, bolnavi de autism timpuriu şi le dăm sarcina de a 
rezolva probleme în aspectul păstrării cantităţii. În faţa lui se pun două vase identice pline 
cu un lichid colorat până la acelaşi nivel. În prezenţa copilului apa dintr-un vas se toarnă 
în al treilea vas care are altă formă. Copilul este întrebat în care din vase este mai multă 
apă. Dacă vasul al treilea este mai îngust (de aceea nivelul apei s-a ridicat), copilul va 
spune că în acela este mai multă apă. Dacă vasul al treilea este mai larg (nivelul apei fiind 
aici mai scăzut), copilul răspunde că acolo este mai puţină apă. 

În altă situaţie, când copilului i se arată două bile, egale ca mărime şi greutate, 
făcute din plastilină, şi se modifică aspectul exterior al unuia dintre ele (psihologul o 
alungeşte, obținând un cilindru sau o taie în câteva părți), copilul va urmări şi în acest caz 
mărimea produsului. 

Această greşeală este tipică şi pentru copilul sănătos de vârstă preşcolară, 
deoarece gândirea lui este, încă, condiționată de percepție. După Piaget, acest fenomen 
dispare spontan la vârsta şcolară mică, ca urmare a unei corecții timpurii. 

În prima parte a experimentului, (cea de constatare), la toți copiii cu autism 
timpuriu a fost depistată o orientare stabilă asupra semnelor evidente, strălucitoare ale 
obiectelor, iar încercarea de a efectua exerciții de măsurare n-a avut succes. 

A doua parte a experimentului era orientată spre evidențierea diferiților parametri 
ai obiectului: lungime, înălțime, lățime şi greutate. Rezultatul a fost formarea la toți copiii 
bolnavi a noțiunilor de păstrare a produsului, fenomenele lui Piaget fiind excluse. 

Majoritatea copiilor autişti evidenţiau caracteristicile obiectului dacă acesta era 
strălucitor pentru că ieşea în evidență perceptiv. Dacă acea caracteristică a obiectului nu 
se evidenția, copilul reproducea corect instrucțiunea, până la urmă alegând parametrul cel 
mai evident şi strălucitor. 

Făceau greşeli similare şi omiteau determinarea măsurătorilor. În locul măsurării 
adecvate, el o alegea pe cea dominantă; spre exemplu, în locul paharului pentru 
măsurarea volumului apei, el lua rigla pentru măsurarea înălțimii vasului. La întrebarea 
psihologului, „cum putem măsura câtă apă este în sticlă?”, copilul alegea cheia, care era 
în faţa lui, o aplica la gura sticlei, motivând că ambele sunt rotunde. 

Caracteristic pentru aceşti copii este faptul că acţiunile lor nu sunt însoțite de 
limbaj. Acțiunile de măsurare se efectuau în tăcere, dar exprimările verbale erau de 
natură întâmplătoare (nu legate de problemă). La rugămintea psihologului să explice în 
detaliu cum a efectuat măsurătorile, copiii autişti se refereau doar la rezultatele lor. 

Alte rezultate au fost primite de la rezolvarea problemelor care prezentau pentru 
copii importante aspecte emoționale. Spre exemplu, un copil în timpul îndeplinirii 
sarcinii acționa neatent şi neglijent, dar totodată el examina cu multă plăcere fiecare 
detaliu, le cântărea cu multă grijă, alegea greutățile, nu încredința psihologului fiecare 
detaliu ca să se dezlipească de pe farfuria cântarului o bucăţică mică de plastilină, fiindcă 
şi ea cântăreşte ceva. 

Ca urmare a analizei psihologice apare întrebarea: cu ce este legată dominarea 
generală a funcțiilor perceptive, menţinând criteriul de dezvoltarea adecvată a gândirii 
noționale? Identitatea cu caracterul acțiunilor de joc ale copiilor de vârstă şcolară mică, 
ne permite să constatăm că aceasta este legată de reținerea dezvoltării percepției 
obiectuale, dificultăților în examinarea programată a obiectului şi compararea obiectelor 
după câţiva parametri. 

Aceste manifestări sunt incluse în contextul tulburării generale a acțiunii 
obiectuale în special: lucrul neterminat, tendinţa de a se opri la una şi aceeaşi operaţie, 
etc. Totodată, compensarea tulburărilor evidenţiate în condiţiile orientării emoționale 
pozitive permite, la fel ca şi la activitatea de joc, să atribuim rolul important al sferei 
motivaţionale drept factor care determină nedezvoltarea percepției şi a acțiunilor cu 
obiecte. 

Dacă la copilul sănătos există necesitatea însuşirii acțiunilor cu obiecte şi a 
relaţiilor sociale, la copilul autist această necesitate este cu mult mai scăzută din cauza 
orientării lui autiste. 

Urmarea nu este doar dereglarea acumulării experienţei sociale în întregime, ci, 
secundar, suferă şi acele aspecte ale dezvoltării psihice care sunt legate de mijloacele de 
dezvoltare a contactelor sociale, în special de însuşirea funcţiilor obiectelor. 

În dezvoltare, cele mai dezavantajoase sunt acele aspecte ale percepţiei care se 
dezvoltă sub acţiunea practicii obiectuale. Tot sub aspect selectiv se tulbură şi vorbirea. 
Analiza verbală a propriilor acţiuni este insuficient dezvoltată. 

Astfel, se presupune că în conştientul copilului autist se instalează doar o parte din 
informaţie, necesară din punctul de vedere practic şi social, şi anume informaţia despre 
lumea obiectelor, a particularităţilor şi funcţiei lor. În acelaşi timp particularităţile 
perceptive ale obiectelor cum ar fi: culoarea, forma, mărimea, au o doar funcție de 
coordonare. 

În aceste condiţii, copilul nu se orientează pentru rezolvarea problemei spre 
particularităţile specifice ale obiectului, ci asupra senzațiilor receptive. 

V. Lebedinschi a demonstrat legătura strânsă dintre tulburările dezvoltării 
intelectuale în caz de autism timpuriu şi percepţia obiectelor, o coordonare insuficientă 
dintre limbaj şi acţiune. Date similare au fost primite şi ca rezultat al examinării copiilor 
cu diagnostic de psihopatie schizoidă şi schizofrenie lentă. 

La aceşti copii, operaţiile gândirii, care sunt legate de operarea cu particularitățile 
obiectuale, nediferențiate, conform criteriului social, se dezvoltă mai rapid decât la copiii 
normali. Şi invers, nivelul formării operațiilor de gândire este mai scăzut la aceşti copii. 

S-a demonstrat că autiştii generalizează noțiunile doar pornind de la caracteristici 
întâmplătoare, datorită folosirii insuficiente a gândirii în experienţa practică de utilizare a 
obiectelor lumii înconjurătoare, din cauza orientării insuficiente în practica obiectuală. 

Toate aceste particularităţi sunt motivate prin condiționările autiste, în special prin 
insuficiența contactului cu mediul social. Aici este binevenită ipoteza lui Vîgotski despre 
caracterul complex al gândirii în caz de schizofrenie, unde tulburările formării noțiunilor 
sunt legate într-o oarecare măsură de „schimonosirea” cuvintelor. 

După cum se ştie, noţiunile verbale apar într-o etapă mai târzie a dezvoltării. 
Paralel cu reflectarea verbală a realității, apar aspectele perceptiv şi motor, în care 
principala componentă este imaginea afectivă a mediului înconjurător. Genetic aceste 
sisteme sunt neomogene: aceea verbală influenţează primele două categorii, reorientându- 
le. 

Acţiunea limbajului asupra percepţiei este dovedită de savanţi şi are efect „de sus 
în jos”. Pentru ca limbajul să fie susținut de percepție, trebuie neapărat ca percepția să fie 
orientată către generalizare, cu alte cuvinte vorbirea şi percepţia să nu fie foarte diferite 
după principiile şi nivelul reflectării lumii înconjurătoare. 

De aceea percepţia trebuie să fie capabilă să reflecte flexibil lumea înconjurătoare. 
Încă din perioada de debut a bolii, percepţia la copiii autişti nu generalizează. O astfel de 
organizare are loc în procesul interacțiunii percepției şi acțiunii în activitatea obiectuală. 

Modelul categorisirii, caracteristic vorbirii, fixează acele particularităţi care sunt 
cele mai importante din punctul de vedere al activității obiectuale, dar după cum s-a mai 
menţionat şi mai sus, acţiunile obiectuale la copiii autişti sunt slab dezvoltate. În 
concluzie, percepția rămâne în afara acțiunilor organizatorice ale experienţei obiectuale. 
Astfel, nu se fundamentează la timp procesele reglatorii, nu apare o interacțiune corectă, 
unele procese psihice dezvoltându-se în condiţiile izolării. De aceea gradul în care 
evoluează unele procese psihice depinde de măsura în care acestea sunt în stare să se 
dezvolte singure, fără susţinerea şi acțiunea altor funcții. Se formează o disproporție 
intelectuală în dezvoltare, o combinaţie între aspecte evoluate şi altele nedezvoltate. 
Această disproporție stă la baza formării patogenetice a simptomelor psiho patologice 
reflectate în tabloul deformat al ontogenezei psihice. 

Aspectul dezvoltării autoconştiinței la copiii autişti este foarte complicat. În 
cazurile mai complicate este afectat genetic substratul autoconştiinței format cel mai 
timpuriu — închipuirea despre fizicul „eu”. Un copil sănătos de 3 ani, aflat în fața oglinzii, 
poate arăta părțile propriului corp. Chiar şi la vârsta de şase ani, copiii autişti (grav) se 
identifică pe sine în oglindă, dar la numirea părților corpului fizic, unele sunt arătate în 
oglindă, altele pe sine. 

Se remarcă o interpretare discordantă dintre unele părți ale fizicului „eu”, 
formarea imaginii corpului său şi localizarea lui în spațiu. Ultima, de obicei, se determină 
prin intermediul acţiunilor obiectuale active şi interacțiunii cu mediul înconjurător. 

O astfel de autoconştiință slăbită face copilul autist „rod” al mediului 
înconjurător. Pe fondul impulsivităţii interioare scăzute, copiii autişti atribuie atât valenţe 
pozitive, cât şi negative obiectelor lumii înconjurătoare, ceea ce face copiii şi mai 
sensibili la structura „câmpului său receptiv”, apărând şi mai pregnant tendința către 
statornicia mediului înconjurător. 

Ignorarea de către adulți a acestor particularităţi ale comportamentului copilului la 
cea mai mică schimbare a mediului duce la frustrare. 

Astfel, particularitățile patologice ale dezvoltării psihice în caz de autism se 
manifestă nu numai prin tulburări specifice ale tonusului psihic, dar şi ale sferei afective, 
percepţiei, motoriei, limbajului. Apare şi o adaptare socială dificilă, asincronie în dez- 
voltarea integră, lezarea interacțiunii funcțiilor psihice. 

Dezontogeneza copilului autist, care este o combinaţie complicată între defectele 
primare şi cele secundare, necesită elaborarea modelelor corecționale de prevenire a 
declanşării lor, diferențierea lor după funcţiile spre care a fost orientată corecția. 

Rezultatele cercetărilor savanților privind particularitățile sferei emoționale a 
copiilor autişti au făcut posibilă elaborarea unei metode speciale de corecție psihologică, 
în primul rând a psihoterapiei şi în special a terapiei de joc. 

Specialiştii consideră că una dintre problemele corecționale principale este 
inducerea la copil a dominantelor condiționale pozitive, care sunt în contradicție cu fricile 
ŞI alte emoţii negative. 

De aceea prima etapă a lucrului corecțional cu copiii autişti se bazează pe 
dezvoltarea emoţiilor pozitive, blocând emoţiile condiționate negativ. 

Această etapă a terapiei de joc include acţiuni simple de joc cu jucării de culoare 
aprinsă, manipulare cu lumini, sunete, culori, jocuri ritmice şi dansuri. 

Deseori, jocurile ritmice super-emoţionale micşorează tulburările motorii. 

Acestor copii le place să se legene continuu. Trecerea bolnavului în procesul 
jocurilor ritmice de la ritmul patologic propriu-zis la alt ritm, impus, este foarte benefic, 
deoarece un nou ritm condiționează emoţii pozitive şi disciplinează manifestările motorii 
ale copilului autist. 

Stimularea şi îmbogățirea legăturilor emoţionale ale copilului bolnav se obţin prin 
stimularea componentei perceptive a mediului înconjurător. După cum ştim, copilul autist 
reacționează pasiv la mediul înconjurător. Percepția situației nu stimulează acțiunile 
deoarece puterea mobilizatoare este unică sau lipseşte. Din acest motiv este oportun să 
stimulăm acțiunea factorilor externi, să-i îmbogățim şi să-i dezvoltăm cu diferite legături 
situative şi emoționale. Psihoterapeutul, folosind orice concentrare a atenţiei asupra 
obiectului, fie chiar întâmplătoare, începe să-i povestească despre acest obiect, să 
improvizeze despre el o poveste în scenariul căreia este inclus şi copilul. 

Dar, înainte de a introduce în situaţia jocului excitanţii exteriori, este necesar să 
aflăm dacă copilului îi sunt neplăcute lumina sau culorile aprinse. E necesar să efectuăm 
"revizia” lucrurilor obişnuite, a jucăriilor şi să le excludem pe acelea care provoacă 
emoţii negative sau frică. 

După cum s-a menţionat, frica de ceea ce-i înconjoară amplifică autismul 
copilului şi mărgineşte contactele lui cu lumea înconjurătoare, precum şi posibilitățile 
prognostice de dezvoltare. 

Un obiectiv important al primei etape a terapiei de joc trebuie să fie formarea la 
copilul bolnav a încrederii în sine şi în posibilitățile sale. Apariția senzaţiei de încredere 
în sine, în puterile sale, micşorează anxietatea generală şi măreşte considerabil fondul 
emoțional, condiționând dezvoltarea comunicării, apariţia intereselor şi a activităţii. 

Un rol important în apariția senzației de încredere în sine şi în puterile sale are 
priceperea terapeutului de a începe dezvoltarea comunicării de la nivelul optimal şi de la 
forma optimală a contactului, care sunt accesibile copilului de la început. 

Acest lucru este valabil pentru întreaga terapie corecțională, nu numai pentru cea 
de joc. Pentru obţinerea succesului îi este necesar copilului chiar de la bun început să 
dobândească încrederea că este înţeles, că îi este accesibilă comunicarea fără greutate. 

Prin scenariul jocului, terapeutul induce treptat copilului senzația că insuccesele 
lui sunt rezolvabile, că fricile sunt nejustificate, iar defectele sunt compensate cu alte 
calități. 

Ultima etapă a terapiei de joc este mobilizarea activităţii propriu-zise a 
bolnavului. Se ştie că de obicei manifestările activității proprii sunt menținute de 
stimularea motorie şi micşorarea mutismului. O dată cu manifestările activităţii propriu- 
zise nu numai că se complică activitatea bolnavului, dar se şi lărgesc contactele lui. 
Regulile jocului, pornind de la o simplă situație de joc şi de la un cerc îngust al 
membrilor lui, încep să se abstractizeze. 

Apariţia activităţii propriu-zise la bolnav ne semnalizează necesitatea trecerii la o 
altă etapă a psihoterapiei. Tactica terapeutului se schimbă considerabil. Sarcina lui constă 
în implicarea maximă a copilului în activitatea propriu-zisă. Se obţine depăşirea reacțiilor 
autiste. O metodă bună pentru eliberarea copilului de aceste reacții este muzica, cântecul, 
care nu numai că provoacă emoții pozitive, stări benefice emoţional, dar datorită 
componentului ritmic pronunțat, disciplinează activitatea copilului bolnav. 

O altă dificultate în organizarea activității comportamentale a copilului autist este 
suprasaturarea cu obiecte care deşi la început i-au produs interes, peste câteva secunde nu 
numai că nu-l mai interesează, dar îi şi provoacă emoţii negative. 

Această „saturație” este legată la aceşti copii de schimbarea bruscă a emoţiilor 
pozitive cu cele negative şi de lipsa „formelor” dată de interacţiunea cu mediul 
înconjurător. 

Manifestările agresive ale acestor copii au o astfel de natură dublă. Ele pot apărea 
ca rezultat al fricilor şi al interpretărilor negative vis-a-vis de mediul înconjurător. în 
acelaşi timp, reacţiile agresive pot reprezenta încercarea primitivă a contactului cu 
realitatea, adică pot fi consecinţa lipsei „formelor” gata să reacționeze reciproc. Astfel, 
manifestările agresive nu sunt identice, şi dacă în unele cazuri ele trebuie corectate, în 
altele servesc drept etapă de adaptare la realitate. 

În procesul dezvoltării formelor comportamentale adecvate, un rol important îl 
joacă inducerea la copil a diverselor comportamente stereotipe. Folosirea sterotipiilor 
deja formate, dezvoltarea şi completarea lor cu conţinut, dă posibilitate copilului să 
interacționeze cu lumea înconjurătoare şi condiționează premize benefice pentru 
deprinderilor motorii, eliberare de dificultățile vorbirii, condiționează o dezvoltare a 
limbajului şi oferă premize pentru perioada pregătitoare a educației în şcoală. 

Analiza psihologică a dezontogenezei este complicată. Oamenii de ştiinţă afirmă 
că cea mai plauzibilă ipoteză este insuficienţa energetică, tulburările afectiv-instinctive, 
pragurile senzoriale joase cu un fond pronunţat negativ. 

Corelarea deficitului agresiv al activității psihice cu hipertenzie patologică şi 
fricile perceptive față de mediul înconjurător reprezintă fundamentul apariției 
simptomaticii autiste. 

Astfel, autismul este formațiunea secundară cu un caracter compensator sau 
hipercompensator şi reflectă mecanismele patologice de adaptare. 

Contactele nedezvoltate social legate de autism dereglează dezvoltarea psihică în 
ansamblu. Greu se formează delimitările „eu-ului” şi ale lumii înconjurătoare. Toate 
aspectele activității psihice se dezvoltă insuficient. Mai pronunţate sunt acele aspecte 
perceptive ale limbajului, gândirii, care se formează sub acțiunea practicii obiectuale. 

Deficitul experienţei obiectuale duce la „ruptura” dintre gnozis, acțiune şi limbaj. 
Fiecare din aceste funcţii se dezvoltă într-o măsură oarecare, dar separat una faţă de alta. 

Lipsa funcției fixative a obiectului, sprijinirea pe unele semne perceptive, 
condiționează baza pentru formarea legăturilor interfuncționale neadecvate, care se 
manifestă printr-un „pseudo simbolism” şi „pseudo abstractizare” în gândirea copilului 
bolnav. 

În retrăirile autiste, în jocurile şi fanteziile lor se observă o fixaţie inertă 
patologică a complexelor afective, stereotipurilor motorii şi a repetărilor verbale. Foarte 
vădită este asincronia formării separate a unor funcții şi sisteme: dezvoltarea vorbirii 
depăşeşte deseori dezvoltarea motorie, gândirea abstractă depăşeşte dezvoltarea gândirii 
concret-intuitive. Toate acestea accentuează tabloul "mutilator” al dezvoltării. 


V.6. Dezvoltarea  dizarmonică a personalității în perioada 
copilăriei şi adolescenţei. Psihopatiile. Dezvoltarea patologică 
a personalității.  Neuropatiile. Tulburările  tempoului 
maturizării sexuale — al VI-lea tip de dezontogeneză infantilă 


Cele mai reprezentative modele ale unei dezvoltări psihice dizarmonice sunt 
psihopatiile şi dezvoltarea patologică a personalității, la baza cărora este instalată 
dezontogeneza sferei emoțional-volitive. 

Psihopatia este o dizarmonie puternică a structurii psihice. Structura ei clinico- 
psihologică se mărgineşte cu anomaliile trăsăturilor personalității şi nu are tendința spre 
progresare cu toate că rareori se schimbă sub influenţa factorilor sociali şi biologici. 
Această dizarmonie a personalității deseori stă la baza tulburărilor pronunțate de adaptare 
la mediul social, cu tendință spre decompensare în caz de schimbare a mediului 
înconjurător. 

Sistematica psihopatiilor este foarte dificil de înregistrat deoarece sunt cunoscute 
foarte multe variante ale personalităților psihopatice, ceea ce face dificilă diferențierea 
bolilor psihice de normalitate. O mare însemnătate o au factorii sociali care determină 
structura personalității. încă din 1915, renumitul savant Crepelin a identificat şapte tipuri 
de psihopaţi: 1) agitaţii; 2) nereținuţii; 3) impulsivii; 4) calomniații sau mincinoşii; 5) 
inventatorii (fantezişti); 6) controversaţii patologic. 

În anul 1928, E. Kan a pus la baza grupării psihopatiilor insuficiența psihică, 
adică a temperamentului, pasiunilor, caracterului şi a evidenţiat formele complicate şi 
complexe ale psihopatiilor. 

Savantul A. Krecmer, în 1921, propune criteriile de asemănare a tabloului clinico- 
psihologic al diverselor psihopatii cu particularitățile specifice ale personalităţii în caz de 
schizofrenie, epilepsie, sindrom-depresiv maniacal, psihoze depresiv-maniacale, astfel 
determinând şi psihopatii schizoide, epileptoide, depresiv-maniacale, etc. 

Psihopatile au fost clasificate în funcție de factorul etiologic în următoarele 
tipuri: constituționale şi organice. 

Majoritatea clasificărilor psihopatiilor sunt dependente de factorul etiologic şi se 
împart în organice şi constituționale, după cum afirmă încă din 1926 savanții Sulit şi 
Gamburger, Snaider şi Crepelin, ş.a. 

Etiologia psihopatiilor. Cauzele apariției psihopatiilor deseori sunt de origine 
genetică (factori ereditari) — formele constituționale ale psihopatiilor, sau de origine 
exogenă (nocivitățile exogene) — formele organice ale psihopatiilor, care apar mai des în 
etapele timpurii ale ontogenezei şi care determină aşa-numitele fenocopii, dereglări 
genetice ale dezvoltării. Mulți autori mai consideră încă un tip de psihopatii, care se 
formează sub acţiunea factorilor sociali negativi, care afectează dezvoltarea personalităţii. 

Patogeneza psihopatiilor determină un infantilism parțial, ca bază a anomaliilor în 
dezvoltarea personalității la toate tipurile de psihopatii sau la majoritatea dintre ele. 
Deseori patogeneza psihopatiilor este aceeaşi cu patogeneza bolii psihice de origine. Este 
binecunoscut faptul că particularitatea de bază a psihopatiilor este dizarmonia psihică, 
care stă la baza următoarelor trei variante ale dereglărilor în formarea personalitaţii: 

1. psihopatiile de tip dizarmonic, originea fiind reținerea în dezvoltarea psihică; 

2. psihopatiile funcţionale care țin de originea dereglărilor psihice mentale; 

3. psihopatiile organice care ţin de originea dereglărilor psihice deteriorate. 

Cele mai des întâlnite psihopatii, atât în fragedă copilărie, cât şi la adolescenţi şi 
adulți, sunt în special de origine ereditară: psihopatile schizoide, epileptiforme, 
psihastenice şi în marea majoritate psihopatiile isterice. 

Copilului care suferă de psihopatie schizoidă îi sunt caracteristice trăsăturile 
autismului: preferă singurătatea şi lumea fanteziilor decât compania semenilor. Sfera lui 
emoțională se caracterizează printr-o corelare dizarmonică a unei receptivități maximale 
față de trăirile sentimentale, interesele proprii şi lipsa bucuriei de viață, ataşării față de 
apropiaţi şi de tot ce-l înconjoară, ceea ce este paradoxal pentru copiii normali. 

Asincronia specifică dezvoltării lor psihice este caracteristică pentru aceşti copii 
încă din prima copilărie. Dezvoltarea limbajului domină dezvoltarea motricităţii.. Îşi 
însuşesc cu greu deprinderile de autoservire, refuză să ia parte la jocurile mobile. Preferă 
comunicarea cu adulții şi nu comunicarea cu alți copii. 

În clasele primare, aceşti au dificultăţi la însuşirea deprinderilor motrice ale 
scrisului. 

Deseori ei sunt motivul de râs al colegilor din cauza lipsei de comunicare, 
neadecvării emoționale, orientării dificile în situaţii concrete. Manifestările psihopatiei 
schizoide sunt foarte asemănătoare cu manifestările autismului infantil. 

Spre deosebire de autismul infantil, care se caracterizează prin tulburări grave ale 
sferei emoțional-volitive, limbajului, gândirii, a activității în întregime, în cazul 
psihopatiilor schizoide, anomaliile în dezvoltare se pot manifesta doar prin trăsături 
specifice ale personalităţii, uneori existând manifestări nepatologice. 

Pentru mulți copii cu psihopatie schizoidă sunt caracteristice manifestări 
intelectuale timpurii, interes şi dragoste pentru citit, natură, etc. La şcoală, aceşti copii 
sunt deseori foarte interesați de matematică, fizică şi alte ştiinţe reale, mai rar umaniste. 
În clasele primare rezolvă probleme de matematică superioară, şi toţi sunt încântați, dar 
situaţia reală nu este îmbucurătoare. 

Deseori au „hobby”-uri, tendinţe de colecționare, un limbaj foarte dezvoltat. Dar 
hainele, mâncarea, condițiile de trai pentru ei nu prezintă mare interes. Randamentul 
şcolar este mai scăzut datorită atenţiei difuze, urmare a concentrării asupra lumii lui 
interioare. Sărăcia emoțională externă, apatia, lipsa bucuriei copilăriei deseori apar pe 

După cum afirma L. Vîgotski (1936) şi M. Pevzner (1941), psihopatiile schizoide 
infantile nu condiționează o rupere a contactului cu mediul înconjurător, cum se întâmplă 
în cazul schizofreniilor infantile propriu-zise, dar îşi pun amprenta pe alte forme de 
comunicare şi activitate; este preferată comunicarea cu adulţii în locul contactului cu 
copiii, iar joaca este deseori înlocuită cu activitatea intelectuală. 

Încă din 1924, A. Krecmer a afirmat identitatea patogenetică a psihopatiei 
schizoide cu schizofrenia propriu-zisăă, deosebindu-le doar printr-o unitate cantitativă. 
Acest punct de vedere a fost criticat de alți cercetători, confirmând că psihopatia 
schizoidă se rezumă doar la particularități caracterologice procesuale, pe când în 
schizofrenie, chiar pe fondul lipsei de crize, are loc o decurgere progresivă a bolii cu 
tendința afectării proceselor psihice. Totodată, rezultatele investigaţiilor clinico-genetice 
indică cazuri frecvente de psihopatii schizoide la copiii din familii unde părinții sau 
bunicii suferă de schizofrenie, ceea ce dovedeşte originea genetică a acestor maladii. 

Corelări identice s-au făcut între epilepsii şi psihopatiile epileptiforme, dar în 
cazul celor din urmă nu se înregistrează tulburări convulsive şi manifestări caracteristice 
demenței. Psihopatiile epileptiforme se caracterizează prin sărăcie emoţională, disforie, 
tendinţe către schimbarea bruscă a dispoziţiei, hiperagitaţie emotivă şi a plăcerilor, etc. 

Pot apare manifestări psihopatice epileptiforme chiar în prima copilărie. La vârsta 
de 2-3 ani, la aceşti copii sunt caracteristice reacțiile afective, în special cele ce țin de 
disconfortul fizic. Odată cu înaintarea în vârstă, se accentuează agresivitatea cu tendinţe 
de sadism, ranchiuna accentuată în caz de neîndeplinire a cerinţelor lor, încăpățânare, iar 
uneori plăcerea de răzbunare. 

La aceşti copii este caracteristic pedantismul exagerat, sunt foarte ordonaţi în 
aranjarea lucrurilor personale şi locul care-i înconjoară. În colectivitate, practic nu 
socializează sau dacă sunt integrați îşi impun propria dictatură, autoritatea, deseori sunt 
tirani cu colegii lor. Prezenţa lor duce mereu la conflicte între copii, iar ei au o satisfacție 
răutăcioasă. 

La adulți este caracteristică polaritatea emotivă (duritatea paralel cu timiditatea şi 
tandreţea), pe când la copii, al doilea pol lipseşte, ceea ce se explică prin mecanismele 
hipercompensatorii, care apar doar la adulți. 

Caracterul ciclic al psihopatiilor, care se caracterizează prin devieri nemotivate 
ale dispoziţiei de la nivelul subdepresiv la cel ridicat maniacal, se întâlneşte doar la 
adulți, la copii depistându-se foarte rar. Forma libertină a psihopatiei se caracterizează 
printr-un grad ridicat al dispoziţiei cu tendinţe permanente de glume de prost gust, hiper- 
comunicare, hiperexcitație. 

Aceşti copii se menţin greu în colectiv din cauza hiperactivităţii lor, 
hiperexcitației, insuportării metodelor organizatorice, a timpului activității de joc, 
învățăturii, etc. 

Personalități psihastenice cu tendinţe de nelinişte sau depresive se depistează încă 
din fragedă copilărie. La 3-4 ani poate apare frica pentru viaţa şi sănătatea celor apropiaţi, 
neliniştea fără un motiv întemeiat, frica de tot ce este nou, necunoscut, tendințe către 
fobii, etc. Copiii de vârstă şcolară devin patologic de nehotărâți, pe când adolescenții 
suferă de ipohondrii, iar frica capătă un ritual de protecție. Drept proces compensatoriu al 
neliniştii faţă de tot ce este nou şi necunoscut este tendința pedantică către ordine, regim, 
iar orice abatere duce la o nelinişte patologică. 

Psihopatia isterică nu are întotdeauna caracter constituțional, deseori ea fiind 
cauzată de factori exogeni, de caracter metabolico-trofic apărut încă din copilărie. Spre 
deosebire de psihopatiile psihastenice schizoide, epileptoide, care se întâlnesc deseori la 
bărbaţi şi băieți, psihopatiile isterice de cele mai multe ori se depistează la femei şi fete. 

Pentru tipul de psihopatii menționat, infantilismul psihic este cauza de bază a 
afecțiunii lor, în special dizormania acestui infantilism şi disocierea comportamentelor 
lui. Caracteristice pentru personalitățile infantile sunt egoncentrismul, foamea emotivă, 
incapacitatea volitivă; sugestibilitatea sporită în cazul psihopatiilor isterice are un caracter 
special. De mici, aceşti copii se deosebesc prin capricii sporite. Apoi, la vârsta preşcolară, 
apare o „tendinţă sporită de autoafirmare”. Ei se străduiesc cu orice preţ să atragă atenția 
celor din jur, sunt invidioşi când sunt lăudaţi colegii lor, din care cauză intră deseori în 
conflicte. La vârsta şcolară invidia, gelozia sunt paralele cu comportamentul 
demonstrativ. 

Tendinţa de a atrage atenţia se manifestă prin caracterul țipător al îmbrăcămintei, 
coafurii. Incapacitatea lor volitivă, chiar pe fondul unui intelect bun împiedică obținerea 
succeselor la învățătură. Lezarea demnității duce adesea la diverse conflicte cu 
învățătorii. 

În perioada adolescenţei sunt tipice tendinţa către intrigi, cochetărie, deseori fiind 
capabili şi de intrigi sexuale. Se poate spune că atât în perioada copilariei, cât şi a 
adolescenţei, sunt tipice pentru psihopatia isterică conflictele dintre setea de autoafirmare 
şi capacitățile volitive infantile, ceea ce determină dizarmonia psihică. 

Psihopatia de tip instabil este o variantă a infantilismului dizarmonic. Aceşti copii 
sunt deosebiți prin infantilismul intereselor lor, sunt superficiali în toate aspectele, 
nestatornici în relaţii interpersonale, impulsivi în acțiuni, chiar după primul impuls. 

Productivitatea scăzută la învățătură, chiar pe fondul unui intelect normal, se 
explică prin incapacitatea concentrării îndelungate asupra unei activități. Deprinderile de 
a fugi de greutăţi în concordanţă cu foamea emotivă sunt deseori motivele plecărilor de 
acasă, ale abandonului şcolar, vagabondajului. 

Lipsa de răspundere, neformarea valorilor umane la aceşti copii impun rezolvarea 
problemelor prin minciună, născociri. Fiind foarte emotivi, deseori intră în grupuri cu 
influență negativă, fiind „supuşii lor”. 

Psihopatiile de tip instabil pot fi şi de origine constituțională, când pot apărea în 
primii ani de viaţă sub acțiunea nocivităţilor. În primul caz manifestările sunt aproape 
identice cu manifestările infantilismului constituțional, deosebirile constând în dizarmonii 
psihice mai accentuate, dese excitaţii afective, tendinţe de perversiuni sexuale. 

Psihopatiile organice sunt cauzate de lezarea timpurie a sistemului nervos încă în 
perioada prenatală, natală sau postnatală (primii ani de viață). 

Dintre psihopatile organice, cel mai des se întâlnesc psihopatiile excitante (tipul 
exploziv). Acest tip de psihopatii apare mai des la băieți. Baza ei clinică este excitația 
afectivă şi motorie. Chiar de la vârsta de 2-3 ani aceşti copii atrag atenţia prin 
impulsivitatea lor, ranchiună, agresivitate, negativism, încăpățânare. 

Deseori, descătuşarea afectivă are un sfârşit ipohondric, chiar cu lacrimi. Aceşti 
copii se menţin greu în colectivitate, îşi bat colegii şi copiii mai mici, sunt nepoliticoşi cu 
adulții. 

În cazul psihopatiei organice de tip excitant este caracteristic fondul euforic al 
dispoziției, lipsa criticii pe fondul intelectului păstrat. Orice senzaţie din exterior induce o 
reacție afectivă, dar de o scurtă durată. 

În perioada şcolară, lipsa dirijării emoţionale duce la patologii sexuale, 
vagabondaj, etc. care pot apărea din cauza encefalitelor epidemice contactate în copilărie. 

Este necesar să menționăm faptul că tabloul clinic tipic unui singur fel de 
psihopatii se întâlneşte foarte rar. Cel mai des apare simptomatica încrucişată. 

Diagnosticarea psihopatiilor în copilărie este foarte dificilă din cauza imaturității 
personalităţii. În apariţia psihopatiilor la vârsta primei copilării au un rol dominant atât 
factorul biologic, cât şi social. Neţinând cont de temperamentul specific ereditar în 
etiologia psihopatiilor, un rol important îl au şi condiţiile sociale nefavorabile, iar 
diagnosticarea psihopatiilor până la vârsta pubertăţii este prea riscantă şi necesită o 
atenție deosebită din partea psihiatrilor şi psihologilor. 

La persoanele cu tendințe psiho-patiforme condiționate temperamental, 
declanşarea psihopatiei este favorizată de condiţii sociale nefavorabile. 

După părerea multor specialişti, chiar dacă individul s-a născut cu nişte 
particularități dizarmonice ale personalității, actualizarea acestor tendinţe depinde într-o 
mare măsură de sfera socio-psihologică şi de educaţie. 

Renumitul savant K. Leongard (1968) pune accent pe rolul factorului social în 
decompensarea stărilor psiho-patiforme la persoanele aflate la limita dintre normal şi 
patologic. Condiţiile sociale favorabile sporesc nivelarea şi chiar duc la ştergerea 
caracteristicilor patologice ale caracterului, la compensarea psihopatiei. 

Un rol important în declanşarea psihopatiilor îl are şi factorul biologic: bolile 
somatice, crizele diverselor vârste, care se caracterizează printr-un dezechilibru endocrin- 
vegetativ. 

În dinamica declanşării psihopatiei deosebim câteva etape: 

1) apariţia unor reacții patologice separate, de scurtă durată, care apar drept 

răspuns la factorii excitanți ai mediului extern; 

2) stările patologice de lungă durată; 

3) formarea psihopatiei ca o deviere stabilă a personalității. 

Încă din 1936, L. Vîgotski afirma că un şir de trasături psihopatiforme ale 
personalităţii au tendinţa de a se forma după mecanismul „cercului vicios”. De exemplu, 
autismul copilului schizoid atrage deseori o atenție deosebită a celor din jur față de el, 
ceea ce îi înrăutăţeşte şi mai mult starea. Excitarea afectivă a copilului epileptoid 
contribuie la declanşarea conflictelor cu semenii lui, a situațiilor duşmănoase şi de 
neîncredere. Astfel, însăşi personalitatea psihopatică contribuie la formarea în jurul lui a 
unui anturaj dificil, tensionat cu dizarmonii şi conflicte, care la rândul său fixează şi 
accentuează şi mai dur trăsăturile patologice ale caracterului. 

Un şir de simptome, ca frica, neîncrederea în sine, timiditatea sporită, simptomele 
paranoice, caracteristice copiilor cu diverse tipuri de psihopatii sunt recunoscute de unii 
autori drept formaţiuni reactive secundare. 

În literatură sunt descrise cazuri de personalităţii psihopatiforme formate sub 
influența de lungă durată a factorilor nocivi ai mediului. O acţiune nefavorabilă a 
factorilor psihotraumatici asupra creierului copilului poate duce la o restructurare 
ireversibilă a sferei lui emoţional-volitive şi a personalităţii lui în întregime. 

Aceste forme de „dezvoltare patologică a personalităţii” în urma condiţiilor 
nefavorabile ale educației se deosebesc de psihopatii prin etiologia şi particularitățile 
clinice şi în special prin posibilitățile lor corecționale. 

Personalitatea formată patologic poate fi şi ea atribuită tipului de dezvoltare 
dizarmonică. După cum s-a menționat, cauzele formării unei astfel de personalități sunt 
condiţiile nefavorabile ale educației, situaţiile psihotraumatizante de lungă durată, etc. 
Este cunoscut faptul că un rol important în formarea personalității copilului îl are 
educația. 

Tendinţele biologice ca temperamentul, care determină puterea, mobilitatea, 
stabilitatea proceselor psihice şi tendința de dominare a unui tip oarecare de emoţii 
formează baza genetică a activității nervoase superioare, unde are loc formarea 
personalităţii sub acţiunea condiţiilor sociale. În copilărie, factorul social de bază care 
contribuie la formarea personalităţii copilului este educaţia şi instruirea. 

Cercetătorii au constatat că din cauza infantilismului sferei emoționale şi a 
personalităţii copilului pe ansamblu, a sugestibilităţii lui sporite, a acțiunii de lungă 
durată a factorilor externi nefavorabili pot apare nu numai dereglări în dezvoltarea 
intereselor, aptitudinilor, ci şi schimbarea particularităților temperamentale prin acțiunea 
asupra sistemului nervos vegetativ. 

Introducând termenul „formarea patologo-caracterologică şi psihogenă a 
personalității” atribuit copiilor cu anomalii în dezvoltare, savanții subliniază factorul care 
predispune la formarea patologică a personalității sub acțiunea mediului extern 
nefavorabil — insuficiența cerebral-organică, care duce nu numai la accentuarea 
particularităţilor caracterologice, dar şi la decurgerea dizarmonică a maturizării sexuale 
cu manifestări de retardare sau accelerare. 

În patogeneza formării patologice a personalităţii, rolul principal este deţinut de 
doi factori: 

1. întărirea şi fixarea reacţiilor patologice (imitația, protestul, refuzul, atât activ, cât şi 
pasiv), care nu sunt altceva decât o formă de răspuns la situaţia psihotraumatizantă; 
fixându-se, în special în perioada primei copilării, devin particularități stabile ale 
personalității, după cum a menţionat savantul L. Miso în 1950; 

2. „educaţia” propriu-zisă a acestor particularități patologice ale caracterului cum ar fi: 
excitația, instabilitatea, stările isterice, etc. 

În sistematica formării patologo-caracterologice a personalităţii deosebim patru 
variante: 

1. afectiv-excitabil; 

2. steroid; 

3. instabil; 

4. inhibitor. 

Fiecare din ele depinde de particularităţile mediului extern nefavorabil. 

Varianta afectiv-excitabilă este condiționată de mediul extern nefavorabil, unde 
persistă situaţiile îndelungate de conflict, alcoolismul părinţilor, certuri, agresivitatea 
reciprocă a membrilor familiei, etc. 

În aceste familii, la copil se dezvoltă particularitățile excitaţiei afective, o 
predispoziţie către declanşarea conflictelor, supărări neadecvate motivaţional, manifestări 
de furie. Aceste trăsături se pot forma ca imitație a comportamentului celorlalți adulți şi 
fixare a reacției de protest. Schimbarea continuă a temperamentului se caracterizează prin 
schimbarea dispoziției cu tendinţe spre supărare, deseori chiar agresivitate. 

Varianta isteroidă a dezvoltării patologice a personalităţii, la fel ca şi psihopatia 
isterică, se evidențiază mai des la fetiţe. Tipul isteroid poate forma în mediu similar celui 
menționat la varianta afectiv-excitabilă (în acest caz reacțiile isterice apar drept reacţii de 
protest), dar mai pot apare şi în caz de hipertutelare, cultivându-se o supraapreciere, atât 
intelectuală, cât şi fizică. În aceste situaţii, educaţia prin muncă nu se face sau se face 
insuficient. 

Tipul instabilității psihice de formare patologică a personalităţii ne aminteşte de 
tipul similar al psihopatiei, dar etiologia lui este condiționată deseori de hipotutelare, de 
vagabondaj, situaţii în care la copil nu se cultivă simțul responsabilităţi şi obligațiilor, 
capacitatea de a înfrunta greutățile, etc. Trăsăturile infanuilismului emoțional-volitiv se 
manifestă prin: labilitate afectivă, impulsivitate, sugestibilitate sporită. în general, 
dezvoltarea patologică a personalității de tip instabil este o variantă a infantilismului 
psihogen, unul dintre componenţii reţinerii în dezvoltare psihică. 

Tipul inhibitor al dezvoltării patologice a personalității se formează adesea pe 
fondul unei hipertutelări, situaţie în care părinţii sau părintele autoritar, despot, inhibă în 
copil activitatea proprie, inițiativa, îl fac pe copil să se simtă manipulat, inhibat, timid, 
mai apoi devenind plângăreţ, pasiv, neavând încredere în propriile puteri. 

În cazul variantei inhibitoare în condiţiile apariţiei structurii clinico-psihologice 
asemănătoare cu formarea neurotică a personalității apărute în cazurile când situația 
familială psihotraumatică determină declanşarea nevrozei la copil, apoi apariția fricii, 
ipohondriei, etc. 

Dezvoltarea neurotică a personalității deseori se declanşează la copiii bolnavi 
somatic, în special pe fondul condiţiilor sociale nefavorabile. 

Dezvoltarea personalităţii atât de tip inhibator, cât şi neurotic poate declanşa o 
infantilizare secundară a copilului, lipsit de activitate, inițiativă, încredere în sine. 

O anomalie deosebită a sferei emoțional-volitive condiționată de reglarea instabilă 
a funcţiilor vegetative, este neuropatia, care poate fi atribuită dezvoltării dizarmonice a 
personalității. Această anomalie poate avea un caracter constituțional cu denumirea de 
„nevrozitate infantilă constituțională”, legată de factorul genetic sau poate fi provocată şi 
de factori exogeni. 

Anomalia primară a sistemului vegetativ condiționează tendinţe de tulburări de 
somn, apetit, instabilitate în reglarea temperaturii, sensibilitate la schimbările 
meteorologice, etc. Tulburările sferei neuro-psihice, în special ale celei emoţionale, apar 
secundar. Instabilitatea sistemului nervos vegetativ şi senzația de disconfort permanent 
somato-psihic condiționează în unele cazuri formarea unei personalități inhibitoare, 
neactive, cu o sensibilitate sporită şi astenizată pe când în alte cazuri — excitată, impulsivă 
şi cu o instabilitate motorie. 

Diferenţiem două variante ale neuropatiei: 

1) astenică; 

2) impulsivă - întâlnită mai rar. 

Copiii care suferă de neuropatie sunt hiperreceptivi şi hipersensibili, deoarece ei 
sunt predispuşi la nevrozele fricii, bâlbâială, ticuri, enureze atât diurne, cât şi nocturne. 

Neuropatia este o anomalie în dezvoltare tipică pentru perioada copilăriei. Pe 
măsura maturizării sistemului nervos vegetativ, în perioada şcolară, deseori se atenuează, 
dar în cazul condiţiilor nefavorabile de educaţie, contribuie la declanşarea psihopatiei sau 
a dezvoltării patologice de tip inhibitor. 

Un tip deosebit al anomaliei dizarmonice este anomalia dezvoltării psihice, legată 
de tulburări ale tempoului maturizării sexuale. Dacă în cazul neuropatiei defectul primar 
este condiționat de o distonie vegetativă, în cazul tulburării tempoului maturizării sexuale 
este vorba de tulburări ale reglării vegetativ-endocrine, care în unele cazuri duc la 
încetinirea ritmului maturizării sexuale (retardarea lui), iar în alte cazuri la accelerarea 
maturizării sexuale. 

Aceste anomalii pot fi cauzate atât de particularități genetice, cât şi de factori 
exogeni, condiționaţi de insuficienţa organică a sistemului nervos central. Ele se 
deosebesc de manifestările retardării şi accelerării maturizării sexuale întâlnite în normă, 
în manifestările fiziologice care n-au natură patologică şi care se manifestă printr-o 
dizarmonie uşoară a dezvoltării fizice şi neuro-psihice, după cum afirmă savantul M. 
Bleiler, 1954, şi B. Krecmer, 1972. 

În cazul reţinerii maturizării sexuale de origine cerebrală se evidenţiază tulburări 
motorii (încetarea mişcărilor, mişcări haotice), ale sferei  emoţional-volitive 
(sugestibilitatea sporită, poate apărea frica, nesiguranța în sine). 

Se pot evidenția şi simptomele specifice dizarmoniei: tendinţa spre judecată fără 
conținut, logoree, adică sunt accentuate particularitățile infantilismului motor şi 
emoțional pe fondul unei verbalități sporite. Nu este exclus ca această verbalizare sporită 
să aibă într-o măsură oarecare o natură compensatorie şi să fie legată de reacția 
personalităţii la motricitatea instabilă. 

Insuficiența motorie este evidentă la copiii graşi cu tendință de logoree. Aceştia, 
fiind fricoşi, devin obiectul de râs al semenilor, ceea ce duce la apariția tulburărilor 
nevrotice. 

Această anomalie în dezvoltare poate avea un caracter temporar, putându-se 
atenua după perioada pubertății odată cu maturizarea sexuală definitivă. Deseori 
particularitățile „constituției hipogenitale”, care se manifestă printr-o corelare între 
particularitățile motrice, cele ale sferei emoționale şi ale limbajului, se întâlnesc şi la o 
vârstă mai înaintată, ceea ce îi conferă caracterul de anomalie stabilă în dezvoltare. 

Maturizarea sexuală accelerată, de origine cerebralo-organică, se deosebeşte de 
maturizarea sexuală fiziologică. Maturizarea sexuală accelerată de geneză cerebralo- 
organică constituie deseori o anomalie a dezvoltării psihice contrară celei de origine a 
reţinerii maturizării sexuale. Ea se manifestă printr-un interes sporit, matur pentru o viaţă 
sexuală precoce, printr-o excitare afectivă, impulsivitate, condiționate de restructurarea 
dizarmonică endocrină. Astfel de copii nu doresc să înveţe la şcoală, doresc să capete un 
loc de muncă. Dar ei nu se pot afirma deoarece nu le permite nivelul intelectual, care este 
neadecvat în formarea tendinţelor mature ale adaptării sociale. La aceşti copii se 
evidențiază un primitivism unilateralal - „chipul de adult”, simplitatea atributelor vitale 
(îmbrăcămintea, coafura, salariul). Această dizarmonie psihică se evidenţiază în special 
în cazurile disocierii dintre personalități şi infantilismului intelectual organic. 

Odată cu normalizarea formulei endocrine se micşorează tensiunea sexuală şi 
excitarea afectivă. În condiţii de dezvoltare favorabile, devierea comportamentală se 
dezvoltă în sens contrar. Dar în cazul ivirii unui anturaj nefavorabil aceste trăsături 
patologice servesc drept premize pentru dezvoltarea patologică a personalităţii cu 
manifestări afective de excitație, desfrânare sexuală, comportament deviat. 

Descrierea anomaliilor în dezvoltarea de tip dizarmonic (a psihopatiilor, 
nevropatiilor, dezvoltării patologice a personalității, dezontogeniilor pe fondul 
tulburărilor sexuale) le aparţine de obicei clinicienilor. În psihopatologia infantilă sunt 
puține cercetări, dar după părerea majorităţii savanților dizarmonia psihică caracteristică 
atât pentru psihopatii (dezvoltarea patologică a personalității, nevropatii), cât şi pentru 
anomaliile pe fondul tulburărilor maturizării sexuale primare este condiționată de 
tulburări ale sferei emoționale şi chiar ale bazei ei fiziologice — sistemelor vegetativ şi 
vegetativ-endocrin. 

În interiorul sferei emoţionale se evidenţiază diferite variante ale asincroniei 
dezvoltării emoţiilor elementare superioare. Emoţiile elementare suferă la toate tipurile 
de psihopatii. În mare majoritate ele se manifestă prin tulburări dinamice precum: 
excitabilitate pronunţată, labilitate patologică sau inertă, afectivitate apatică. Are o mare 
însemnătate şi dominarea modalităţii emotive în cazul unei psihopatii sau a alteia. 

Insuficiența emoţiilor superioare are un caracter dezontogenetic. Este vorba 
adesea de o nedezvoltare sau de o reținere în formare (în caz de psihopatii de dezvoltări 
patologice de tipul celor instabile, isteroide, etc.) şi mai rar de elemente ale accelerării 
parţiale la psihopauile schizoide şi la psihoastenii. 

Nu este întâmplătoare asocierea patologiei emoţiilor elementare cu dereglările în 
dezvoltarea ale celor superioare deoarece excitabilitatea patologică sporită a emoțiilor 
elementare frânează formarea celor superioare; impulsivitatea patologic sporită a sferei 
condiționale fragile şi a tendinţelor sexuale frânează formarea activității superioare. 

În cazul psihopatiilor şi a personalităţilor patologic dezvoltate la fel se evidenţiază 
o dizarmonie între sfera emoțională şi cea intelectuală. Chiar şi un intelect păstrat nu 
reglează întotdeauna sfera emoţională, în special substratul ei bazal, deseori depinzând de 
el într-o mai mare măsură decât în cazul normalului. În această situaţie este vorba de 
schimbarea legăturilor ierarhice. 

În cazul unor variante ale dezvoltării dizarmonice, în special la psihopatiile 
constituționale, se evidențiază şi o dizarmonie chiar în interiorul sferei intelectuale. 
Diversele corelaţii disociative ale dezvoltării sferelor emoţionale şi intelectuale determină 
un polimorfism clinic accentuat cu ajutorul căruia se face un diagnostic diferenţial al dez- 
voltării dizarmonice. 

Capitolul VI 


Serviciul psihologic medico-legal 


Serviciul de psihologie medico-legal are rolul de a furniza noțiuni şi recomandări 
practice în problemele psihopatologiei personalității, de a participa neapărat la procedura de 
expertiză în cazurile de imputare a bolnavilor psihici, de a certifica starea de sănătate mintală. 

În general psihologia judiciară studiază discernământul psihic, responsabilitatea sau 
iresponsabilitatea personalităţii față de lege. 

Din punct de vedere psihologic, discernământul este o funcție psihică de vigilitate, 
analiză şi sinteză umană iminentă şi disponibilă de a prevedea evoluţia unei acțiuni. 

Cu alte cuvinte, este capacitatea unui individ de a organiza motivat activitatea sa, de a 
putea justifica oricând subiacența comportamentului său. 

Medicina judiciară are nenumărate aplicaţii practice, deoarece deseori medicii sunt 
chemaţi să aprecieze dacă un individ care a săvârşit o infracțiune posedă o integritate psihică, 
astfel încât să poată fi tras la răspundere pentru cele comise, sau dacă fapta săvârşită este 
numai consecinţa unei boli psihice. Medicii pot fi consultaţi asupra integrității psihice şi, 
implicit, asupra capacităţii civile, adică a capacităţii de a încheia anumite contracte, de a face 
act de dăruire, testamente, vânzări ş.a. De cele stabilite de medic depinde valabilitatea actului 
încheiat. 

Din aceste considerente expertiza psihologică în cadrul procesului penal sau civil are 
sarcina de a examina minuțios şi multilateral structura personalităţii subiectului, care este 
determinată de gradul de dezvoltare intelectuală, gradul de instruire generală şi profesională, 
gradul de educaţie familială, experiența de viață. 

Sarcina fundamentală este de a aprecia şi a estima tulburările de discernământ şi 
conştiinţă, pe care le prezintă persoana examinată (cu referire, în special, la starea în 
momentul comiteri infracțiunii), de a dovedi în faţa justiţiei dacă fapta săvârşită este 
consecința unor tulburări psihice, pronunţându-se în acelaşi timp şi asupra măsurilor medi- 
cale ce se impun. 

Când se apreciază structura conştiinţei subiectului în momentul comiterii faptei e 
necesar să se țină cont de starea de surmenare a organismului, oboseală, ingestia de alcool, 
unele afecţiuni organice, precum şi de stări precum ameninţarea, sugestibilitatea crescută, 
frica, izolarea care pot oferi informaţii cu privire la circumstanţele psihologice în care s-a 
comis infracţiunea. 

Responsabilitatea este o noţiune juridică, care are la bază prezenţa discernământului 
critic al personalităţii. Lipsa discernământului îl face pe bolnavul psihic iresponsabil în fața 
legii. Conceptul modern de atitudine faţă de bolnavul psihic care a săvârşit vreo faptă antiso- 
cială este acela că el este tratat ca şi bolnavul care n-a săvârşit acest act şi necesită îngrijiri şi 
protecție medicală. Aceasta se stabileşte prin diferite proceduri juridice şi medicale care 
stabilesc iresponsabilitatea bolnavului în cauză. 

Prin urmare, psihologia judiciară are o concepția în primul rând medicală şi ea ţine 
cont de  legitățile clinice ale evoluţiei, patogenezei şi manifestărilor morbide. 
Responsabilitatea bolnavului este strâns legată de aceste manifestări clinice, de gradul de 
deteriorare a facultăților psihice ale pacientului. Datele cercetărilor psihopatologice generale, 
precum Şi studierea perturbărilor biologice subiacente ce stau la baza îmbolnăvirii psihice 
sunt folosite cu succes în soluționarea problemelor ce țin de psihologia legală. De menţionat 
că noţiunea responsabilități şi principiile evaluării medico-legale psihologice, în 
interpretarea lor modernă, au fost succedate grație luării în considerare a normelor legale şi a 
conceptului serviciului psihologic. 

Codul penal şi Codul civil cer stabilirea adevărului în raport cu legea, clarificarea 
responsabilității sau validitatea psihică faţă de actele comise. Acestea sunt în legătură cu 
starea psihică, care poate fi apreciată prin aplicarea criteriilor clinice cunoscute de evaluarea 
psihologică a diferitelor boli psihice. De menționat că nu toate bolile psihice duc la starea de 
iresponsabilitate şi chiar una şi aceeaşi boală nu îl face inevitabil iresponsabil pe inculpat. 

Din aceste considerente, psihologia judiciară studiază minuţios entitățile nozologice 
nu numai sub aspectul semnelor (simptomelor) bolii, dar şi al profunzimii deteriorării 
psihicului. De asemenea, o mare importanţă o au etapele bolii - prodromală, de debut, de 
manifestare, de remisiune, de defect sau terminală. 

În legătură cu acestea sunt stabilite anumite corelaţii între manifestările bolii şi 
responsabilitate. În caz de remisiune stabilă bolnavii sunt apți de muncă şi se întreprinde 
recuperarea lor socială. Aceşti bolnavi pot fi recunoscuţi responsabili. 

Pentru examinarea fiecărui caz în parte este necesar să se studieze în detaliu 
următoarele documente: dosarul complet al cauzei din care să reiasă modul amănunţit cum s- 
a comis infracțiunea; actele medicale privind trecutul psihopatologic al subiectului 
(ereditatea, boli, traume); datele obţinute prin ancheta socială, activitatea şcolară, militară, la 
locul de muncă, viaţa de familie. 

Când documentele enumerate nu sunt suficiente pentru concluzia definitivă şi sunt 
necesare investigații medicale suplimentare, sau când cazul penal este complex prin 
gravitatea şi conţinutul său (infracțiune de omor, infracțiuni grave antistatale) sunt obligatorii 
expertizele în condiții de staționar. Investigaţiile efectuate aici sunt mai profunde în plan 
psihologic, se completează cu examene de laborator şi cercetări patofiziologice (RW, EEG, 
examenul radiologic, consultaţiile oftalmologului, neuropatologului). 

Concluziile raportului de expertiză trebuie să cuprindă următoarele puncte principale: 

- să se stabilească dacă persoana examinată suferă de vreo boală psihică şi în caz 
afirmativ, să se stabilească diagnosticul; adesea este necesar să se precizeze dacă trăsăturile 
suspectate sunt particularităţi non-morbide ale subiectului; 

- să se prezinte desfăşurat care sunt tulburările psihice caracteristice afecțiunii 
stabilite (tulburări de percepție, gândire, emoțional-volitive, delirante, demenţiale etc.) şi care 
pot fi corelate cu fapta săvârşită (cu alte cuvinte, motivația psihopatologică); 

- să se facă recomandări privind măsurile de siguranță cu caracter medical, 
individualizate pentru fiecare subiect în funcţie de afecțiunea psihică depistată şi de gradul de 
pericol antisocial, recidivitate. 

Concluziile experţilor trebuie să fie univoce, însă în unele cazuri se întâmplă ca unii 
dintre experţi să aibă părerea lor proprie, ceea ce necesită o nouă reexaminare cu convocarea 
mai multor specialişti şi efectuarea unor investigaţii suplimentare. 

Examinarea medico-legală se concretizează prin întocmirea unui act. Actul prezintă 
expunerea succintă a istoriei vieții persoanei în cauză cu comentariu medical. 

Este o sinteză dirijată, explicativă şi argumentată cu axare asupra sferei motivaţionale 
în comportamentul expertizatului care poate contribui esenţial la soluționarea problemelor de 
ordin judiciar. 

Raportul (actul) de expertiză conţine obligatoriu următoarele precizări: 

1) indicarea componenței colectivului de experți şi a instituției de expertiză; 

2) expunerea fabulei judiciare asupra infracțiunii sau a actului antisocial cu detalii 
circumstanțiale ca data, locul, timpul şi modul desfăşurării delictului, date privind situația 
conflictuală, modul de comportare a victimei, date cu privire la coautorii faptei, condiţiile în 
care a fost reclamată sau descoperită fapta; 

3) examinările preliminare, analize medicale, eventual antecedentele psihologice care 
prezintă importanţă şi au legătură cu stările psihopatologice din anamneză. 

Examenul somatic şi cel neurologic au o semnificaţie aparte deoarece corelaţiile 
psihosomatice şi neurologice prezintă integritatea personalităţii. Afecţiunile organice şi 
somatice pot constitui fundalul tulburărilor psihice. Este esențială partea descriptivă a 
examenului psihologic. Acesta depăşeşte limitele unui tablou psihologic de rutină şi prevede 
o oglindire deplină, desăvârşită a particularităților psihologice ale persoanei investigate. 

Se reflectă atitudinea anterioară, precum şi cea ulterioară imediat după realizarea 
faptului, în perioada de anchetă şi în timpul detenției. Tulburările psihopatologice sunt 
evocate cu tangenţă la actul făptaşului, fiind examinat nivelul de conştiinţă atât formală, cât 
şi etică, socială. 

Se expun concluzii asupra proceselor psihologice adiacente instinctive şi afective, 
precum şi a celor privind activitatea de voință. Investigaţiile psihologice speciale indică 
nivelul judecății, memoriei, dezvoltării intelectuale. Raportul este un rezumat cristalizat 
laconic, alcătuit pentru a fi înţeles atât de judecătorie, cât şi de persoanele implicate în 
proces. 

Din cele expuse rezultă că obligaţiile medicilor psihologi experți diferă într-o 
oarecare măsură de cele ale psihologilor de profil general. Ei trebuie nu numai să stabilească 
diagnosticul bolii, ci şi să determine gravitatea ei. 

De aceea în calitate de experți pot evolua numai persoane cu o experienţă bogată în 
domeniul psihologiei, care cunosc bine bazele Codului penal, drepturile şi obligațiile sale. 

Concluziile făcute de expert constituie un act de mare răspundere. Nu toate 
persoanele care trec prin expertiza psihologică medico-legală sunt bolnavi psihici şi 
iresponsabili. Printre pacienții în cauză există indivizi cu dereglări psihice uşoare al căror 
diagnostic este greu de diferențiat. 

Uneori specialiştii se întâlnesc cu forme uşoare de psihoze, situaţie în care bolnavii 
lucrează, au familie. În alte cazuri se observă diferite tulburări psihice în timpul anchetării 
sau în perioada de detenție. Apar unele greutăți în cazurile de simulare, disimulare sau 
argavaţie a bolilor psihice. 

De competența psihologiei judiciare ține şi problema privind valoarea mărturiilor 
unor persoane a căror sănătate psihică este pusă la îndoială. 

De asemenea, ei decid în privinţa responsabilității penale a minorilor, adică stabilesc 
măsura în care aceştia posedă sau nu dezvoltarea deplină a puterii de judecată, de 
discernământ şi de autocontrol. 

Pentru bolnavii psihic sunt folosite diferite măsuri de caracter medical: tratamentul 
obligatoriu, tratamentul obişnuit în staționar şi în condiţiile de dispensar sub supravegherea 
psihologului. Alegerea măsurilor de ordin medical este determinată de concluzia medicilor şi 
Juriştilor. Medicii apreciază gravitatea manifestărilor bolii, iar jurişti califică gravitatea 
acțiunilor antisociale comise de bolnav. 

Multor bolnavi, după tratament, este necesar să li se instituie tutelă, ceea ce asigură 
continuitatea protejării bolnavului psihic în condiții de activitate liberă. 

Tutela nu poartă numai răspundere morală şi se numeşte dintre rudele sănătoase ale 
bolnavului. Persoanele respective trebuie să posede înalte calități umane. 

Bolnavii rămaşi fără sprijinul familiei sunt internaţi în case pentru bolnavi cronici. 
Măsurile de protecţie a bolnavilor au o bază juridică asigurată de concepțiile moderne ale 
jurisprudenţei. 

În concluzie vom menţiona că în urma examinării judiciare absenţa tulburărilor 
psihotice nu înseamnă neapărat sănătate psihică. Evoluţia multor tulburări psihice este adesea 
insiduă, greu de observat şi de intuit chiar şi de către cei apropiați. 

De multe ori numai infracțiunea caricaturizată, bizară, neaşteptată poate avertiza 
despre mersul subiacent al procesului morbid. Expertizele se pot efectua de asemenea 
postmortem ceea ce necesită o examinare multilaterală, minuțioasă şi complexă. 


VI.1. Organizarea şi efectuarea expertizei psihologice 


Principiile dispunerii expertizei medico-psihologice 

Sarcina fundamentală a expertizei psihologice este de a determina starea psihică a 
inculpatului în momentul comiterii infracțiunii, de a stabili dacă fapta săvârşită este 
consecinţa unor alterări psihice, în ce măsură cel examinat îşi dă seama de consecinţele 
faptelor sale. Tot expertiza psihologică constată starea fizică şi psihică a martorilor şi a 
victimelor în cazul în care apar îndoieli referitoare la culpabilitatea lor, la percepția corectă a 
faptelor comise, care au importanţă pentru procesul penal. 

O persoană este supusă expertizei psihiatrice doar în când sunt dovezi suficiente că ea 
a comis crima şi i s-a intentat un proces penal. Se impune ca la momentul dispunerii 
expertizei să fie adunate toate documentele necesare. 

Au dreptul să trimită o persoană la expertiză psihologică anchetatorul, procurorul, 
judecătoria şi alte organe de justiţie. Ei pot dispune efectuarea expertizei de către un medic 
psiholog, de câţiva psihiatrii sau ca expertiza să se efectueze într-o instituție psihologică de 
specialitate. 

În general, ordonarea expertizei se realizează conform art. 165 al Codului de 
procedură penală. „„Constatând necesitatea efectuării unei expertize, anchetatorul penal 
întocmeşte o ordonanţă în acest sens, în care arată. motivele pentru care dispune expertiza, 
denumirea instituţiei care urmează s-o efectueze sau numele expertului, chestiunile asupra 
cărora trebuie prezentate concluzii, lista de documente şi obiecte ce vor fi puse la dispoziția 
expertului. 

Anchetatorul penal stabileşte identitatea, expertului numit, în ce raport se află cu 
învinuitul, bănuitul şi partea vătămată, precum şi datele necesare cu privire la specialitatea şi 
competenţa sa, îi înmânează o copie de pe ordonanța de efectuare a expertizei şi-i explică 
drepturile şi obligaţiile lui, prevăzute de articolul 164 din prezentul Cod, şi întocmeşte un 
proces-verbal despre toate acestea”. 

Medicii specialişti care efectuează expertiza nu au sarcina de a face interpretări 
judiciare, adică să stabilească dacă persoana examinată răspunde penal sau nu. 
Ei trebuie să precizeze doar dacă inculpatul a fost apt să-şi dea seama de fapta comisă 
şi dacă este stăpân pe el. 
Bazându-se pe aceste concluzii, organele judiciare stabilesc dacă persoana care a 
comis o crimă prevăzută de legea penală răspunde sau nu penal pentru acea faptă. 
Motivele de bază pentru efectuarea expertizei medico-legale psihologice sunt 
următoarele: 
- când conduita imputatului în timpul anchetării este anormală şi pune sub semn de 
întrebare starea psihică a acestuia; 
- când infracțiunea este lipsită de un motiv evident; 
- când infracțiunea s-a săvârşit cu o deosebită cruzime; 
- când există date, dovezi că inculpatul a suferit de o boală psihică; 
- un demers din partea învinuitului sau a victimei; 
- un demers din partea rudelor apropiate; 
- când pe perioada detenţiei condamnatul are o comportare bizară; 
- un demers din partea administraţiei instituției de reeducare prin muncă. Aceasta se 
întâmplă în cazurile când la condamnaţi se observă o acutizare a psihozei, se constată 
apariția unei boli psihice. 


VI.2. Acte necesare pentru efectuarea expertizei psihologice 
medicală 


Pentru efectuarea expertizei este necesar să fie prezentate expertului toate materialele 
care au legătură cu infracțiunea comisă şi personalitatea expertizatului. 

Un prim document strict necesar este hotărârea (decizia) în care sunt expuse pe scurt 
împrejurările în care a fost comisă infracțiunea. 

Expertul urmează să răspundă la următoarele întrebări: 

- dacă expertizatul suferă de o boală psihică; 

- dacă expertizatul a suferit de o boală psihic în momentul când a comis crima şi dacă 
a putut să-şi dea seama de acțiunile sale; 

- dacă expertizatul este în stare să compare în faţa judecății şi să dea declaraţii 
obiective. 

În afară de acestea, pot fi incluse şi alte întrebări având un caracter complementar - de 
ce boală psihică suferă expertizatul, care este evoluția bolii (temporară sau cronică), de ce 
documente mai este nevoie. 

Un alt document important este dosarul penal unde este descris amănunțit cum s-a 
comis infracțiunea. La dosar sunt anexate acte medicale privind trecutul psihopatologic al 
subiectului, dezvoltarea lui fizică şi psihică (când a început să meargă, să vorbească, de ce 
boli a suferit, dacă a avut traume cerebrale, accese epileptice, dacă a făcut abuz de alcool, 
dacă a fost în evidenţă la psihiatru, dacă a avut un comportament bizar, tendințe de 
sinucidere. Prezintă importanţă datele obținute prin ancheta socială privind viaţa de familie 
(ocupaţia părinților, educaţia în familie, sursele de existență), activitatea şcolară, 
comportamentul în timpul stagiului militar şi la locul de muncă. Se va ţine cont dacă 
expertizatul a mai fost judecat înainte, dacă a făcut tratament pentru boli psihice. În aceste 
cazuri este necesar a se preciza începutul bolii - prin ce s-a manifestat clinic, care este 
diagnosticul bolii, ce tratament i-a fost administrat şi cât a durat acesta, care a fost evoluţia 
bolii după tratament. 

Pentru expertiză prezintă un mare interes starea psihică şi comportamentul 
expertizatului în timpul când a comis crima şi după aceea, declarațiile martorilor despre 
comportamentul expertizatului în timpul săvârşirii crimei, care au fost reacțiile lui. Trebuie 
avut în vedere că unii dintre martori pot denatura declaraţiile, mai ales dacă sunt interesați să- 
l ajute pe expertizat. În unele cazuri inculpatul se prezintă la cabinetul psihoneurologic cu 
mult timp înainte de intentarea procesului penal sau se internează în spitalul de psihiatrie, 
pentru ca atunci când va fi tras la răspundere să pretexteze o boală. Este esenţial în efectuarea 
expertizei să se asigure un climat optim de examinare fără influențe, presiuni sau protejare. 


Perfectarea concluziilor expertizei 

Rezultatele obținute în urma cercetărilor expertizatului se perfectează sub forma unui 
act sau concluzii. Conţinutul concluziilor expertului sunt bine formulate în art. 160 al 
Codului de procedură penală unde se arată că în raportul expertului trebuie să se indice: când, 
unde şi cine (numele de familie, prenumele şi numele după tată, studiile, specialitatea, titlul şi 
gradul ştiinţific, funcția) a efectuat expertiza şi pe ce bază, cine a asistat le efectuarea 
expertizei, ce materiale a folosit expertul, ce investigaţii a efectuat, ce întrebări au fost puse 
expertului şi răspunsurile sale motivate. Dacă în cursul efectuării expertizei expertul constată 
împrejurări care prezintă interes pentru cauză, dar cu privire la care nu i s-au pus întrebări el 
are dreptul să le menţioneze în concluziile sale. Concluziile se formulează în scris şi se 
semnează de către expert. 

Actul trebuie să conţină următoarele părți: 

a) introducere; 

b) anamneza (datele despre viaţa din trecut a bolnavului); 

c) descrierea stărilor fizice şi psihice ale expertizatului; 

d) partea finală. 

În introducere se indică data şi locul unde a fost efectuată expertiza, componenţa 
expertizei indicând numele şi prenumele experților. E necesar de arătat care este atitudinea 
expertizatului în acest proces, este el învinuit, martor, victimă, reclamant, responsabil sau 
deja condamnat. 

Mai trebuie menţionat cine l-a trimis pe inculpat la expertiză şi din ce cauză, ce fel de 
expertiză s-a efectuat: în condiţiile de dispensar sau de staționar. În caz de expertiză în 
staționar se indică durata aflării expertizatului sub observaţie. 

Actul trebuie să prezinte cât mai detaliat datele din trecutul expertizatului, cum s-a 
dezvoltat, de ce boli a suferit. Dacă există date că acesta s-a tratat într-un spital, mai ales de 
psihiatrie, e necesar a se arăta ce documente au fost prezentate în dosar în legătură cu aceasta. 
Dacă este posibil, se expune începutul şi evoluția bolii. 

Se vor analiza atent declarațiile, deoarece atât inculpatul cât şi rudele şi martorii pot 
oferi date imprecise, denaturate, exagerate referitor la trecutul expertizatului, la aflarea lui în 
spitale de psihiatrie. 

După cum menționam şi mai sus, sunt cazuri când inculpatul se internează în spitalul 
de psihiatrie sau se solicită ajutor în dispensarul psihoneurologic simulând o boală cu mult 
înainte de deschiderea dosarului penal astfel încât, atunci când va fi tras la răspundere, să 
poată cere să fie supus unei expertize. 

De o mare importanţă este descrierea stării fizice, testărilor neurologice şi, mai ales, a 
stării psihice a expertizatului. 

În partea finală a actului sunt formulate concluziile şi răspunsurile la întrebările 
propuse de organele judiciare. Experții trebuie să aprecieze starea psihică a expertizatului, să 
indice diagnosticul şi să-şi expună părerea despre responsabilitatea expertizatului. Referitor 
la martori şi victime experţii trebuie să se pronunţe privind starea lor psihică, iar referitor la 
reclamanțţi şi responsabili în procesul civil - despre capacitatea lor de muncă. 

Când învinuitul sau persoana care îşi ispăşeşte pedeapsa suferă de o boală psihică 
experţii trebuie să-şi spună părerea despre măsurile cu caracter medical ce se impun. Actul, şi 
mai ales partea lui finală, trebuie să fie expuse într-o limbă clară, formulările să fie precise, 
iar concluziile să rezulte din analiza tuturor materialelor. Formulările imprecise, concluziile 
cu un caracter ipotetic creează dificultăţi în procesul de judecată. 


VI.3. Drepturile şi obligaţiile expertului psiholog 


Expertiza medico-legală psihologică are ca scop de a pune la dispoziția Justiției 
criterii medico-legale obiective pe baza cărora se pot lua decizii referitoare la infracțiunea 
săvârşită (responsabilitate, discernământ). În legătură cu aceasta sunt definite şi drepturile şi 
obligaţiile expertului. 

Expert-psiholog poate fi numai o persoană care este de specialitate medic, specializat 
în domeniul psihologic şi care lucrează într-o instituție psihoneurologică (spital de psihiatrie, 
dispensar psihoneurologic, institut psihoneurologic), care posedă cunoştinţele necesare 
pentru a prezenta concluzii în chestiuni din domeniul ştiinţei, tehnicii ce apar în legătură cu 
pricina penală (art. 163 al Codului de procedură penală). 

Expertul-psiholog trebuie să cunoască bine bazele codului penal, drepturile şi 
obligaţiile sale, să fie conştient de rolul expertizei, de însemnătatea ei pentru organele de 
justiție. 

La rândul lor organele de justiţie cer de la expert ca în concluziile sale să fie reflectate 
concret măsurile necesare referitoare la expertizat, mai ales măsurile cu caracter medical. 

Din aceste considerente trebuie evitată includerea în calitate de expert a unor medici 
fără competenţă în psihologie. Aceasta poate duce la unele complicații în efectuarea 
expertizei. 

Refuzarea expertului (art. 163 al Codului de procedură penală) poate avea loc în 
cazurile când medicul este o rudă a expertizatului, dacă el se găseşte în dependenţă de 
serviciu sau altă formă de dependenţă față de inculpat, de victimă, sau dacă medicul este 
personal interesat în această faptă. 

Drepturile şi obligaţiile expertului psiholog sunt definite de lege (art. 164 al Codului 
de procedură penală). Expertul este obligat să se prezinte dacă este chemat de organele de 
justiţie. În cazul când nu se prezintă fără a avea un motiv serios sau refuză să-şi îndeplinească 
obligaţiile, este tras la răspundere. În unele situaţii expertul poate refuza să prezinte concluzia 
finală dacă nu este competent în chestiunea respectivă sau materialele prezentate nu sunt 
suficiente pentru a trage o concluzie. 

Misiunea psihologului este de a-şi folosi cunoştinţele speciale pentru a ajuta organele 
de drept. El trebuie să cunoască bine metodele de examinare psihologică a unui inculpat, să 
poată întocmi raportul pentru organele judiciare. 

De aceea expertul urmează să se pregătească cât mai bine în vederea anchetării 
bolnavului, să aibă o idee clară asupra scopului examinării. 

Expertul are dreptul să ia cunoştinţă de conţinutul dosarului penal cu încuviințarea 
organelor de justiție. El trebuie să fie bine informat asupra crimei, condamnările precedente, 
în general despre toate declarațiile făcute de inculpat, de victimă, de martori. 

De aceea expertul poate cere lămuririle necesare cu privire la anumite fapte ori 
împrejurări ale cauzei, să i se pună la dispoziție materiale suplimentare de care are nevoie 
pentru tragerea concluziilor. 

Unul din momentele importante ale expertizei este prezența expertului în sala de 
şedinţe în timpul procesului de judecată. În unele cazuri, foarte rare, expertul poate părăsi 
sala. În timpul procesului de anchetare, expertul are dreptul să adreseze întrebări victimei, 
inculpatului, martorilor, dar numai cu aprobarea organelor de justiţie. 

Concluzia dată de expert este expusă oral, iar mai apoi trebuie să fie prezentată în 
scris. În afară răspunsurilor la întrebările puse de organele judiciare, expertul trebuie să 
precizeze în concluzie responsabilitatea sau iresponsabilitatea inculpatului şi măsurile 
concrete care se recomandă să fie luate în privinţa lui. 

În cazul în care mai mulţi experți efectuează expertiza, aceştia au dreptul să se 
sfătuiască între ei referitor la starea psihică a inculpatului şi să elaboreze o concluzie comună. 
Dacă părerile experților sunt împărțite, atunci fiecare din ei trebuie să-şi expună propriile 
concluzii. 

În situaţia în care organele de justiţie încalcă drepturile expertului, acesta are dreptul 
să facă o plângere la procuror şi nu este satisfăcut de hotărârea procurorului, are dreptul de a 
recurge la judecată. Pentru divulgarea datelor acumulate în timpul anchetării sau datelor 
expertizei, fără învoirea procurorului, anchetatorului sau unor organe judiciare, expertul 
poartă răspunderea conform art. 164 din Codul penal. 

Expertul este tras la răspundere şi în cazurile când concluzia este falsă. 

Expertul are dreptul la compensarea cheltuielilor făcute în legătură cu prezenţa sa la 
judecată. În unele cazuri expertului i se oferă o recompensă pentru lucrul său din partea 
organelor de drept. 


Variantele expertizelor medico-legale psihologice 

Expertiza medico-legală psihologică este un act oficial de stat de mare răspundere, de 
aceea se impune o analiză profundă a datelor din dosarul penal; antecedentele medicale ale 
expertizatului; antecedentele penale, ancheta socială, împrejurările în care s-a săvârşit infrac- 
țiunea. O mare importanţă are observaţia clinică, investigaţiile clinice şi de laborator, datele 
examenului psihic. Expertiza se execută de o comisie specială şi funcţionează numai în 
centrele unde există servicii sau cabinete medico-legale şi spital sau secții de psihologie. 

În practică se aplică următoarele variante de expertize medico-legale psihologice: 

- expertiza ambulatorie; 

- în condiţiile de staționar; 

- în sala de judecată; 

- în cabinetul anchetatorului; 

- expertiza prin corespondență; 

- expertiza post-mortem. 


Expertiza ambulatorie 

Se efectuează de cele mai dese ori numai după o singură examinare, fără observaţii în 
condiţii de staționar. 

De obicei expertiza ambulatorie se execută în cadrul spitalului de psihiatrie, 
dispensarului psihoneurologic sau în alte instituții cu profil psihologic. Pe lângă aceste 
instituții funcționează comisii medico-legale psihologice permanente compuse din trei medici 
psihologi; preşedintele şi doi membri ai comisiei dintre care unul este raportorul. 

Uneori se permite efectuarea expertizei în condiţii de ambulator de către o comisie 
compusă din 2 medici, iar în unele cazuri excepționale numai de un medic. Este vorba de 
situațiile când nu e posibilă formarea unei comisii complete. Componenţa comisiei este 
aprobată de organele ocrotirii sănătății. Membrii comisiei au posibilitatea înainte de 
efectuarea expertizei de a se familiariza cu materialele din dosarul penal şi cu toată 
documentaţia de caracter medical. De competenţa comisiei ambulatorii țin cazurile care nu 
prezintă dificultăți sub aspectul diagnosticului. Se au în vedere persoanele care sunt evident 
bolnave psihic sau sunt sănătoase şi starea lor psihică nu prezintă nici o îndoială, de aceea 
concluzia expertizei ambulatorii este suficientă şi corespunde tuturor cerinţelor necesare față 
de expertiza medico-legală psihologică. 

Organele de urmărire penală recurg mai frecvent la această expertiză medico-legală 
psihologică comparativ cu expertiza în condițiile de staționar deoarece concluzia se dă într- 
un termen relativ scurt. În unele cazuri, mai dificile, când diagnosticul nu este precizat 
comisia ambulatorie îl îndreaptă pe expertizat pentru examinare în staționar. 

Practica arată că organele de anchetă nu pot decide care variantă de expertiză e mai 
potrivită, fiind de competenţa comisiei să hotărască acest lucru. Dacă judecătorul sau 
anchetatorii nu sunt de acord cu concluzia comisiei ambulatorii, ei pot solicita încă o 
expertiză. 


Expertiza în condiții de staționar 

Se efectuează în spitalele de psihiatrie, în clinici, în institute de psihologie. În unele 
spitale sunt secţii speciale care se ocupă cu expertiza judiciară. Aici expertizatul se află 
permanent sub observație medicală, se efectuează investigațiile necesare pentru 
diagnosticarea bolii suspectate. 

După studierea datelor adunate comisia examinează învinuitul, apoi se pronunță 
asupra caracterului bolii. Comisia este compusă din mai multe persoane: preşedintele, mai 
des în persoana medicului şef al spitalului sau adjunctului său responsabil de lucru curativ, şi 
doi medici cu o pregătire specială în domeniul psihiatriei judiciare şi medicul curant al 
expertizatului. 

Termenul de observaţie nu trebuie să depăşească 30 de zile. În cazurile când acest 
timp este insuficient pentru o concluzie definitivă, comisia emite o cerere în care motivează 
necesitatea de a prelungi termenul de observație. 

Expertiza în condiţii de staționar se impune atunci când boala este complicată, când 
precizarea diagnosticului e legată de anumite dificultăți, când sunt necesare investigații 
suplimentare (de exemplu puncţie lombară, encefalogramă ş.a.). 


Expertiza în sala judecății 

În cazul acestei variante de expertiză psihologul-expert este chemat în sala de 
judecată. Necesitatea acestei expertize este determinată de mai multe împrejurări. De 
exemplu, psihologul-expert este invitat când apar îndoieli privind sănătatea psihică a 
inculpatului. Dacă expertiza nu prezintă dificultăţi, atunci procesul de judecată continuă. În 
caz contrar, este necesar ca învinuitul să fie trimis la expertiză într-o instituție psihiatrică. 

Uneori psihologul-expert este invitat de instanţa de judecată pentru persoane care au 
trecut deja expertiza psihologică. E de preferat să se prezinte medicii care au luat parte la 
expertiză pentru lămurirea unor aspecte referitoare la concluzia dată. În aceste cazuri este 
vorba despre unele tulburări episodice ale psihicului la persoane sănătoase din punct de 
vedere psihic. Medicii mai sunt chemaţi şi atunci când după efectuarea expertizei au apărut 
noi fapte care înainte nu erau cunoscute experţilor şi se impune darea unei noi concluzii. 

Atunci când corpul de judecată pune la îndoială concluzia expertizei premergătoare, 
se solicită opinia unor experţi noi, care n-au luat parte la expertiză,. Este necesar ca înainte de 
şedinţa de judecată psihologul expert să cunoască conţinutul dosarului penal. În caz contrar, 
el n-are dreptul să ia parte activă în procesul de judecată. 

În timpul procesului de judecată expertul ascultă declaraţiile învinuitului, victimei, ale 
martorilor. Cu permisiunea preşedintelui poate pune întrebări care au importanță pentru 
expertiză. Participanţii la judecată, tot cu învoirea preşedintelui, îi pot adresa expertului 
întrebări care au legătură cu expertiza. 

Această variantă de expertiză se practică mai des în cazul tulburărilor psihice cu 
caracter temporar, cum sunt de exemplu beţia patologică, o stare crepusculară, un afect 
patologic şi alte tulburări care se întâlnesc la unele persoane sănătoase din punct de vedere 
psihic. 


Expertiza în cabinetul anchetatorului 

Această variantă de expertiză se efectuează de obicei de către un singur psihiatru 
solicitat de anchetator. La ea se recurge foarte rar, deoarece anchetatorul poate dispune 
expertiza ambulatorie sau în condiţii de staționar. 

Uneori, luând act de rezultatele expertizei, anchetatorul poate interoga expertul pentru 
a clarifica unele aspecte ale concluziei stabilite anterior. În alte cazuri aceste consultaţii au 
loc înainte de efectuarea expertizei. 

Anchetatorul se sfătuieşte cu specialistul dacă este nevoie de expertiza judiciară, ce 
materiale sunt necesare şi ce aspecte urmează a fi clarificate în timpul expertizei. 

Anchetatorul se poate sfătui cu expertul despre cât de argumentate sunt concluziile 
expertizei. In cazul când concluzia conţine erori esenţiale, anchetatorul poate cere repetarea 
expertizei. 


Expertiza prin corespondenţă 

Are loc numai în baza materialului şi documentelor din dosarul penal. Posibilităţile 
expertului de a ajunge la o concluzie numai pe baza materialelor în cauză sunt destul de 
limitate. 

Scopul expertizei prin corespondenţă este de a controla şi verifica argumentarea 
concluziei stabilite de experți. Această variantă de expertiză este aplicată atunci când apare 
necesitatea stabilirii momentului când a debutat boala, precum şi durata ei. 

Uneori se trimite dosarul penal la psiholog pentru a decide dacă este necesară 
efectuarea expertizei ambulatorii sau în staționar. Asemenea consultații se impun în cazul 
comiterii unor crime grave. 

Nu se justifică dispunerea expertizei prin corespondenţă în cazurile când lipseşte 
documentaţia medicală sau aceasta nu este completă, nici atunci când se impune stabilirea 
unei concluzii privind gravitatea stării psihice. 

Este inutilă efectuarea expertizei prin corespondenţă în cazurile când experții nu au 
ajuns la o concluzie definitivă, ci au recomandat repetarea expertizei de către altă comisie de 
experţi sau în altă instituție psihiatrică. 


Expertiza postmortem 

Se efectuează numai pe baza materialelor din dosar din care rezultă starea psihică a 
bolnavului. Deseori aceste materiale lipsesc şi din acest punct de vedere expertiza 
postmortem este destul de dificilă. 

Expertiza postmortem se dispune când apare necesitatea stabilirii stării psihice a 
persoanelor care au săvârşit o infracţiune şi au decedat până la judecată, când e nevoie de 
revizuirea sentinței primite de decedat în cazul în care au apărut noi date privind starea 
psihică a lui. Deseori această variantă de expertiză se aplică atunci când judecata trebuie să se 
pronunţe în conflicte referitoare la valabilitatea actelor de moştenire. 

Necesitatea de a efectua expertiza postmortem apare şi atunci când persoana în cauză 
se sinucide. Este vorba de cazurile când după anchetarea minuțioasă a cazului nu se 
evidențiază motivul sinuciderii şi se presupune că fapta este o urmare a unei boli psihice. 
Aceste presupuneri sunt legate de persoanele care până la sinucidere au avut un 
comportament straniu. 

Expertiza postmortem se impune în cazurile când omul a fost nevoit, a fost adus în 
stare să se sinucidă. Conform legii se prevede pedeapsirea acestor persoane. 

Sarcina principală a expertizei postmortem este de a stabili dacă persoana care s-a 
sinucis a suferit sau nu de o boală psihică, dacă în momentul sinuciderii a prezentat tulburări 
psihice temporare şi de aceea nu şi-a putut da seama ce face. 

Trebuie menţionat faptul că nu fiecare sinucidere are loc ca urmare a unei boli 
psihice, cum afirmau în trecut unii psihiatri şi sociologi. Poate să se sinucidă şi un om sănătos 
din punct de vedere psihic, sub influenţa diferitelor cauze (psihogene, stări reactive, 
somatogene cu o evoluţie cronică etc.). 

Pentru efectuarea expertizei postmortem este necesar ca organele de urmărire penală 
să adune toate datele despre persoana care s-a sinucis, inclusiv dezvoltarea sa în copilărie, în 
perioada de şcoală, caracterul. Se va ţine cont de relaţiile din familie, dacă expertizatul n-a 
făcut abuz de alcool, nu s-a aflat în evidenţă la medicilor cu afecțiuni psihoneurologice, dacă 
n-a suferit de boli psihice, dacă nu s-a aflat la tratament în spitalul de psihiatrie ş.a. 

Prezintă importanță mai ales comportamentul persoanei în cauză înainte de 
sinucidere, precum şi notele din agendă, jurnalul intim, scrisorile lăsate înainte de moarte. 
Ele pot ajuta la stabilirea personalității celui decedat şi a bolii psihice de care a suferit. 


VI.4. Problema iresponsabilității 


Sarcina fundamentală a expertizei medico-legale psihologice este aceea de a aprecia 
tulburările de discernământ şi conştiinţă pe care le prezintă persoana examinată. În acest 
context este necesar a se stabili dacă infracțiunea comisă este consecința unor alterări psihice, 
în ce măsură inculpatul poate aprecia faptele săvârşite. Toate aceste aspecte sunt cuprinse în 
noțiunea de responsabilitate. 

Principiile fundamentale vizând problema iresponsabilității sunt menţionate în 
Codului penal al României. Nu este supusă răspunderii penale persoana care în timpul 
săvârşirii unei fapte periculoase se afla în stare de iresponsabilitate, adică nu putea să-şi dea 
seama de acțiunile sale din cauza unei boli psihice cronice, a unei tulburări psihice 
temporare, a debilității mintale sau a unei alte stări patologice. Faţă de asemenea persoane, pe 
baza hotărârii instanţei de judecată pot fi aplicate măsuri de constrângere cu caracter medical. 

De asemenea, nu este supusă pedepsei persoana care, deşi a săvârşit infracțiunea în 
stare de responsabilitate, înainte de pronunțarea sentinței de către instanţa de judecată s-a 
îmbolnăvit de o boală psihică. Faţă de o asemenea persoană, pe baza hotărârii instanţei de 
judecată, pot fi aplicate măsuri de constrângere cu caracter medical, iar după însănătoşire ea 
poate fi supusă pedepsei. 

Acest articol are la bază două criterii: medical şi juridic. 

1. Criteriul medical constă în prezența unei boli psihice cronice, a unor tulburări 
psihice temporare, a demenţei sau a unei alte stări morbide. 

2. Criteriul juridic vizează absenţa capacității de a fi conştient de acţiunile săvârşite 
sau de a le stăpâni. 

În psihologie, sunt numite boli psihice cronice afecțiunile care au o evoluţie 
îndelungată, care sub influenţa tratamentului sau altor cauze nu dispar sau nu dispar în 
totalitate. Din această grupă fac parte schizofrenia, epilepsia, paralizia progresivă, unele 
psihoze organice sau alte psihoze cu o evoluţie de lungă durată. 

Tulburările psihice temporare se caracterizează printr-un debut acut şi o evoluţie de 
scurtă durată. Ca exemplu pot servi psihozele reactive şi alte psihoze exogene (toxice, 
infecțioase). 

Unul din criteriile medicale din art.ll este demenţa pentru care e caracteristică o 
scădere intelectuală accentuată şi ireversibilă. Demenţa poate fi înnăscută sau cauzată de 
diferite procese distructive din creier în urma unor traume cerebrale, boli infecțioase sau alți 
factori nocivi. 

Referitor la noțiunea „unor alte stări morbide” ca un criteriu medical al 
iresponsabilităţii se au în vedere mai des psihopatiile, nevrozele, infantilismul, oligofrenia şi 
alte stări psihice. 

În trecut, concluzia privind iresponsabilitatea se fonda numai pe criteriul medical. 
Ulterior, ca urmare a studierii mai aprofundate a bolilor psihice, s-a constata că nu fiecare 
bolnav psihic poate fi socotit iresponsabil. Uneori boala psihică are o evoluţie benignă şi 
bolnavul poate fi responsabil. 

Pentru a diferenţia bolnavii psihici iresponsabili de cei responsabili a fost necesar de a 
introduce în expertiza medico-legală psihiatrică şi criterii juridice, unul dintre ele fiind 
„absenţa capacităţii de a fi conştient de acțiunile săvârşite sau de ale stăpâni”. Acest criteriu 
joacă un rol foarte important în aprecierea iresponsabilităţii. El include în componenţa sa 
factorul volitiv (capacitatea de a conduce şi stăpâni acțiunile sale) şi factorul intelectual 
(conştiinţa de acțiunile săvârşite). 

Din cele expuse rezultă necesitatea de aplicare a ambelor criterii în problema 
iresponsabilităţii. Nu trebuie uitat că şi în caz de demenţă, dacă nu este prea gravă, bolnavul 
în momentul săvârşirii faptei îşi dă bine seama de acţiunile sale şi, în consecinţă, el trebuie 
socotit responsabil. 

Totodată se impune o studiere mai aprofundată a incapacității psihice deoarece ea 
poate fi congenitală sau dobândită. La unii bolnavi poate fi permanentă, la alții are un 
caracter episodic. De aceea incapacitatea psihică trebuie să fie studiată de medici specialişti, 
care să aprecieze dacă inculpatul, în momentul săvârşirii crimei, avea capacitatea de a 
înţelege, îşi dădea seama de acțiunile sale şi de consecințele lor. 

Medicii specialişti care efectuează expertiza medico-legală psihologică nu trebuie să 
se pronunţe dacă persoana examinată răspunde sau nu penal, ci numai dacă expertizatul a fost 
apt să-şi dea seama de fapta sa. 

Noţiunile de responsabilitate şi responsabilitate sunt determinate de evoluţia 
proceselor psihice şi starea sănătăţii psihice a omului, cu alte cuvinte de datele psihologiei şi 
psihiatriei. Acţiunile spontane şi volitive, faptele şi comportamentul în general sunt 
controlate de conştiinţă. De aceea omul sănătos din punct de vedere psihic trebuie şi poate să- 
şi dea seama de mediul în care acţionează, de posibilităţile reale de a săvârşi sau nu o 
infracțiune. 

Vinovăţia şi gradul răspunderii nu se stabilesc numai în raport cu starea psihică, ci şi 
în funcție de toate împrejurările comiterii faptei, pe care le apreciază şi sancţionează 
instanţele de judecată. Trebuie menţionat că principalul temei al vinovăției este intenția cu 
care a fost comisă fapta. 

Criteriul de definire al intenţiei este discernământul, deoarece infractorul prevede 
rezultatul faptei sale, urmărind producerea lui prin săvârşirea acelei fapte. Pentru a da o 
definiție a responsabilități, V. Dragomirescu şi colab. trec în revistă diferite teorii, unele 
dintre ele având şi un caracter filozofic. Astfel, Cezare Lombrozo susţine că acțiunile omului 
sunt predestinate, datorită caracterelor sale constituționale; deci nu există o exprimare liberă 
a voinţei şi din acest motiv nu poate fi socotit niciodată responsabil. 

Pe de altă parte sunt teorii cu un caracter mai materialist. Din acest punct de vedere S. 
Rubinţein arată că „libertatea acţiunilor conştiente este numai aparent în opoziție cu 
determinismul, adică cu necesitatea”. 

Acţiunile omului sunt condiționate obiectiv, iar libertatea presupune cunoaşterea 
legilor existente independent de voinţa omului, adică libertatea în sens filozofic este 
„necesitatea devenită conştientă”. Măsura conştientă a responsabilități depinde de condiţiile 
concrete, de posibilitățile reale pe care mersul evenimentelor le oferă pentru a lua o atitudine 
conştientă față de urmările faptelor sale. 

Se poate concluziona că acțiunile omului sunt determinate de condiţii obiective, 
acesta fiind liber să-şi definească singur conduita, în funcție de cunoaşterea legilor obiective 
ale naturii şi sociale şi în concordanţă cu ele, de asemenea în funcție de posibilitatea de a 
prevedea urmările faptelor sale. D. R. Lunţ susţine că intervenția dialectică dintre libertate şi 
necesitate este teza cea mai importantă pentru rezolvarea problemei responsabilităţi. 

Deci autorii amintiți definesc responsabilitatea ca „totalitatea de însuşiri pe care un 
individ trebuie să le aibă în momentul săvârşirii unei infracțiuni pentru ca aceea ce s-a 
săvârşit să 1 se poată imputa. Absența acestor însuşiri condiționează iresponsabilitatea”. 

În acest context se mai poate menţiona şi concepția lui I. Moraru şi V. Predescu care 
arată că „prin responsabilitate înțelegem totalitatea particularităților psihice ale individului, 
care-l fac pe acesta să înțeleagă libertatea şi necesitatea acţiunilor sale, în unitate dialectică 
cu legile obiective de dezvoltare a societăţii, şi să aprecieze consecinţele faptelor sale, atunci 
când el acționează contrat acestei unităţi”. 

Responsabilitatea este, prin urmare, un atribut al persoanei şi totodată al colectivităţii 
în care s-a format şi s-a perfecționat pe parcursul dezvoltării ontogenetice, paralel şi 
condiţionat de formarea şi dezvoltarea relaţiilor interpersonale, de perfecţionarea societăţii şi 
relațiilor sociale. De aici rezultă şi concluzia că această calitate, dublă reflectare şi 
condiţionare, se va perfecționa permanent (V. Dragomirescu şi colab.). 

În interpretarea noţiunilor de responsabilitate şi iresponsabilitate pot apare diferite 
variante. Dacă o persoană comite infracțiuni de mai multe ori, concluzia privind 
responsabilitatea lui trebuie decisă în fiecare caz aparte, chiar dacă această persoană a fost 
cândva socotită iresponsabilă. 

În cazurile când infracţiunea a fost săvârşită de un bolnav psihic grav expertiza îl 
poate aprecia ca fiind iresponsabil. În unele cazuri epilepticul cu accese rare nu este socotit 
bolnav psihic. Însă el poate comite o crimă fiind într-o stare convulsivă, aşa cum este starea 
crepusculară care se întâlneşte destul de des la aceşti bolnavi. 

Cu toate că în momentul expertizei bolnavul nu are dereglări psihice, el este socotit 
iresponsabil, fiindcă a comis crima când era într-o stare de psihoză. Uneori psihoza apare 
după ce inculpatul a săvârşit fapta. În aceste cazuri judecata ia hotărârea ca inculpatului să-i 
fie aplicat un tratament obligatoriu. 

Dacă psihoza are un caracter trecător, el este socotit responsabil deoarece în 
momentul săvârşirii crimei era sănătos. Se poate întâmplă că infracțiunea s-a săvârşit în stare 
de responsabilitate, iar în timpul procesului de judecată a apărut o boală psihică malignă, 
incurabilă. Aceşti bolnavi vor fi trimişi obligatoriu într-un spital de psihiatrie pentru 
tratament, iar procesul de judecată închis. 

Expertiza medico-legală psihologică este o expertiză medicală cu un cadru Juridic şi 
organizatoric bine definit al cărei scop este de-a oferi Justiției date cât mai obiective despre 
discernământul în momentul săvârşirii crimei. 

Discernământul (după V. Predescu şi colab.) este funcția psihică de sinteză care se 
manifestă în capacitatea subiectului de a concepe planul unei acțiuni, scopul ei, ordinea ei, 
ordinea etapelor desfăşurării ei şi rezultatul (consecinţele) care decurg din săvârşirea ei. Este 
capacitatea subiectului de a organiza motivat activitatea sa. În el se exprimă libertatea de 
voinţă a subiectului de a săvârşi acte conforme cu necesitatea social-istorică, normele pe care 
subiectul şi le-a însuşit şi le respectă ca o comandă socială interiorizată, ca o datorie morală a 
cetățeanului civilizat faţă de convieţuirea socială. 

Această funcție depinde de doi factori: 

a) de structura personalităţii subiectului; 

b) de structura conştiinţei acestuia în momentul săvârșirii faptei. 

Din acest punct de vedere expertiza trebuie să studieze cât mai în detaliu 
personalitatea inculpatului apelând la datele din dosarul penal, din ancheta socială, din 
documentele medicale. De cea mai mare importanţă, este aprecierea gradului de dezvoltare 
intelectuală în momentul expertizei. Dacă este necesar, pot fi aplicate şi investigații psiho- 
logice. Al doilea moment important este constituit de experienţa de viaţă a subiectului. Un 
factor determinant în structura personalității este educaţia. De aceea se va ține cont de 
aprecierea gradului de educație în familie şi instituțională. Un rol important are şi prezența 
unor factori organici sau somatici (traume, intoxicații, somatogenii) care duc la o scădere a 
nivelului personalității. 

Examinând minuţios particularitățile personalităţii inculpatului, expertul poate 
conchide dacă subiectul examinat este matur psihic sau încă nu a atins această etapă de 
evoluţie, în care e plenar responsabil, găsindu-se fie într-o etapă anterioară (cazul minorului, 
adolescentului sau al psihopatului şi oligofrenului), fie într-o etapă posterioară maturității, 
cum este etapa involuţiei. 

Deci, responsabilitatea implică concomitent particularitățile personalităţii individuale 
care în diferitele cazuri poate fi apreciată ca matură, imatură, dizarmonică, nevrotică, 
psihotică, demenţială. Aşadar, în evoluţia structurii personalităţii se observă diverse grade de 
angajare responsabilă care în cele din urmă pot duce şi la iresponsabilitate. 

Al doilea moment principal se referă la structura conştiinţei subiectului în momentul 
săvârşirii crimei, în comparaţie cu structura conştiinţei în momentul examinării. 

Dacă expertul s-a asigurat că subiectul are o bază, un potenţial care îi poate asigura 
discernământul atunci el trebuie să se asigure şi dacă în momentul comiterii crimei persoana 
a dovedit un nivel de conştiinţă suficient pentru a atesta prezenţa discernământului sau din 
contră. 

Vorbind despre responsabilitate, vom menţiona că nu constituie o infracțiune fapta 
săvârşită de un minor care n-a fost conştient de acțiunile sale în virtutea particularităților 
vârstei, dar nu ale bolii. În codul penal este prevăzută vârsta de responsabilitate a minorilor. 
Conform acestei legi minorul care n-a împlinit vârsta de 14 ani nu răspunde penal. Caracterul 
penal al faptei săvârşite de minor până la vârsta de 14 ani este înlăturat (art. 14 al Codului 
civil). 

Expertiza medio-legală psihologică la minori are un caracter complex. Necesită 
cercetări sociologice privind viaţa şcolară şi familială, date anamnezice despre dezvoltarea 
minorului, despre prezenţa diferiților factori nocivi care influențează dezvoltarea sau 
structurarea unor dizarmonii precoce ale personalității. Paralel cu aceasta sunt necesare 
investigaţiile psihologice pentru testarea nivelului intelectual, alte cercetări paraclinice. 

Pe baza celor expuse mai sus comisia de expertiză trebuie să facă aprecieri de ordin 
prognostic şi să indice măsurile de prevenire şi corecție, mai ales măsuri educative şi de 
supraveghere în familie, sau de natură psihopedagogică, aplicabile în cadrul instituţiilor de 
reeducare, sau în cadrul şcolilor de reeducare, iar pentru minori cu diverse deficiențe psihice 
şi fizice, fiind handicapaţi, se necesită internarea lor în şcoli speciale pentru reeducare, 
recuperare, în raport cu handicapul pe care-l prezintă. 

În unele țări se practică aşa-numita responsabilitate atenuată - micşorarea vinovăţiei şi 
răspunderii persoanei cu anomalii psihice ce nu determină responsabilitatea. Această 
responsabilitate atenuată este respinsă de majoritatea juriştilor fiindcă problema conştiinţei 
nu se poate prezenta fragmentar. 

Adepții responsabilităţii atenuate invocă lipsa unei flexibilități sau a adaptabilității în 
noțiunea de responsabilitate care nu permite stări intermediare între responsabilitate şi 
iresponsabilitate. Ei afirmă că în afară de oameni absolut sănătoşi şi bolnavi, există persoane 
a căror stare a sănătăţii se află la limita dintre sănătate şi boală. Aceste argumente sunt 
neconvingătoare deoarece în cazurile când starea infractorului se găseşte la limita între boală 
şi sănătate, nefiind conştient de acţiunile sale, el este socotit iresponsabil. În acelaşi timp, în 
prezenţa unor anumite împrejurări legea admite o atenuare a vinovăţiei şi micşorarea 
pedepsei. 


Pentru expertiza medico-legală psihologică dovezi ale infracţiuni pot servi orice date 
sau mărturii reale, pe baza cărora organele de justiţie iau decizia privind responsabilitatea 
persoanei care a săvârşit crima. Prezintă o mare importanţă declaraţiile martorilor, victimelor, 
inculpaților. Declaraţiile martorilor trebuie să fie cât mai precise, mai reale şi obiective. 

În corespundere cu Codul penal, martorii sunt obligaţi să se prezinte când sunt 
chemaţi de organele judiciare. Uneori martorii fac declaraţii denaturate fără voia lor. În 
momentul săvârşirii crimei la ei apare o stare afectivă manifestată prin spaimă, buimăceală, o 
percepere falsă şi incapacitatea de a reda real cele văzute. Alţii martori sunt necinstiți şi induc 
în mod conştient în eroare organele judiciare prin declarațiile lor. 

Expertiza medico-legală psihologică a victimei, martorilor, acuzaților se efectuează 
numai printr-o hotărâre specială a organelor de urmărire penală sau cu hotărârea judecății. 
Pentru a trimite la expertiză aceste persoane trebuie făcut un demers din partea lor, din partea 
rudelor, a uneia din părțile implicate în judecată sau din iniţiativa organelor de anchetă ori a 
tribunalului. Nu pot fi interogate în calitate de martori persoanele cu defecte fizice şi psihice 
care au o percepție falsă asupra evenimentelor în timpul săvârşirii crimei. Percepția 
denaturată este frecventă la bolnavii cu deliruri (de persecuție, influenţă, gelozie), halucinaţii, 
mai ales auditive, tulburări de conştiinţă, de memorie, la dementi. 

Dacă în timpul interogatoriului apar îndoieli despre starea psihică a martorului, este 
necesară părerea psihologului. 

În concluzie, privind starea psihologică a martorilor şi a victimelor, psihologul trebuie 
să indice dacă aceştia sunt capabili să aprecieze evenimentele trăite, să dea despre ele 
declaraţii obiective. Aceste momente sunt oglindite şi în Codul penal. Conform art. 572 nu 
poate fi ascultată ca martor persoana care din cauza defectelor sale fizice sau psihice nu este 
în stare să înțeleagă împrejurările care prezintă importanţă pentru pricină şi să facă referitor 
la ele depoziţii juste. 

În unele cazuri când victima s-a îmbolnăvit psihic în urma traumei fizice sau psihice 
expertul psiholog trebuie să se pronunţe privind dependenţa bolii psihice de trauma pricinuită 
victimei. 

Controlul veridicităţii declaraţiilor făcute atât de persoanele sănătoase din punct de 
vedere psihic cât şi de bolnavii psihici nu intră în competenţa psihologului. Totuşi pot fi utile 
informaţiile martorilor, cum ar fi scăderea moderată a memoriei, sugestibilitatea accentuată, 
tendința spre fantezii, suspiciunea mărită. Deşi aceste deviații ale personalităţii nu sunt 
contraindicaţii pentru a fi martor, ele trebuie luate în considerație de organele de urmărire 
penală. 

În unele cazuri declaraţiile au un caracter bizar şi nu au nimic comun cu realitatea. 
Aceste fenomene se manifestă uneori sub formă de calomnie şi autocalomnie. 

Calomniile se întâlnesc mai des la bolnavii psihic. Frecvent, ele se observă la 
schizofrenici cu diferite stări delirante, la bolnavii cu dereglări de memorie şi tendinţe spre 
confabulaţii, la bolnavii psihic cu un comportament virulent, mai ales în psihozele senile. 
Calomniile se mai întâlnesc la persoanele isterice în scop de şantaj. Spre exemplu, o bolnavă 
de schizofrenie a făcut o plângere precum că a fost violată de psihologul de la cabinetul 
psihoneurologic. 

Autocalomniile le întâlnim mai des la bolnavii de schizofrenie forma simplă şi la 
ologofrenii cu o sugestibilitate mărită. Aceste persoane iau asupra lor diferite infracțiuni. 
Povestesc în detaliu despre crime pe care nu le-au săvârşit. Fenomenul are loc în special când 
bolnavii psihic cad sub influenţa unor persoane cu un comportament antisocial. Alţi bolnavi, 
mai ales în stare de depresie, se învinuiesc pe ei înşişi de săvârşirea diferitelor crime. Uneori 
la bolnavii cu o insuficiență intelectuală mai gravă autocalomniile au scopul de a atrage 
atenţie asupra persoanei lor, de a trezi admirația celor din jur. 

Examinarea medicală a condamnaților care s-au îmbolnăvit de o boală psihică în 
timpul ispăşirii pedepsei în închisoare şi măsurile necesare în privinţa lor se reglementează 
de art. 342, al Codului penal. 

Efectuarea expertizei medico-legale psihologice la condamnaţi se impune atunci când 
se necesită hotărârea de eliberare a condamnaților înainte de termen în legătură cu boala 
psihică sau când e necesară o reexaminare a pedepsei în legătură cu apariţia diferitelor 
schimbări în starea psihică. 

În instituţiile de reeducare prin muncă se găsesc diferite categorii de condamnaţi. În 
unele cazuri când condamnatul s-a îmbolnăvit de o boală psihică gravă cu evoluţie cronică 
care împiedică ispăşirea pedepsei, judecata, pe baza concluziei medicale, are dreptul să-l 
elibereze înainte de termen. Aceste expertize au loc mai des când apare o boală psihică 
cronică (schizofrenie, unele psihoze epileptice cu o evoluţie continuă, stări psihice grave 
după un ictus). Bolnavii în cauză sunt trimişi la un tratament obligatoriu sau sub tutela 
organelor Ministerului Sănătății. Aceste expertize se efectuează de către o comisie medicală 
organizată de serviciul sanitar al instituțiilor de reeducare prin muncă. 

În alte cazuri, boli psihice cu evoluţie cronică nu sunt descoperite în perioada de 
anchetare şi judecată a condamnaților. Unii din aceşti bolnavi nici n-au trecut expertiza 
medico-legală psihologică. Este vorba, mai ales, de bolnavii cu o schizofrenie lentă care se 
manifestă prin sindroame nevrotiforme, psihopatiforme, sau cu idei delirante nepronunţate. 
În instituţiile de educare prin muncă poate avea loc o acutizare a bolii, situaţie în care nu mai 
este nici o îndoială în privinţa diagnosticului. Aceşti bolnavi sunt reexaminaţi de comisii 
medicale şi trimişi la tratament obligatoriu. 

Uneori tulburările psihice ale unor condamnați n-au fost atât de grave încât să-i 
împiedice să-şi dea seama de acțiunile lor în momentul săvârșirii crimei. După ce ei nimeresc 
în instituțiile de reeducare prin muncă se poate observa o înrăutăţire sau o decompensare a 
bolii sub influenţa diferiților factori nocivi. În caz de evoluţie malignă a bolii acestor bolnavi 
li se instituie un tratament obligatoriu. 

La unii condamnaţi în timpul ispăşirii pedepsei pot apărea dereglări psihice cu un 
caracter temporar. Ele se manifestă sub forma unei stări reactive mai des cu un sindrom 
depresiv, depresiv-delirant, anxietate, reacţii isterice. La psihopaţi poate avea loc o 
decompensare, iar la epileptici o accelerare a acceselor ş.a. După o examinare medicală aceşti 
bolnavi sunt transferați în spitale psihiatrice, iar după tratament se reîntorc în închisoare. 

Pentru expertiză medico-legală psihologică în spitale de psihiatrie sunt trimişi de 
obicei condamnaţii a căror boală psihică nu poate fi diagnosticată în condiţiile închisorii. 

În concluziile lor experţii trebuie să răspundă la următoarele întrebări: dacă 
condamnatul este bolnav psihic sau nu, care este diagnosticul bolii, dacă boala are o evoluţie 
Cronică şi poate servi drept temei pentru a-l elibera pe condamnat de pedeapsă, dacă sunt 
necesare măsuri cu caracter medical şi care anume. În timpul expertizei trebuie avută în 
vedere şi încercarea de simulare a unei boli psihice. 

În rândurile condamnaților aflaţi în instituţii de reeducare prin muncă sau în 
închisoare pot apărea tulburări psihice temporare în timpul cărora ei pot săvârşi alte crime. În 
aceste cazuri, sunt consideraţi iresponsabili de infracțiunea săvârşită, însă după ieşirea din 
psihoză, având în vedere caracterul episodic al bolii, ei îşi vor ispăşi pedeapsa în continuare. 

Una din problemele care vizează acest aspect este ajutorul psihologic necesar 
condamnaților cu alterări psihice care nu sunt contraindicaţii pentru aflarea lor în staţionarele 
de reeducare prin muncă. Este vorba de pacienții cu stări nevrotiforme, psihopatforme, cu 
fenomene reziduale după un proces organic (traume, encefalite), forme uşoare de oligofrenie, 
epilepsie ş.a. Aceşti bolnavi se află în evidenţă la unitățile medico-sanitare unde, la nevoie, li 
se instituie tratament. În caz de decompensare sau acutizare a bolii psihice, bolnavii în cauză 
sunt tratați staționar în spitale de psihiatrie. 

Expertiza medico-legală psihologică în procesul civil are o însemnătate destul de 
mare deoarece ea apără drepturile civile şi interesele bolnavilor psihic. În practica psihiatriei 
judiciare, această formă de expertiză se întâlneşte mai rar decât cea vizând responsabilitatea. 

Una dintre noțiunile importante ale legislației civilă este cea de capacitate juridică. 
Conform legii, capacitatea juridică se exprimă prin drepturi civile, obligații faţă de lege pe 
care orice cetăţean le capătă din momentul naşterii şi de care beneficiază pe tot parcursul 
vieţii. Aceste drepturi şi obligaţii sunt descrise în art. 10 al Codului civil unde se spune că 
cetățenii pot avea avere proprie, dreptul de a se folosi de casa de locuit şi alte bunuri, să lase 
prin testament sau moştenire averea sa, să-şi aleagă profesia, locul unde trăiesc, să aibă drept 
de autor asupra lucrărilor ştiinţifice, în literatură şi artă, descoperiri, invenții şi alte drepturi 
patrimoniale. 

Capacitatea de acţiune în toată puterea cuvântului începe odată cu majoratul, la vârsta 
de 18 ani. Art. 11 al Codului civil prevede: „Capacitatea de muncă a cetăţeanului, de a 
dobândi prin actele sale drepturi civile şi de a-şi asuma obligațiile civile (capacitatea civilă de 
exerciţiu) ia naştere din momentul majoratului, adică din momentul împlinirii vârstei de 18 
ani”. La această vârstă, deja a avut loc maturizarea psihicului, omul a acumulat o oarecare 
experienţă de viaţă care îi permite să înţeleagă şi să-şi dirijeze corect acțiunile. 

Noţiunea de capacitate juridică este strâns legată de noţiunea de capabilitate de 
acțiune. În Codul civil sub capabilitatea de acţiune se înţelege posibilitatea cetăţeanului de a- 
şi procura drepturi civile şi de a-şi forma pentru sine obligaţiuni civile. Dacă cetățeanul din 
cauza bolii psihice sau a demenţei nu poate înţelege însemnătatea acțiunilor sale şi nu le 
poate coordona, este socotit de judecată ca incapabil de acţiune (art. 16 al Codului civil). 

Ca şi Codul penal, în procesul civil, pentru efectuarea expertizei un rol important îl au 
criteriul medical şi criteriul juridic. Criteriul medical subînţelege noțiuni ca „boala psihică” şi 
„demenţă”. După simptomatică şi evoluţie, boala psihică include cele mai diferite boli 
psihice care duc la schimbări profunde şi persistente ale personalităţii. Noţiunea de demență 
presupune o scădere totală a activităţii psihice. În ambele cazuri are loc neputinţa de adaptare 
socială. 

Criteriul juridic exprimă absenţa capacităţii de a fi conştient de acţiunile sale şi de a le 
stăpâni. Totodată reprezintă şi gravitatea tulburărilor psihice care îl lipsesc pe bolnav de 
putinţa de a-şi realiza singur drepturile civile şi obligațiile. 

Pentru ca o persoană să fie apreciată ca incapabilă de acţiune este necesară o 
suprapunere a criteriului medical cu cel juridic. Ultimul criteriu este hotărâtor în concluzia 
expertizei, deoarece doar constatarea diagnosticului nu permite aprecierea unei persoane ca 
incapabilă de acțiuni. Concluzia hotărâtoare în aceste cazuri se bazează pe gravitatea 
tulburărilor psihice care determină şi incapabilitatea de a acționa, adică pe criteriul juridic. 
Conform art. 16 al Codului civil, cetățeanul care din cauza alienaţiei mintale sau debilității 
mintale nu este în stare să înțeleagă însemnătatea actelor sale sau să le dirijeze, poate fi 
declarat incapabil de către instanţa judecătorească urmând să i se instituie o tutelă. 

Convenţia încheiată de un cetăţean care se află într-o stare care nu-i permite să 
înțeleagă însemnătatea faptelor comise este declarată nulă de către instanţa de judecată (art. 
54 al Codului civil). Potrivit art. 58 al Codului civil, dacă o asemenea convenţie a fost 
declarată nulă, persoana care a fost aptă de acţiune este obligată să restituie celeilalte părți 
incapabile de acțiune toate cheltuielile făcute de ea, să-i repare daunele suferite prin pierderea 
sau deteriorarea bunurilor. Convenţia declarată nulă se consideră nevalabilă din momentul 
încheierii ei (art. 61 al Codului civil). 

Legea prevede şi capacitatea de acţiune a minorilor. În conformitate cu art. 14 al 
Codului civil, în cazul minorilor care n-au împlinit vârsta de 15 ani, convențiile sunt 
încheiate în numele lor de către părinţii, înfietorii sau tutorii. 

Articolul 53 al Codului civil stipulează că orice convenţie încheiată de un minor care 
n-a împlinit vârsta de 15 ani nu este valabilă Fiecare din părțile care au participat la o 
asemenea convenţie este obligată să restituie celeilalte părți, în natură, tot ce a primit în baza 
convenției, iar în cazul când aceasta nu este posibil, să plătească în bani valoarea celor 
primite. Partea care posedă capacitate de acţiune este obligată, pe lângă aceasta, să restituie 
celeilalte părți cheltuielile făcute de aceasta, să-i compenseze daunele suferite prin pierderea 
sau deteriorarea bunurilor, dacă ştia sau trebuia să ştie că cealaltă parte nu are capacitatea de 
acțiune. 

Minorilor, conform părților a doua şi a treia ale art. 14 din Codul civil, li se permite să 
încheie numai convenţii mici ce ţin de viaţa de toate zilele. 

Pentru dauna cauzată de un minor răspund părinții, înfietorii sau tutorele lui, dacă ei 
nu vor dovedi că dauna nu a provenit din culpa lor. Dacă minorul se află sub supravegherea 
unei instituții de învățământ, de educaţie sau curaţie, acestea răspund pentru daună, dacă nu 
vor dovedi că ea n-a provenit din culpa lor. (art. 48 al Codului civil). 

În mod similar se procedează şi cu adulţii. Când o persoană este declarată incapabilă 
de acţiuni, dacă ea a acuzat vreo daună, de aceasta răspunde tutorele sau organizația obligată 
să-l supravegheze, dacă nu vor dovedi că dauna nu s-a produs din culpa lor (art. 483 al 
Codului civil). 

În alte cazuri când o persoană aptă de acţiuni a săvârşit o faptă aflată fiind într-o stare 
când nu putea să înțeleagă consecinţele, este iresponsabilă de ele. Nu va fi, însă, scutită de 
răspundere, dacă ea însăşi e vinovată de faptul că a ajuns într-o situația respectivă în urma 
consumului de alcool, de substanţe narcotice (art. 484 al Codului civil). 

Persoanele care sunt apreciate ca incapabile de acțiuni nu pierd dreptul de a poseda 
avere, însă o pot dona sau vinde numai prin intermediul tutorelui. 

Aprecierea cetățeanului ca fiind incapabil de acţiuni o face numai tribunalul. 
Demersuri pentru ca bolnavul psihic să fie recunoscut ca incapabil de acțiuni pot face 
membrii familiei sale, instituțiile sindicale şi obşteşti, procurorul, organele de tutelă, 
instituțiile de profil psihiatric. Dosarul acestor persoane se examinează în prezenţa pro- 
curorului şi organelor de tutelă. 

Prezenţa bolnavului la judecată depinde de starea sănătății lui. Tribunalul, având 
destule date despre boala psihică sau gradul de demenţă, dispune o expertiză medico-legală 
judiciară pentru a stabili starea psihică a bolnavului. 

În cazurile când bolnavul psihic se sustrage de la expertiză, instanța poate hotărâ 
trimiterea obligatorie a bolnavului la expertiza psihiatrică unde participă medicul psiholog şi 
procurorul. În caz de însănătoşire sau ameliorare a stării psihice a persoanei care era 
incapabilă de acţiuni, tribunalul o poate recunoaşte drept capabilă de acțiuni (art. 16 al 
Codului civil). Tot acesta anulează şi tutela care a fost aplicată mai înainte. Recunoaşterea 
bolnavului ca fiind capabil de acţiuni se efectuează de către instanță conform cererii tutorelui 
pe baza expertizei medico-legale psihologice. 

Legea permite o limitare a capacităţii de acţiune, mai ales în ceea ce priveşte afacerile 
referitoare la avere şi alte dispoziţii pentru persoanele care fac abuz de alcool sau substanţe 
narcotice şi care prin aceasta aduc prejudicii familiei lor, punând-o într-o stare materială 
grea. În baza hotărârii judecătoreşti li se stabileşte o tutelă. Fără voia tutorelui aceste 
persoane nu pot efectua nici un fel de afaceri legate de avere, nu pot să primească salariul, 
pensia sau alte venituri şi să se folosească de ele. Articolul 57 al Codului civil prevede că 
dacă o asemenea persoană încheie o convenţie prin care dispune de bunurile sale, fără 
consimţământul tutorelui, această convenţie poate fi declarată nulă de instanţa de judecată în 
urma unei acțiuni intentate de tutore. 

Dacă aceste persoane au încetat să mai facă abuz de băuturi spirtoase şi de substanțe 
narcotice, judecata anulează limitarea acţiunilor lor şi, totodată, tutela (art. 15 al Codului 
civil). 

Când bolnavul suferă de o boală fizică sau somatică, cu păstrarea capacităților 
psihice, se poate institui un patronaj, ceea ce nu se referă însă la incapacitatea de acțiune. 

De aceea o persoană se socoteşte incapabilă de a acţiona numai când are nevoie de 
tutelă din cauza unei boli psihice sau a demenţei. 

Legea în această privință stabileşte o diferență între tutelă şi patronaj (funcție de 
curator). Tutela se aplică persoanelor pe care instanța de judecată le apreciază ca lipsite de 
acțiune ca urmare a bolii psihice sau demenței. Tutorii, din numele şi în interesul celor aflaţi 
sub tutelă, îndeplinesc drepturile şi obligaţiile lor. 

Patronajul vizează persoanele care sunt apte de acţiuni, dar cărora starea sănătății nu 
le permite să-şi realizeze drepturile şi obligațiile lor (e vorba de persoanele de vârstă 
înaintată, cu boli somatice, minori între 15 şi 17 ani şi persoanele care au fost limitate în 
acțiunile lor de către instanţa judecătorească din cauza abuzului de băuturi spirtoase şi 
substanţe narcotice). 

Legea prevede mari restricții faţă de numirea tutelei şi patronajului. Tutorele sau 
persoana cu funcții de curator se numeşte numai cu acordul lor personal. Nu pot fi tutori sau 
curatori minorii, persoanele decăzute de instanța de judecată ca inapte de acțiuni sau limitate 
în acțiunile lor. 

Când se alege tutorele sau curatorul, este necesară luarea în considerare a calităţile lor 
personale, a capacităţii de a îndeplini obligațiile de tutore, relaţiile dintre tutore şi persoana 
căreia i se aplică tutela sau patronajul. 

Expertiza medico-legală psihologică se impune în cazul proceselor de judecată 
referitoare la afaceri unilaterale (lăsarea prin testament, contract de dăruire, refuz de 
moştenire), afaceri reciproce (cumpărare sau vânzare, schimb), desfacerea căsătoriei în 
legătură cu boala psihică a unuia dintre soți, compensarea pagubelor care au fost pricinuite 
bolnavilor psihici. 

Ca şi procesul penal, expertiza medico-legală psihologică în procesul civil se poate 
efectua în condiții de ambulatoriu, de staționar, în sala instanţei de judecată, prin 
corespondenţă şi postmortem. 

Expertiza prin corespondenţă are loc atunci când expertizatul, datorită unei boli 
somatice grele sau din cauza distanţei mari, nu se poate prezenta la expertiză. Dacă 
chestiunea nu este destul de clară expertul poate să insiste ca bolnavul să se prezinte pentru a 
fi examinat. 

În cazuri rare, când expertizatul suferă de o boală somatică foarte grea, expertul se 
poate deplasa el însuşi pentru a examina bolnavul în spital sau acasă. 

Expertiza postmortem se efectuează atunci când este necesară stabilirea stării psihice 
a persoanei în momentul scrierii testamentului sau al căsătoriei. Asemenea precizări se impun 
mai ales atunci când declarațiile martorilor au un caracter contradictoriu. Totodată, unele boli 
psihice pot evolua cu o simptomatică puţin pronunţată care poate rămâne neobservată de cei 
din jur. Unii bolnavi disimulează cu iscusinţă trăirile lor halucinatorii şi delirante şi de aceea 
boala nu este observată de rude. Uneori sunt apreciate ca o boală psihică şi manifestările 
isterice atestate la o persoană psihopatică de tip isteric. 

Când lipsesc materialele care ar putea caracteriza personalitatea decedatului, expertul 
poate să insiste ca să-i fie puse la dispoziție documentele necesare (corespondența 
bolnavului, caracteristica de la locul de trai şi de lucru, certificate medicale, extras din fişa 
medicală şi alte documente necesare). 

Dacă datele obiective despre starea psihică a bolnavului sunt insuficiente, expertul e 
îndreptăţit să refuze de a da concluzionarea. Un rol important în această privință îl joacă şi 
intervalul de timp ce s-a scurs de la scrierea testamentului. 

Cu cât intervalul este mai mare, cu atât amintirile martorilor sunt mai vagi, mai puţin 
precise. Uneori starea psihică a bolnavului se poate înrăutăți după plecarea martorului său 
sau, din contră, se ameliorează în prezenţa lui. Unii martori fac declaraţii pe baza celor 
comunicate de alte persoane. 

Dacă totalitatea simptomelor descrise de martori corespunde cu tabloul clinic al unei 
boli psihice se poate conchide că cel testat a fost într-adevăr bolnav psihic. Dacă însă aceste 
simptome au un caracter contradictoriu, declaraţiile trebuie puse la îndoială. Pentru 
constatarea capacității de acțiune instanța de judecată dispune o expertiză medico-legală 
psihologică. 

De cele mai multe ori stabilirea capacității de acţiune se impune când are loc 
cercetarea unui testament. Ca transmiterea prin testament să fie legală din punct de vedere 
juridic este necesar ca persoana care efectuează acest contract să fie aptă de acțiunile sale. 
Testamentul iscălit de o persoană care suferă de o boală psihică sau demenţă nu este valabil 
deoarece bolnavul era lipsit de capacitatea de acțiune. 

Dovezile obiective privind capacitatea de acțiune a unei persoane sunt rezultatele 
examinării medicale, documentele medicale. Totodată, se ţine cont şi de declarațiile 
martorilor. Experții şi judecătorii trebuie să trateze cu mare atenţie declaraţiile martorilor 
deoarece ei pot fi interesaţi în cauza respectivă, declarațiile pot avea un caracter tendenţios şi 
în acest caz ele nu trebuie luate în seamă. 

Înrăutăţirea stării psihice după ce a fost semnat contractul de donaţie sau testamentul 
nu duce la nevalabilitatea actului. Testamentul făcut de o persoană care a fost incapabilă de 
acțiuni nu va deveni valabil chiar dacă testorul se va însănătoşi. 

În aprecierea validității testamentului trebuie avut în vedere pierderea că capacităţii 
de acțiune se impune atât în bolile psihice cronice, cât şi în tulburările psihice cu caracter 
temporar, aşa cum sunt psihozele infecțioase acute, intoxicațiile acute cu substanţe narcotice, 
psihozele reactive. 

Problema privind capacitatea de acţiune trebuie soluționată când e vorba de unele 
afaceri şi contracte de cumpărare sau vânzare, împărțirea averii, schimb de apartamente ş.a. 

Dacă una dintre părți, când s-a semnat contractul a fost lipsită de capacitatea de 
acțiune ca rezultat al unei boli psihice, demenţei sau în legătură cu o boală psihică cu caracter 
temporar, acest contract se socoteşte nevalabil. 

În aceste cazuri important pentru expert este să stabilească cât de grave erau 
tulburările psihice în momentul când a fost încheiat contractul şi dacă putea persoana în 
cauză să-şi dea seama de acțiunile sale. 

În cazurile când contractul este nevalabil fiecare dintre părţi este obligată de a 
întoarce toate cele primite prin contract, iar persoana care a fost aptă de acțiuni să recupereze 
persoanei care a fost lipsită de capacitate de acțiuni pierderile sau deteriorarea bunurilor. 

Schimbul de apartamente poate fi socotit nevalabil numai de instanţa de judecată, 
dacă s-a constatat că învoirea la efectuarea lui a fost dată fără a se ţine cont de împrejurările 
care nu permiteau schimbul. 

Cereri pentru desfacerea contractelor din cauza lipsei capacității de acţiuni, de cele 
mai dese ori, sunt prezentate de instanța de judecată, de către părinți, rude sau tutore. 

Prezintă interes sub acest aspect desfacerea căsătoriei (divorțul). Nu poate fi 
înregistrată o căsătorie în caz că una sau ambele persoane care solicită acest lucru sunt 
bolnave psihic sau suferă de demență. 

Dacă se constată că în timpul legalizării căsătoriei unul dintre soți era bolnav, 
căsătoria este socotită nevalabilă. O căsătorie nevalabilă nu atrage după sine nici un drept sau 
obligaţii între persoanele căsătorite, aşa cum este dreptul la avere. 


154 


În cazul când unul dintre soţi s-a îmbolnăvit de o boală psihică cu o evoluţie cronică 
pe parcursul vieţii în comun şi cel de-al doilea soț intentează proces de divorţ necesară o 
studiere minuțioasă a tuturor împrejurărilor deoarece poate apărea problema despre lipsirea 
părinților de drepturile lor părinteşti din cauza bolii psihice. 

Instanţa de judecată poate să anuleze căsătoria numai dacă se aduc date destul de 
argumentate şi păstrarea familiei nu poate crea condiții favorabile de trai şi de educare a 
copiilor. 

Desfacerea căsătoriei este legată de o serie de probleme privind asigurarea materială a 
copiilor, împărțirea averii între soți, ordonarea tutelei pentru apărarea drepturilor personale şi 
patrimoniale ale soțului răspunzător şi ale copiilor. 

Nu în toate cazurile când o persoană suferă de o boală psihică cronică este necesară 
desfacerea căsătoriei. Aceasta are loc numai când persoana în cauză nu poate să-şi dea seama 
de acţiunile sale. În caz de o boală psihică cronică nu prea gravă şi dacă bolnavii sunt în fond 
conştienţi de acțiunile lor ei se pot căsători, iar procesul de căsătorie se socoteşte valabil. 

Când are loc procesul de desfacere a căsătoriei, instanţa de judecată ia o decizie în 
baza concluziei date de expertiza medico-legală psihologică. Experții trebuie să-şi expună 
părerea nu numai cu privire la gravitatea bolii psihice ci şi la prognosticul ei. Dacă boala 
psihică are un caracter temporar, ea nu poate servi drept motiv de desfacere a căsătoriei. O 
problemă mai dificilă este aceea când boala psihică cronică a apărut într-una din etapele vieții 
conjugale. 

Instanţa de judecată trebuie să ia în considerare durata vieţii în comun, 
comportamentul bolnavului, câți copii sunt în familie şi atitudinea părinților faţă de ei. 

La expertiza în procesul civil se recurge mai des în cazul bolnavilor cu schizofrenie 
cu o evoluţie progredientă, sau progredientă prin accese, celor ce suferă de arterioscleroză cu 
evoluție malignă, bolnavilor cu paralizie progresivă. 

Unele dificultăți pot apărea la diagnosticarea epilepsiei, mai ales a stărilor disforice, 
care au un debut brusc şi se manifestă prin descărcări afective, dispoziție deprimată, stări 
anxioase, cu unele idei delirante, fenomene confuzive. Ele exclud capacitatea de acţiune a 
bolnavului. 

Dacă epilepsia se manifestă cu accese rare, bolnavii sunt considerați ca apți de 
acțiune. Stările aptico-abulice sau schizoforme la bolnavii cu traume cerebrale pot de 
asemeni crea probleme în aprecierea capacității de acţiuni. Concluziile în aceste cazuri se fac 
după terminarea tratamentului. 

Conform art. 11 al Codului penal nu sunt supuse pedepsei persoanele care au săvârşit 
o infracțiune fiind bolnavi de boli psihice cronice, cu tulburări psihice temporare, sau în caz 
de alte stări morbide, dacă aceste persoane n-au fost conştiente de acțiunile lor şi nu le-au 
putut stăpâni. 

Nu sunt pedepsite şi persoanele care au comis o crimă în stare de responsabilitate, 
însă la momentul pronunțării sentinţei s-au îmbolnăvit de o boală psihică. 

Acţiunile periculoase săvârşite de bolnavi psihice nu pot fi socotite ca o crimă, 
deoarece aceşti bolnavi datorită dereglării conştiinţei, percepției eronate a mediului ambiant, 
n-au putut să-şi dea seama de faptele lor, să prevadă pericolul social şi urmările acestor fapte. 
În aceste cazuri o mai mare importanţă prezintă criteriile psihopatologice şi nu cele juridice, 
pentru a da o apreciere mai profundă stării psihice, pericolului social. 

Aplicarea măsurilor cu caracter medical este formulată, în art. 55 al Codului penal: 
„Persoanele care au săvârşit fapte social-periculoase în stare de iresponsabilitate, sau care au 
săvârşit asemenea fapte în stare de responsabilitate, dar până la pronunţarea sentinţei sau în 
timpul executării pedepsei s-au îmbolnăvit de o boală mintală ce le lipseşte de posibilitatea 
de a-şi da seama de acțiunile lor, sau de a le conduce, instanţa judecătorească poate să le 
aplice următoarele măsuri de constrângere cu caracter medical, care se înfăptuiesc de către 
instanţele curative ale organelor de ocrotire a sănătății: 

1. internarea într-un spital de boli mintale cu supraveghere obişnuită; 

2. internarea într-un spital de boli mintale cu supraveghere intensivă; 

3. internarea într-un spital de boli mintale cu supraveghere riguroasă”. 

Dintre măsurile de siguranță cu caracter medical mai fac parte trimiterea bolnavilor 
sub tutela organelor ocrotirii sănătăţii şi transmiterea bolnavului sub tutela rudelor sau a 
tutorelui cu supraveghere obligatorie a medicului. 

Legea prevede de asemeni şi măsuri de constrângere cu caracter medical pentru 
bolnavii de alcoolism şi narcomani. 

Toate aceste măsuri, deşi radicale, nu sunt o pedeapsă. În timp ce pedepsirea are ca 
scop reprimarea, corectarea inculpatului, măsurile cu caracter medical au ca scop tratarea 
bolnavul, apărarea societăţii de infracțiunile periculoase pe care le poate comite bolnavul. 
Din acest punct de vedere măsurile cu caracter medical pot fi numite şi măsuri de asigurare 
socială. 

Dintre măsurile enumerate mai sus o importanță mai mare o are tratamentul 
obligatoriu, când bolnavul trebuie neapărat internat în spitalul de psihiatrie. Tratamentul 
obligatoriu extraspitalicesc (de exemplu ambulatoriu) nu se admite, deoarece în acest mod 
nu-şi atinge scopul. 

În conformitate cu legea, necesitatea aplicării tratamentul obligatoriu şi a întreruperii 
lui o decide numai judecata şi nu sub formă de sentinţă ci sub formă de hotărâre. 

Reglementarea modului de ordonare şi administrare a tratamentului prin constrângere 
se efectuează conform art. 56 al Codului penal. „Internarea într-un spital de boli mintale cu 
supraveghere obişnuită poate fi aplicată de către instanţa judecătorească unui alienat mintal 
care din cauza stării sale psihice şi a caracterului faptei social-periculoase săvârşite are 
nevoie de îngrijire spitalicească şi de tratament forțat. 

Internarea într-un spital de boli mintale cu supraveghere intensivă poate fi aplicată de 
către instanța judecătorească unui alienat mintal care a săvârşit o faptă social periculoasă, 
nelegată de un atentat la viaţa cetăţenilor, şi care prin starea sa psihică nu prezintă pericol 
pentru cei din jur, dar are nevoie de îngrijire spitalicească şi de tratament în condiţiile 
supravegherii intensive. 

Internarea într-un spital de boli mintale cu supraveghere riguroasă poate fi aplicată de 
către instanța judecătorească unui alienat mintal care din cauza stării sale psihice şi a 
caracterului faptei social-periculoase săvârşite prezintă un pericol deosebit pentru societate şi 
are nevoie de îngrijire spitalicească şi de tratament în condiţiile supravegherii riguroase. 

Persoanele internate în spitale de boli mintale cu supraveghere intensivă sau riguroasă 
se țin în condiţii ce exclud posibilitatea săvârşirii de către ele a unei noi fapte social- 
periculoase”. 

În cazurile când a fost efectuată expertiza psihologică şi sunt dovezi incontestabile că 
infracțiunea a fost comisă de un bolnav psihic care este iresponsabil şi prezintă un pericol 
pentru societate, anchetatorul transmite prin intermediul procurorului dosarul penal 
judecătoriei pentru a ordona aplicarea tratamentului prin constrângere. Tribunalul ia 
hotărârea privind tratamentul obligatoriu în baza concluziei psihologului expert privind 
pericolul pe care-l prezintă bolnavul pentru societate. Această hotărâre trebuie să fie luată în 
prezenţa procurorului şi avocatului, a martorilor şi victimelor. În cazul în care cineva dintre 
rude sau avocatul fac un demers ca bolnavului să nu-i fie aplicat tratamentul obligatoriu 
judecata poate ordona o altă măsură cu caracter medical. 

Tratamentul obligatoriu al persoanelor care s-au îmbolnăvit de o boală psihică cu o 
evoluţie cronică în timpul ispăşirii pedepsei se decide tot de către judecată cu participarea 
procurorului şi în prezenţa comisiei medicale care a dat concluzia despre boală. Drept criteriu 
principal pentru administrarea tratamentului obligatoriu serveşte pericolul social pe care îl 
prezintă bolnavul. 

În aplicarea tratamentului obligatoriu se ţine cont de următoarele împrejurări. Când 
un bolnav cu delir sau într-o stare confuzională a conştiinţei săvârşeşte o crimă gravă (omor), 
aceasta ne demonstrează că bolnavul prezintă un pericol mare pentru societate. În alte cazuri 
bolnavii comit infracțiuni mai puţin grave, însă dat fiind caracterul bolii psihice ei prezintă de 
asemenea un pericol mare pentru societate. Acestor bolnavi li se poate administra, de 
asemenea, tratament prin constrângere. Când condamnatul s-a îmbolnăvit de o boală psihică 
cronică care-l absolvă de pedeapsă, nu se ţine cont de gravitatea crimei săvârşite şi el este 
eliberat. În cazul administrării altor măsuri cu caracter medical, infracțiunea se ia în 
considerare atât de către experţi, cât şi de completul de judecată deoarece ea atestă că 
bolnavul prezintă un pericol pentru societate. 

Tratamentul obligatoriu se realizează în spitalele de psihiatrie de profil general sau 
specializate. În spitalele de psihiatrie specializate sunt supuse tratamentului obligatoriu 
persoanele care au săvârşit crime grave cum sunt: omor, viol, banditism, vătămare corporală 
gravă, şi care au nevoie de o supraveghere riguroasă. De asemeni, tratamentul obligatoriu se 
aplică şi celor care au săvârşit crime grave în stare de responsabilitate şi s-au îmbolnăvit de o 
boală psihică cu evoluție cronică în timpul anchetării sau ispăşirii pedepsei. 

În unele cazuri, în spitale de psihiatrie specializate pot fi trimise la tratament 
obligatoriu şi persoanele care au săvârşit infracțiuni mai puţin grave, dar care prezintă un 
pericol mare pentru societate. Factorii care determină pericolul social al acestor subiecți sunt 
diferiți. La unii bolnavi stările psihice au un caracter persistent, cu tendinţe spre recidivare, 
comportament agresiv. Este vorba mai ales de bolnavii cu delir de urmărire, influență, cu 
tulburări de conştiinţă. Alți bolnavi sunt un pericol social, mai ales în cazul unor stările 
afective, tendinţe agresive, brutalităţii, sindromului psihopatiform de geneză organică sau 
schizofrenică. 


157 


O categorie aparte de bolnavi sunt periculoşi prin faptul că ei săvârşesc crime de mai 
multe ori. Pentru a se evita recidiva, aceştia trebuie să se afle cât mai mult în spital. De 
exemplu, în Anglia termenul de tratament este de 6 ani şi în SUA de 21 de ani. Desigur, că 
termenele prea lungi nu sunt preferabile deoarece ele duc la formarea unor condiţii de spital 
cu diminuarea sferei intelectuale şi afective, are loc ruperea legăturilor cu rudele, conduce la 
probleme de adaptare a bolnavilor după întreruperea tratamentului obligatoriu. Uneori în 
spitalele de psihiatrie specializate sunt internaţi bolnavi care au comis crime grave în stare de 
responsabilitate, şi care s-au îmbolnăvit în timpul anchetării sau ispăşirii pedepsei de o boală 
psihică cu un caracter trecător, de exemplu o psihoză reactivă. După ieşirea din starea 
reactivă persoanele în cauză trebuie să se prezinte în faţa tribunalului pentru primirea şi 
ispăşirea pedepsei. 

În spitalele de psihiatrie de profil general sunt internate la tratament obligatoriu 
persoanele care prezintă pericol mai mic pentru societate. Aceşti bolnavi în dependență de 
starea lor psihică şi de comportament, se pot afla sub observaţie medicală mai strictă, sau mai 
puţin strictă şi chiar în secţia de ergoterapie. Nu se recomandă ca acest contingent de bolnavi 
să se găsească în secțiile de expertiză psihiatrică, fiindcă aceasta poate avea consecințe 
nedorite în efectuarea expertizei. 

Tratamentului depinde de caracterul şi gravitatea boli. Toate metodele moderne de 
tratament care se aplică în general în cazul bolnavilor psihic, sunt folosite şi în timpul 
tratamentului obligatoriu. Nu există metode speciale pentru bolnavii psihic care se află la 
tratament obligatoriu. În afară de o farmacoterapie activă, este necesară antrenarea în acțiuni 
ergoterapeutice, se vor aplica metode de reabilitare socială. 

Termenul tratamentului obligatoriu nu este stabilit de tribunal. Durata acestuia 
depinde de evoluţia şi gravitatea bolii. Tratamentul medical obligatoriu poate fi întrerupt 
numai în cazurile când bolnavul s-a însănătoşit complet, când a scăzut potențialul de 
periculozitate ca rezultat al ameliorării sănătății, la apariția unei remisiuni de lungă durată, 
sau când boala progresează şi duce la scăderea activităţii patologice a bolnavului şi totodată 
la scăderea periculozităţii. Suspendarea tratamentului medical obligatoriu se efectuează în 
urma recomandării administraţiei spitalului pe baza concluziei medicilor că bolnavul nu mai 
are nevoie de tratament medical obligatoriu. 

Bolnavii aflaţi la un tratament obligatoriu se supun reexaminării o dată la 6 luni de 
către o comisie specială de medici psihiatri care urmează să determine starea sănătății 
bolnavului cu scopul de a suspenda tratamentul obligatoriu sau a-l modifica. 

În cazurile când comisia decide suspendarea tratamentului obligatoriu se alcătuieşte 
un act în care se indică măsurile cu caracter medical ce trebuie întreprinse (a se lăsa bolnavul 
în spital sau a-i institui tutela rudelor şi supravegherea medicului). 

Aceasta se face conform art. 57 al Codului penal care prevede că „Schimbarea formei 
măsurii de constrângere cu caracter medical se face de asemenea de instanța de judecată, pe 
baza avizului dat de instanța medicală”. 

Actul vizat de administraţia spitalului împreună cu demersul respectiv sunt expediate 
la instanţa de judecată. Decizia trebuie să se ia în timp de 10 zile din momentul primirii 
documentelor. 

Tratamentul obligatoriu poate fi suspendat sau schimbată forma lui de către instanța 
de judecată care a ordonat acest tratament sau de instanța, de circumscripția unde se găseşte 
spitalul de psihiatrie. Aceste măsuri se iau pe baza art. 57 al Codului penal care indică că 
„instanța de judecată dispune încetarea aplicării măsurilor de constrângere cu caracter 
medical pe baza avizului instituției medicale în cazul însănătoşirii persoanei sau al unei astfel 
de schimbări a caracterului bolii care exclude necesitatea aplicării acestor măsuri”. 

De menţionat că unii bolnavi cărora urmează să li se suspende tratamentul obligatoriu 
încearcă să disimuleze propriile trăiri. De aceea se recomandă ca înainte de a fi externaţi, 
bolnavii să mai rămână un timp sub supravegherea medicului în secție. 

În cazul bolnavilor aflaţi la tratament obligatoriu se întâmplă ca medici să nu fie de 
acord cu concluzia emisă de experți. În legătură cu aceasta administraţia spitalului are dreptul 
de a forma o comisie de medici care, constatând că persoana trimisă la tratamentul 
obligatoriu este sănătoasă din punct de vedere psihic, formulează o altă concluzie. Medicul- 
şef transmite această concluzie procurorului care poate ordona o nouă expertiză, uneori în 
altă instituție medicală şi în altă comisie de experți. Dacă persoana în cauză s-a dovedit a fi 
sănătoasă şi deci responsabilă în momentul când a comis crima dosarul penal se transmite 
instanţei de judecată pentru reexaminarea cazului. 

În afară de tratamentul obligatoriu, dintre măsurile de siguranţă cu caracter medical 
mai fac parte transmiterea fie sub tutela organelor de ocrotire a sănătății, fie sub tutela 
rudelor sau a tutorelui şi supravegherea medicului. Bolnavii psihic după clasarea dosarului 
penal de către tribunal, sunt transferați în spitalele de psihiatrie pentru continuarea unui 
tratament obişnuit, fiind întreținuţi în aceleaşi condiţii ca şi restul bolnavilor. 

Externarea din spital se face după regulile stabilite pentru bolnavii care nu se află la 
tratament obligatoriu. Aceste măsuri se aplică şi faţă de bolnavii care sunt recunoscuți ca 
iresponsabili, iar starea lor psihică şi infracțiunile nu prea grave nu necesită aplicarea 
tratamentului obligatoriu. Majoritatea dintre ei sunt bolnavi neputincioşi, fără inițiativă, cu o 
demenţă pronunţată, care nu prezintă nici un pericol pentru societate. 

Când starea psihică a bolnavului s-a ameliorat şi aceasta nu mai este periculos pentru 
societate el va fi transmis sub tutela rudelor sau a tutorelui, însă neapărat sub observaţia 
psihiatrului. 

Aceasta se efectuează în baza art. 57: „Dacă instanţa de judecată nu va găsi necesar a 
aplica măsuri de constrângere cu caracter medical unui alienat mintal, precum şi în cazul 
încetării aplicării unor astfel de măsuri, ea îl poate încredința spre îngrijire rudelor sau 
tutorilor, însă sub supravegherea medicală obligatorie”. 

Este necesar ca personalul spitalului să le explice rudelor şi tutorelui obligațiile lor 
privind bolnavul aflat sub tutelă. Rudele, tutorele sunt obligaţi să apere interesele 
patrimoniale ale bolnavului, drepturile lui, să ia măsuri pentru tratarea bolnavului. În cazurile 
când starea psihică a bolnavului s-a înrăutățit trebuie să informeze medicul psihiatru despre 
aceasta pentru a fi internat în spital sau pentru a i se acorda asistenţă medicală în condiții de 
ambulatoriu. 

Măsuri de constrângere cu caracter medical sunt aplicate şi față de alcoolicii şi 
narcomanii care au săvârşit infracțiuni. Aceste măsuri sunt stabilite de tribunal pe baza 
demersului din partea organizațiilor publice, colectivelor de muncă. 

În art. 59 al Codului penal se stipulează: „În caz de săvârşire a infracţiunii de către un 
alcoolic sau narcoman, dacă există avizul medical, instanţa de judecată la cererea organizației 
obşteşti, a colectivului de muncă, a judecății tovărăşeşti, a organului de ocrotire a sănătății 
sau din propria inițiativă, paralel cu pedeapsa pentru infracțiunea săvârşită, poate să aplice 
unei asemenea persoane tratamentul medical forțat”. Persoanele sus-numite, fiind 
condamnate la pedepse neprivative de libertate, vor fi supuse unui tratament forțat în instituții 
medicale cu regim special de tratament şi de muncă. 

Dacă asemenea persoane care prin condamnare au fost la private de libertate, în 
timpul executării pedepsei vor fi supuse unui tratament forțat, iar după eliberarea din locul de 
detenţie este necesară continuarea unui astfel de tratament, vor fi tratate în instituții medicale 
cu regim special de tratament şi de muncă. 

Încetarea tratamentului medical forțat se dispune de instanța de judecată la 
propunerea instituției medicale în care se tratează persoana respectivă. Dacă infracțiunea a 
fost săvârşită de o persoană care abuzează de băuturi spirtoase şi prin aceasta îşi pune familia 
într-o situaţie materială grea, instanța de judecată, paralel cu aplicarea pedepsei neprivative 
de libertate pentru infracțiunea săvârşită, este în drept s-o pună sub curatelă. 

Se pedepsesc cu privare de libertate şi persoanele care atrag pe minori la 
întrebuințarea băuturilor spirtoase, care duc la obişnuinţă sau chiar la alcoolism. Aceasta se 
prevede în art. 224 1 al Codului penal: „Îmbătarea minorilor de către o persoană, faţă de care 
acesta îi era subordonat pe linie de serviciu, se pedepseşte fie cu privaţiune de libertate pe un 
termen de până la doi ani, fie cu muncă corecțională pe acelaşi termen, fie cu amendă în 
mărime de până la treizeci de salarii minime. Atragerea minorilor la beție, adică îmbătarea 
sistematică a minorului, se pedepseşte cu privaţiune de libertate până la cinci ani”. 

De asemenea, sunt pedepsite şi persoanele care atrag pe minori la întrebuinţarea 
diferitelor medicamente şi substanţe narcotice care duc la dezvoltarea toxicomaniilor. Aceste 
măsuri sunt formulate în articolul 242: „„Atragerea minorilor la consumarea nemedicinală a 
medicamentelor şi a altor mijloace, care nu sunt narcotice, având un efect narcotizant, se 
pedepseşte cu privaţiune de libertate pe un termen de până la cinci ani”. 

